Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
មានភ្ញៀវ មានលុយ! សហគ្រិនឆ្នើម១រូបបង្ហើបគន្លឹះសំខាន់ៗ២ ទោះលក់តម្លៃធូរក៏ចំណេញ	https://business-cambodia.com/articles/rom-yol-sale-tips	នៅក្នុងពិភពជំនួញ មនុស្សភាគច្រើនតែងតែគិតថា “ភ្ញៀវគឺជាស្តេច” មានភ្ញៀវមានលុយ មានភ្ញៀវមានចំណូល មានភ្ញៀវ អាជីវកម្មដើរ។ ទន្ទឹមនឹងនោះដែរ តម្លៃគឺជាធាតុសំខាន់មួយ ក្នុងការឆក់យកបេះដូងអតិថិជន បើតម្លៃធូរថ្លៃ ហើយគុណភាពល្អទៀតនោះនរណាក៏ចង់ទិញដែរ តែទោះជាយ៉ាងណាក្តី លក់តម្លៃធូរបាន លុះត្រាចំណេញ បើថោកហើយខាត មិនយូរទេអាជីវកម្មរបស់អ្នកនឹងក្ស័យជាមិនខាន។ ថ្លែងប្រាប់ក្រុមការងារ Business Cambodia អ្នកស្រីណៃ សុគន្ធឌី ដែលត្រូវបានគេស្គាល់ថាជាស្ថាបនិក Romyol Garden - រំយោលហ្គាឌិន ដែលជាភោជនីយដ្ឋាន លក់អាហារកម្មង់ បានឱ្យដឹងថា គ្រាន់តែលក់តម្លៃធូរៗនរណាក៏អាចលក់បានដែរ តែសួរថាលក់ក្នុងតម្លៃធូរថ្លៃហើយចំណេញ មិនមែនគ្រប់គ្នាសុទ្ធតែអាចឆ្លើយបាននោះទេ។ ទាក់ទិនទៅនឹងបញ្ហានេះ សហគ្រិន ណៃ សុគន្ធឌី បង្ហើបគន្លឹះសំខាន់មួយ ទោះលក់ក្នុងតម្លៃទាបក៏នៅតែចំណេញ៖ ១. ធ្វើយ៉ាងណាប្រម៉ូលភ្ញៀវមកឱ្យច្រើន៖  ត្រង់ចំណុចនេះអ្នកស្រីបានលើកឡើងថា ឱ្យតែមានអតិថិជនច្រើនគឺចំណេញហើយ មានន័យថា ប្រាក់ចំណេញ បន្តិច បូកបន្តិច ក្នុងចំនួនកាន់តែច្រើន នោះវានឹងចេញបានប្រាក់ចំណេញក្នុងរូបភាពធំ។ ជាក់ស្តែងដូចអ្នកស្រីលក់ម្ជូរដូច្នេះដែរ ក្នុងមួយថង់អ្នកស្រីចំណេញត្រឹមតែ២០០០រៀលទេ ប៉ុន្តែ២ពាន់រៀល ចំនួន២០០ថង់ក្នុងមួយថ្ងៃ ក៏ឃើញលុយ១០០ដុល្លារដែរ។ ២. របៀបជ្រើសរើសទំនិញ៖ គ្រប់ការរកស៊ីលក់ដូរទាំងអស់ តែងរំពឹងនៅប្រាក់ចំណេញ ដូច្នេះហើយដើម្បីអាចចំណេញបានច្រើនលុះតែការលក់ចេញវិញមានតម្លៃថ្លៃជាងតម្លៃទិញចូលច្រើនដូចគ្នា ប៉ុន្តែក្នុងករណីការលក់ចេញមានតម្លៃខ្ពស់ពេក ហើយកន្លែងគេថោកជាងក៏មិនកើត។ ដូច្នេះអ្នកស្រីបានលើកឡើងទៀតថា ប្រសិនបើម្ហូបមួយចានដែលមានតម្លៃធូរបាន លុះត្រាតែសាច់ដែលយកមកធ្វើនោះទិញក្នុងតម្លៃទាបដូចគ្នា ប៉ុន្តែមិនមែនមានន័័យថា យកទំនិញដែលខូចគុណមកធ្វើនោះទេ ពោលដូចជាប្រភេទសាច់ក្លះសេរជាដើម។ ជាក់ស្តែង កន្លែងអ្នកស្រី ចំណាយត្រឹមតែ៣ដុល្លារឡើងក្នុងម្ហូបមួយមុខ អាចកុម្មង់បានម្ហូបឆ្ញាញ់ មានកន្លែងអង្គុយធំទូលាយ អបទៅដោយបរិយាកាសធម្មជាតិ ថែមទាំងមាន Band ច្រៀងទៀតនោះគឺពិតជាពិបាកក្នុងការកកន្លែងបែបនេះណាស់ ម្ល៉ោះហើយអ្នកស្រីមិនខ្លាចក្នុងការប្រកួតជាមួយគេទេ។ លើសពីនេះ អ្នកស្រីក៏បានបន្ថែមទៀតថា អ្នកស្រីបានផ្តស់ជម្រើសដល់អតិថិជនរបស់អ្នកស្រី ក្នុងករណីដែល ភ្ញៀវចង់ហូបម្ហូបថ្លៃៗ អ្នកស្រីក៏មានតម្រូវ ដោយរៀបចំក្នុងមីនុយរួចជាស្រេច ដែលវាអាចតម្រូវបានលើមនុស្សគ្រប់វ័យ នរណាៗ គ្រប់ថានៈគឺអាចបរិភោគបានទាំងអស់ ព្រោះតម្លៃមានចាប់ពីទាបរហូតដល់ខ្ពស់។ គួរជម្រាបផងដែរថា សម្រាប់បងប្អូនដែលចាប់អារម្មណ៍ អាចស្វែងរកនៅទីតាំងស្ថិតនៅផ្លូវ៩៥ ផ្ទះលេខ៨២ ក្រោយការ៉ាសាំងភីធីធីស្តុបបូគោ សង្កាត់បឹងកេងកង៣ រាជធានីភ្នំពេញ។ នៅក្នុងភោជនីយដ្ឋានរំយោល ហ្គាឌិន មានលក់ អាហារថ្ងៃត្រង់នឹងល្ងាច និងមានម្ហូបបែបខ្មែរជាច្រើនមុខ និងភេសជ្ជៈផ្សេងៗ ក្នុងនោះក៏មាន( ឡាយបេន ) ផងដែរ។ បើនិយាយពីបរិយាកាសវិញ គឺមានទីធ្លាធំទូលាយ ស្រស់ស្អាត តុបតែងលម្អដោយដើមឈើ ដែលល្អបំផុតសម្រាប់អ្នកចូលចិត្តធម្មជាតិ។ សម្រាប់ព័ត៌មានបន្ថែមអាចទាក់ទាងតាមរយៈpage Romyol Garden - រំយោលហ្គាឌិន ឬទាក់ទងតាមរយៈលេខទូរស័ព្ទ ០៩២ ២០៩ ៣៨៩ ៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-23T03:49:29.606Z", "category": "កំពូលអ្នកលក់", "views": 477, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឮតែគេថាចង់មាន ត្រូវចេះសន្សំ! តោះមកដឹងការពិត នៅពីក្រោយការសន្សំលុយរបស់អ្នកមាន	https://business-cambodia.com/articles/learning-about-how-to-make-worth-by-saving-money	កន្លងមកតែងតែឮគេនិយាយថា ចង់មានត្រូវចេះសន្សំលុយ និងរៀនចាត់ចែងលុយឱ្យបានល្អ ប៉ុន្តែមានមនុស្សមិនតិចទេ ដែលខំសន្សំតាមគេថាដែរ ប៉ុន្តែសន្សំមិនដែលសល់សោះ សន្សំបានតិចតួចល្មមក៏ត្រូវចំណាយអស់ៗបាត់។ ពាក់ព័ន្ធនឹងការសន្សំនេះដែរ Business Cambodia សូមលើកមកបកស្រាយលម្អិតដើម្បីឱ្យលោកអ្នកបានយល់កាន់តែច្បាស់ថា ហេតុអ្វីបានជាគេសន្សំលុយរហូតអាចក្លាយជាអ្នកមានបាន ប៉ុន្តែយើងវិញបែរជាសន្សំមិនចេះសល់នឹងគេសោះ។ លោកអ្នកគួរដឹងថា មនុស្សមួយចំនួនសន្សំលុយមិនចេះសល់ គឺដោយសារតែពួកគេគ្មានគោលដៅបង្កើនទ្រព្យ។ មនុស្សបែបនេះ ឃើញលុយសល់មិនបាន ចេះតែចង់ទិញរបស់នេះរបស់នោះ ទោះបីវាមិនមែនជាតម្រូវការចាំបាច់សោះដ៏ដោយ ពួកគេចូលចិត្តនិយាយសំអាងថា លុយគង់តែសន្សំបានវិញទៀតទេហេតុនេះទិញសិនទៅ។ ទ្រព្យរបស់ដែលមនុស្សប្រភេទនេះចូលចិត្តដកលុយសន្សំទៅទិញគឺ ម៉ូតូថ្មី ឡានថ្មី ទូរសព្ទថ្មី ឬរបស់ប្រើប្រាស់សេរីថ្មីជាដើម។ ពួកគេទិញដោយគិតថា មិនមែនជាការចាយខ្ជះខ្ជាយទេ ព្រោះនេះជាលុយសន្សំសោះហ្នឹង។ ប៉ុន្តែលោកអ្នកត្រូវដឹងថា មិនថាលុយសន្សំឬ លុយមិនសន្សំទេ ឱ្យតែដកយកទៅទិញរបស់ដែលមិនមែនជាតម្រូវការចាំបាច់ របស់ដែលមិនអាចទាញយកចំណូល នេះហើយដែលគេហៅថាខ្ជះខ្ជាយ ចាយលុយខុស ឬចាយលុយបង្កើនបំណុល។ មនុស្សមួយចំនួនអាចសន្សំលុយរហូតបានក្លាយជាអ្នកមាន ដោយសារតែពួកគេមានគោលដៅបង្កើនទ្រព្យច្បាស់លាស់។ មនុស្សប្រភេទនេះមិនងាយដកលុយសន្សំទៅទិញអ្វីផ្ដេសផ្ដាសទេ ព្រោះថាមុននឹងធ្វើការសន្សំលុយ គេកំណត់ទុកជាមុនថា តើលុយនេះសន្សំដើម្បីយកទៅធ្វើអ្វី? គោលដៅសន្សំដែលមនុស្សប្រភេទនេះកំណត់ភាគច្រើន ជាការទិញដី ទិញផ្ទះ វិនិយោគ ឬពង្រីកអាជីវកម្ម ដែលវាសុទ្ធសឹងតែជាទ្រព្យដែលទិញមកហើយអាចបង្កើនចំណូលបាន។ ពួកគេសន្សំលុយទិញដីណាដែលអាចដាក់ជួលបាន ទិញផ្ទះណាដែលមនុស្សអាចរកស៊ីបាន វិនិយោគលើរបស់ណាដែលគេមានចំណេះដឹងច្បាស់លាស់អាចចំណេញបាន ដាក់ទុនលើអាជីវកម្មណាដែលគេច្បាស់ថាអាចបង្កើនចំណូលបាន។ ជាក់ស្ដែងដូចជាលោក Elon Musk អ៊ីចឹង គាត់ធ្លាប់លក់ភាគហ៊ុនរបស់ក្រុមហ៊ុន Paypal បានប្រាក់ជិត ២០០លានដុល្លារកាលពីឆ្នាំ២០០២។ លុយប៉ុណ្ណោះបើសិនជាមនុស្សធម្មតា គេអាចចូលនិវត្តន៍ដេកចាយមួយជីវិតមិនអស់ផង ប៉ុន្តែ Elon Musk បានប្រើលុយដែលគាត់មានទាំងប៉ុន្មានយកទៅវិនិយោគ រហូតអាចក្លាយជាមហាសេដ្ឋីលេខ១លើលោក។ ពេលនេះគាត់មានក្រុមហ៊ុនធំៗជាច្រើននៅក្នុងដៃ រួមមាន SpaceX, Tesla ព្រមទាំងជានាយកប្រតិបត្តិថ្មីនៃក្រុមហ៊ុនបណ្ដាញសង្គម Twitter ថែមទៀតផង។ សូមជម្រាបថា មនុស្សយើងមានឬក្រអាស្រ័យទៅលើការគិត ផ្នត់គំនិតអាចកំណត់ពីជោគវាសនារបស់អ្នកបាន។ មិនថាអ្នកកើតនៅក្នុងគ្រួសារអ្នកមាន ឬគ្រួសារដែលមានជីវភាពមិនសូវធូរធារនោះទេ បើអ្នកមានសមត្ថភាពគិតបានល្អ អ្នកនឹងអាចបង្កើតទ្រព្យជារបស់ខ្លួនឯងបាន។ សរុបមក អ្នកមានគេសន្សំលុយសល់ មិនមែនដោយសារតែគេមានលុយច្រើនជាងយើងនោះទេ ប៉ុន្តែដោយសារតែគេមានគោលដៅច្បាស់លាស់ជាងយើង។ ហេតុនេះហើយបើចង់សល់លុយលោកអ្នកត្រូវចេះកំណត់គោលដៅឱ្យបានច្បាស់ កុំសន្សំលុយដោយគ្មានគោលបំណង ព្រោះថាវាអាចជាហេតុផលដែលនាំឱ្យអ្នកសន្សំពេញមួយជីវិតក៏មិនចេះសល់៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:34", "date_created": "2023-01-23T02:57:06.492Z", "category": "ហិរញ្ញវត្ថុ", "views": 2662, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ម្ចាស់ផេករៀនដាំ! នៅតែផ្ទះដាំតែបន្លែ អាចរកចំណូល ២ផ្លូវ ចេញពីរបរតែមួយ	https://business-cambodia.com/articles/rean-dam-page	ចាយជីវិតយ៉ាងសាមញ្ញជាមួយធម្មជាតិ រស់នៅក្នុងជីវិតបែបស្រុកស្រែនៅលើទឹកដីនៃស្រុកស្រែអំបិល ខេត្តកោះកុង អ្នកស្រី អ ស្រីមុំ ហៅ អាយ៉ា និងស្វាមីឈ្មោះ នី ប៊ុនថា ជាម្ចាស់ផេក រៀនដាំ-Rean Dam បានចាប់ដៃគ្នាងាកមកដាំបន្លែបែបស្រុកស្រែអាចទាញអ្នកមើលរាប់លាននាក់ក្នុងមួយវីដេអូៗ ដែលអាចរកចំណូលបានដល់ទៅ២ ច្រកក្នុងពេលតែមួយ។ ជាក់ស្តែងបច្ចុប្បន្នប្តីប្រពន្ធមួយគូបាននឹងកំពុងធ្វើឱ្យអ្នកតាមដានវីដេអូនៅលើបណ្តាញសង្គមមានការចាប់អារម្មណ៍យ៉ាងខ្លាំងតាមរយៈការធ្វើវីដេអូរស់នៅជាមួយធម្មជាតិ ក្នុងជីវិតសាមញ្ញៗយ៉ាងមានក្តីសុខ ដោយមានការដាំបន្លែ ចិញ្ចឹមសត្វ។ហើយតាមរយៈការបង្កើតវីដេអូនេះដែរ បានធ្វើឱ្យប្តីប្រពន្ធមួយគូនេះអាចរកចំណូលបានដល់ទៅ ២ច្រកក្នុងពេលតែមួយ។ក្នុងនោះពួកគាត់អាចទាញចំណូលបានពីការលក់បន្លែ និងសត្វចិញ្ចឹមរបស់គាត់ និងមួយទៀតពួកគាត់អាចរកចំណូលបានពីបណ្តាញសង្គមជាមួយនឹងការបង្រៀនអំពីបច្ចេកទេសក្នុងការដាំដុះ។ គួរបញ្ជាក់ផងដែរថា បច្ចុប្បន្នហ្វេសបុកផេក រៀនដាំ-Rean Dam មានអ្នកតាមដានដល់ទៅ ១៣ម៉ឺននាក់ ជាមួយនឹងអ្នកតាមដាននៅលើ YouTube រៀនដាំ-Rean Dam ចំនួន ៣២,២ពាន់នាក់ផងដែរ។ហើយតាមរយៈការចែករំលែកនេះ បញ្ជាក់ឱ្យឃើញថា សម្រាប់បងប្អូនដែលមានជំនាញកសិកម្ម ដាំបន្លែ ចិញ្ចឹមសត្វ គួរតែរៀនបំបែកជំនាញដូចប្តីប្រពន្ធមួយគូនេះឱ្យក្លាយជាប្រភពចំណូលច្រើនប្រភពក្នុងពេលតែមួយ ជាមួយនឹងការផ្តល់ចំណេះដឹងនិងផ្តល់អ្វីដែលជួយឱ្យសង្គមមានការរីកចម្រើនតាមរយៈការចែករំលែកបទពិសោធន៍ និងចំណេះដឹងទាក់ទងនិងវិស័យកសិកម្ម ។សម្រាប់បងប្អូនដែលចង់ រៀនពីបច្ចេកទេសដាំដុះផ្សេងៗក្នុងវិស័យកសិកម្មក៏អាចធ្វើការទំនាក់ទំនងទៅកាន់លេខទូរស័ព្ទរបស់ប្រុស នី ប៊ុនថា បានតាមរយៈលេខ 096 85 777 65 ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-23T02:31:57.166Z", "category": "មុខរបរកសិកម្ម", "views": 1741, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
CEO ក្រុមហ៊ុនដឹកជញ្ជូន Uber ផ្តាំថា កំហុសធំ១ យុវជនធ្វើទាំងមិនដឹងខ្លួន នឹងស្ទើរតែគ្រប់ពេល	https://business-cambodia.com/articles/ceo-uber-speech	មនុស្សមួយចំនួនទទួលស្គាល់ថា ភាពជោគជ័យគឺអាស្រ័យទៅលើការត្រួសត្រាយផ្លូវឱ្យបានល្អិតល្អន់ សម្រាប់អាជីព១ និងគោលដៅជីវិតជាក់លាក់១។ ដោយឡែកលោក Dara Khosrowshahi នាយកប្រតិបត្តិក្រុមហ៊ុនដឹកជញ្ជូនអ្នកដំណើររបស់អាមេរិក និយាយថាកំហុសធំ១ យុវជនធ្វើទាំងមិនដឹងខ្លួន ស្ទើរតែគ្រប់ពេលវេលា គឺចង់បានច្រើនក្នុងពេលតែ១ លឿនរហ័សពេកគឺមិនអាចជោគជ័យបាននោះទេ។ ថ្លែងក្នុងបទសម្ភាសន៍មួយកាលពីថ្ងៃទី១៩ ខែមករា CEO រូបនេះបានឱ្យដឹងថា “យុវវ័យកុំរៀបចំគោលដៅហួសហេតុពេក  កុំចង់បានច្រើនក្នុងពេលតែ១ នេះជាកំហុសធំណាស់ ខ្ញុំឃើញមនុស្សមានវ័យក្មេងធ្វើវាស្ទើរតែគ្រប់ពេល” លោកបានបន្តថា “វាគ្មានអ្វីទាស់ខុសទេ ដែលយើងមានគំនិតទូលំទូលាយច្រើន ជាមួយគោលដៅនោះ ប៉ុន្តែវាអាចធ្វើឱ្យយើងបាត់បង់ឱកាសក្នុងការធ្វើរឿងតែ១ឱ្យបានជោគជ័យ ព្រោះយើងត្រូវធ្វើរឿងមួយឱ្យខ្លាំង បើកឱកាសធ្វើវាឱ្យកាន់តែអស្ចារ្យ និងទាញប្រយោជន៍ពីរឿងនោះឱ្យអស់ដោយមិនតក់ក្រហល់ធ្វើរឿងច្រើនក្នុងពេលតែ១ ឬគ្មានគោលដៅរយៈពេលវែងនោះទេ” ។ ជាចុងក្រោយលោកបានផ្តាំថា “ភាពអស្ចារ្យគឺត្រូវការពេលវេលា ដោយមានលោក Steve Jobs, Jeff Bezos ឬសហគ្រិនល្បីល្បាញនានានៅជុំវិញពិភពលោកជាឧទាហរណ៍ស្រាប់ គិតពីអនាគតឱ្យវែងបំផុតតាមដែលអាចធ្វើទៅបាន ប្រើពេលវេលារៀនសូត្រពីវា ទាញយកបទពិសោធន៍ពីការងារ រឿងអស្ចារ្យនឹងកើតឡើងសម្រាប់អ្នក”។ គួរបញ្ជាក់ផងដែរថា Uber Technologies គឺជាក្រុមហ៊ុនដឹកជញ្ជូន ការធ្វើដំណើរ ដែលមានដើមកំណើតនៅសហរដ្ឋអាមេរិក។ បច្ចុប្បន្ននេះក្រុមហ៊ុនមានតម្លៃភាគហ៊ុនសរុប៥៨,៧២ពាន់លាន$ គិតត្រឹមថ្ងៃទី ១៣ ខែមករា ឆ្នាំ ២០២៣នេះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T10:19:08.781Z", "category": "ភាពជាអ្នកដឹកនាំ", "views": 520, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អបអរសាទរ! បើកទំព័រឆ្នាំថ្មី ២០២៣ ខេត្ដសក្ដានុពល ២ នេះទទួលបានគម្រោងវិនិយោគច្រើនជាងគេ	https://business-cambodia.com/articles/svay-rieng-and-kampong-speu-provinces-	បើកទំព័រឆ្នាំថ្មី ២០២៣ នេះភ្លាម យើងសង្កេតឃើញថាមានគម្រោងវិនិយោគជាច្រើនបានហូរចូលមកកាន់ប្រទេសកម្ពុជា។ អ្វីដែលគួរឲ្យកត់សម្គាល់នោះមានខេត្ដចំនួន ២ ដែលទទួលបានគម្រោងវិនិយោគនេះច្រើនជាងនោះគឺ ខេត្ដកំពង់ស្ពឺ និងខេត្ដស្វាយរៀង។ ជាក់ស្ដែងយោងតាមរបាយការណ៍របស់ក្រុមប្រឹក្សាអភិវឌ្ឍន៍កម្ពុជា ខេត្ដកំពង់ស្ពឺទទួលបាន ៤ គម្រោង និងខេត្ដស្វាយរៀងទទួលបាន ២ គម្រោង ហើយគម្រោងទាំងអស់នោះត្រូវបានវិនិយោគដោយក្រុមហ៊ុនដូចខាងក្រោម៖ ១. ខេត្ដកំពង់ស្ពឺ ក្រុមហ៊ុន “WINDARA INTERNATIONAL CO., LTD” គម្រោងបង្កើតរោងចក្រផលិតកាបូបស្ពាយពីក្រោយ កាបូបដំណេក តង់ កាត់ដេរសម្លៀកបំពាក់ និងកម្រាលក្រាលដេក ដែលមានទីតាំងវិនិយោគស្ថិតនៅអគារ C ភូមិល្វា ឃុំអង្គពពេល ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ២.៧១៤កន្លែង។ ក្រុមហ៊ុន “YUE WING CHEONG MANUFACTORY CO., LTD” គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅភូមិម្កាក់ ឃុំស្នំក្រពើ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ៧៣៨កន្លែង។ ក្រុមហ៊ុន “XIN SHUN JIE (CAMBODIA) LEATHER CO., LTD” គម្រោងបង្កើតរោងចក្រផលិតកាបូបគ្រប់ប្រភេទ និងកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិក្របីត្រាំ ឃុំជង្រុក ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ១.១៣៣កន្លែង។ ក្រុមហ៊ុន “AROMA SUCCESS GARMENT CO., LTD” គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិតាំងស្នោ ឃុំទំព័រមាស ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ៣៦,៦លានដុល្លារអាម៉េរិក និងអាចបង្កើតការងារបានចំនួន ៣.១៥៨កន្លែង។ ២. ខេត្ដស្វាយរៀង ក្រុមហ៊ុន “TECHNOMATE (CAMBODIA) TECHNOLOGY CO., LTD.” គម្រោងបង្កើតរោងចក្រផលិតអំពូលភ្លើងចល័ត អំពូលភ្លើងសូឡា សម្ភារៈប្លាស្ទិក និងសម្ភារៈបរិក្ខារជួសជុល (ដែកស្វាន វីស...) ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ស្វាយរៀង ហ្គីហ្គា រីសស៍, ខេត្តស្វាយរៀង, ក្នុងទុនវិនិយោគចំនួន ១០លានដុល្លារអាម៉េរិក និងអាចបង្កើតការងារបានចំនួនប្រមាណ ៧៥០កន្លែង។ ក្រុមហ៊ុន “TECHNOMATE (CAMBODIA) PRECISION METAL CO., LTD.” គម្រោងបង្កើតរោងចក្រផលិតអំពូល អំពូលភ្លើងសូឡា និងបរិក្ខារអគ្គិសនី ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ស្វាយរៀង ហ្គីហ្គា រីសស៍, ខេត្តស្វាយរៀង, ក្នុងទុនវិនិយោគចំនួន ១០លានដុល្លារអាម៉េរិក និងអាចបង្កើតការងារបានចំនួនប្រមាណ ៧៥០កន្លែង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T09:56:44.790Z", "category": "អចលនទ្រព្យ", "views": 5315, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ទុក្ខជាន់ទុក្ខ! ក្រុមហ៊ុនរលំ ទ្រព្យរលាយ ពេលនេះម្ចាស់ក្រុមហ៊ុនគ្រីបតូFTX ត្រូវគេរឹបអូសទ្រព្យសម្បត្តិជាង ៦០០លាន$	https://business-cambodia.com/articles/feds-seize-more-than-600-millions-from-sam-bankman	លោក Sam Bankman-Fried ស្ថាបនិកក្រុមហ៊ុន FTX ដែលជាក្រុមហ៊ុនរកស៊ីលើវិស័យគ្រីបត្រូ ត្រូវបានធនាគារកណ្ដាលនៃសហរដ្ឋអាមេរិក ប្រកាសរឹបអូសទ្រព្យសម្បត្តិសរុបប្រមាណជាង ៦០០លានដុល្លារ។ នេះបើយោងតាមការចុះផ្សាយរបស់សារព័ត៌មាន ABC NEWS។ ប្រភពដដែលបានឱ្យដឹងថា ការរឹបអូននេះគឺជាផ្នែកមួយនៃ សំណុំរឿងព្រហ្មទណ្ឌ ប្រឆាំងនឹងលោក Sam Bankman ដែលបាន សារភាពថាខ្លួនមិនមានកំហុសចំពោះការក្លែងបន្លំ និងការសមគំនិតដែលទាក់ទងនឹងការលួយលុយរាប់ពាន់លានដុល្លារពីអតិថិជន និងអ្នកវិនិយោគនៅក្នុង FTX។ សូមរំលឹកផងដែរថា បន្ទាប់ពីក្រុមហ៊ុន FTX បានប្រកាសក្ស័យធន លោក Sam Bankman ដែលជានាយកប្រតិបត្តិ ក៏ត្រូវបានប៉ូលិសឃាត់ខ្លួន។ ទន្ទឹមនឹងនោះគាត់ក៏ត្រូវបានតុលាការអាមេរិកចោទប្រកាន់ពីបទក្លែងបន្លំ និងការសមគំនិតចំនួន៨ផ្សេងគ្នា។ ធនាគារកណ្ដាលអាមេរិកបានចោទប្រកាន់ថា “Sam Bankman បានរៀបចំការក្លែងបន្លំផ្នែកហិរញ្ញវត្ថុដ៏ធំបំផុតក្នុងប្រវត្តិសាស្រ្តអាមេរិក”។  ការក្លែងបន្លំនោះគឺ ការដឹកនាំអតិថិជននិងវិនិយោគិន របស់ FTX ព្រមជាមួយនឹងប្រាក់រាប់ពាន់លានរសប់ពួកគេ ហើយបញ្ជូលទៅក្នុងមូលនិធិការពារហានិភ័យដែលគ្រប់គ្រងដោយគាត់ផ្ទាល់ ជាលក្ខណៈឯកជន។ កំណត់ត្រារបស់តុលាការបានបញ្ជាក់ថា មូលនិធិផ្សេងទៀត ត្រូវបានលោក Sam Bankman យកទៅប្រើប្រាស់ដើម្បីទិញអចលនទ្រព្យខ្ជះខ្ជាយ និងដើម្បីរកប្រាក់រាប់សិបលាន តាមរយៈការបរិច្ចាកនយោបាយទៀតផង។ គួបញ្ជាក់ផងដែរថា ទោះបីជាតុលាការបានចោទប្រកាន់ក៏ពិតមែន ប៉ុន្តែសាម៉ីខ្លួនផ្ទាល់បានឆ្លើយថា គាត់មិនបានដឹងពីរឿងប្រើប្រាស់មូលនិធិមិនត្រូវណាមួយពីអតិថិជនFTX នោះទេ។ លោក Sam Bankman បានបញ្ជាក់ទៀតថា ពេលនេះគាត់គ្មានសល់អ្វីទេ នៅនឹងខ្លួនពេលនេះមានតែកាត ATM តែមួយដែលមានលុយ ១០ម៉ឺនដុល្លារនៅក្នុងគណនីប៉ុណ្ណោះ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T09:48:04.390Z", "category": "ហិរញ្ញវត្ថុ", "views": 524, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ត្រៀមៗ! ក្រុមហ៊ុនធំៗ ៣ របស់អាមេរិក ជប៉ុន ឥណ្ឌា បង្ហាញចំណាប់អារម្មណ៍មកវិនិយោគនៅកម្ពុជាក្នុងឆ្នាំ២០២៣នេះ	https://business-cambodia.com/articles/companies-us-india-japan	ជាដំណឹងដ៏រីករាយមួយដែលក្រុមហ៊ុនធំៗចំនួន 3 របស់សហរដ្ឋអារិក ជប៉ុន និងឥណ្ឌា បានបង្ហាញចំណាប់អារម្មណ៍នៅក្នុងការបោះទុនវិនិយោគនៅក្នុងប្រទេសកម្ពុជា នៅក្នុងឆ្នាំថ្មី ២០២៣ នេះ។ យោងតាមរបាលការណ៍ក្រុមហ៊ុនធំៗទាំងនោះរួមមាន៖ ១.ក្រុមហ៊ុន Walmart កាលពីថ្ងៃទី ៥ ខែ មករា ឆ្នាំ ២០២៣ កន្លងទៅ លោកស្រី Anbinh Phan  តំណាងក្រុមហ៊ុន Walmart ដែលជាក្រុនហ៊ុនដ៏ធំរបស់សហរដ្ឋអាមេរិក បានបង្ហាញចំណាប់អារម្មណ៍យ៉ាងខ្លាំង ក្នុងការពង្រីកអាជីវកម្មលក់រាយរបស់ខ្លួន ក៏ដូចជា គោលបំណងក្នុងការទិញទំនិញពីកម្ពុជាដូចជាផលិតផលគ្រឿងសង្ហារឹម អេឡិចត្រូនិក និងជាពិសេសផលិតផលកសិកម្មសំខាន់ៗពីកម្ពុជា ដែលបំពេញបានតាមស្តង់ដារអន្តរជាតិ។ គោលបំណងសំខាន់ក្នុងការវិនិយោគនេះ គឺដើម្បីបង្កើតការងារជូនប្រជាជនកម្ពុជា ជាពិសេសស្រ្តី ជំរុញកំណើនសេដ្ឋកិច្ច និងកាត់បន្ថយភាពក្រីក្រ។ ក្រុមហ៊ុន Walmart នៅតែជាដៃគូពាណិជ្ជកម្មដ៏ល្អ ជាមួយអ្នកផលិតនៅកម្ពុជា លើវិស័យសម្លៀកបំពាក់ វាយនភ័ណ្ឌ និងកសិកម្ម។ ២. ក្រុមហ៊ុន Shop Shindou Shigeharu កាលពីថ្ងៃទី១៨ ខែមករា ឆ្នាំ២០២៣ ឯកឧត្តម សុខ លូ អភិបាល នៃគណៈអភិបាលខេត្តបាត់ដំបង បានជួបក្រុមហ៊ុន Shop Shindou Shigeharu Limited Company ដើម្បីពិភាក្សាការងារអំពីគម្រោងដែលក្រុមហ៊ុន មានគម្រោងបោះទុនវិនិយោគ លើការកែច្នៃផលិតផលកសិកម្ម នៅក្នុងខេត្តបាត់ដំបងនាពេលខាងមុខនេះ ។ ក្រុមហ៊ុន Shindo Shigeharu Shop Co. Ltd. គឺជាក្រុមហ៊ុនផលិតអាហារដ៏ល្អបំផុតនៅក្នុងខេត្តអិហិមិ របស់ប្រទេសជប៉ុន ជាពិសេសខាងផ្លែឈើស្ងួត ដូចជា ក្រូចឆ្មារ/ក្រូចពោធិ៍សាត់ដ៏ល្បីល្បាញរបស់ខេត្តអិហិមិ ហើយក្នុងនោះក្រុមហ៊ុនមានបំណងក្នុងការសិក្សា និងស្វែងយល់បន្ថែមទៀត មុននឹងការបោះទុនវិនិយោគ នៅក្នុងខេត្តបាត់ដំបង ក្នុងការកែច្នៃផលិតផលកសិកម្ម ដែលមានដូចជាផ្លែឈើហូបផ្លែជាដើម ។ ៣.ក្រុមហ៊ុន Adani Global ដោយឡែកកាលពីពេលថ្មីៗកន្លងទៅនេះដែរ ក្នុងជំនួបរវាងឯកឧត្តមបណ្ឌិត ទី នរិន្ទ រដ្ឋលេខាធិការក្រសួងរ៉ែនិងថាមពល ជាមួយលោក Sanjay Anand នាយកប្រតិបិត្ត Adani Global រួមជាមួយសមាជិកក្រុមរបស់ក្រុមហ៊ុន Adani Global ប្រទេសឥណ្ឌា ក៏បានបង្ហាញគោលបំណងចង់វិនិយោគទៅលើគម្រោងថាមពលកកើតឡើងវិញនៅកម្ពុជាផងដែរ។ ក្រុមហ៊ុន Adani Group គឺជាក្រុមដ៏ធំរបស់មហាសេដ្ឋីឥណ្ឌា Ahmedabad ដែលមានតម្លៃ ១២៤ពាន់លានដុល្លារ។ បច្ចុប្បន្នក្រុមហ៊ុននេះបានវិនិយោគទៅលើវិស័យដូចជា គ្រប់គ្រងកំពង់ផែ ការផលិតថាមពលអគ្គិសនី និងការបញ្ជូនថាមពលកកើតឡើងវិញ ការជីកយករ៉ែ ប្រតិបត្តិការអាកាសយានដ្ឋាន ឧស្ម័នធម្មជាតិ ការកែច្នៃម្ហូបអាហារ និងហេដ្ឋារចនាសម្ព័ន៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T09:19:40.102Z", "category": "អចលនទ្រព្យ", "views": 8613, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មុននឹងទិញមើលសិន! ចង់ទិញផ្ទះនៅឆ្នាំ២០២៣ នេះជារឿងធំៗ៣អ្នកគួរដឹង ចៀសវាងយកទុក្ខដាក់ខ្លួន	https://business-cambodia.com/articles/thing-to-know-before-buying-home-in-2023	ផ្ទះអ្នកណាក៏ចង់បានដែរ ជាពិសេស អ្នកដែលមានគ្រួសារហើយតែងតែប្រាថ្នាចង់បានផ្ទះមួយសមរម្យរស់នៅ។ យ៉ាងណាមិញការទិញផ្ទះគឺជាការចំណាយលុយដ៏ច្រើនបំផុតក្នុងជីវិតរបស់មនុស្ស ហើយជាទូទៅយើងតែងតែជ្រើសរើសការទិញផ្ទះតាមរយៈបង់រំលស់។ ជុំវិញការទិញផ្ទះ ខាងក្រោមនេះគឺជារឿងធំៗ៣ដែលអ្នកគួរដឹង មុននឹងសម្រេចខ្ចីលុយគេមកទិញផ្ទះនៅឆ្នាំ២០២៣ ចៀសវាងយកទុក្ខដាក់ខ្លួន៖ ១. តម្លៃផ្ទះនៅតែថ្លៃ បើទោះបីជាស្ថានភាពសេដ្ឋកិច្ចសកលកំពុងមានភាពមិនច្បាស់លាស់ពិតមែន តែមិនមែនមានន័យថាតម្លៃអចលនទ្រព្យចុះថោកឡើយពោលគឺគ្រាន់តែជាប់គាំងប៉ុណ្ណោះ លើកលែងតែក្នុងករណីម្ចាស់ផ្ទះមួយចំនួនជួបបញ្ហាបំណុលឬត្រូវការលុយបន្ទាន់ប៉ុណ្ណោះដែលពួកគាត់អាចដាក់លក់ក្នុងតម្លៃក្រោមទីផ្សារ។ ២. ការប្រាក់កម្ចីថ្លៃ  នៅពេលដែលសហរដ្ឋអាមេរិកតាមរយៈធនាគារកណ្ដាលអាមេរិក( Federal Reserve) ដំឡើងការប្រាក់ ធ្វើឲ្យការប្រាក់កម្ចីរបស់ធនាគារជាច្រើនលើពិភពលោកចាប់ផ្ដើមឡើងថ្លៃ។ ធនាគារជាច្រើននៅកម្ពុជាតែងតែរកប្រភពទុនពីបរទេសតាមរយៈការខ្ចីបុលពីបរទេសដើម្បីបានទុនមកបញ្ចេញកម្ចីដល់អតិថិជនក្នុងស្រុក។ ដូច្នេះកាលណាការប្រាក់ដុល្លារកាន់តែថ្លៃ ការខ្ចីបុលពីបរទេសរបស់ធនាគារក្នុងស្រុកក៏ថ្លៃទៅតាមហ្នឹង ហើយជាលទ្ធភាព ពេលធនាគារក្នុងស្រុកផ្ដល់កម្ចីពួកគាត់ក៏ដំឡើងការប្រាក់កាន់តែខ្ពស់ ខណៈពួកគាត់ប្រើថ្លៃដើមខ្ពស់។ ដូច្នេះការទិញផ្ទះទិញផ្ទះអំឡុងពេលនេះ អ្នកអាចនឹងត្រូវចំណាយច្រើនលើការប្រាក់។ ៣. ស្ថានភាពសេដ្ឋកិច្ចយ៉ាប់យ៉ឺន មានអ្នកជំនាញជាច្រើនបានព្យាករថាឆ្នាំ២០២៣នេះស្ថានភាពសេដ្ឋកិច្ចពិភពលោកកាន់តែយ៉ាប់ជាងឆ្នាំ២០២២កន្លងទៅព្រោះបញ្ហាអតិផរណានៅតែមានហើយបញ្ហាកូវីដ១៩ក៏មិនទាន់ទៅបាត់ដែរ។ ជាការពិតណាស់ បច្ចុប្បន្នសេដ្ឋកិច្ចគឺស្ថិតក្នុងភាពមិនច្បាស់លាស់ មួយវិញទៀតការរកស៊ី ការវិនិយោគក៏មិនសូវជាអំណាយផលដែរ។ ដូច្នេះមុននឹងសម្រេចចិត្តទិញផ្ទះ អ្នកគួរប្រាកដថាក្នុងករណីមានវិបត្តិសេដ្ឋកិច្ចក៏អ្នកនៅតែមានទ្រព្យឬចំណូលបង់ថ្លៃផ្ទះប្រចាំខែទៅធនាគារ ចៀសវាងជួបបញ្ហាលុយកាក់ ជាពិសេសធ្លាក់ក្នុងបញ្ហាបំណុលជាដើម៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T09:02:45.203Z", "category": "ហិរញ្ញវត្ថុ", "views": 595, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចង់ដឹងថាខ្លួនចេញរកស៊ីបាន ឬនៅ? នេះជាចរិតឆ្នើមរបស់អ្នកលក់ ពេលចេញរកស៊ីមិនខ្លាចដួល	https://business-cambodia.com/articles/ways-tell-you-ready-to-run-business	មនុស្សម្នាក់ៗតែងតែមានទម្លាប់ខុសៗពីគ្នា ហើយតែងតែមានទម្លាប់អាក្រក់រៀងៗខ្លួន ប៉ុន្តែមានមនុស្សមួយចំនួន នៅពេលដែលដឹងថាខ្លួនឯងមានទម្លាប់អាក្រក់ហើយតែងតែព្យាយាមកែលម្អវា មិនដូច្នោះទេ យូៗទៅខ្មោចនោះនឹងពង្វក់ខួរក្បាលរបស់អ្នកឱ្យធ្វើតែរឿងខុស រហូតក្លាយជាទម្លាប់ពិបាកកែ។ មិនខុសពីការរកស៊ីទេ ប្រសិនបើអ្នកមានចរិកលក់ដូរខុសផ្លូវហើយនោះ វាបញ្ជាក់ថាអាជីវកម្មរបស់អ្នកកំពុងជួបវាសនាអាក្រក់ដូចគ្នា។ ជំុវិញបញ្ហាដ៏ឈឺក្បាលមួយនេះ សម្រាប់អ្នកចង់ចេញរកស៊ី ហើយមិនដឹងថាអាចចេញរកស៊ីបានឬក៏អត់ អាចមើលលំនាំកំពូលអ្នកលក់ធ្លាប់ធ្វើកន្លងមកបាន ប្រសិនបើអ្នកមានសញ្ញាទាំងអស់នេះហើយ វាបង្ហាញថាអ្នកអាចចេញរកស៊ីបាន ព្រោះថាអ្នកមានទេវតាចាំតាមមើលអ្នក នឹងផ្តល់គំនិតឱ្យអ្នក ពោលគឺទម្លាប់ឬចរិកល្អនោះឯងដែលចាំជួយ។ ១. តាំងចិត្ត៖ អ្នកត្រូវដឹងថា ទម្រាំតែអាចក្លាយវាអ្នកមាន វាមិនមែនជារឿងងាយស្រួលទេ ដូច្នេះហើយ អ្នកត្រូវត្រៀមចិត្តសម្រាប់ឈឺ សម្រាប់ខាត ហើយប្រាប់ខ្លួនឯងថា អ្នកត្រូវតែលេខមួយ អ្នកត្រូវតែជាជាអ្នកប្រយុទ្ធដ៏អង់អាច ហើយតាំងចិត្តថា អ្នកឈ្នះជារូបអ្នក។  ត្រង់ចំណុចនេះ យើងជឿថា បងប្អូនភាគច្រើននឹងគិតថា គ្រាន់តែនិយាយមិនពិបាក តែអនុវត្តទើបជារឿងពិបាកពិត តែអ្នកត្រូវដឹងថា អ្នកដែលអាចឆ្លងកាត់រឿងពិបាកទាំងនោះហើយ ជាអ្នកឆ្នើម មិនមែនគ្រប់គ្នាសិទ្ធតែអាចធ្វើបាននោះទេ តែមិនមែនមានន័យថា អ្នកដែលធ្វើបាននោះមិនជាអ្នកដែរ ២. ចង់មាន៖ ការចង់ក្លាយខ្លួនជាអ្នកមាន វាប្រៀបបានដូចជាអ្នកបានដាក់គោលដៅរួចហើយ តែបើអ្នកដៅហើយមិនដើរ ក៏មិនអាចទៅដល់ដែរ ដូច្នេះហើយអ្នករកផ្លូវ និងមធ្យោបាយដើម្បីទៅដល់ ដោយការសិក្សាពីមនុស្សមានឥទ្ធិពល អ្នកពូកែរកស៊ី និងទម្លាប់ល្អៗរបស់គាត់ជាដើម តាមរយៈការអាន ការស្តាប់ ការមើល និងសង្កេត ដើម្បីបង្កើនបញ្ញា នឹងជាអាវុ.ធសម្រាប់ច្បាំងជាមួយហានិភ័យធំ ឬបញ្ហាផ្សេងៗពេលកំពុងប្រយុ.ទ្ធ។ ៣.ហ៊ានប្រថុយ៖ គ្រាន់តែចង់មាន គ្រាន់តែតាំងចិត្ត វាមិនគ្រប់គ្រាន់ទេតែអ្នកត្រូវតែហ៊ានប្រថុយ។ មនុស្សភាគច្រើនតែងយល់ខុសនៅពាក្យប្រថុយ ដោយចេញធ្វើដោយមានចំណេះ និងជំនាញ ខណៈមនុស្សមួយចំនួនចេញរកស៊ីដោយងងឹតងងុល ហើយថាខ្លួនប្រថុយដែរនោះ ប៉ុន្តែត្រង់ចំណុចនេះគេមិនហៅថាប្រថុយទេ តែវាជាចរិកប្រហើនទៅវិញទេ សូមបងប្អូនបែងចែកវាឱ្យច្បាស់ ប្រយ័ត្នភ្លាត់ស្នៀត ហើយទឹកភ្នែក៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T08:55:49.085Z", "category": "កំពូលអ្នកលក់", "views": 3232, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ជានិស្សិត ចង់រកលុយបន្ថែម! ការងារ៤ប្រភេទ អាចធ្វើបានក្រៅម៉ោង រកចំណូលបានកើនឥតឈប់	https://business-cambodia.com/articles/idea-for-income-for-university-student-	នៅរៀនសាកលវិទ្យាល័យ ប៉ុន្តែចង់រកចំណូលបន្ថែមផ្គត់ផ្គង់ការរៀនសូត្រដោយខ្លួនឯង គឺជាគោលដៅរបស់សិស្សនិស្សិតមួយចំនួន។ ប៉ុន្តែពួកគេមិនដឹងថារកចំណូលតាមរយៈការងារបែបណាមិនប៉ះពាល់ដល់ម៉ោងសិក្សា ហើយអាចរកចំណូលបានគួរសម ល្មមរស់មិនដាច់លុយចុងខែជាដើម។ យ៉ាងណាមិញការងារក្រៅម៉ោងសម្រាប់សិស្សនិស្សិតពិតជាមានច្រើនទម្រង់ណាស់នាសម័យនេះ ប៉ុន្តែការងារខ្លះអាចជួយឱ្យពួកគេអាចរកចំណូលបានច្រើនជាងការងារធម្មតា ប្រសិនបើពួកគេមានទេពកោសល្យ ខំប្រឹងប្រែងដុសខាត់ចំណេះដឹងទូទៅ ចំណេះធ្វើ អភិវឌ្ឍន៍ខ្លួនជាប្រចាំ។ នេះបើយោងតាមការចុះផ្សាយរបស់ Business News Daily ។ ឧទារហណ៍ដូចជាគំនិតការងារទាំង៤ ប្រភេទខាងក្រោមនេះអាចមានឱកាសឱ្យនិស្សិតធ្វើក្រៅម៉ោងបាន រកចំណូលបានជាប្រចាំបើពួកគេឧស្សាហ៍ព្យាយាម៖ ១.លក់របស់១ទឹកលើអនឡាញ ជំនួសឱ្យការមិនត្រូវការរបស់ដែលធ្លាប់ប្រើតែវាថ្មីល្អ អ្នកអាចដាក់លក់របស់មួយទឹកដែលអ្នកឈប់ប្រើនៅលើអនឡាញ ឬទិញទំនិញមួយទឹកមកលក់វិញ ក្នុងតម្លៃទិញចូលសមរម្យអាចប្រើបាន និងលក់ចេញវិញក្នុងតម្លៃដែលអាចទទួលយកបាន។ ប៉ុន្តែការងារមួយនេះតម្រូវឱ្យចាយពេលវេលាយូរបន្តិចដើម្បីឱ្យគេស្គាល់ និងការគិត ព្យាយាមធ្វើយ៉ាងណាឱ្យប្លែកពីគេជាដើម។ ២. សេវាកម្មបកប្រែ ការងារដែលធ្វើឱ្យយើងរីកចម្រើនទាំងលុយកាក់និងបញ្ញាស្មារតី ។ ការបង្កើតសេវាកម្មបកប្រែនេះមិនសម្តៅទៅលើតែការនិយាយមួយមុខនោះទេ អ្នកអាចបកប្រែឯកសារ ការសរសេរលិខិតសំខាន់ទៅជាភាសាទី២ជាដើម។ ការងារនេះអាចនាំឱ្យរីកចម្រើនសមត្ថភាពនិយាយភាសា ការសរសេរ ពី១ថ្ងៃទៅ១ថ្ងៃ ព្រោះការងារមួយនេះទាមទារឱ្យយើងស្រាវជ្រាវ រៀនអ្វីថ្មីៗ ជាប្រចាំផងដែរ។ ៣. អ្នកនិពន្ធឯករាជ្យ ប្រសិនបើអ្នកជាមនុស្សមានចរិតធម្មជាតិជាអ្នកចូលចិត្តការសរសេរការតែងនិពន្ធ អ្នកអាចអភិវឌ្ឍន៍ខ្លួនជាអ្នកនិពន្ធឯករាជ្យ អ្នកនិពន្ធអត្ថបទសារព័ត៌មានឱ្យស្ថាប័នណាមួយ សរសេរមាតិកា ផលិតវីដេអូជាដើម។ ការងារមួយនេះអាចបង្កើនតម្លៃរបស់អ្នកដោយប្រើចំណេះដឹង។ ៤. អ្នកជំនាញសរសេរ CV មនុស្សតែងតែចង់ធ្វើការ និងដាក់ពាក្យធ្វើការ១ដែលល្អ និងទទួលបានការចាប់អារម្មណ៍ ជាការពិតណាស់ ពាក្យសុំការងារភាគច្រើនតម្រូវឱ្យបេក្ខជនដាក់ប្រវត្តិរូបសង្ខេប ។ ក្នុងនាមជាអ្នកសរសេរប្រវត្តិរូប អ្នកអាចជួយឱ្យប្រវត្តិរូបសង្ខេបរបស់អ្នកដាក់ពាក្យធ្វើការ លេចធ្លោតាមរយៈការសរសេរ និងការរចនារៀបចំនិងច្នៃប្រឌិតរបស់អ្នក ដើម្បីក្លាយជាអ្នកសរសេរប្រវត្តិរូបនោះទេ  គ្រាន់តែមានជំនាញរៀបចំ និងអានអំពីលក្ខណៈអ្នកដទៃ និងមូលដ្ឋានមួយចំនួន។ ជារួមមកវិញការធ្វើការងារក្រៅម៉ោងក្នុងពេលកំពុងរៀនគឺជាជម្រើសរបស់បុគ្គលម្នាក់ៗប៉ុណ្ណោះ យើងមិនមានបានលើកទឹកចិត្តឱ្យអ្នកបោះបង់ការសិក្សា ប៉ុន្តែក្នុងន័យនេះ គឺជាគំនិតដែលអ្នកអាចលៃលកធ្វើយ៉ាងណាអាចរកចំណូលមកផ្តត់ផ្គង់ខ្លួនឯង នៅស្ថានភាពណាដែលអ្នកគិតថារួចរាល់ក្នុងការធ្វើវាប៉ុណ្ណោះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T08:37:47.357Z", "category": "ភាពជាអ្នកដឹកនាំ", "views": 987, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្បួនចាយលុយ១០០$ ឱ្យចំណេញគុណ១០ដង អាចឱ្យអ្នករកចំណូលខ្ទង់ពាន់ ខ្ទង់ម៉ឺនដុល្លារមកវិញ	https://business-cambodia.com/articles/the-100-dollars-start-up	លុយត្រឹម១០០ដុល្លារ គឺជាចំនួនលុយមួយដែលមនុស្សភាគច្រើន អាចមានលទ្ធភាពបាន ប៉ុន្តែក៏មានមនុស្សមួយចំនួនចេះចាយវាបានត្រឹមត្រូវ ដែលវាអាចជួយឱ្យគាត់អាចរកផលចំណេញទ្វេដងមកវិញផងដែរ។ តើចាយលុយ១០០ដុល្លារបែបណាឱ្យចំណេញមកវិញគុណនឹង១០ ឬច្រើនជាងនេះទៅ? ១. ចាយ១០០ដុល្លារវិនិយោគរៀនជំនាញចំណូលខ្ពស់ ជំនាញចំណូលខ្ពស់ គឺជាជំនាញដែលអាចជួយឱ្យអ្នកអាចរកចំណូលបានច្រើនត្រឡប់មកវិញ បើទោះបីជាជំនាញខ្លះអាចរៀនដោយឥតគិតថ្លៃនៅលើអ៊ីនធឺណែត ខ្លះចំណាយលុយតិចតួច និងខ្លះត្រូវចំណាយដល់រាប់ពាន់រាប់ម៉ឺនដុល្លារដើម្បីសិក្សា។ អាស្រ័យហេតុនេះ អ្នកក៏អាចប្រើលុយ១០០ដុល្លារនេះ វិនិយោគលើការអភិវឌ្ឍន៍សមត្ថភាព ជំនាញ ដែលជួយឱ្យអ្នករកចំណូលច្រើនត្រឡប់មកវិញផងដែរ។ ជំនាញចំណូលខ្ពស់មានច្រើនដូចជា៖ ជំនាញលក់ ជំនាញនិពន្ធសៀវភៅ ជំនាញឌីជីថលម៉ាឃីតធីង ជំនាញអចលនទ្រព្យ ជំនាញផលិតវីដេអូ ជំនាញបង្កើតវគ្គសិក្សាអនឡាញជាដើម។ ២. ចាយ១០០ដុល្លារពិសារអាហារ ញ៉ាំកាហ្វេផ្ទេរចំណេះផ្ទេរឱកាស បើសិនជាអ្នកចេះចំណាយលុយ១០០ដុល្លារ ដើម្បីប៉ាវនរណាម្នាក់ដែលអាចផ្ដល់ចំណេះ ជំនាញ ព័ត៌មានល្អៗ ឱកាសល្អៗមកឱ្យអ្នក វាអាចជួយឱ្យអ្នកទទួលផលចំណេញទ្វេរដងមកវិញ ជាពិសេសអាចជួយឱ្យអ្នកអាចរកចំណូលត្រឡប់មកវិញគុណនឹង១០ គុណនឹង១០០ ឬលើសនេះថែមទៀតផង។ ជាក់ស្ដែងសូម្បីតែមហាសេដ្ឋីហុងកុងលោក លី កាស៊ីង ក៏បានលើកទឹកចិត្តឱ្យយុវជនវ័យក្មេងហ៊ានចំណាយប្រាក់ និងពេលវេលាមួយចំនួនហ៊ានប៉ាវមនុស្ស ៣ប្រភេទផឹកកាហ្វេ ឬញ៉ាំអាហារពេលល្ងាចជាមួយគ្នាផងដែរ ព្រោះពួកគាត់អាចជួយឱ្យគាត់រីកចម្រើនបាន។ មនុស្សទាំង ៣ប្រភេទនោះរួមមាន៖ អ្នកដែលមានទ្រព្យសម្បត្តិ, អ្នកដឹកនាំជំនួញ ឬប្រភេទមនុស្សដែលមមាញឹកជាមួយការងារដែលគាត់មានសមត្ថភាពពូកែជាងយើងជាដើម។ ៣. ចាប់ផ្ដើមជំនួញដើមទុនតិចត្រឹម១០០ដុល្លារ តែអាចទាញចំណូលបានច្រើន លុយ១០០ដុល្លារ គឺជាចំនួនតិចតួចមួយសម្រាប់អ្នករកស៊ីភាគច្រើន ប៉ុន្តែក៏មានអ្នកជំនួញល្បីៗជាច្រើន អាចកសាងជីវិតខ្លួនឱ្យជោគជ័យបាន រហូតអាចរកចំណូលរាប់ពាន់ រាប់ម៉ឺនដុល្លារ ពីដើមទុនតិចតួចបំផុត។ សម្រាប់អ្នករកស៊ីពូកែតែងតែចាប់ផ្ដើមពីអ្វីដែលគាត់អាចធ្វើបាន ចាប់ផ្ដើមពីធនធានដែលគាត់មាន និងធ្វើវាពីឥឡូវនេះ។ ដើមទុន១០០ដុល្លារ អ្នកអាចចាប់ផ្ដើមដូចជាការលក់ផលិតផលអនឡាញដែលកំពុងមានតម្រូវការខ្ពស់ក្នុងទីផ្សារ ចាប់ផ្ដើមផលិតវីដេអូក្លាយជា Content Creator ធ្វើជាវគ្គសិក្សាអនឡា សេវាប្រឹក្សាយោបល់ ឬចាយវាសម្រាប់ប៊ូសលក់អចលនទ្រព្យជាដើម ដែលជំនួញទាំងអស់នេះ អាចឱ្យអ្នកចំណាយលុយតិច តែមានឱកាសរកចំណូលដល់រាប់ពាន់ រាប់ម៉ឺនដុល្លារត្រឡប់មកវិញផងដែរ សម្រាប់មិត្តអ្នកអានវិញ តើអ្នកគិតថាគួរចាយលុយ១០០ដុល្លារបែបណា ដើម្បីអាច រកចំណូលខ្ទង់ពាន់ ខ្ទង់ម៉ឺនដុល្លារមកវិញ? ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T08:34:56.021Z", "category": "ភាពជាអ្នកដឹកនាំ", "views": 18482, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ក្រុមហ៊ុនផលិតអេក្រង់ខ្នាតយក្ស បង្ខំចិត្តចេញពីទឹកដីកំណើត ងាកមកវិនិយោគក្នុងប្រទេសអាស៊ាន១នេះ	https://business-cambodia.com/articles/boe-come-to-vn	ក្រុមហ៊ុនផលិតអេក្រង់របស់ចិន BOE Technology Group Co Ltd ដែលជាអ្នកផ្គត់ផ្គង់ទាំង Apple Inc (AAPL.O) និង Samsung Electronics Co Ltd គ្រោងនឹងវិនិយោគទឹកប្រាក់យ៉ាងច្រើនចេញពីប្រទេសកំណើតរបស់ខ្លួន ងាកមកវិនិយោគរោងចក្រចំនួនពីរក្នុងប្រទេសវៀតណាមវិញ។ នេះបើយោងតាមការចេញផ្សាយរបស់សារព័ត៌មាន Reuters កាលពីពេលថ្មីៗនេះ។ ប្រភពដដែរបានឱ្យដឹងទៀតថា ផែនការនេះគូសបញ្ជាក់ពីកិច្ចខិតខំប្រឹងប្រែងដោយក្រុមហ៊ុនបច្ចេកវិទ្យាដែលដឹកនាំដោយក្រុមហ៊ុន Apple របស់អាមេរិក និងក្រុមហ៊ុនដំឡើងឧបករណ៍របស់តៃវ៉ាន់ Foxconn ដើម្បីកាត់បន្ថយការប៉ះពាល់ខ្សែសង្វាក់ផ្គត់ផ្គង់ទៅកាន់ប្រទេសចិន ចំពេលភាពតានតឹងពាណិជ្ជកម្ម និងភូមិសាស្ត្រនយោបាយរវាងទីក្រុងប៉េកាំង និងទីក្រុងវ៉ាស៊ីនតោន និងការរំខានផលិតកម្មដែលបណ្តាលមកពីវិធានការទប់ស្កាត់ COVID-19 របស់ប្រទេសចិន។ គួរជម្រាបផងដែរថា ពាក់ព័ន្ធនឹងការវិនិយោគនេះ ក្រុមហ៊ុនផលិតអេក្រង់យក្សរបស់ចិន BOE មិនទាន់បញ្ជាក់កាលបរិច្ឆេទជាក់លាក់នៅឡើយទេ៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T08:24:58.602Z", "category": "ព័ត៌មានថ្មីៗ", "views": 771, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ផ្លាស់ប្ដូរទីក្រុងថ្មី ពេលនេះឥណ្ឌូនេស៊ីគ្រោងសង់អាផាតមិនតម្លៃ ២.៧ ពាន់លានដុល្លារសម្រាប់មន្ដ្រីរាជការខ្លួន	https://business-cambodia.com/articles/indonesia-break-ground-27-bln-housing-project-new-capital	ឥណ្ឌូណេស៊ីគ្រោងសាងសង់អាផាតមិនដែលមានតម្លៃ ២.៧ ពាន់លានដុល្លារសម្រាប់មន្ត្រីរាជការរាប់ពាន់នាក់ នៅត្រីមាសទី២ ឆ្នាំ២០២៣នេះ នៅក្នុងទីក្រុងថ្មីរបស់ខ្លួននៅលើកោះ Borneo។ នេះបើយោងតាមការចុះផ្សាយរបស់សារព័ត៌មាន REUTERS កាលពីថ្ងៃទី១៨ ខែមករា ឆ្នាំ២០២៣។  តាមការលើកឡើងពីលោក Bambang Susantono ប្រធានអាជ្ញាធររាជធានីជាតិ Nusantara បានឲ្យដឹងថា អាជ្ញាធរកំពុងចរចាជាមួយអ្នកអភិវឌ្ឍន៍ឯកជនចំនួន៣ សម្រាប់គម្រោងលំនៅដ្ឋាននេះ រួមមាន ក្រុមហ៊ុនសម្ព័ន្ធនៃ CCFG Corp របស់ចិន និងក្រុមហ៊ុន Risjadson Brunsfield Nusantara (CCFG-RBN) ក្រុមហ៊ុនកូរ៉េខាងត្បូង Korea Land និងក្រុមហ៊ុនអភិវឌ្ឍន៍ក្នុងស្រុក PT Summarecon Agung។ កាលពីឆ្នាំ២០១៩ ប្រទេសឥណ្ឌូនេស៊ី បានប្រកាសនូវផែនការផ្លាស់ប្តូរទីក្រុងរបស់ខ្លួន ពីទីក្រុងហ្សាកាតា ទៅកាន់រាជធានីថ្មីមួយ ឈ្មោះថា Nusantara ដែលមានទីតាំងនៅលើកោះ Borneo ដោយគ្រោងចំណាយថវិកាប្រមាណ ៣២ ពាន់លានដុល្លារ។ ក្នុងនោះដែរអាជ្ញាធររបស់ប្រទេសឥណ្ឌូនេស៊ី បានឱ្យដឹងថាក្រុមហ៊ុនទាំង៣ខាងលើនេះនឹងរួមចំណែកសាងសង់អគារអាផាតមិននេះមានចំនួន ១៨៤ អគារ ដែលសាងសង់សម្រាប់មន្ត្រីរាជការ យោធា និងប៉ូលិស ប្រមាណ ១៤.៥០០ នាក់ ក្រោមភាពជាដៃគូសាធារណៈ និង ឯកជន ហើយរំពឹងថា នឹងចាប់ផ្តើមការសាងសង់នៅក្នុងត្រីមាសទី២ ឆ្នាំ២០២៣ នេះ។ សូមជាម្រាបផងដែរថាបច្ចុប្បន្ន អាជ្ញាធរបានចាប់ផ្តើមសាងសង់ហេដ្ឋារចនាសម្ព័ន្ធមូលដ្ឋានក្នុងតំបន់រួចហើយ ដើម្បីចាប់ផ្តើមផ្លាស់ប្តូរទីតាំងរដ្ឋបាល និងមន្ត្រីរាជការមួយចំនួននៅក្នុងឆ្នាំ ២០២៤៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T07:15:31.584Z", "category": "អចលនទ្រព្យ", "views": 295, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុន Google ប្រកាសកាត់បុគ្គលិក ជាង១ម៉ឺននាក់ ដោយសារខ្លាចប្រឈមនឹងបញ្ហា១នេះ	https://business-cambodia.com/articles/google-laying-off-12000-staff	ក្រុមហ៊ុនបច្ចេកវិទ្យាខ្នាតយក្ស Google បានប្រកាសថាខ្លួនកំពុងតែបញ្ឈប់បុគ្គលិកចេញប្រមាណជាង ១២,០០០នាក់ ដោយបញ្ជូនដំណឹងទៅកាន់បុគ្គលិកទាំងអស់តាមរយៈ អ៊ីមែល ផ្ទាល់ខ្លួនរបស់ពួកគេ។ នេះបើយោងតាមការចុះផ្សាយរបស់សារព័ត៌មាន CNBC។ ប្រភពដដែលបានឱ្យដឹងថា មូលហេតុសំខាន់បំផុតដែលនាំឱ្យមនុស្សប្រមាណ ១២,០០នាក់ត្រូវបាត់បង់ការងារបែបនេះ គឺដោយសារតែក្រុមហ៊ុន Google ភ័យខ្លាចចំពោះវិបត្តិសេដ្ឋកិច្ចដែលនឹងមកដល់នាពេលខាងមុខនេះ។ ក្រុមហ៊ុនបច្ចេកវិទ្យាកំពុងប្រឈមមុខនឹងបញ្ហាជាច្រើននៅពេលនេះ មានទាំងការដំឡើងការប្រាក់ និងអតិផរណាកាលពីឆ្នាំមុន ដែលបានក្តោបក្តាប់ភាគហ៊ុនបច្ចេកវិទ្យា និងបង្ខំអ្នកផ្សាយពាណិជ្ជកម្មឱ្យកាត់បន្ថយការចំណាយលើការផ្សាយពាណិជ្ជកម្មតាមអ៊ីនធឺណេត។ នាយកប្រតិបត្តិ ក្រុមហ៊ុន Google លោក Sundar Pichai បានលើកឡើងថា ក្រុមហ៊ុន Alphabet ដែលជាមេរបស់ Google បានផ្ញើអ៊ីមែលទៅកាន់បុគ្គលិកក្រុមហ៊ុនកាលពីថ្ងៃសុក្រ ដោយបញ្ជាក់ថាក្រុមហ៊ុនចាប់ផ្ដើមធ្វើការបញ្ឈប់បុគ្គលិកនៅសហរដ្ឋអាមេរិកភ្លាមៗ។ លោកបានបន្តថា ចំពោះបុគ្គលិកដែលនៅប្រទេសផ្សេងៗទៀត នៅមិនទាន់មានការដកភ្លាមៗដូចនៅអាមេរិកឡើយ។ ខាងក្រុមហ៊ុន Google បានបញ្ជាក់ផងដែរថា បុគ្គលិកដែលត្រូវបញ្ឈប់ទាំងប៉ុន្មាននឹងទទួលបានប្រាក់លើកទឹកចិត្ត ចំនួន១៦សប្តាហ៍នៃប្រាក់បំណាច់ បូកនឹង២សប្តាហ៍សម្រាប់ឆ្នាំបន្ថែមពីលើឆ្នាំនីមួយៗដែលពួកគេបានបម្រើការងារឱ្យ Google។ សូមជម្រាបផងដែរថា បុគ្គលិកទាំងអស់របស់ Google សុទ្ធតែមានភាពភ័យខ្លាចចំពោះការបញ្ឈប់ការងារនេះ ប៉ុន្តែថ្នាក់ដឹកនាំរបស់ក្រុមហ៊ុន បានលើកឡើងពីស្ថានភាពដែល Google កំពុងជួបប្រទះ ពួកគេត្រូវធ្វើយ៉ាងណាដើម្បីឱ្យក្រុមហ៊ុនឈរជើងបាន។ ដើម្បីលួងបុគ្គលិកនាយកប្រតិបត្តិ បានផ្ដល់នូវប្រាក់លើកទឹកចិត្ត ថែមទាំងផ្ដល់ប្រាក់ខែឱ្យពួកគេធម្មតាចាប់ពីថ្ងៃជូនដំណឹង រហូតដល់ ៦០ថ្ងៃក្រោយ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T07:14:08.034Z", "category": "ហិរញ្ញវត្ថុ", "views": 365, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
មានក៏អាចធ្លាក់ខ្លួនក្រវិញដែរ! តែផ្លូវ៥ អ្នកមានតែងតែធ្វើដែលធ្វើឲ្យពួកគាត់រក្សាភាពមានបានរៀងរហូត	https://business-cambodia.com/articles/five-ways-make-people-stay-wealthy	ជាការពិតណាស់ មនុស្សមួយចំនួន អាចបង្កើតភាពមានបាន មានលុយ មានទ្រព្យហូរហៀរ តែភាពមានបានរបស់ពួកគាត់គឺត្រឹមតែរយៈពេលខ្លីប៉ុណ្ណោះ បន្ទាប់មកប្ដូរវាសនាពីមានទៅក្រ ហើយពេលខ្លះថែមទាំងឈានដល់ធ្លាក់ចូលក្នុងបញ្ហាបំណុលទៀតផង។ អ្នកខ្លះមានកប់ពពកតែធ្លាក់ខ្លួនក្រវិញដោយសារតែពួកគាត់មិនដឹងពីវិធីរក្សាភាពមានបានរបស់ខ្លួនជារៀងរហូត។ ដូច្នេះថ្ងៃនេះ Business Cambodia សូមបង្ហាញនូវផ្លូវចំនួន៥ដែលអ្នកមានតែងតែធ្វើដែលធ្វើឲ្យពួកគាត់អាចរក្សាភាពមានបានយូរអង្វែង៖ ១. មានផែនការហិរញ្ញវត្ថុនិងគោលដៅច្បាស់  នេះគឺជារឿងដំបូងដែលអ្នកមានតែងតែធ្វើដើម្បីរក្សាខ្លួនឯងឲ្យមានជារៀងរហូត។ នៅត្រង់នេះដែរ ពួកគាត់មានផែនការថាតើមួយឆ្នាំៗ ចង់បង្កើនទ្រព្យចំនួនប៉ុន្មាន ហើយធ្វើម៉េចកុំឲ្យទ្រព្យពួកគាត់កាន់តែថយចុះដែលធ្វើឲ្យពួកគាត់អាចនឹងធ្លាក់ខ្លួនក្រវិញ។ ដូច្នេះផែនការហិរញ្ញវត្ថុគឺជារឿងសំខាន់ដែលអ្នកគួរតែយកចិត្តទុកដាក់ធ្វើ នៅពេលដែលអ្នករកលុយបានច្រើន ទ្រព្យច្រើនហើយចង់រក្សាភាពមានបាននេះយូរអង្វែង។ ទាក់ទងនឹងផែនការហិរញ្ញវត្ថុនេះ អ្នកអាចធ្វើផែនការរយៈពេល៥ឆ្នាំឬ១០ឆ្នាំថាចង់បង្កើនទ្រព្យឲ្យបានប៉ុន្មានដើម្បីអ្នកចូលនិវត្តន៍ទៅ អ្នកអាចមានទ្រព្យដើម្បីចិញ្ចឹមជីវិតមិនបាច់ខ្វាយខ្វល់រឿងលុយកាក់ ថែមទាំងមានលទ្ធភាពសម្រាកលំហែនិងដើរកម្សាន្តជុំវិញពិភពលោកទៀតផង។ ២. វិនិយោគលុយរបស់អ្នក  ពេលអ្នករកលុយបាន ហើយយកលុយទៅវិនិយោគជាប្រចាំ ទោះចង់ក្រក៏ពិបាកដែរ។ ត្រូវចាំថាគ្រប់ការវិនិយោគទាំងអស់សុទ្ធតែមានហានិភ័យ ដូច្នេះមុននឹងយកលុយទៅវិនិយោគលើអ្វីមួយ អ្នកត្រូវមានចំណេះដឹងលើអ្វីដែលអ្នកកំពុងតែវិនិយោគ។ ការវិនិយោគមានច្រើន ដូចជាវិនិយោគលើផ្សារភាគហ៊ុន វិនិយោគលើអចលនទ្រព្យ វិនិយោគក្នុងអាជីវកម្មបង្កើតថ្មីនិងវិនិយោគលើវិស័យផ្សេងៗទៀត។ ដើម្បីក្លាយខ្លួនជាអ្នកវិនិយោគ អ្នកត្រូវអានឲ្យច្រើន ស្ដាប់ឲ្យច្រើន ដើរជាមួយអ្នកវិនិយោគ ចូលរួមវគ្គបណ្ដុះបណ្ដាលទាក់ទងនឹងការវិនិយោគ ជាពិសេសត្រូវសិក្សាស្រាវជ្រាវតើការវិនិយោគមួយណាដែលសក្តិសមសម្រាប់អ្នក។ ការវិនិយោគដោយមានភាពច្បាស់លាស់ មានចំណេះដឹង អ្នកអាចកាត់បន្ថយហានិភ័យបានច្រើន ហើយធ្វើឲ្យទ្រព្យអ្នកកាន់តែកើនឡើង។ ៣. កុំរងចាំ   មនុស្សជាច្រើនកំពុងជំពាក់បំណុលគេ ហើយមនុស្សជាច្រើនទៀតតែងតែគិតថាលុយតិចមិនអាចសន្សំនិងវិនិយោគបាន ដូច្នេះពួកគាត់រងចាំពេលមានចំណូលច្រើនសិនចាំសន្សំនិងវិនិយោគ។ យ៉ាងណាមិញ អ្នកមានជាច្រើនអាចកសាងភាពមានបានគឺតាមរយៈការចាប់ផ្ដើមពីតូចពោលគឺលុយតិចសន្សំតាមតិច លុយតិចវិនិយោគតាមតិច។ នៅប្រទេសកម្ពុជាយើងវិញទោះជាយើងចំណូលតិចក៏អាចចាប់ផ្ដើមវិនិយោគបានដែរ ជាពិសេសយើងមានផ្សារភាគហ៊ុនដែលយើងអាចចាប់ផ្ដើមវិនិយោគពីដើមទុនតិចតួចពោលគឺមានត្រឹមតែ១០ដុល្លារក៏អាចវិនិយោគបានដែរ។ បងប្អូនស្វែងយល់ពីការវិនិយោគលើផ្សារហ៊ុនអាចតាមដាន Facebook page Toeuy Hong-ទឿយ ហុង។ ៤. បង្កើតចំណូលឲ្យច្រើនប្រភព  ត្រូវចាំថាកាលណាអ្នកមានលុយច្រើន អ្នកងាយនឹងរកចំណូលបានកាន់តែច្រើន ដូច្នេះផ្លូវងាយស្រួលនិងលឿនបំផុតក្នុងការរកចំណូលបានកាន់តែច្រើនគឺត្រូវកសាងប្រភពចំណូលឲ្យបានច្រើន។ ដោយសារតែអ្នកមានចំណូលចូលជានិច្ចដូច្នេះ អ្នកមានលុយបន្ថែមក្នុងការវិនិយោគលើទ្រព្យដើម្បីបង្កើតចំណូលជាបន្តបន្ទាប់។   ទាក់ទងនឹងការកសាងប្រភពចំណូលឲ្យច្រើននេះ មានប្រភពចំណូល២សំខាន់ៗគឺទីមួយចំណូលសម្មភាព(active income) ដែលចំណូលនេះ អ្នកត្រូវចាយពេលនិងថាមពលដើម្បីរកចំណូលដូចជាធ្វើការឲ្យគេនិងរកស៊ីជាដើម។ ចំណូលមួយទៀតគឺចំណូលអកម្ម(passive income) ដែលមានន័យថាទោះជាអ្នកមិនចំណាយពេលនិងកម្លាំងធ្វើក៏នៅតែមានចំណូលដូចជាចំណូលពីដាក់ជួលអចលនទ្រព្យ ចំណូលពីភាគហ៊ុននៅក្នុងក្រុមហ៊ុននិងចំណូលពីការនិពន្ធសៀវភៅជាដើម។ ៥. ផ្ដោតលើការអភិវឌ្ឍន៍ខ្លួនជានិច្ច ត្រូវចាំថាសម្ថភាព ចំណេះនិងជំនាញដែលអ្នកមានបច្ចុប្បន្នមិនប្រាកដថាអាចប្រើបាននៅឆ្នាំក្រោយនោះទេព្រោះសង្គមតែងតែវិវត្តន៍ទៅមុខជានិច្ច។  ដូច្នេះទោះជាបច្ចុប្បន្នអ្នកមានលុយមានទ្រព្យហូរហៀរក៏ត្រូវអភិវឌ្ឍន៍ខ្លួនជានិច្ចដើម្បីរក្សាភាពមានបានជារៀងរហូត។ ជាក់ស្ដែងសេដ្ឋី Warren Buffett ស្ដេចវិនិយោគប្រចាំសតវត្សទី២១ ចំណាយ៨០%នៃពេលវេលាប្រចាំថ្ងៃលើការអានសៀវភៅដើម្បីអភិវឌ្ឍន៍ខ្លួន។ ចង់ប្រើលុយឲ្យមានប្រសិទ្ធភាពនិងវិនិយោគដើម្បីបង្កើនទ្រព្យអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម https://t.me/toeuy_hong	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T07:03:04.963Z", "category": "ហិរញ្ញវត្ថុ", "views": 738, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រកស៊ីមានបញ្ហា? ស្ថាបនិក៥០០នាក់បង្ហាញកត្តាធំ៣យ៉ាង ធ្វើឱ្យអាជីវកម្ម Start-up បរាជ័យឆ្នាំ២០២២	https://business-cambodia.com/articles/start-up-failed	ក្នុងការរកស៊ី ជោគជ័យឬបរាជ័យគឺដើរទន្ទឹមគ្នា ហើយវាអាចមានចំណុចខុសគ្នាត្រឹមមួយជំហាន ឬការសម្រេចចិត្តតែម្ដងប៉ុណ្ណោះ។ ទន្ទឹមនឹងការស្វែងរកគន្លឹះ ដើម្បីអាចទទួលបាននូវភាពជោគជ័យ យើងក៏ត្រូវស្វែងយល់ពីកំហុសឆ្គងដែលនាំឱ្យអាជីវកម្មមួយបរាជ័យផងដែរ។ ខាងក្រោមនេះគឺជាកត្តាធំ៣យ៉ាង ដែលធ្វើឱ្យអាជីវកម្ម Start-up បរាជ័យឆ្នាំ២០២២ នេះបើយោងតាមការចេញផ្សាយដោយ CNBC។ ១. កង្វះហិរញ្ញប្បទាន ឬវិនិយោគិន។ ការសិក្សាបានកត់សម្គាល់ថា ៤៧% នៃការបរាជ័យ ក្នុងការចាប់ផ្តើមអាជីវកម្មក្នុងឆ្នាំ ២០២២ គឺដោយសារតែកង្វះហិរញ្ញប្បទាន និងខ្វះវិនិយោគគិត ដើម្បីប្រមូលទុនមកប្រតិបត្តិការអាជីវកម្ម ហើយវាជាទិន្នន័យលើសពីមុនពាក់កណ្ដាល បើធៀបនឹងឆ្នាំ ២០២១ ដោយផ្អែកលើទិន្នន័យរបស់ CB Insight ។ ២. ការអស់សាច់ប្រាក់ សម្រាប់ទ្រទ្រង់អាជីវកម្ម គឺជាកត្តាចម្បង នៅពីក្រោយ ៤៤% នៃការបរាជ័យរបស់អាជីវកម្មថ្មីថ្មោង។ អាស្រ័យហេតុនេះ ប្រសិនបើអ្នកពិតជាចង់ឱ្យអាជីវកម្មរស់បានយូរ និងរីកចម្រើនបានលឿន អ្នកគប្បីត្រូវរៀបចំចាត់ចែងធនធានក្នុងអាជីវកម្មឱ្យមានប្រសិទ្ធភាព និងចំគោលដៅបំផុត។ មួយវិញទៀត ដោយសារតែការភ័យខ្លាចអំពីវិបត្តិសេដ្ឋកិច្ច បានបណ្តាលឱ្យការវិនិយោគលើ Start-Up នៅអាមេរិកខាងជើងធ្លាក់ចុះ ៦៣% ក្នុងឆ្នាំ ២០២២ បើប្រៀបធៀបទៅនឹងឆ្នាំមុន នេះបើយោងតាមរបាយការណ៍ Crunchbase ថ្មីៗនេះ។ ៣. ផលប៉ះពាល់នៃការរាតត្បាត Covid-19 ដែលកំពុងបន្ត។ ខណៈពេលដែល ៣៣% នៃការបរាជ័យនៃអាជីវកម្ម Start-Up ត្រូវបានសន្មតថា បណ្ដាលមកពីផលប៉ះពាល់យ៉ាងខ្លាំងពីជំងឺរាតត្បាតកូវីដ១៩មកលើអាជីវកម្ម។ ជារួមកត្តាដែលនាំឱ្យអាជីវកម្មភាគច្រើនបរាជ័យខាងលើ កត្តាមួយចំនួនគឺជារឿងដែលអាចគ្រប់គ្រងបាន និងខ្លះជារឿងមិនអាចគ្រប់គ្រងបាន ប៉ុន្តែយើងនៅតែអាចបត់បែន សម្របខ្លួន និងរៀបយុទ្ធសាស្ត្រមួយចំនួន ដើម្បីរំដោះអាជីកម្មពីផលប៉ះពាល់ក្នុងទំហំធំ ឈានដល់ការក្ស័យធនបាន៕ ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T06:59:38.411Z", "category": "ភាពជាអ្នកដឹកនាំ", "views": 433, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
សោកស្ដាយណាស់ ម្ចាស់ក្រុមហ៊ុនអចលនទ្រព្យលំដាប់ទី២ របស់ប្រទេសចិនខាត់បង់ទ្រព្យសម្បត្ដិប្រមាណ៩៣ %	https://business-cambodia.com/articles/evergrande-chairman-once-worth-42-billion-loses-93-of-wealt	នៅក្នុងរយៈពេលប៉ុន្មានឆ្នាំចុងក្រោយនេះ ដោយសារវិបត្តិសេដ្ឋកិច្ចបានធ្វើឱ្យតាមបណ្ដាប្រទេសមួយចំនួនទទួលរងការខាត់បង់ទ្រព្យសម្បត្តិជាច្រើន ជាពិសេសគឺប្រទេសចិន។ ក៏ព្រោះតែវិបត្តិសេដ្ឋកិច្ចបានធ្វើឱ្យមហាសេដ្ឋីមួយរូបដែលធ្លាប់តែជាអ្នកដែលមានទ្រព្យច្រើនជាងគេលំដាប់ទី២ នៅប្រទេសចិន ខាតបង់ទ្រព្យរហូតដល់ទៅ៩៣%។ យោងតាមការដកស្រង់ចេញពីគេហទំព័រ CTV  NEW បានដឹងថាថ្មីៗនេះទ្រព្យសម្បត្តិសុទ្ធរបស់ មហាសេដ្ឋីអចលនទ្រព្យមួយរូបដែលមានឈ្មោះថាលោក Hui Ka Yan ប្រធានក្រុមហ៊ុនអភិវឌ្ឍន៍អចលនទ្រព្យ China Evergrande   និងធ្លាប់ជាមហាសេដ្ឋីលំដាប់ទី២នៅអាស៊ី បានធ្លាក់ចុះជិត៩៣ភាគរយដោយសារតែជាប់បំណុលរហូតដល់៣០០ពាន់លានដុល្លារ និងជាចំណុចស្នូលនៃបញ្ហាអចលនទ្រព្យរបស់ប្រទេសចិន ចាប់តាំងពីឆ្នាំ២០២១ មកម៉្លេះ។ ប្រភពដែលបានឱ្យដឹងថាប៉ុន្មានថ្ងៃនេះ ទ្រព្យសម្បត្តិរបស់ប្រធានក្រុមហ៊ុន China Evergrande Group មានការថយចុះគួរឱ្យកត់សម្គាល់។ គាត់បានធ្លាក់ចុះមកនៅត្រឹមប្រហែល ៣ ពាន់លានដុល្លារពី ៤២ពាន់លានដុល្លារ ដែលធ្លាប់ធ្វើឱ្យគាត់ក្លាយជាអ្នកមានបំផុតទីពីរនៅអាស៊ី។ លោក Hui Ka Yan ដែលត្រូវបានគេស្គាល់ថា Xu Jiayin ជាភាសាចិនកុកងឺ បានប្រើប្រាស់ទ្រព្យសម្បត្តិផ្ទាល់ខ្លួន ដើម្បីទប់ក្រុមហ៊ុនដែលកំពុងហ៊ុមព័ទ្ធដោយបញ្ហាបំណុល ដោយបានលក់ផ្ទះ និងយន្តហោះឯកជនរបស់លោក។ ទោះបីជាយ៉ាងណាក្តី វានៅតែមិនគ្រប់គ្រាន់ដដែល ហើយក្រុមហ៊ុន Evergrande បានខកខានសងមូលបត្របំណុល រាប់ពាន់លានដុល្លារអាមេរិករបស់ខ្លួនកាលពីខែធ្នូ ឆ្នាំ២០២១ បន្ទាប់ពីបានរៃអង្គាសប្រាក់អស់ជាច្រើនខែ ដើម្បីសងបំណុលដល់ម្ចាស់បំណុល អ្នកផ្គត់ផ្គង់ និងវិនិយោគិន។ សូមជម្រាបផងដែរថាកាលពីឆ្នាំ២០២២ ក្រុមហ៊ុនEvergrande ធ្លាប់បានបរាជ័យក្នុងការបញ្ចេញផែនការរៀបចំ រចនាសម្ព័ន្ធបំណុលបឋមរបស់ខ្លួន ដែលនាំឲ្យមានការព្រួយបារម្ភបន្ថែមទៀត អំពីអនាគតរបស់ក្រុមហ៊ុននេះ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:34", "date_created": "2023-01-22T04:53:43.809Z", "category": "អចលនទ្រព្យ", "views": 350, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ទឹកចិត្តកូនស្រី! ស្ត្រីវ័យ២៧ឆ្នាំរូបនេះ ជួយដោះបំណុលម្តាយ ត្រឹមពេល៩ខែជោគជ័យ តាមវិធីទាំងនេះ	https://business-cambodia.com/articles/liao-debt-settlement	ក្មេងកំព្រាវ័យ២៧ឆ្នាំ អ្នកនាង Liao ប្រឹងធ្វើការខ្លាំងរកលុយរហូតអាចជួយដោះបំណុលម្តាយ ២៨,០០០ដុល្លារ ចាយពេលត្រឹម៩ខែ ក្នុងអំឡុងពេលជំងឺរាតត្បាតកូវីដ-១៩ បន្ទាប់ពីម្តាយរបស់នាងបានបាត់បង់ការងារ និងគ្មានលទ្ធភាពបង់រំលោះផ្ទះជារៀងរាល់ខែបន្តទៀត។ គ្រាន់តែលឺដំណឹងម្តាយកំពុងជួយទុក្ខធំ អ្នកនាង និងស្វាមី ឈ្មោះ Greggory Bollweg បានកាត់បន្ថយការចំណាយមិនសំខាន់ចោលទាំងអស់ដើម្បីសន្សំប្រាក់។ នាងបានចាប់ផ្តើមចុះឈ្មោះបើកគណនីធនាគារសម្រាប់ប្រាក់រង្វាន់គណនីថ្មី និងលក់របស់របរនៅជុំវិញផ្ទះ។ មិនតែប៉ុណ្ណោះ Liao ខិតខំធ្វើការលើសមុនទ្វេដង ដោយនាងបានបន្ថែមម៉ោង និងធ្វើការងារខាងក្រៅបន្ថែមទៀត រហូតអាចរកបាន ១០,០០០ដុល្លារក្នុងមួយខែ លើទឹកដីនៃរដ្ឋកាលីហ្វ័រញ៉ា សហរដ្ឋអាមេរិក។ នៅទីបំផុតអ្នកនាង Liao អាចជួយដោះបំណុលម្តាយបានទាំងស្រុង ដោយបច្ចុប្បន្នអ្នកម្តាយដែលមានឈ្មោះថា Carrie Cheng បានក្លាយទៅជាម្ចាស់ខុនដូពីរបន្ទប់ពេញសិទ្ធនៅ San Diego។ ក្នុងនាមជាកូនស្រីម្នាក់ Liao បានលើកឡើងយ៉ាងដូច្នេះថា៖ «វាមិនច្រើនទេ តែជាប្រាក់ដ៏ល្អបំផុតដែលខ្ញុំមិនធ្លាប់បានចំណាយ ព្រោះវាធ្វើឲ្យម្ដាយរបស់ខ្ញុំសប្បាយចិត្ត»។ «គ្មានអារម្មណ៍ណាដែលអស្ចារ្យ និងធ្វើឲ្យខ្ញុំមានចិត្តសុខស្ងប់ជាងពេលឃើញម្តាយខ្ញុំសប្បាយចិត្តនោះទេ»។ ខាងក្រោមនេះ គឺជារបៀបបែងចែកលុយក្នុងរយៈពេលមួយខែៗ របស់អ្នកនាង Liao៖ ១/. ការវិនិយោគ៖ $2,680 ($1,221 នៅក្នុងគម្រោងទិញភាគហ៊ុននិយោជិត, $733 ក្នុង 401(k), $500 ក្នុង Roth IRA, $226 ក្នុង HSA) ២/. លំនៅដ្ឋាន និងឧបករណ៍ប្រើប្រាស់៖ $1,475 ($1,375 សម្រាប់ចំណែករបស់នាងនៃការបង់រំលោះសរុប $3,600 បូកនឹង $100 សម្រាប់ឧបករណ៍ប្រើប្រាស់) ៣/. ការសន្សំ៖ $1,000 ៤/. ការសំរេចចិត្ត៖ $350 ($170 សម្រាប់កែលម្អផ្ទះ; $60 សម្រាប់បរិច្ចាគ, $50 សម្រាប់ការកម្សាន្ត, $50 សម្រាប់ការធ្វើដំណើរ, $20 សម្រាប់អាហារឆ្កែ) ៥/. អាហារ៖ $224 (ចំណែករបស់នាងសម្រាប់ការទទួលទានអាហារក្រៅផ្ទះ និងគ្រឿងទេស បែងចែកស្មើៗគ្នាជាមួយស្វាមីរបស់នាង) ៦/. ការដឹកជញ្ជូន៖ $119 ($101.50 សម្រាប់សាំង និង $17.50 សម្រាប់ Ubers បំបែកជាមួយស្វាមី) ៧/. ធានារ៉ាប់រង៖ $80 ($66 សម្រាប់សុខភាព, $14 សម្រាប់ធ្មេញ) ៨/. ទូរស័ព្ទ៖ $40 ៩/. ការជាវ៖ $35 (Amazon Prime, ថ្លៃកាតឥណទាន និង Spotify)។ គួរជម្រាបផងដែរថា អ្នកនាង Liao មានស្រុកកំណើតនៅទីក្រុងសិនជិន ប្រទេសចិន និងបានផ្លាស់ទៅរស់នៅសហរដ្ឋអាមេរិកជាមួយម្តាយ បន្ទាប់ពីឪពុក-ម្តាយរបស់នាងបានចែកផ្លូវគ្នានៅពេលនាងមានអាយុ១២ឆ្នាំ។ ទំព័រជីវិតថ្មីហាក់មិនងាយស្រួលសម្រាប់ម្តាយ-កូនពីរនាក់នេះទេ ពួកគេបានស្នាក់នៅក្នុងរោងតូចមួយរបស់សាច់ញាតិ ក្រពះក៏ស្វិតត្បិតគ្មានប្រាក់ទិញអាហារ និងស្លៀកសំលៀកបំពាក់ដែលព្រះវិហារចែកឲ្យ។ បន្ទាប់ពីស្នាក់នៅក្នុងរោងជាង២ឆ្នាំ ពួកគេបានជួលបន្ទប់ក្នុងផ្ទះអ្នកដទៃ រហូតដល់ម្តាយដែលជាអតីតសាស្ត្រាចារ្យនៅមហាវិទ្យាល័យក្នុងប្រទេសចិន បានលក់វ៉ែនតាក្នុងតូបលក់ទំនិញនៅផ្សារទំនើបក្នុងសហរដ្ឋអាមេរិក ទើបអាចជួលផ្ទះល្វែងមួយខ្នងដែលមានទំហំអាចនៅបានត្រឹមតែមនុស្សពីរនាក់ប៉ុណ្ណោះ។ Liao បានចូលរៀននៅសាកលវិទ្យាល័យកាលីហ្វ័រញ៉ា សាន់តា បាបារ៉ា ដែលត្រូវបានបង់ថ្លៃស្ទើរតែទាំងស្រុងជាមួយនឹងជំនួយហិរញ្ញវត្ថុដែលនាងបានទទួលតាមរយៈកម្មវិធីឥតគិតថ្លៃសម្រាប់ជំនួយនិស្សិតសហព័ន្ធ (FAFSA)។ Liao ត្រូវបានគេស្គាល់ថាជាក្មេងឆ្លាត និងរៀនពូកែ នាងបានបញ្ចប់ការសិក្សានៅឆ្នាំ២០១៦ ដោយមិនចាំបាច់ខ្ចីប្រាក់(កម្ចីនិស្សិត) អ្វីទាំងអស់។ ក្រោយឆ្លងកាត់ព្យុះភ្លៀងអស់រយៈពេលប៉ុន្មានឆ្នាំ Liao ចាប់ផ្តើមប្រឹងធ្វើការយ៉ាងខ្លាំង ជាពិសេសគឺបែងចែកកញ្ចប់លុយឲ្យល្អបំផុត ត្បិតនាងដឹងថាគ្រាដែលខ្វះខាត ឬគ្រួសារជួបវិបត្តិហិរញ្ញវត្ថុគឺជីវិតលំបាកលំបិនណាស់។ អ្នកនាង Liao បានលើកឡើងយ៉ាងដូច្នេះថា៖ «ខ្ញុំបានដឹងថាខ្ញុំមិនដែលចង់ពឹងអ្នកដទៃនោះទេ»។ «ខ្ញុំតែងតែចង់មានឯករាជ្យភាព ព្រោះខ្ញុំមានលុយសម្រាប់ខ្លួនឯង និងធ្វើអ្វីដែលខ្ញុំចង់បានក្នុងជីវិតរបស់ខ្ញុំ»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:34", "date_created": "2023-01-21T18:46:27.816Z", "category": "ភាពជាអ្នកដឹកនាំ", "views": 333, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កម្ពុជាអស្ចារ្យ! អង្គរវត្តជាប់លេខ១ជាប្រាសាទធំជាងគេលើលោក និងប្រជាជនមានIQខ្ពស់បំផុតលេខ២ក្នុងអាស៊ាន	https://business-cambodia.com/articles/amazing-cambodia	ជារឿងដ៏គួរឲ្យរំភើបមួយ អង្គរវត្តរបស់ប្រទេសកម្ពុជាជាប់លេខមួយ ជាប្រាសាទធំបំផុតលើលោក និងប្រជាជនខ្មែរជាប់លេខពីរ មានIQ (Intelligence Quotient) ខ្ពស់ជាងគេក្នុងអាស៊ាន វ៉ាដាច់ប្រទេសជិតខាង។ ប្រាសាទអង្គរវត្ត ដែលជារមណីយដ្ឋានទេសចរណ៍បែបវប្បធម៌ប្រវត្តិសាស្រ្ត មានរចនាបទល្អឯក ឈរបង្អួតសម្រស់យ៉ាងស្រស់ត្រកាលក្នុងបរិវេណឧទ្យានអង្គរ លើដែនដីសីមាខេត្តសៀមរាប បានជាប់ចំណាប់ថ្នាក់លេខមួយជាប្រាសាទធំជាងគេបំផុតលើពិភពលោក។ នេះបើយោងតាមការចុះផ្សាយរបស់គេហទំព័រ Touropia នាថ្ងៃទី១៧ ខែធ្នូ ឆ្នាំ២០២២។ ជាមួយគ្នានេះ យោងតាមការចេញផ្សាយរបស់ស្ថិតិផ្លូវការ World population Review គិតត្រឹមខែកក្កដា ឆ្នាំ២០២២ បានឲ្យដឹងថា ប្រជាជនកម្ពុជាមាន IQ ខ្ពស់បំផុតទី២ បន្ទាប់ពីសិង្ហបុរីក្នុងចំណោមប្រទេសទាំងអស់នៃសមាជិកអាស៊ានមានដូចជា ថៃ ឡាវ វៀតណាមជាដើម និងជាប់ចំណាត់ថ្នាក់លេខរៀងទី១៥ លើប្រទេសចំនួន១៩៥ ដែលប្រជាជនមានភាពឆ្លាតវៃ (IQ)៩៩.៧៥ ផ្អែកលើចំនួនប្រជាជនសរុប ១៦,៧៦៧,៨៤២ លាននាក់។ លើសពីនេះ តាមប្រភពដដែលក៏បានបញ្ជាក់ថា កម្ពុជាជាប់លេខ១ ក្នុងតំបន់អាស៊ី និងឈរលើលេខរៀងទី៤ ជាប្រទេសដែលមានទឹកចិត្តល្អ មានក្តីស្រឡាញ់ចេះជួយយកអាសា និងមានភាពរួសរាយរាក់ទាក់ជាងគេបំផុតលើលោក។ យ៉ាងណាមិញ នេះគឺជាមោទកភាពមួយរបស់កម្ពុជាដែលកើតចេញពី បេះដូងប្រជាជនកម្ពុជា ការលះបង់ដើម្បីប្រយោជន៍រួម ការរួបរួមសាមគ្គីគ្នាជាធ្លុងមួយដើម្បីជួយឱ្យកម្ពុជាអាចឈរស្មើមុខស្មើមាត់នៅលើឆាកអន្តរជាតិ។ អ្វីដែលកាន់តែពិសេសជាងនេះទៅទៀតនោះ សកម្មភាពនេះអាចនិងក្លាយជាកាតាលីករក្នុងការរួមចំណែកទាក់ទាញភ្ញៀវទេសចរណ៍ និងវិនិយោគិនអន្តរជាតិឱ្យចូលមកវិនិយោគនៅកម្ពុជាកាន់កើនឡើងជាលំដាប់ ដែលជាដង្ហើមដ៏ធំមួយក្នុងប្រព័ន្ធសេដ្ឋកិច្ចជាតិ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:34", "date_created": "2023-01-21T17:56:58.832Z", "category": "ភាពជាអ្នកដឹកនាំ", "views": 9739, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកទៅសមុទ្រត្រូវដឹង! រដ្ឋបាលក្រុងព្រះសីហនុ មិនអនុញ្ញាតឲ្យចតយានយន្ត ឬលក់ដូរតាមរទេះនៅទីតាំង១នេះ ជាដាច់ខាត	https://business-cambodia.com/articles/prohibited-sihanoukville	យោងតាមការចេញផ្សាយដោយរដ្ឋបាលក្រុងព្រះសីហនុ បានឱ្យដឹងថា កន្លងមករដ្ឋបាលក្រុងសង្កេតឃើញមានបងប្អូនប្រជាពលរដ្ឋមួយចំនួនបានចរាចរ ចតយានយន្ត ឬរទេះលក់ដូរនៅលើផ្លូវក្រាលថ្មក្រានីតសម្រាប់ថ្មើរជើងតាមបណ្តោយឆ្នេរ និងនៅលើឆ្នេរខ្សាច់ដែលបណ្តាលឱ្យបាត់បង់សណ្តាប់ធ្នាប់របៀបរៀបរយខូចផ្លូវក្រានីត នឹងធ្វើឱ្យប៉ះពាល់ដល់សុវត្ថិភាពភ្ញៀវទេសចរ ដែលមកលេងកម្សាន្តនៅតាមតំបន់ឆេ្នរសាធារណៈនៅក្នុងក្រុងព្រះសីហនុ ខេត្តព្រះសីហនុ។ ដូច្នេះហើយ ដើម្បីពង្រីងការរៀបចំសណ្តាប់ធ្នាប់របៀបរៀបរយ រក្សានូវសោភ័ណភាពតំបន់ឆ្នេរ និងធានាសុវត្ថិភាពជូនភ្ញៀវទេសចរ រដ្ឋបាលក្រុងព្រះសីហនុមិនអនុញ្ញាតឱ្យមានការចរាចរ ការចតយានយន្ត ឬរទេះលក់ដូរនៅលើផ្លូវក្រាលថ្មីក្រានីតសម្រាប់ថ្មើរជើងតាមបណ្តោយឆ្នេរ និងនៅលើឆ្នេរខ្សាច់ជាដាច់ខាត។ រដ្ឋបាលក្រុងព្រះសីហនុ បានបញ្ជាក់ថា ក្នុងករណីពិនិត្យឃើញមានសកម្មភាពចរាចរ ចតយានយន្ត ឬរទេះលក់ដូរនៅលើផ្លូវថ្មក្រានីតសម្រាប់ថ្មើរជើងតាមបណ្តោយឆ្នេរ ឬនៅលើឆ្នេរខ្សាច់ សមត្ថកិច្ចនឹងឃាត់ទុកយានយន្ត ឬរទេះលក់ដូរជាបណ្តោះអាសន្ន និងតម្រូវឱ្យម្ចាស់យានយន្តឬម្ចាស់រទេះលក់ដូរធ្វើការជួសជុលឡើងវិញ ក្នុងករណីមានការខូចខាតកម្រាលថ្មក្រានីត៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-21T09:47:21.787Z", "category": "ព័ត៌មានថ្មីៗ", "views": 571, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
The Habit Burger Grill បើកសាខាទី៧ នៅផ្សារទំនើបអ៊ីនអនមានជ័យ ជាន់ទី២	https://business-cambodia.com/articles/the-habit-burger-grill	ក្រុមហ៊ុនកម្ពុជាតេលា ដែលជាក្រុមហ៊ុនប្រេងឥន្ធនៈឈានមុខនៅកម្ពុជា ទទួលសិទ្ធិផ្តាច់មុខ ក្នុងការ ប្រើប្រាស់ ស្លាកសញ្ញាThe Habit Burger Grill ជាផ្លូវការនៅកម្ពុជា បានបើកដំណើរការ សាខាទី៧ ជា ផ្លូវការ នៅថ្ងៃទី១៥ ខែមករា ឆ្នាំ២០២៣នេះ នៅ ផ្សារទំនើបអ៊ីនអនមានជ័យ ជាន់ទី២ ដែលមាន ការ ផ្តល់ជូនពិសេស ទិញមួយ ថែមមួយ ចាប់ពីថ្ងៃនេះ រហូតដល់ ថ្ងៃទី៣១ ខែមករា ឆ្នាំ២០២៣។ លោក យី សុផល នាយករង នាយកដ្ឋាន ម្ហូបអាហារ និង ភេសជ្ជៈ បានឱ្យដឹងថា គោលបំណង នៃការ ផ្តល់ជូនពិសេសនេះ គឺដើម្បីឱ្យអតិថិជនបានសាកល្បង រសជាតិឆ្ងាញ់ពិសាររបស់ The Habit Burger Grill ដែលមានប្រភពមក ពីសហរដ្ឋអាមេរិក ជាមួយគ្នានោះក៏ដើម្បីជាការចូលរួម អបអរសារទរការបើក ដំណើរការសាខាថ្មីមួយទៀតនៅក្នុងក្រុងភ្នំពេញ។ លោក យី សុផល បានបន្តថា ការបើកដំណើរការសាខា នៅផ្សារទំនើបអ៊ីអន នេះ ដោយសារមើលឃើញ ថាផ្សារទំនើបអ៊ីអន មានជ័យ ជាផ្សារទំនើបមួយ ក្នុងចំណោម ផ្សារទំនើបជាច្រើន ដែលល្បី ល្បាញ ទូទាំងទូទាំង អាស៊ីអាគ្នេយ៏ និង មានប្រជាពលរដ្ឋ ទាំងជាតិ និង អន្តរជាតិមកដើរកម្សាន្តជាច្រើន ក្នុងរយៈពេល១ថ្ងៃៗ ។ បើតាមលោក David Gneckow អ្នកគ្រប់គ្រងលើ Franchise The Habit Burger Grill នៅ សហរដ្ឋអាមេរិកបានឱ្យដឹងដែរថា The Habit Burger Grill បានបង្កើតឡើង តាំងពីឆ្នាំ១៩៦៩ ដោយ ឈរលើ ពាក្យស្លោកផ្តោតសំខាន់ លើគុណភាពជាចំបង ជាមួយការ រក្សាអនាម័យ ស្អាត ក៏ជាផ្នែកមួយ នៃ ការយកចិត្តទុកដាក់របស់ក្រុមហ៊ុន ដូចគ្នាផងដែរ។ លោក David Gneckow បានអះអាងទៀតថា ក្រៅពីការបើកនូវសាខាទី៧ ក្នុង ក្រុងភ្នំពេញនេះ The Habit Burger Grill នឹងពង្រីងឱ្យបាន ច្រើនសាខាបន្ថែម ទៀតនៅតាមបណ្តា ទីតាំងរបស់ ស្ថានីយ៍ប្រេងឥន្ធនះតេលា និង ផ្សារទំនើប នានាក្នុង ប្រទេសកម្ពុជា ដើម្បីប្រជាពលរដ្ឋ បានភ្លក្ស រសជាតិដ៏ឈ្ងុយឆ្ងាញ់របស់ Burger អាមេរិកផងដែរ។	{ "spider_name": "businesscambodia", "scrape_at": "2025-06-14_19:40:34", "date_created": "2023-01-21T06:26:24.469Z", "category": "PR", "views": 160, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សាំងឡើងថ្លៃ! នេះជាតម្លៃប្រេងសាំងថ្មី ដែលក្រសួងឱ្យលក់ចាប់ពីថ្ងៃទី២១ ដល់ថ្ងៃទី៣១ ខែមករា	https://business-cambodia.com/articles/new-gasoline-january-21-to-31	យោងតាមសេចក្តីជូនដំណឹងរបស់ក្រសួងពាណិជ្ជកម្ម នាពេលមុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣១ ខែមករា ឆ្នាំ២០២៣ ត្រូវលក់ ៤,៤០០ រៀលក្នុងមួយលីត្រសម្រាប់សាំងធម្មតា EA92  និង ៤,៦០០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងគឺឡើងថ្លៃចំនួន ២០០រៀល ប៉ុន្តែសម្រាប់ម៉ាស៊ូតវិញគឺឡើង ២០០រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ  ៤,២០០ រៀល/ក្នុង១លីត្រសម្រាប់សាំងធម្មតា EA92  និង ៤,៤០០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-21T05:15:57.136Z", "category": "ព័ត៌មានថ្មីៗ", "views": 3186, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឱកាសស្វែងរកទីផ្សារសម្រាប់កសិករ! ក្រសួងរៀបចំយុទ្ធនាការទិញលក់ធំ១ ជួយឱ្យកសិករអាចរកទីផ្សារបានស្រួលជាងមុន	https://business-cambodia.com/articles/ministry-of-commerce-	ដើម្បីជំរុញសកម្មភាពពាណិជ្ជកម្មក្នុងស្រុក ឱ្យមានភាពរស់រវើក និងឱ្យកាន់តែប្រសើរឡើងនូវការទទួលស្គាល់ និងគាំទ្រផលិតផលខ្មែរ ស្របតាមយុទ្ធសាស្រ្តសមាហរណកម្មពាណិជ្ជកម្មរបស់រាជរដ្ឋាភិបាល  កម្ពុជា ក្នុងការជំរុញលើកកម្ពស់វិស័យពាណិជ្ជកម្ម និងការអភិវឌ្ឍវិស័យឯកជន ក្រសួងពាណិជ្ជកម្ម ក្រសួងបានរៀបចំយុទ្ធនាការទិញផលិតផលខ្មែររដូវកាលទី៨ ដើម្បីផ្តល់ឱកាសឱ្យប្រជាកសិករដែលមានកសិផលអាចយកមកធ្វើការដាក់តាំងបង្ហាញបាន និងមានឱកាសស្វែងរកដៃគូសហការទិញលក់។ យុទ្ធនាការនេះ នឹងការដាក់តាំងបង្ហាញផលិតផលខ្មែរ និងបន្លែផ្លែឈើលើកទី១៦ ដែលនឹងប្រព្រឹត្តទៅចាប់ពីថ្ងៃទី២៤-២៧ ខែកុម្ភៈ ឆ្នាំ២០២៣ នៅក្រុងសៀមរាប ខេត្តសៀមរាប។ការរៀបចំព្រឹត្តិការណ៍នេះ ក្នុងគោលបំណងបង្កើនសកម្មភាពពាណិជ្ជកម្មនៅមូលដ្ឋាន ឱ្យមានភាពប្រទាក់ក្រឡាពីកសិដ្ឋានមកទីផ្សារ ជាវេទិកាផ្គូផ្គងរវាងអ្នកផលិត អ្នកត្រូវការផលិតផលយកទៅចែកចាយបន្ត និងបំផុសស្មារតីអ្នកប្រើប្រាស់ទូទៅ ឱ្យចូលរួមគាំទ្រ និងប្រើប្រាស់ផលិតផលក្នុងស្រុកជំនួសការនាំចូលពីបរទេសជាជំហានៗ។ ក្នុងឱកាសនេះ ក្រសួង សូមអញ្ជើញលោក លោកស្រី ជាផលិតករ ម្ចាស់កសិដ្ឋាន អ្នកកែច្នៃ សមាគម   អាជីវកម្ម និងសហគមន៍ផលិតបន្លែ និងផ្លែឈើខ្មែរ ដែលត្រូវការស្តង់ដាក់តាំងផលិតផលសម្រាប់ស្វែងរកដៃគូពាណិជ្ជកម្ម ឬមានគម្រោងចុះកិច្ចសន្យាទិញ-លក់ សូមទាក់ទងនាយកដ្ឋានកិច្ចការពិព័រណ៍ អគ្គនាយកដ្ឋានជំរុញពាណិជ្ជកម្ម នៃក្រសួងពាណិជ្ជកម្ម ដែលមានទីតាំងស្ថិតនៅជាន់ទីពីរ នៃអគារទីស្តីការក្រសួងពាណិជ្ជកម្ម អាសយដ្ឋាន៖ ដីឡូត៍លេខ១៩-៦១ មហាវិថីសហព័ន្ធរុស្ស៊ី ភូមិទឹកថ្លា សង្កាត់ទឹកថ្លា ខណ្ឌសែនសុខ រាជធានីភ្នំពេញ។ សម្រាប់ព័ត៌មានបន្ថែមបងប្អូនអាចធ្វើការទំនាក់ទំនងតាមរយៈលេខទូរស័ព្ទ៖   ០១២ ៧០៣ ៣៩៣ ឬ ០៧៧ ៣៣៩ ៤៣៩ ឬ ០១៦ ៤១៦ ៨២៥ អាសយដ្ឋានអ៊ីមែល៖  sopheap.sok56789@gmail.com / neary86@gmail.com /chaoji168@gmail.com ឬ ទាក់ទងមន្ទីរពាណិជ្ជកម្មខេត្តសៀមរាប៖ ទូរស័ព្ទលេខ ០១២ ៥៥០ ៦៣៥ អាសយដ្ឋានអ៊ីម៉ែលល៖  kimlyph@gmail.com៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-21T02:42:36.785Z", "category": "មុខរបរកសិកម្ម", "views": 371, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឱកាសការងារនៅក្រសួង! ក្រសួងសេដ្ឋកិច្ចនិងហិរញ្ញវត្ថុប្រកាសរើសបុគ្គលិកជាច្រើនផ្នែក ចាប់អារម្មណ៍ដាក់ពាក្យបាន	https://business-cambodia.com/articles/ministry-of-economy-and-finance-	យោងតាមសេចក្តីជូនដំណឹងរបស់ក្រសួងសេដ្ឋកិច្ចនិងហិរញ្ញវត្ថុកាលពីថ្ងៃទី ១៨ ខែ មករា ឆ្នាំ ២០២៣ កន្លងទៅបានឱ្យដឹងថា ពេលនេះក្រសួងសេដ្ឋកិច្ចនិងហិរញ្ញវត្ថុ ត្រូវការជ្រើសរើសបុគ្គលិកជាប់កិច្ចសន្យាសរុបចំនួន ២៨ រូប ដើម្បីចូលបម្រើការងារពេញម៉ោងទៅលើជំនាញដូចជា ៖ បុគ្គលិកអភិវឌ្ឍកម្មវិធី (Full-stack Developer) ចំនួន ៨ រូប បុគ្គលិកវិស្វករប្រព័ន្ធ (System Engineer) ចំនួន ១រូប បុគ្គលិកអភិវឌ្ឍសុសវែលទូរស័ព្ទ (Mobile Developer) ចំនួន ២រូប បុគ្គលិក User Experience/User Interface (UX/UI) Designer ចំនួន ២ រូប បុគ្គលិកស្រាវជ្រាវគោលនយោបាយ (Policy Researcher) ចំនួន ៣រូប បុគ្គលិកសម្របសម្រួលកម្មវិធី (Program Coordinator) ចំនួន ៥រូប បុគ្គលិកតាមដាន ត្រួតពិនិត្យ និងវាយតម្លៃ (M&E Officer) ចំនួន ៤រូប បុគ្គលិកទំនាក់ទំនងសាធារណៈ (Public Relation Officer) ចំនួន ៣ រូប ក្នុងនោះដែរ ចំពោះបុគ្គលិកជាប់កិច្ចសន្យានឹងត្រូវបានជ្រើសរើសនឹងត្រូវដាក់បញ្ចូលទៅក្នុងកម្មវិធី “ទេព្យកោសល្យសម្រាប់សេដ្ឋកិច្ចឌីជីថល (Talents for Digital Economy)” ដែលនឹងទទួលបានប្រាក់បៀរវត្សមូលដ្ឋានសមរម្យទៅតាមតួនាទីការងារ និងគុណវុឌ្ឍ និងអាចមានឱកាសក្លាយជាមន្ត្រីរាជការក្នុងក្របខណ្ឌមុខងារសាធារណៈនៃក្រសួងសេដ្ឋកិច្ចនិងហិរញ្ញវត្ថុ ក្រោយពីទទួលបានការវាយតម្លៃសមិទ្ធផលការងារ និងការបម្រើការងារក្នុងរយៈពេលកំណត់មួយ។ សម្រាប់បេក្ខជនឬបេក្ខនារីត្រូវចូលទៅកាន់គេហទំព័រសម្រាប់ដាក់ពាក្យ https://digitaleconomy.mef.gov.kh រួចស្គែន QR Code ដែលមាននៅលើ Portal ដោយប្រើប្រាស់កម្មវិធី CamDigiKey លើទូរស័ព្ទដៃ ដែលអាចទាញយកបានពី App Store ឬ  Google Play ដើម្បីទទួលបានព័ត៌មានបន្ថែម និងដាក់ពាក្យតាមអនឡាញ។ដែលការទទួលពាក្យនេះចាប់ផ្តើមចាប់ពីថ្ងៃជូនដំណឹងនេះរហូតដល់ថ្ងៃទី ៣១ ខែ មករា ឆ្នាំ ២០២៣ ខាងមុខនេះ។ ចំពោះព័ត៌មានបន្ថែមទៀតទាក់ទងនិងលក្ខខណ្ឌនៃការដាក់ពាក្យសូមអាចសេចក្តីជូនដំណឹងខាងក្រោមបន្ថែម៖ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-21T01:34:24.993Z", "category": "ព័ត៌មានថ្មីៗ", "views": 2851, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
បើមិនចង់ស៊យធំ! ត្រណមទាំង១០នេះ ហាមធ្វើដាច់ខាត ក្នុងអំឡុងថ្ងៃចូលឆ្នាំចិន	https://business-cambodia.com/articles/chinese-new-year-taboos	ប្រជាជនចិនជឿជាក់យ៉ាងខ្លាំងក្លាលើអប្បិយជំនឿ និងសំណាង ជាពិសេសនៅក្នុងអំឡុងថ្ងៃចូលឆ្នាំថ្មី(Chinese New Year ឬ Lunar New Year) ហើយអ្វីៗដែលអ្នកធ្វើនឹងជះឥទ្ធិពលដល់សំណាងរបស់អ្នកពេញមួយឆ្នាំ។ យោងតាមការចេញផ្សាយរបស់គេហទំព័រចិន China Highlights ខាងក្រោមនេះ គឺជាបម្រាមធំៗទាំង១០ ដែលអ្នកមិនគួរធ្វើដាច់ខាត នៅថ្ងៃចូលឆ្នាំចិន៖ ១/. កុំបោស ឬយកសំរាមទៅចោល៖ ការបោសសំរាម តំណាងឲ្យបោសទ្រព្យសម្បត្តិចេញពីផ្ទះ។ បើបោសសំរាមពេលចូលឆ្នាំចិន ត្រូវបោសចូលក្នុង និងកើបទុកមួយកន្លែងសិន ចាំយកទៅចោលពេលចប់ពិធី។ ចំណែកឯការបោះចោលសំរាម ក៏តំណាងឲ្យបោះចោលសំណាង ឬ ឱកាសល្អចេញពីផ្ទះដែរ។ ២/. ហាមបោកខោអាវ៖ ការបោកខោអាវ ប្រៀបដូចជាការប្រមាថដល់ព្រះ។ ៣/. ហាមកក់ ឬកាត់សក់៖ ការកក់សក់ ឬកាត់សក់ ក្នុងថ្ងៃចូលឆ្នាំ ជាការលាងជម្រះលាភ សំណាងពេញមួយឆ្នាំ។ ៤/. ហាមស្លៀកសម្លៀកបំពាក់ពណ៌ខ្មៅ៖ ប្រជាជនចិនតែងនិយមប្រើសម្លៀកបំពាក់ពណ៌ឆើត។ តួយ៉ាងដូចជាពណ៌ក្រហម ដើម្បីនាំលាភសំណាងពេញមួយឆ្នាំ។ ៥/. ហាមបរិភោគបបរ និងសាច់៖ បបរ ត្រូវបានគេចាត់ទុកថា មានតែប្រជាជនក្រីក្រប៉ុណ្ណោះ ដែលទទួលទានវា ជាអាហារពេលព្រឹក។ ចំណែកឯការមិនទទួលទានសាច់ គឺដើម្បីគោរពដល់ព្រះពុទ្ធ ដែលមិនប្រព្រឹត្តិអំពើកាប់សម្លាប់។ ៦/. ហាមចូលបន្ទប់អ្នកដទៃ៖ ការចូលបន្ទប់នរណាម្នាក់ នៅក្នុងថ្ងៃនេះ ចាត់ទុកជារឿងមិនល្អ។ ទោះបីជាយ៉ាងណា ចិនសែ កុកឡុង ក៏បានបញ្ជាក់បន្ថែមដែរថា សម័យនេះបច្ចេកវិទ្យាទំនើប ជំនឿក៏ត្រូវបានកាត់បន្ថយមួយចំនួនផងដែរ តែទោះជាយ៉ាងណា ការគោរពប្រតិបត្តិបានយ៉ាងខ្ជាប់ខ្ជួននឹងនាំមកនូវលាភសំណាងល្អពេញមួយឆ្នាំ។ ៧/. ហាមទិញស្បែកជើង៖ គេជឿជាក់ថា ការទិញស្បែកជើងនៅក្នុងអំឡុងថ្ងៃចូលឆ្នាំថ្មី នឹងធ្វើឲ្យអ្នកជួបការលំបាកច្រើន។ ពាក្យ «ស្បែកជើង» (Shoe) នៅក្នុងភាសាចិនកាតាំងមានសូរសំឡេងស្រដៀងនឹងពាក្យ «លំបាក» ខណៈភាសាចិនមានសូរសំឡេងស្រដៀងនឹងពាក្យ «បិសាច»។ ៨/. ហាមធ្វើឱ្យរបស់បែកបាក់៖ ជនជាតិចិនប្រកាន់ណាស់ ព្រោះអាចធ្វើឲ្យមានភាពប្រេះឆា មួយឆ្នាំពេញតែម្តង។ ៩/. បំណុលប៉ុន្មាន ត្រូវសងឲ្យអស់៖ ការជាប់បំណុលឆ្លងឆ្នាំ ជារឿងមិនល្អ ដែលប្រជាជនយល់ឃើញថា ជាការល្អបំផុតដែលយើងសងបំណុលគេឱ្យអស់មុនថ្ងៃចូលឆ្នាំ ព្រោះវានឹងនាំឱ្យមានសំណាង រកស៊ីអ្វីក៏ជោគជ័យ លុយហូរចូល ព្រោះថាអ្នកបានដោះបំណុលជីវិតមុនឆ្នាំថ្មី។ សម្រាប់អ្នកចង់ខ្ចីប្រាក់ ឬឲ្យប្រាក់គេខ្ចី ត្រូវរងចាំរហូតផុតថ្ងៃចូលឆ្នាំ។ ១០/. ហាមមិនអោយជេរ ឬវ៉ៃគ្នា៖ ចំពោះរឿងនេះជនជាតិចិនប្រកាន់ណាស់ ព្រោះធ្វើឲ្យអពមង្គលក្នុងឆ្នាំថ្មី។ ពួកគេនឹងមិនបង្កជម្លោះ វាយតប់ ឬជេរគ្នានោះទេ បើទោះជាមានរឿងអ្វីកើតឡើងក៏ដោយ ពួកគេនឹងរងចាំរហូតចប់ថ្ងៃចូលឆ្នាំ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T09:59:25.023Z", "category": "ភាពជាអ្នកដឹកនាំ", "views": 833, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
តំបន់ ២ នេះនឹងកាន់តែជិតភ្នំពេញ នៅពេលស្ពានឆ្លងកាត់ទន្លេសាប និងទន្លេមេគង្គលេចរូបរាង	https://business-cambodia.com/articles/two-bridge	នាពេលខាងមុខនេះការធ្វើដំណើរពីរាជធានីភ្នំពេញទៅតំបន់អរិយក្សត្រ និងតំបន់ល្វាឯម នឹងលែងលំបាកដូចសព្វថ្ងៃហើយ ខណៈរាជរដ្ឋាភិបាលនឹងសាងសង់ស្ពានថ្មីចំនួន ២ កន្លែងតភ្ជាប់ពីភ្នំពេញទៅតំបន់ទាំងនោះ។ ដោយស្ពានថ្មី ២ កន្លែងនោះរួមមាន៖ ១. ស្ពានភ្ជាប់ពីផ្លូវជាតិលេខ១ទៅល្វាឯម កាលពីពេលកន្លងទៅនេះប្រមុខរាជរដ្ឋាភិបាលកម្ពុជា បង្ហើបថារាជរដ្ឋាភិបាលនឹងបញ្ចេញថវិកាចំនួនប្រមាណ ២០០ លានដុល្លារដើម្បីសាងសង់ស្ពានឆ្លងទន្លេរមេគង្គតភ្ជាប់ពីផ្លូវជាតិលេខ១ទៅតំបន់ល្វាឯក ដើម្បីសម្រួលដល់ការធ្វើដំណើររបស់ប្រជាពលរដ្ឋភ្ជាប់ទៅផ្លូវល្បឿនលឿនភ្នំពេញ-បាវិត។ ថ្លែងក្នុងពិធីសំណេះសំណាលជាមួយប្រជាពលរដ្ឋខ្មែររស់នៅតំបន់អឺរ៉ុបប្រមាណជាង២ពាន់នាក់ក្នុងទីក្រុងព្រុចសែល ប្រទេសបែលហ្សិក សម្ដេចតេជោ ហ៊ុន សែន នាយករដ្ឋមន្ដ្រី បានមានប្រសាសន៏ថា “យើងត្រូវភ្ជាប់ផ្លូវល្បឿនលឿនមួយទៀតពីភ្នំពេញទៅបាវិត អ៊ឺចឹងយើងត្រូវធ្វើស្ពានមួយតភ្ជាប់ផ្លូវជាតិលេខ១ ទៅខាងល្វាឯម ដើម្បីតភ្ជាប់ជាមួយផ្លូវល្បឿនលឿនទៅព្រំដែនវៀតណាមតែម្ដង ឥឡូវបានសម្រេចត្រូវគ្នាហើយ”។ ២. ស្ពានមិត្ដភាពកម្ពុជា-កូរ៉េ ស្ពានមិត្ដភាពកម្ពុជា-កូរ៉េ អាចនឹងត្រូវសាងសង់នៅចុងឆ្នាំ២០២៣នេះហើយ ខណៈកាលពីពេលថ្មីៗកន្លងទៅនេះរាជរដ្ឋាភិបាលកម្ពុជា និងកូរ៉េ បានចុះហត្ថលេខាលើប្រាក់កម្ចីប្រមាណ ២៤៥ លានដុល្លារដើម្បីធ្វើការសាងសង់ស្ពានមួយនេះ។ សូមជម្រាបថា ស្ពានមិត្ដភាពកម្ពុជា-កូរ៉េ នេះ គឺនឹងចាប់ផ្ដើមសាងសង់ពីចំណុចផ្សាររាត្រីឆ្លងទន្លេសាបភ្ជាប់ទៅតំបន់ជ្រោយចង្វារ និងភ្ជាប់ពីតំបន់ជ្រោយចង្វារឆ្លងទន្លេមេគង្គតទៅតំបន់អរិយក្សត្រតែម្ដង។ តាមការបញ្ជាក់ស្ពាននេះនឹងសាងសង់ឡើងមានជើងសសរទម្រខ្ពស់ៗ ទៅខាងលើកោងរត់រកគ្នា ដើម្បីយឹតខ្សែកាប ហើយមានលក្ខណៈពិសេសមួយ ជើងសារទម្រមានលក្ខណៈមួយរង្វើល ដែលផ្តល់ភាពងាយស្រួលឱ្យនាវាឆ្លងកាត់ចេញចូលក្រោមស្ពាន៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T09:58:31.969Z", "category": "អចលនទ្រព្យ", "views": 793, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រកឃើញអ្នកឈ្នះរង្វាន់ថេប្លេត Samsung Galaxy Tab S8 ពីកម្មវិធី “ដាក់ប្រាក់សន្សំ” នៅធនាគារ PPCBank សាខាពោធិ៍ចិនតុង	https://business-cambodia.com/articles/winner-ppc-bank	ធនាគារ PPCBank នាថ្ងៃចន្ទ ទី២០ ខែមករា ឆ្នាំ២០២៣នេះ បានធ្វើការប្រគល់រង្វាន់ធំ ថេប្លេត Samsung Galaxy Tab S8 ដល់អតិថិជនដែលមានសំណាងចំនួន ៣រូប ពីកម្មវិធី “ដាក់ប្រាក់សន្សំ” នៅធនាគារ PPCBank សាខាពោធិ៍ចិនតុង។ ពិធីប្រគល់រង្វាន់នេះ បានធ្វើឡើងនៅធនាគារ PPCBank សាខាពោធិ៍ចិនតុង ដែលមាន អាសយដ្ឋាន ផ្ទះលេខ ៤៦អា ៤៦បេ ៤៦សេ មហាវិថីសហព័ន្ធរុស្ស៊ី ភូមិប៉ប្រកខាងត្បូង សង្កាត់កាកាបទី១ ខណ្ឌពោធិ៍សែនជ័យ រាជធានីភ្នំពេញ។ គួរបញ្ជាក់ផងដែរថា PPCBank រៀបចំកម្មវិធី “ដាក់ប្រាក់សន្សំ” នេះឡើង គឺដើម្បីស្វាគមន៍ នាយកប្រតិបត្តិថ្មី ក៏ដូចជាអបអរសាទរការបើកសម្ពោធសាខាពោធិ៍ចិនតុង ដែលជាទីតាំង ថ្មី ប្តូរមកពីទីតាំងចាស់សាខាទឹកថ្លា។ ធនាគារ PPCBank សូមថ្លែងអំណរគុណដល់អតិថិជនដែលតែងតែគាំទ្រផលិតផល និង សេវាកម្មរបស់ខ្លួនតាំងពីដើមរៀងមក។ PPCBank នឹងបន្តពាំនាំនូវកម្មវិធី និងសេវាកម្មថ្មីៗ បន្ថែមទៀត ដើម្បីបំពេញរាល់តម្រូវការទាំងអស់របស់អតិថិជន ក៏ដូចជាសាធារណជន ទូទៅផងដែរ។	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T09:54:08.627Z", "category": "PR", "views": 83, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ឈឺចាប់បាត់បង់ការងារ! Julian អាចផ្លាស់ប្តូរជីវិតខ្លួន១៨០ដឺក្រេ ដោយសារទម្លាប់កំពូលទាំង៣	https://business-cambodia.com/articles/julian-habit-change-his-life-180-degrees	លោក Julian គឺជាអតីតមេធាវីឱ្យក្រុមហ៊ុនសាជីវកម្មមួយ ធ្លាប់ធ្លាក់ទឹកចិត្ត សុខភាពទ្រុឌទ្រោម ជីវិតស្ទើរតែធ្លាក់ដល់ចំណុចសូន្យ  ព្រោះបាត់បង់ការងារដែលមានប្រាក់ខែ ២០ម៉ឺនដុល្លារ។ បន្ទាប់ពីនោះលោកក៏សាកល្បងធ្វើការផុសនៅលើបណ្តេាញសង្គមរបស់លោកដែលមានអ្នកតាមដានប្រមាណជាង ៣ម៉ឺននាក់ អំពីសំណួរទាក់ទងនឹងសុខភាពផ្លូវចិត្តថា តើទម្លាប់តូចណាមួយដែលបាន ផ្លាស់ប្តូរជីវិតអ្នកខ្លាំងបំផុត? ទីបំផុតអ្នកនាងក៏ចម្រាញ់បានទម្លាប់ល្អបំផុត៣ ធ្វើឱ្យជីវិតលោកផ្លាស់ប្តូរ១៨០ដឺក្រ។ នេះបើយោងតាមការចុះផ្សាយរបស់ CNBC ។ ១. ហ៊ានឆ្លើយបដិសេធ ការនិយាយថាយល់ព្រមទទួលគ្រប់ពេលបានបណ្តាលឱ្យមានអារម្មណ៍ថាតានតឹងថាណាស់ ដោយសារតែផ្នត់គំនិតគិតថាភាពបត់បែនគឺជារឿងដ៏ល្អប្រសើរ។ ប៉ុន្តែវាមិនបានបែបនេះរហូតនោះលោកឃើញថាក្រោយខ្លួនចេះឆ្លើយបដិសេធ ជីវិតរបស់លោកកាន់តែធូរស្រាលជាងមុន។ ២.ការដឹងគុណ អារម្មណ៍នៃការដឹងគុណចំពោះលទ្ធផលតូចៗដែលលោកសម្រេចបាន គឺតែងតែកើតរាល់ពេលលោកមានអារម្មណ៍សោកសៅនិងមិនគ្រប់គ្រាន់ ដូច្នេះលោកតែងអនុវត្តឱ្យខ្លួនឯងឆ្លើយនឹងសំណួរទាំងនេះ៖ ១. ក្រៅពីរឿងដែលយើងបានរំពឹងទុក តើមានអ្វីដែលល្អជាងនេះទេ ប្រសិនបើវាខកបំណង? ២. តើអ្វីទៅជាគោលដៅមួយដែលខ្ញុំបានសម្រេច ហើយតើវាបានធ្វើឲ្យជីវិតរបស់ខ្ញុំផ្លាស់ប្តូរកម្រិតណា? ៣. តើអ្វីទៅដែលខ្ញុំអរគុណសម្រាប់ថ្ងៃនេះ? ៣. កាត់ចោលទម្លាប់អាក្រក់ ទម្លាប់អាក្រក់ដែលធ្លាប់តែមាននៅក្នុងជីវិត ហើយវាតែងតែនាំនូវបញ្ហាដដែលចូលមក ធ្វើឱ្យលោកអាចផ្លាស់ប្តូរខ្លួនឯងបានច្រើន ហើយវាមានឥទ្ធិពលណាស់ក្នុងជីវិតរបស់លោកនាពេលនេះ។ ឧទាហរណ៍ លោកតែងបិទការជូនដំណឹងនៅលើទូរស័ព្ទរៀងរាល់១ម៉ោងម្តងក្នុងរយៈពេល ១ថ្ងៃ ដើម្បីផលិតភាពការងារ និងការរៀបចំពេលវេលាបានល្អ។ គួរបញ្ជាក់ផងដែរថា Julian Sarafian  គឺជានិស្សិតបញ្ចប់ការសិក្សានៅសកលវិទ្យាល័យ California, Berkeley និងសាលាច្បាប់ Harvard និងបច្ចុប្បន្នជា អ្នកតស៊ូមតិផ្នែកសុខភាពផ្លូវចិត្ត និងជាអ្នកបង្កើតមាតិកា ដែលមានអ្នកតាមដានជាង ៣ម៉ឺននាក់នៅលើបណ្តេញសង្គមរបស់លោក៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T09:47:07.723Z", "category": "ភាពជាអ្នកដឹកនាំ", "views": 459, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ច្រកដើរចេញពីបញ្ហាបំណុល! លោក ម៉ឹង លាងហ៊ន បង្ហើបផ្លូវ៤អ្នកគួរធ្វើ បើកំពុងជួបបញ្ហាបំណុល	https://business-cambodia.com/articles/four-ways-to-get-out-of-debt	ជាការពិតណាស់ បច្ចុប្បន្នមានមនុស្សមិនតិចទេដែលកំពុងជាប់បំណុល ហើយស្របពេលដែលស្ថានភាពសេដ្ឋកិច្ចពិភពលោកមិនអំណោយផលទៀតនោះ ធ្វើឲ្យពួកគាត់កាន់តែស្រ្តេសរឿងបំណុល។ យ៉ាងណាមិញ បើអ្នកកំពុងជាប់បំណុលគេ អ្នកត្រូវស្ដាប់ឲ្យច្រើន សុំយោបល់គេឲ្យច្រើន អានឲ្យច្រើនដើម្បីរកផ្លូវចេញពីបំណុលឲ្យបាន។ ជុំវិញបញ្ហាបំណុលនេះដែរ លោក ម៉ឹង លាងហ៊ន ភ្នាក់ងារទិញ-លក់អចលនទ្រព្យដែលមានបទពិសោធន៍ប្រើប្រាស់បំណុល បានចែករំលែកនូវផ្លូវមួយចំនួនសម្រាប់ឲ្យបងប្អូនគិតគូធ្វើដើម្បីរកច្រកចេញពីបំណុលអំឡុងពេលស្ថានភាពសេដ្ឋកិច្ចមិនអំណោយផល។ ១. បង្កើនសមត្ថភាពខ្លួនឯង នៅត្រង់ចំណុចនេះ លោកបានលើកឡើងថាមនុស្សជាច្រើនជួបបញ្ហាបំណុលគឺដោយសារសមត្ថភាពរកលុយតូចជាងបំណុលដែលខ្លួនកំពុងតែស្ពាយ។ ឧទាហរណ៍អ្នកជំពាក់ធនាគារ១០ម៉ឺនដុល្លារ ប្រចាំខែបង់១,០០០ដុល្លារ តែបើមួយខែអ្នកមិនអាចរកបាន១ពាន់ដុល្លារទេនោះ មានន័យថាសមត្ថភាពខ្លួនឯងតូចជាងបំណុលដូច្នេះហើយទើបធ្វើឲ្យបងប្អូនជួបបញ្ហាបំណុល។ ដូច្នេះដើម្បីដោះបំណុលបាន អ្នកត្រូវពង្រីកសម្ថភាពខ្លួនឯងឲ្យធំជាងបំណុល។ ពង្រីកសម្ថភាពត្រង់នេះ លោក ម៉ឹង លាងហ៊ន មិនមែនមានន័យថាត្រូវទៅរៀនមហាវិទ្យាល័យ៤ឆ្នាំដើម្បីបង្កើនសត្ថភាពរកចំណូលឲ្យច្រើនជាងមុនោះទេ តែរៀនបង្កើនសម្ថភាពរកចំណូលតាមរយៈរៀនជំនាញរយៈពេលខ្លីដែលអាចឲ្យអ្នកអាចបង្កើតចំណូលបាន។ ឧទាហរណ៍រៀនពីការលក់អនឡាញ រៀនជំនាញផ្សេងៗទៀត ដែលអាចបង្កើតឱកាសរកចំណូលបាន ឬឆ្លៀតបង្កើនចំណូលតាមរយៈការងារក្រៅម៉ោងជាដើម។ អ៊ីចឹងនៅពេលដែលអ្នកអាចបង្កើនសម្ថភាពធំជាងបំណុល អ្នកងាយនឹងដោះបំណុលកាន់តែឆាប់។ ២. បង្កើតទំនាក់ទំនង  ត្រូវចាំថាទំនាក់ទំនងគឺជាឱកាស ហើយជាពិសេសកាលណាអ្នកស្គាល់មនុស្សម្នាក់ អ្នកក៏អាចនឹងទទួលបានឱកាសអ្វីមួយពីពួកគាត់ហើយពួកគាត់ក៏អាចនឹងទទួលបានឱកាសអ្វីមួយពីអ្នកវិញផងដែរ។ អ្វីដែលសំខាន់នោះគឺអ្នកត្រូវតែជាមនុស្សស្មោះត្រង់ គេជឿទុកចិត្ត។ នៅត្រង់ចំណុចនេះដែរ លោក ម៉ឹង លាងហ៊ន បានបង្ហើបថាស្គាល់មនុស្សកាន់តែច្រើន បង្កើតបណ្ដាញទំនាក់ទំនងល្អជាមួយអ្នកដទៃគឺជាផ្នែកមួយនៃការបង្កើនឱកាសបង្កើតចំណូល។ ដូច្នេះការទំនាក់ទំងដូចជាចេញក្រៅទៅជួបមនុស្សថ្មីៗ ចូលរួមក្នុងកម្មវិធីបណ្ដុះបណ្ដាលផ្សេងៗគឺជារឿងមួយដែលអ្នកគួរធ្វើដើម្បីរកផ្លូវដោះបំណុល។ ត្រូវចាំថាពេលអ្នកមានឱកាសអ្វីមួយ អ្នកមិនដែលបង្ហាញឱកាសនោះទៅកាន់តែមនុស្សដែលអ្នកមិនស្គាល់នោះទេ។ ដូច្នេះការទំនាក់ទំងល្អជាមួយអ្នកដទៃ ស្គាល់គេស្គាល់ឯង ស្មោះត្រង់អ្នកងាយនឹងទទួលបានឱកាសរកចំណូល ឱកាសការងារ និងឱកាសរកស៊ីជាដើម។ អ៊ីចឹងអំឡុងពេលជាប់បំណុលគេ អ្នកគួរចេញក្រៅឲ្យបានច្រើនដើម្បីរកឱកាសបង្កើនចំណូល។ ៣. រកបង្កើតចំណូលបន្ថែម ជាប់បំណុលគេគឺអ្នកត្រូវតែសង ជាពិសេសអ្នកដែលជំពាក់បំណុលគេច្រើន។ ដូច្នេះមានតែខ្លួនអ្នកផ្ទាល់ទេដែលអាចជួយខ្លួនឯងបាន។ អំឡុងពេលជាប់បំណុលគួរឆ្លៀតបង្កើនចំណូលបន្ថែមតាមដែលអាចធ្វើបាន មិនថាបង្កើតមុខរបរលក់ដូរ ការងារក្រៅម៉ោង សំខាន់ឲ្យតែជាការងារដែលស្របច្បាប់។  ជាការពិតណាស់ បើអ្នកអាចបង្កើនចំណូលនិងកាត់បន្ថយចំណាយតាមដែលអាចធ្វើបាន អ្នកងាយនឹងដោះបំណុលបានលឿន។ ៤. ផ្ដាច់កម្ចី( refinance)  ការផ្ដាច់កម្ចីគឺជាវិធីសាស្រ្តមួយដែលមនុស្សមួយចំនួនតែងតែប្រើក្នុងការដោះបំណុលឬសម្រួលដើម្បីកុំឲ្យបំណុលក្លាយជាបន្ទុកដ៏ធ្ងន់ដល់ពួកគាត់។ ត្រង់នេះ បើអ្នកជំពាក់ធនាគារA ចំនួន១០ម៉ឺនដុល្លារ ហើយមិនអាចខ្ចីធនាគារនេះថែមទៀតបាន អ្នកអាចដើរពីធនាគារមួយទៅធនាគារដើម្បីស្វែងរកកម្ចីដែលមានការប្រាក់ទាប លក្ខខណ្ឌសងត្រលប់អាចទទួលយកបានហើយអនុញ្ញាតឲ្យអ្នកខ្ចីលើសពី១០ម៉ឺនដុល្លារ។ ដូច្នេះបើអ្នកកំពុងជំពាក់ធនាគារA ចំនួន១០ម៉ឺនដុល្លារ អ្នកអាចចរចារខ្ចីលុយធនាគារB បាន១៣ម៉ឺនដុល្លារ ដើម្បីមកបង់ផ្ដាច់ធនាគារA។ ការធ្វើបែបនេះជួយសម្រួលបញ្ហាបំណុលដែលអ្នកកំពុងតេជួប ហើយអ្នកក៏មានសល់សាច់លុយមួយចំនួនសម្រាប់តម្រូវការផ្សេងៗហើយមិនតានតឹងព្រោះតែបំណុល៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T09:41:18.927Z", "category": "ហិរញ្ញវត្ថុ", "views": 1862, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បំណុលដល់ពិដានខ្ចីគេលែងបាន! អាមេរិកជំពាក់គេជាង៣១ពាន់លាន$ ដោយសារមូលហេតុ៥នេះ	https://business-cambodia.com/articles/us-debt-reach-the-limit-line	នៅដើមឆ្នាំ២០២៣នេះ បំណុលជាតិរបស់សហរដ្ឋអាមេរិក បានកើនដល់ចំណុចពិដាន ដោយមានចំនួន ៣១.៤ពាន់លានដុល្លារ ដែលជាប់ជាប្រវត្តិសាស្រ្តខ្ពស់បំផុតមួយ ក្រោយពីសង្រ្គាមលោកលើកទី២បានបញ្ចប់ទៅ។ នេះបើយោងតាមការចុះផ្សាយរបស់សារព័ត៌មាន CNN។ ប្រភពពីគេហទំព័រ the balance បានឱ្យដឹងដែរថា មានមូលហេតុជាច្រើនដែលនាំឱ្យបំណុលជាតិរបស់សហរដ្ឋអាមេរិកកើនឡើងបែបនេះ ប៉ុន្តែមូលហេតុដែលសំខាន់បំផុតមាន៥យ៉ាងគឺ៖ ទី១.  ឱនភាពថវិការធនាគារកណ្ដាល ឱនភាពថវិកា បានអូសបន្លាយមកតាំងពីពេលដែលមានវិបត្តិសេដ្ឋកិច្ចនៅឆ្នាំ២០០៨ និងវបត្តិផ្សេងៗទៀតនៅឆ្នាំ២០២០ដល់ឆ្នាំ២០២២ ហើយប្រធានាធិបតីអាមេរិកព្យាយាមកាត់បន្ថយពន្ធ និងបង្កើនការចំណាយយោធាដើម្បីទប់ទល់នឹងវិបត្តិហិរញ្ញវត្ថុ ជាហេតុនាំឱ្យប្រាក់បម្រុងរបស់ធនាគារកណ្ដាលធ្លាក់ចុះ ហើយបំណុលជាតិក៏កាន់តែកើនព្រោះចំណាយខ្ពស់។ ទី២. មូលនិធិសន្តិសុខសង្គម ប្រធានាធិបតីគ្រប់រូប តែងតែខ្ចីប្រាក់ពីមូលនិធិសន្តិសុខសង្គមមកប្រើ។ មូលនិធិនេះរកប្រាក់ចំណូលបានតាមរយៈការប្រមូលពន្ធ ហើយតម្រូវឱ្យចំណាយលុយសម្រាប់អ្នកបង់ពន្ធវិញនៅពេលដែលគេចូលនិវត្តន៍។ ប៉ុន្តែដោយសារតែរដ្ឋាភិបាលត្រូវការថវិការសម្រាប់ទប់ទល់ជាមួយនឹងការ បង្កើនការចំណាយ ទើបមូលនិធិ ត្រូវផ្ដល់កម្ចីគ្មានការប្រាក់ទៅរដ្ឋាភិបាល។ ប្រាក់កម្ចីគ្មានការប្រាក់នេះជួយរក្សាអត្រាការប្រាក់ប័ណ្ណរតនាគារនៅកម្រិតទាប ដែលអនុញ្ញាតឱ្យផ្តល់ហិរញ្ញប្បទានបំណុលកាន់តែច្រើន។ ទី៣. ការលក់មូលបត្របំណុលជាតិ ធនាគារកណ្ដាលរបស់អាមេរិក ធ្វើការលក់ប័ណ្ណបំណុលដើម្បីប្រមូលទុនបន្ថែម សម្រាប់ទប់ទល់នឹងការចំណាយ។ ហើយការលក់មូលបត្របំណុលនេះ ក៏ជាឱកាសសម្រាប់វិនិយោគិនបរទេសដូចជាចិន ជប៉ុនជាដើម មកទិញប័ណ្ណបំណុលរបស់អាមេរិក ជាហេតុធ្វើឱ្យអាមេរិកត្រូវសងទៅគេវិញព្រមជាមួយនឹងការប្រាក់។ ទី៤. ការប្រាក់ទាប              ពេលដែលទុនបម្រុងរបស់ធនាគារកណ្ដាលធ្លាក់ចុះ ថ្នាក់ដឹកនាំត្រូវសម្រេចចិត្តបោះមូលបត្របំណុលលក់ដោយគិតការប្រាក់ទាប។ តែទោះបីជាការប្រាក់ទាបក៏បរទេស ឬវិនិយោគិននៅតែស្រវាទិញ និងចង់កាន់ប័ណ្ណបំណុលរបស់អាមេរិកជាខ្លាំង ដោយសារតែពួកគេជឿជាក់ថាទោះជាសេដ្ឋកិច្ចធ្លាក់ខ្លាំង ក៏ប្រទេសមហាអំណាចដូចជាអាមេរិកនៅតែមានលុយសងគេ។ ដូច្នេះហើយទើបធ្វើឱ្យអាមេរិកងាយស្រួលប្រមូលទុន តាមរយៈការបោះផ្សាយមូលបត្របំណុលលក់។ ទី៥. ពិដានបំណុលខ្ពស់ សភារបស់សហរដ្ឋអាមេរិក ធ្វើការកំណត់ពិដានបំណុលជាតិ ប៉ុន្តែពួកគេតែងតែដំឡើងវាជាញឹកញាប់ រហូតធ្វើឱ្យវវាខ្ពស់ទៅៗ។ បើរាប់ចាប់តាំងពីឆ្នាំ១៩៦០ មក សភាបានកែប្រែដែនកំណត់បំណុលរបស់អាមេរិកចំនួន ៧៨ដងទៅហើយ។ នៅថ្ងៃទី១ ខែសីហា ឆ្នាំ ២០២១ កម្រិតបំណុលបានកើនឡើងដល់ ២៨.៤ពាន់ពាន់លានដុល្លារ ដែលស្មើនឹងចំនួនបំណុលជាតិ។ នៅថ្ងៃទី១៤ ខែធ្នូ ឆ្នាំ ២០២១ កម្រិតបំណុលត្រូវបានដំឡើងម្តងទៀតចំនួន ២.៥ពាន់ពាន់លានដុល្លារ ដែនកំណត់ថ្មីគឺប្រហែល ៣១.៤ពាន់ពាន់លានដុល្លារ។ គួរបញ្ជាក់ផងដែរថា គិតត្រឹមដើមឆ្នាំ២០២៣នេះ បំណុលជាតិសរុបរបស់អាមេរិក បានកើនដល់៣១.៤ពាន់លានដុល្លារ ដែលស្មើនឹងចំនួននៃពិដានទៅហើយ។ ការដែលដល់ពិដានបំណុលមានន័យថា អាមេរិកមិនអាចបង្កើតបំណុលបានទៀតទេ លើកលែតែសភាដំឡើងដែនកំណត់ថ្មី៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T07:55:26.825Z", "category": "ហិរញ្ញវត្ថុ", "views": 482, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
គិតសិនចាំទិញ! មកដឹងគុណសម្បត្ដិ និងគុណវិបត្ដិ នៃការទិញផ្ទះមុនគម្រោងសាងសង់	https://business-cambodia.com/articles/first-time-homebuyers-need-to-know-about-building-a-house	នៅពេលដែលសម្រេចចិត្តទិញរបស់អ្វីមួយគឺមិនចេះតែទិញតាមតែចិត្តចង់នោះទេ យើងក៏ត្រូវគិតពិចារណាឱ្យបានច្បាស់លាស់ជាមុនសិនដែរ។ បើធៀបនិងការទិញផ្ទះក៏មិនខុសគ្នាប៉ុន្មានដែរ មិនប្រាដថាមានលុយហើយចង់ទិញក៏ទិញភ្លាមបាននោះទេ ជាពិសេសគឺផ្ទះក្នុងគម្រោងកំពុងសាងសង់តែម្ដង។  មែនទែនទៅមិនថាផ្ទះក្នុងបុរី ឬខុនដូក៏ដោយ លោកអ្នកគួរណាតែស្វែងយល់ពីគុណសម្បត្តិ និងគុណវិបត្តិខាងក្រោមនេះជាមុនសិនចាំសម្រេចចិត្តទិញ។ យោងតាមការដកស្រង់ចេញពីគេហទំព័រ the balance បានបង្ហាញពីចំណុចមួយចំនួនដែលលោកអ្នកគួរគិតមុនសម្រេចចិត្តទិញផ្ទះនៅក្នុងគម្រោងកំពុងសាងសង់៖ គុណសម្បត្តិ៖ លោកអ្នកអាចនឹងទិញក្នុងតម្លៃសមរម្យ ឬអាចទិញក្នុងតម្លៃទាបជាងគម្រោងសាងសង់ហើយ។ អាចរំលស់សុទ្ធជាមួយម្ចាស់គម្រោងផ្ទាល់ដោយអត្រាការប្រាក់ទាបបំផុត។ ផ្ដល់ជូននូវលក្ខខណ្ឌនៃការបង់ប្រាក់ច្រើនជម្រើស។ អាចជ្រើសរើសម៉ូតផ្ទះ ឬកម្មង់តាមតម្រូវការរបស់លោកអ្នក គុណវិបត្តិ៖ ការទិញផ្ទះមុនគម្រោងសាងសង់យើងមិនអាចដឹងពីអនាគតមុននោះទេ ព្រោះវាក៏អាចមានហានិភ័យខ្ពស់ផងដែរនោះប្រសិនបើយើងមិនបានសិក្សាពីម្ចាស់គម្រោងច្បាស់លាស់អាចជាកត្តាដែលបណ្ដាលអោយគម្រោងសាងសង់ជាប់គាំ ឬលុបចោលគម្រោងជាដើម។ ដើម្បីចៀសវាសសម្រេចចិត្តខុសក្នុងការទិញលំនៅឋានមុនគម្រោងសាងសង់លោកអ្នកក៏ត្រូវតែគិតពិចារណាស្វែងយល់បន្ថែមលើគម្រោងដែលអ្នកពេញចិត្តដោយសិក្សាអោយច្បាស់ពីអាជ្ញាប័ណ្ណ ឬលិខិតអនុញ្ញាតសាងសង់ និងអាជ្ញាប័ណ្ណម្ចាស់គម្រោងដែលស្របច្បាប់ត្រឹមត្រូវ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T07:48:15.821Z", "category": "អចលនទ្រព្យ", "views": 368, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ទំនើបណាស់! ក្រុមហ៊ុនធំ១ របស់ជប៉ុននឹងមកបោះទុនកែច្នៃផលិតផលកសិកម្មនៅខេត្តសំណាង១នេះ	https://business-cambodia.com/articles/shop-shindou-shigehau-limited-company-	ក្រុមហ៊ុន Shop Shindou Shigeharu Limited Company គឺជាក្រុមហ៊ុនផលិតអាហារដ៏ល្អបំផុតនៅក្នុងខេត្តអិហិមិ ជាពិសេសខាងផ្លែឈើស្ងួត ដូចជា ក្រូចឆ្មារ/ក្រូចពោធិ៍សាត់ដ៏ល្បីល្បាញរបស់ខេត្តអិហិមិ នៃប្រទេសជប៉ុន។  ជាមួយគ្នានោះដែរ កាលពីម្សិលមិញនេះ ឯកឧត្តម សុខ លូ ក៏បានទទួលជួបជាមួយក្រុមហ៊ុន Shop Shindou Shigeharu Limited Company  ដោយនៅក្នុងនោះ ក្រុមហ៊ុនក៏បានបង្ហើបពីគម្រោង ចង់មកបោះទុនវិនិយោគ លើការកែច្នៃផលិតផលកសិកម្ម នៅក្នុងខេត្តបាត់ដំបងនាពេលខាងមុខនេះ ប៉ុន្តែក្រុមហ៊ុនចង់សិក្សា និងស្វែងយល់បន្ថែមទៀត មុននឹងការបោះទុនវិនិយោគ នៅក្នុងខេត្តបាត់ដំបង ក្នុងការកែច្នៃផលិតផលកសិកម្ម ដែលមានដូចជាផ្លែឈើហូបផ្លែជាដើម ។ ឆ្លៀតក្នុងឱកាសនោះ ឯកឧត្តម សុខ លូ ក៏បានសម្តែងការរីករាយជាខ្លាំង ចំពោះក្រុមហ៊ុនដែលមានបំណងក្នុងការវិនិយោគនៅក្នុងខេត្តបាត់ដំបង ពាក់ព័ន្ធនឹងគម្រោងកែច្នៃផ្លែឈើនេះព្រោះនេះក៏ជាគោលបំណងរបស់រដ្ឋបាលខេត្តក្នុងការលើកកម្ពស់វិស័យកសិកម្មនៅក្នុងខេត្តបាត់ដំបង ព្រោះជារៀងរាល់ឆ្នាំ ផលិតផលកសិកម្មមួយចំនួន ដូចជាផ្លែស្វាយ ផ្លែមៀនប៉ៃលិន ឬម្នាស់ជាដើម មានចំនួនច្រើនដែលសេសសល់ និងមានតម្លៃថោក ដោយសារគ្មានរោងចក្រក្នុងការកែច្នៃផលិតផលទាំងនោះ ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T07:01:22.840Z", "category": "ចាប់ផ្តើមអាជីវកម្ម", "views": 796, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចង់បានអាំងប៉ាវច្រើនៗអត់? ហាងនៅផ្សារអ៊ីអនជិត១០០កន្លែង ត្រៀមចែកអាំងប៉ាវអោយភ្ញៀវហើយ	https://business-cambodia.com/articles/china-new-year-gift	ជារៀងរាល់ឆ្នាំ ក្នុងឱកាសបុណ្យចូលឆ្នាំចិន ហាងជាច្រើននៅក្នុងផ្សារទំនើបអ៊ីអន តែងតែមានការផ្តល់ការបញ្ចុះតម្លៃ និងអាំងប៉ាវយ៉ាងច្រើនដល់អតិថិជនរបស់ខ្លួន ជាមួយយីហោជិត១០០ប្រេន និងទំនិញរាប់ម៉ឺនមុខ រួមមានអាហារសម្រាប់បរិភោគ សម្លៀកបំពាក់ សម្ភារៈប្រើប្រាស់ក្នុងផ្ទះ និងគ្រឿងអេឡិចត្រូនិចគ្រប់ប្រភេទ។ យ៉ាងណាមិញ កាលពីពេលថ្មីៗនេះ បើយោងតាមគេហទំព័រផ្លូវការរបស់ផ្សារទំនើបអ៊ីអនផ្ទាល់ បានឲ្យដឹងថា ចាប់ពីថ្ងៃនេះតទៅ រហូតដល់ថ្ងៃទី ២៤ ខែមករា ឆ្នាំ២០២៣ ហាងជាច្រើននៅក្នុងផ្សារទំនើបអ៊ីអន ផ្តល់អាំងប៉ាវពិសេសៗជាច្រើនដល់អតិថិជនរបស់ខ្លួន។ ទាំងនេះរួមមាន Calvin Klein, Tommy, Routine, G2OOO, LILY, Havaiana, BAR-B-Q PLAZZA និងជិត 100 ហាងផ្សេងទៀត។   គួរជម្រាបផងដែរថា ដើម្បីអាចចូលរួមក្នុងការចាប់រង្វាន់ ឬចាប់អាំងប៉ាវនេះបាន អតិថិជនទាំងអស់ត្រូវគោរពតាមលក្ខខណ្ឌរបស់ម្ចាស់ហាងនីមួយៗបានកំណត់៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T06:30:39.781Z", "category": "កំពូលអ្នកលក់", "views": 1481, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ក្រោយ Microsoft កាត់បុគ្គលិកជាង១ម៉ឺននាក់ អតីតមេ HR ថា បុគ្គលិក៣ប្រភេទនេះ ងាយត្រូវគេបញ្ឈប់បំផុត	https://business-cambodia.com/articles/3-types-of-staffs-that-microsoft-should-cut	ថ្មីៗនេះក្រុមហ៊ុន Microsoft បានប្រកាសពីគម្រោងកាត់បុគ្គលិកចំនួន ១ម៉ឺននាក់ ដើម្បីកាត់បន្ថយការចំណាយ ក៏ដូចជាការពារក្រុមហ៊ុនពីវិបត្តិអតិផរណា ព្រមទាំងការធ្លាក់ចុះនៃចំណូល និងតម្រូវការទីផ្សារធ្លាក់ចុះ។ នៅក្នុងបទសម្ភាសន៍ជាមួយសារព័ត៌មាន Yahoo អតីតប្រធានផ្នែកធនធានមនុស្សនៃក្រុមហ៊ុន Microsoft លោក Cris Williams និយាយអំពីបុគ្គលិក ៣ប្រភេទ ដែលងាយនឹងត្រូវបាត់បង់ការងារខ្លាំងជាងគេបំផុត។ បុគ្គលិកទាំង៣ប្រភេទនោះរួមមាន៖ ទី១. អ្នករៀបចំ Event ឬបុគ្គលិកស៊ីភាគរយ លោក Williams លើកឡើងថា អ្នករៀបចំកម្មវិធី ឬ Agency Event គឺជាប្រភេទដែលគេត្រូវដកចេញមុនគេ ពេលដែលក្រុមហ៊ុនធ្លាក់ចូលក្នុងស្ថានភាពតានតឹងខ្លាំង ដោយសារតែផ្នែកនេះមិនមែនជាតម្រូវការចាំបាច់សម្រាប់ក្រុមហ៊ុនឡើយ ផ្ទុយទៅវិញវាជាផ្នែកដែលត្រូវចំណាយច្រើន។ ទី២. បុគ្គលិកឯករាជ្យ ជាប្រភេទបុគ្គលិកដែលធ្វើការដោយខ្លួនឯង មិនត្រូវការការបង្គាប់បញ្ជាពីអ្នកណាម្នាក់ គ្រាន់តែដាក់ការងារមកហើយចាំយកតែលទ្ធផលពីពួកគេទៅ។ បើតាមលោក William និយាយគឺ បុគ្គលិកប្រភេទនេះ ក៏ងាយនឹងត្រូវគេកាត់ចេញដែរ ដោយសារតែ ពួកគេជាប្រភេទមនុស្សដែលមានគំនិតអភិវឌ្ឍន៍ថ្មីៗ និងល្អសម្រាប់ការងារបង្កើតថ្មី ដូចជាពង្រីកទីតាំងជាដើម។ ប៉ុន្តែក្នុងស្ថានភាពពិបាក គ្មានក្រុមហ៊ុនណាចង់ពង្រីកទីតាំងទេ ហេតុនេះផ្នែករបស់ពួកគេគួរតែកាត់បន្ថយសិន។ ទី៣. បុគ្គលិកកិច្ចសន្យា ជាប្រភេទបុគ្គលិកបណ្ដោះអាសន្ន្ ដែលក្រុមហ៊ុនជួលពួកគេមកបំពេញការងារ ពេលចាំបាច់ណាមួយ។ ដោយសារតែបុគ្គលិកនេះ មិនមែនជាបុគ្គលិកស្នូលរបស់ក្រុមហ៊ុនទើបពួកគេងាយនឹងត្រូវគេដកចេញ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T05:00:41.637Z", "category": "ហិរញ្ញវត្ថុ", "views": 1478, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ក្រុមហ៊ុន Golden Tree រៀបចំកម្មវិធីចុះបញ្ជីជាផ្លូវការនៅផ្សារមូលបត្រកម្ពុជាលើការបោះផ្សាយសញ្ញាបណ្ណបៃតងដំបូងគេនៅកម្ពុជា	https://business-cambodia.com/articles/golden-tree-and-csx	រាជធានីភ្នំពេញ,  ១៩ មករា ២០២៣ - ក្រុមហ៊ុន ហ្គោលដេនទ្រី (Golden Tree) ដែលជាក្រុមហ៊ុនអចលនទ្រព្យឈានមុខគេមួយនៅកម្ពុជា ដោយផ្តោតលើការផ្តល់សេវាកម្មជួលអគារការរិយាល័យ គ្រប់គ្រង និងប្រឹក្សាយោបល់ផ្នែកអចលនទ្រព្យ បានប្រកាសរៀបចំកម្មវិធីចុះបញ្ជីជាផ្លូវការនៅផ្សារមូលបត្រកម្ពុជា (CSX) លើការបោះផ្សាយសញ្ញាបណ្ណបៃតង ឬមូលបត្របំណុលបៃតងដំបូងគេនៅកម្ពុជា។ ក្រុមហ៊ុនហ្គោលដេនទ្រី បានកៀរគរមូលនិធិប្រមាណ ១,៥ លានដុល្លារអាមេរិក ដោយជោគជ័យពីការបោះផ្សាយសញ្ញាបណ្ណបៃតង ក្នុងគោលដៅពង្រីកអាជីវកម្មរបស់ខ្លួន ខណៈដែលការបោះផ្សាយនេះត្រូវបានគេចាត់ទុកថាជាការរួមចំណែកដ៏សំខាន់ជាមួយរដ្ឋាភិបាលនៅក្នុងបេសកកម្មបង្កផលវិជ្ជមានដល់បរិស្ថាន និងជំរុញការអភិវឌ្ឍសេដ្ឋកិច្ចប្រកបដោយចីរភាព។ កម្មវិធីនេះត្រូវបានរៀបចំធ្វើឡើងនៅថ្ងៃទី ១៩ មករា ឆ្នាំ២០២៣ នៅអគារផ្សារមូលបត្រកម្ពុជា ដោយមានការអញ្ជើញចូលរួមក្រោមអធិបតីភាពពី ឯកឧត្តមបណ្ឌិត សុភាចារ្យ ហ៊ាង សាហ៊ីប រដ្ឋមន្ត្រីប្រតិភូអមនាយករដ្ឋមន្ត្រី រដ្ឋលេខាធិការក្រសួងសេដ្ឋកិច្ច និងហិរញ្ញវត្ថុ និងជាប្រធានក្រុមប្រឹក្សាភិបាលនៃផ្សារមូលបត្រកមម្ពុជា, ឯកឧត្តមស៊ូ សុជាតិ ប្រតិភូរាជរដ្ឋាភិបាលទទួលបន្ទុកជាអគ្គនាយកនៃនិយ័តករមូលបត្រកម្ពុជា និងឯកឧត្តម ហុង សុហួរ ប្រតិភូរាជរដ្ឋាភិបាលទទួលបន្ទុកជាអគ្គនាយកនៃផ្សារមូលបត្រកម្ពុជា។ កម្មវិធីនេះក៏មានការអញ្ជើញចូលរួមពីតំណាងសាជីវកម្មអន្តរជាតិ (IFC), ធនាគារអភិវឌ្ឍន៍អាស៊ី (ADB), ក្រុមហ៊ុន Grand Cathay Investment Trust និងតំណាងស្ថាប័នពាក់ពន្ធជាច្រើនទៀតផងដែរ។ លោក អ៊ុំ ដេវីដ ប្រធាននាយកដ្ឋានហិរញ្ញវត្ថុនៃក្រុមហ៊ុន ហ្គោលដេនទ្រី បានលើកឡើងថា ការបោះផ្សាយបំណុលបៃតងនេះ នឹងជួយបង្កើនទំនុកចិត្តពីវិនិយោគិនជាតិ និងអន្តរជាតិទៅលើធុរកិច្ចរបស់ក្រុមហ៊ុនហ្គោលដេនទ្រី ហើយក៏ជាការបើកលទ្ធភាពដ៏សំខាន់មួយក្នុងការទទួលបាននូវប្រភពទុនសម្រាប់ការពង្រីកអាជីវកម្ម ព្រមទាំងចូលរួមបង្កើនសក្តានុពលនៃវិស័យហិរញ្ញវត្ថុនិរន្តរភាពនៅកម្ពុជាផងដែរ។   លោកថ្លែងថា៖ “យើងជឿជាក់ថាការគាំពារបរិស្ថាន គឺជាកាតព្វកិច្ចដែលត្រូវការចូលរួមទាំងអស់គ្នា ទាំងស្ថាប័នរដ្ឋ ឯកជន និងសាធារណជន។ ហើយការបោះផ្សាយសញ្ញាបណ្ណនេះ គឺជាជំហ៊ានមួយធ្វើឱ្យវិនិយោគិនរបស់យើងអាចយល់ដឹងមួយកម្រិតបន្ថែមទៀតទៅលើការវិនិយោគក្នុងវិស័យមូលបត្រនិរន្តរភាព ដែលពួកគេអាចទទួលបានទាំងផលចំណេញ និងគាំពារបរិស្ថានក្នុងពេលតែមួយ”។   សញ្ញាបណ្ណបៃតងប្រមាណ ៦០ ០០០ សញ្ញាបណ្ណ របស់ក្រុមហ៊ុន ហ្គោលដេនទ្រី ត្រូវបានបោះផ្សាយលក់ទៅដល់សាធារណជន ដោយក្នុងមួយសញ្ញាបណ្ណ ឬមួយឯកតា មានតម្លៃ ១០ម៉ឺនរៀល (២៥ដុល្លារអាមេរិក)។ សញ្ញាបណ្ណបៃតងនេះគឺមានរយៈពេល ៥ ឆ្នាំ ដោយមានអត្រាការប្រាក់ ៧ ភាគរយក្នុងមួយឆ្នាំ ហើយការប្រាក់នឹងត្រូវទូទាត់នៅរៀងរាល់ប្រចាំឆមាស។ ក្រុមហ៊ុន SBI Royal Securities Plc និងក្រុមហ៊ុនCambodia Securities Plc ត្រូវបានជ្រើសយកជាទីប្រឹក្សាហិរញ្ញវត្ថុ និងក្រុមហ៊ុនធានាទិញមូលបត្រសម្រាប់ការបោះផ្សាយនេះ។   អគ្គនាយកផ្សារមូលបត្រកម្ពុជា ឯកឧត្តម ហុង សុហួរ មានប្រសាសន៍ថា ការបោះផ្សាយសញ្ញាបណ្ណបៃតងនឹងធ្វើឡើងដូចការបោះផ្សាយសញ្ញាបណ្ណធម្មតាដែរ ប៉ុន្តែក្រុមហ៊ុនដែលបោះផ្សាយគឺទាមទារឱ្យមានការអនុលោមគោរពលើការវិនិយោគ ដែលមិនប៉ះពាល់បរិស្ថាន និងការប៉ះពាល់អាកាសធាតុ។ ឯកឧត្តមថ្លែងថា៖ «ការបោះផ្សាយ និងការចុះបញ្ជីសញ្ញាបណ្ណបៃតងរបស់ក្រុមហ៊ុនហ្គោលដេនទ្រីនៅថ្ងៃនេះ សបញ្ជាក់ឱ្យឃើញថាវិស័យមូលបត្រកំពុងតែចូលរួមយ៉ាងសកម្មក្នុងការគាំទ្រ និងលើកកម្ពស់បរិស្ថាន ដើម្បីជំរុញការអភិវឌ្ឍសេដ្ឋកិច្ចប្រកបដោយនិរន្តរភាពនៅកម្ពុជា” ។ បើតាមឯកឧត្តម ហុង សុហួរ រហូតមកដល់បច្ចុប្បន្ន មាន១៨ ក្រុមហ៊ុនហើយ ដែលទទួលបានការចុះបញ្ជីនៅលើផ្សារមូលបត្រកម្ពុជា។ ក្នុងនោះមានចំនួន ៩ ក្រុមហ៊ុនបានសម្រេចការចុះបញ្ជីជាមូលបត្រកម្មសិទ្ធ និង៩ផ្សេងទៀតចុះបញ្ជីជាសញ្ញាបណ្ណ ដោយក្រុមហ៊ុនទាំងអស់នេះបានប្រមូលទុនពីទីផ្សារមូលបត្រកម្ពុជាមានទំហំទឹកប្រាក់ប្រមាណ ៣២៧ លានដុល្លារអាមេរិក។ សញ្ញាបណ្ណបៃតង របស់ក្រុមហ៊ុនហ្គោលដេនទ្រី គឺទទួលបានជំនួយបច្ចេកទេសពីធានាគារអភិវឌ្ឍន៍អាស៊ី ដើម្បីបោះផ្សាយឱ្យស្របតាមស្តង់ដាសញ្ញាបត្របៃតងអាស៊ាន។ បើតាមលោកដេវីដ ការបោះផ្សាយសញ្ញាបណ្ណបៃតងនេះ គឺស្របទៅតាមទស្សនៈ និងចក្ខុវិស័យប្រកបដោយយុទ្ធសាស្រ្ត យូរអង្វែងដើម្បីក្លាយជាក្រុមហ៊ុនអចលនទ្រព្យឈានមុខគេមួយនៅកម្ពុជា ដោយធ្វើអោយបានរឹងមាំនូវអភិបាលកិច្ចសាជីវកម្ម តម្លាភាពលើប្រព័ន្ធហិរញ្ញវត្ថុនិងយកចិត្តទុកដាក់លើបញ្ហាស្តង់ដាបរិស្ថាន សង្គម និងអភិបាលកិច្ចល្អ។ លោកបញ្ជាក់ទៀតថា គោលការណ៍ទាំងអស់នេះ នឹងធានាក្រុមហ៊ុនហ្គោដេនទ្រី បាននូវកំណើនធុរកិច្ចប្រកបដោយនិរន្តភាព និងជាកាលានុវត្តន៍ភាពសម្រាប់ក្រុមហ៊ុនធ្វើការសហការជាមួយដៃគូរជាតិ និងអន្តរជាតិក្នុងការអភិវឌ្ឍគម្រោងបៃតងថ្មីៗដែលមានចំពោះបរិស្ថាននៅកម្ពុជា។    ឯកឧត្តមស៊ូ សុជាតិ ប្រតិភូរាជរដ្ឋាភិបាលទទួលបន្ទុកជាអគ្គនាយកនៃនិយ័តករមូលបត្រកម្ពុជា បានបង្ហាញការគាំទ្រ និងកោតសរសើរចំពោះក្រុមហ៊ុនហ្គោលដេនទ្រី ដែលបានសម្រេចនូវការចុះបញ្ជីលើការបោះផ្សាយសញ្ញាបណ្ណបៃតងដំបូងគេនៅកម្ពុជា។ ឯកឧត្តមបន្តថា ការបោះផ្សាយសញ្ញាបណ្ណបៃតងរបស់ក្រុមហ៊ុន ហ្គោលដេនទ្រី គឺជាការបោះជំហាន និងផ្តល់គំរូល្អមួយដល់វិស័យឯកជនក្នុងការចូលរួមជាមួយវិស័យមូលបត្រដើម្បីកៀរគរប្រភពទុនពង្រីកអាជីវកម្ម។ ឯកឧត្តមថ្លែងថា៖ “ទុនដែលប្រមូលបានពីការបោះផ្សាយសញ្ញាបណ្ណបៃតង គឺត្រូវយកទៅអភិវឌ្ឍន៍អាជីវកម្ម ដោយក្រុមអ្នកជំនាញនឹងធ្វើការវាយតម្លៃជារៀងរាល់ឆ្នាំ ដើម្បីឱ្យស្របទៅតាមបទដ្ឋានបៃតង ដែលកត្តានេះគឺជាការរួមចំណែករបស់វិស័យមូលបត្រដើម្បីប្រយុទ្ធប្រឆាំងនូវការប្រែប្រួលអាកាសធាតុ”។  កាលពីខែ តុលា ឆ្នាំ២០២២  សាជីវកម្មហិរញ្ញវត្ថុអន្តរជាតិ (IFC) ដែលជាក្រុមហ៊ុនបុត្រសម្ព័ន្ធរបស់ធនាគារពិភពលោកបានទទួលស្គាល់អគារការិយាល័យ VTrust Tower គ្រប់គ្រងដោយក្រុមហ៊ុនហ្គោលដេនទ្រី សម្រាប់អគារការិយាល័យពាណិជ្ជកម្មបៃតងដំបូងគេក្នុងប្រទេសកម្ពុជាតាមប្រព័ន្ធ Edge ដែលជាប្រព័ន្ធផ្តល់វិញ្ញាបនបត្រអគារបៃតងមួយដែលមានការទទួលស្គាល់ជាអន្តរជាតិ។ ការទទួលស្គាល់នេះ គឺដោយសារអគារ VTrust Tower សម្រេចការសន្សំប្រើប្រាស់ទឹកបាន 52%, ការសន្សំថាមពល 24%, និង 84% នៃវត្ថុធាតុដើមទាំងអស់ប្រើប្រាស់ ក្នុងអគារបង្កការរំខានតិចតូចដល់បរិស្ថាន ព្រមទាំងការរួមចំណែកដល់ការកាត់បន្ថយបំភាយឧស្ម័នកាបូនិច (CO2) ប្រមាណ២៣០ តោនប្រចាំឆ្នាំ។ ឧបករណ៍ហិរញ្ញវត្ថុនិរន្តរភាព កំពុងត្រូវបានយកចិត្តទុកដាក់ និងគាំទ្រយ៉ាងខ្លាំងពីស្ថាប័នអន្តរជាតិធំៗដូចជាធនាគារអភិវឌ្ឍន៍អាស៊ី និងធនាគារពិភពលោក ដើម្បីគាំទ្រដល់រដ្ឋាភិបាលក្នុងការលើកទឹកចិត្ត និងជំរុញវិស័យឯកជននានា តាមរយៈការកៀរគរទុនសម្រាប់ដំណើរការអាជីវកម្ម ឬគម្រោងវិនិយោគណា ដែលហុចផលវិជ្ជមានដល់បរិស្ថាន និងការរួមចំណែកអភិវឌ្ឍន៍សេដ្ឋកិច្ចប្រកបដោយចីរភាព។   ការស្រាវជា្រវរបស់អង្គការគំនិតផ្តួចផ្តើមសញ្ញាបណ្ណអាកាសធាតុ ឬជាភាសាអង់គ្លេសហៅថា Climate Bond Initiative ចេញផ្សាយរបាយការណ៍ស្តីពីស្ថានភាពឧបករណ៍ហិរញ្ញវត្ថុនិរន្តរភាពក្នុងឆ្នាំ២០២១ បានបង្ហាញថា ក្នុងចំណោមរដ្ឋសមាជិកអាស៊ានទាំង ១០ មានតែប្រទេសសឹង្ហបុរី ថៃ ឥណ្ឌូនេស៊ី ម៉ាឡេស៊ី ហ្វីលីពីន និងវៀតណាមប៉ុណ្ណោះ កំពុងបង្ហាញការចូលរួមកាន់តែច្រើនឡើងពីវិស័យឯកជនក្នុងការបោះផ្សាយសញ្ញាបណ្ណបៃតង ដើម្បីកៀរគរទុនពង្រីកប្រតិបត្តការអាជីវកម្មរបស់ពួកគេ។ បើតាមរបាយការណ៍ មានតែប្រទេសសឹង្ហបុរីប៉ុណ្ណោះ ដែលនាំមុខគេលើការបោះផ្សាយសញ្ញាបណ្ណបៃតងក្នុងតំបន់អាស៊ាន នារយៈពេល៦ឆ្នាំចុងក្រោយនេះដែលគិតចាប់ពីឆ្នាំ ២០១៦ រហូតដល់មកដល់ដំណាច់ឆ្នាំ ២០២១។ សញ្ញាបណ្ណបៃតង ឬមូលបត្របំណុលបៃតង ស្ថិតក្នុងចំណោមឧបករណ៍ហិរញ្ញវត្ថុនិរន្តរភាព ដែលរួមមានសញ្ញាបណ្ណបៃតង សញ្ញាបណ្ណសង្គម និងសញ្ញាបណ្ណនិរន្តរភាព ឬជាភាសាអង់គ្លេស Green, Social and Sustainable bonds។ របាយការណ៍បានបញ្ជាក់ថា ការបោះផ្សាយសញ្ញាបណ្ណបៃតងក្នុងប្រទេសសមាជិកអាស៊ានទាំង៦ មានចំណែកដល់ទៅ ៧០ ភាគរយ នៃការកៀគរទុនតាមរយៈឧបករណ៍ហិរញ្ញវត្ថុនិរន្តរភាពដែលមានទំហំទឹកប្រាក់សរុបប្រមាណ ៥៤ ពាន់លានដុល្លារអាមេរិក ដែលគិតត្រឹមដំណាច់ឆ្នាំ២០២១៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T04:48:23.725Z", "category": "PR", "views": 177, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អ្នកជំនាញប្រាប់គ្រឹះរកស៊ីអាជីវកម្មអនឡាញបែបថ្មី ជួយបង្កើតចំណូលរាល់ថ្ងៃ ២៤ម៉ោងក្នុង១សប្ដាហ៍	https://business-cambodia.com/articles/stefan-james-project-life-mastery	ក្នុងសម័យឌីជីថល ការធ្វើអាជីវកម្មអនឡាញ គឺជារឿងដ៏ពេញនិយមបំផុតមួយ ព្រោះវាឱ្យអ្នកចំណេញពេលវេលា ចំណាយធនធានតិច និងអាចមានវិសាលភាពពង្រីកបានទូលំទូលាយ។ ប៉ុន្តែអាជីវកម្មអនឡាញ ដែលយើងនឹងលើកមកបង្ហាញនេះ គឺទាក់ទងនឹងការអប់រំចំណេះដឹង សមត្ថភាព ដែលលោក  STEFAN JAMES ជាម្ចាស់ឆាណែលយូធូប មានអ្នកតាមដានជាង១លាននាក់ ជាសហគ្រិន ជាគ្រូបង្វឹកទាក់ទងនឹងជីវិត និងអាជីវកម្ម បានបង្ហាញនូវផ្លូវដែលអ្នករកស៊ីអាជីវកម្មអនឡាញ អាចធ្វើដើម្បីអាចបង្កើតចំណូលរាល់ថ្ងៃ២៤ម៉ោងក្នុង១សប្ដាហ៍។ ខាងក្រោមនេះគឺជាជំហានធំៗដែលលោកណែនាំ។ ជំហានទី១ បង្កើតឆាណែលដែលអាចចែករំលែកគុណតម្លៃដោយឥតគិតថ្លៃដល់មនុស្ស ត្រង់ចំណុចនេះលោកបានលើកទឹកចិត្តឱ្យចែករំលែកនូវគុណតម្លៃល្អៗទៅដល់មនុស្សជុំវិញខ្លួនតាមរយៈការបង្កើតយូធូបឆាណែល ផេក ឬបណ្ដាញសង្គមនានា ដែលយើងអាចបញ្ជូនព័ត៌មាននានាទៅកាន់មនុស្សជុំវិញខ្លួនដោយឥតគិតថ្លៃ។ ក្រោយពេលមនុស្សទទួលបានគុណតម្លៃអ្វីមួយពីអ្នក គាត់នឹងឱ្យតម្លៃអ្នក ហើយក្លាយជាអ្នកតាមដាន ឬហ្វេនរបស់អ្នក។ បន្ទាប់ពីនោះ លោកលើកទឹកចិត្តឱ្យអ្នកសួរទៅកាន់ហ្វេនរបស់អ្នកថាអ្វីដែលពួកកាត់រំពឹងថា អ្នកអាចនឹងផ្ដល់អ្វីជូនគាត់បន្ថែមទៀត ដើម្បីធ្វើឱ្យជីវិតគាត់កាន់តែប្រសើរឡើង។ ត្រង់ចំណុចនេះមិនខុសអ្វីពីការស្វែងរកឱ្យឃើញពីបញ្ហាធំៗដែលអតិថិជនភាគច្រើនជួប ដើម្បីអាចឱ្យអ្នកងាយបង្កើតផលិតផល ឬសេវាកម្មណាមួយឱ្យត្រូវជាមួយគាត់។ ជំហានទី២ បង្កើតផលិតផល ឬសេវាកម្ម ដែលមានតម្លៃទាបសមរម្យដើម្បីសាកដោះស្រាយបញ្ហាពួកគាត់ ក្រោយដឹងបញ្ហា អ្នកក៏ត្រូវមានវិធីដើម្បីដោះស្រាយ ជូនពួកគាត់ដូចគ្នា ដូច្នេះអ្នកអាចបង្កើតផលិតផល ឬសេវាកម្មណាមួយដើម្បីលក់ជាដំណោះស្រាយជូនពួកគាត់ ដោយត្រូវធានាថាអ្វីដែលអ្នកលក់នេះគឺ ពិតជាមានគុណតម្លៃទ្វេដងលើសពីអ្វីដែលអ្នកធ្លាប់ចែករំលែកដោយឥតគិតថ្លៃនាពេលកន្លងមក។ ក្រោយរកឃើញផលិតផល ឬសេវាកម្មមានគុណតម្លៃសមរម្យសម្រាប់គាត់សាកហើយ អ្នកត្រូវខំប្រឹងបន្ថែមគុណតម្លៃលើផលិតផល ឬសេវាកម្មឱ្យខ្ពស់ទ្វេដង ហើយអាចចាប់ផ្ដើមបង្កើនការលក់ ឬបង្កើតផលិតផលថ្មីក្នុងតម្លៃថ្មីខ្ពស់ជាងមុនបន្តិចជាដើម។ ជាឧទាហរណ៍ អ្នកអាចលក់ជាសៀវភៅ បន្ទាប់មកជាវគ្គសិក្សាអនឡាញ ជាការបង្វឹកស្ដង់ដារ និងចុងក្រោយអ្នកធ្វើជាអ្នកប្រឹក្សាយោបល់ជាដើម។ ជារួមអ្វីដែល STEFAN JAMES បានលើកឡើងនេះ គឺផ្ដោតទៅលើការធ្វើជាអនឡាញ មិនមែនធ្វើបែបផ្ទាល់ៗនោះទេ ព្រោះការធ្វើបែបអនឡាញ អាចឱ្យអ្នកពង្រីកបានទូលំទូលាយ អាចរកចំណូលបានច្រើន និងបានចំណូលជាប្រចាំថ្ងៃ២៤ម៉ោង ទោះបីជាអ្នកគេងលក់ក៏ដោយ។ តើអ្នកកំពុងមានគម្រោងចាប់ផ្ដើមអាជីវកម្មអនឡាញនៅពេលណាដែរ? ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T04:47:57.710Z", "category": "ភាពជាអ្នកដឹកនាំ", "views": 314, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចង់រៀន Business? ជំនាញ១នេះរៀនអ្វីខ្លះ? រៀនចប់ធ្វើការអ្វីបានខ្លះ រកស៊ីអ្វីបានខ្លះ?	https://business-cambodia.com/articles/what-is-business-major-	ពិភពលោកកាន់តែជឿនលឿន យុវជនកាន់តែមានមហិច្ឆតាធំ អ្នកខ្លះមានក្តីស្រមៃចង់ក្លាយជាសហគ្រិនវ័យក្មេង អ្នករកស៊ីជោគជ័យឬបង្កើតក្រុមហ៊ុនខ្លួនឯង។ អាស្រ័យហេតុនេះមានយុវជនជាច្រើនតែងតែគិតថារៀនចប់វិទ្យាល័យ គួរបន្តចូលរៀនថ្នាក់មហាវិទ្យាល័យ ជ្រើសរើសជំនាញBusiness ដែរឬយ៉ាងណា ដើម្បីអាចក្លាយជាអ្នកជំនួញស្រីប្រុស។ ចំពោះពាក្យ Business គឺទូលំទូលាយព្រោះមានកត្តារួមបញ្ចូលពាក់ព័ន្ធគ្នាដូចសំបុកពីងពាង។ ការពិតទៅជំនាញល្បីៗជាច្រើនដូចជា ទីផ្សារ ការគ្រប់គ្រង ជំនាញលក់ ជំនាញគណនេយ្យ ជំនាញធនាគារនិងហិរញ្ញវត្ថុ...គឺសុទ្ធសឹងតែអាចរាប់ចូលថាជាជំនាញ Business ផងដែរ។ ដោយឡែកថ្ងៃនេះយើងសូមលើកយក មុខជំនាញ Business administration ( ជំនាញគ្រប់គ្រងធុរកិច្ច ) គឺជាជំនាញក្នុងការគ្រប់គ្រងសហគ្រាសពាណិជ្ជកម្ម ដែលរួមបញ្ចូលនូវជំនាញសំខាន់ៗគ្រប់ផ្នែក ទាំងអស់ ដើម្បីធ្វើយ៉ាងណាគ្រប់គ្រងស្ថាប័ន ឬដឹកនាំអាជីវកម្មឱ្យបានល្អបំផុត។ យ៉ាងណាមិញជំនាញមួយនេះគឺសិក្សាគ្របដណ្តប់ទៅលើគ្រប់វិស័យទាំងអស់ក្នុងក្រុមហ៊ុនទាំងមូល ដូចជាការគ្រប់គ្រង ប្រតិបត្តិការសំខាន់ៗក្នុងការគ្រប់គ្រងអាជីវកម្មមួយ គណនេយ្យ ហិរញ្ញវត្ថុ ការអភិវឌ្ឍធនធានមនុស្ស ការលក់និងរបៀបធ្វើទីផ្សារ ផែនការអាជីវកម្ម អ្នកគ្រប់គ្រងទិន្នន័យ អ្នកគ្រប់គ្រងលើការវិភាគជាដើម ឬប្រធានផ្នែកណាមួយជាដើម។ ដូចគ្នានេះដែរសម្រាប់អ្នករៀនចប់ថ្នាក់បរិញ្ញបត្រមុខជំនាញនេះគឺប្រើរយៈពេល៤ឆ្នាំ ហើយអាចបម្រើការងារបានជាច្រើនផ្នែកឱ្យក្រុមហ៊ុន រោងចក្រសហគ្រាសនានា ទៅលើផ្នែកណាមួយ ដោយផ្អែកលើលក្ខខណ្ឌ នៃតម្រូវការរបស់ក្រុមហ៊ុន និងអ្វីដែលអ្នកគិតថាខ្លួនមានជំនាញ មានចំណូលចិត្តលើវាបំផុត។  ម្យ៉ាងវិញទៀតសម្រាប់មុខជំនាញនេះផងដែរ គឺអាចយកទៅ បង្កើតអាជីវកម្មថ្មីក្នុងនាមជាសហគ្រិន គ្រប់គ្រងអាជីវកម្មរៀបចំផែនការមេក្នុងនាមជានាយកប្រតិបត្តិ ធ្វើប្រតិបត្តិការគ្រប់គ្រងសម្រាប់ដឹកនាំបុគ្គលិក ចំណូលចំណាយ យុទ្ធសាស្រ្តរៀបចំទីផ្សារលក់និងវិភាគអនាគតអាជីវកម្មជាដើម។ ចំពោះប្រភេទអាជីវកម្មដែលសិស្សនិស្សិតរៀនចប់ អាចរកស៊ីលើជំនួញណាមួយដែលខ្លួនស្រលាញ់ចូលចិត្ត ខ្លួនមានជំនាញ មានទេពកោសល្យ ឬជំនួញដែលមានតម្រូវការខ្លាំង ឱកាសធំក្នុងទីផ្សារផងដែរ។ ជាមួយគ្នានេះដែរ អ្នកឧកញ៉ាដែលជាស្ថាបនិកអគ្គនាយកសាលារៀន AIS និងជាអ្នកសាបព្រួសវិស័យអប់រំដ៏ល្បីល្បាញមួយរូបនៅកម្ពុជា តែងតែផ្តល់អនុសាសន៍ជារឿយៗដល់ប្អូនៗដែលមានវ័យ២០ ទើបប្រលងបាក់ឌុបចប់ គួប្បីជ្រើសរើសជំនាញណាមួយដែលខ្លួនពិតជាស្រលាញ់ ត្រូវជៀសវាងឱ្យបាននូវ ការរៀនជំនាញតាមការបង្ខំរបស់ឪពុកម្ដាយ ឬរៀនតាមមិត្តភក្តិអ្វីជាដើម ព្រោះជំនាញអ្វីក៏ដោយបើយើងមិនស្រឡាញ់ហើយ រៀនពិបាកនឹងទៅមុខឱ្យទាន់គេណាស់។ បន្ថែមពីនោះ អ្នកឧកញ៉ាក៏បានលើកទឹកចិត្តថា បើសិនជាចង់ក្លាយជាអ្នករកស៊ី បើសិនជាអាចគួរតែចាប់យកជំនាញឯកទេសណាមួយឱ្យច្បាស់ក៏បាន ព្រោះបើរៀនចប់ជំនាញ Business អាចនឹងទូលំទូលាយពេក រៀនចប់អាចនឹងមិនមិនច្បាស់ថាខ្លួនមានជំនាញឯកទេសណាមួយច្បាស់លាស់ក៏ថាបាន។ ផ្ទុយទៅវិញ បើសិនចាប់យកជំនាញបច្ចេកទេសណាមួយច្បាស់ នោះគំនិតអាជីវកម្មអាចនឹងមកតាមក្រោយ ហើយគាត់ក៏អាចនឹងក្លាយជាអ្នករកស៊ីដ៏រឹងមាំម្នាក់ផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T04:36:04.163Z", "category": "ភាពជាអ្នកដឹកនាំ", "views": 4048, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កាន់តែទំនើប! ប្រព័ន្ធទូទាត់ខ្មែរ បាគង កើនសមាជិកដល់៤៥ស្ថាប័ន វេរលុយឆ្លងធនាគារអស់សេវាតិចបំផុត	https://business-cambodia.com/articles/bakong-system	បាគង គឺជាប្រព័ន្ធទូទាត់ខ្មែរបែបទំនើបថ្មីមួយ បានរៀបរៀងឡើងដោយធនាគារជាតិនៃកម្ពុជា ដោយតភ្ជាប់ធនាគារ គ្រឹះស្ថានហិរញ្ញវត្ថុ និងក្រុមហ៊ុនផ្តល់សេវាទូទាត់នៅកម្ពុជា ដើម្បីអនុញ្ញាតឱ្យអ្នកប្រើប្រាស់អាចធ្វើការទទួល និងផ្ញើប្រាក់បានតាមរយៈ QR code ផ្ទាល់ខ្លួន ឬលេខទូរស័ព្ទជាជាងប្រើគណនីធនាគារ ចំណេញពេល ងាយស្រួល និងចំណាយតិចបំផុត។ គិតមកទល់នឹងពេលនេះ បាគង បានកើនសមាជិកដល់ទៅ ៤៥ស្ថាប័នហើយដែលរួមមានដូចខាងក្រោម៖ លោកជំទាវបណ្ឌិត ជា សិរី បានលើកឡើងនៅក្នុងសន្និសីទលើកទី២៦ ថ្នាក់ទេសាភិបាល ធនាគារកណ្តាលនៃប្រទេសនិយាយភាសាបារាំង កាលពីចុងខែឧសភា ឆ្នាំ២០២២ នៅទីក្រុងរ៉ាបា ប្រទេសម៉ារ៉ុក យ៉ាងដូច្នេះថា៖ «ប្រព័ន្ធបាគង មានរចនាសម្ព័ន្ធ និងតួនាទីយ៉ាងសំខាន់ក្នុងការរួមចំណែកអភិវឌ្ឍប្រព័ន្ធទូទាត់ លើកកម្ពស់បរិយាបន្នហិរញ្ញវត្ថុ និងគាំទ្រសកម្មភាពសេដ្ឋកិច្ច»។ ជាមួយគ្នានេះ លោកជំទាវបណ្ឌិត ក៏បានចូលរួមក្នុងវេទិកាពិភាក្សាជាមួយទេសាភិបាលធនាគារកណ្តាលម៉ូរីស និងធនាគារកណ្តាលស្វីស ជុំវិញបញ្ហាពាក់ព័ន្ធនឹងរូបិយវត្ថុឌីជីថល បច្ចេកវិទ្យាហិរញ្ញវត្ថុ និងទ្រព្យសកម្មអេឡិចត្រូនិក។ល។ អង្គប្រជុំបានថ្លែងការកោតសរសើរចំពោះប្រព័ន្ធបាគង ហើយធនាគារកណ្តាលប្រទេសអាហ្វ្រិកមួយចំនួន បានស្នើសុំរៀនសូត្រពីបទពិសោធន៍របស់ធនាគារជាតិនៃកម្ពុជា ក្នុងការបង្កើតប្រព័ន្ធបាគង ជាពិសេស ធនាគារកណ្តាលទុយនីស៊ី ម៉ូសំប៊ិក និងម៉ាដាហ្គាស្កា៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T03:59:58.710Z", "category": "ភាពជាអ្នកដឹកនាំ", "views": 10173, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
បុគ្គលិកយំលាគ្នា! ត្រឹមដើមឆ្នាំ ២០២៣ ក្រុមហ៊ុនល្បីទាំង៥ កាត់បុគ្គលិករាប់ម៉ឺននាក់ ក្រោយជួបបញ្ហាទាំងនេះ	https://business-cambodia.com/articles/staff-reductions	ត្រឹមដើមឆ្នាំ ២០២៣ មានក្រុមហ៊ុនល្បីៗជាច្រើន បានសម្រេចកាត់បុគ្គលិករាប់ម៉ឺននាក់ចោល ដោយការកាត់បុគ្គលិកចោលដ៏ច្រើនសន្ធឹកសន្ធាប់បែបនេះ ដោយសារតែក្រុមហ៊ុនខ្លះចង់កាត់បន្ថយចំណាយ ចំណែកឯក្រុមហ៊ុនខ្លះទៀតគឺចង់ទប់ទល់ជាមួយការធ្លាក់ចុះនៃស្ថានភាពសេដ្ឋកិច្ចផងដែរ។ ក្រុមហ៊ុនចំនួន៥ ដែលបានកាត់បុគ្គលិកចោលនោះគឺមានដូចជា៖ ១. Amazon ចូលដល់ឆ្នាំថ្មីភ្លាមក្រុមហ៊ុនAmazon ដែលជាក្រុមហ៊ុនលក់ទំនិញអនឡាញធំបំផុតរបស់អាមេរិកបានប្រកាសថាខ្លួននឹងកាត់បុគ្គបន្ថែមទៀតចំនួន១៨,០០០នាក់។ លោក Andy Jassy នាយកប្រតិបត្តិរបស់ក្រុមហ៊ុន Amazon បានឲ្យដឹងថាក្រុមហ៊ុនបង្ខំចិត្តកាត់បុគ្គលបន្ថែមទៀតដោយសារតែស្ថានភាពសេដ្ឋកិច្ចមិនច្បាស់លាស់។ ចំពោះការកាត់បុគ្គលិក១៨,០០០នាក់នេះគឺជាតួលេខច្រើនបំផុតក្នុងចំណោមក្រុមហ៊ុនបច្ចេកវិទ្យាធំៗ។ ២. Salesforce ក្រុមហ៊ុន Salesforce ដែលជាក្រុមហ៊ុនផលិតsoftware របស់អាមេរិកប្រកាសកាត់បុគ្គលិកចំនួន១០%នៃបុគ្គលិកសរុប។ លោក Marc Benioff នាយកប្រតិបត្តិរបស់ Salesforce បានឲ្យដឹងនៅថ្ងៃទី៤ខែមករានេះថា ក្រុមហ៊ុននឹងកាត់បុគ្គលិក១០%ប្រមាណជា៧ពាន់នាក់ថែមទាំងបិទការិយាល័យនៅតាមតំបន់មួយចំនួន ហើយការកាត់បុគ្គលិកនេះគឺជាផ្នែកមួយនៃការធ្វើកម្រែទម្រង់ថ្មីនិងកាត់បន្ថយចំណាយ។ ៣. ក្រុមហ៊ុន Microsoft ក្រុមហ៊ុនបច្ចេកវិទ្យាខ្នាតយក្ស Microsoft របស់មហាសេដ្ឋី Bill Gates បានប្រកាសថាខ្លួនកំពុងតែបញ្ឈប់បុគ្គលិកចេញប្រមាណជាង ១ម៉ឺននាក់ ដោយទុកពេលឱ្យពួកគេចាប់ពីថ្ងៃជូនដំណឹងរហូតដល់ថ្ងៃទី៣១ ខែមីនា ឆ្នាំ២០២៣។ នេះបើយោងតាមការចុះផ្សាយរបស់សារព័ត៌មាន CNBC។ មូលហេតុសំខាន់បំផុតដែលនាំឱ្យមនុស្សរាប់ម៉ឺននាក់ត្រូវបាត់បង់ការងារបែបនេះ គឺដោយសារតែក្រុមហ៊ុន Microsoft កំពុងតែប្រឈមជាមួយនឹងបញ្ហាចំណូលធ្លាក់ចុះខ្លាំង។ លើសពីនោះក្រុមហ៊ុនបច្ចេកវិទ្យាមួយនេះ ក៏កំពុងតែត្រូវគេចោទប្រកាន់ទៅលើហេតុផលមួយចំនួនពាក់ព័ន្ធនឹងសកម្មភាពរបស់ក្រុមហ៊ុន ដោយតម្រូវឱ្យបង់ពិន័យប្រមាណ ១.២ពាន់លានដុល្លារថែមទៀត។ ៤. Goldman Sachs Goldman Sachs គឺជាធនាគារវិនិយោគដ៏ធំមួយរបស់អាមេរិក ហើយធនាគារមួយនេះបានប្រកាសថានឹងកាត់បុគ្គលិកចំនួន៨%នៅពាក់កណ្ដាលខែមករាឆ្នាំ២០២៣នេះ។ មិនមែនតែធនាគារ Goldman Sachs ទេដែលកាត់បុគ្គលិកចេញ ចំណែកធនាគារធំៗមួយចំនួនទៀតដូចជា Morgan Stanley, Citi ក៏កាត់បុគ្គលដែរកាលពីចុងឆ្នាំ២០២២កន្លងទៅ។ គួរបញ្ជាក់ផងដែរថានៅក្នុងឆ្នាំ២០២៣ នេះស្ថាប័នរូបិយវត្ថុអន្តរជាតិដែលហៅកាត់ថាIMF បានព្យាករថា១ភាគ៣នៃពិភពលោកនឹងធ្លាក់ចូលទៅក្នុងវិបត្តិសេដ្ឋកិច្ចហើយការធ្លាក់ចូលទៅក្នុងវិបត្តិសេដ្ឋកិច្ចនេះអាចបណ្ដាលមកពីសេដ្ឋកិច្ចរបស់ចិន អាមេរិកនិងតំបន់អឺរ៉ុបមានការធ្លាក់ចុះ។ ៥. Vimeo លោកស្រី Anjali Sud នាយកប្រតិបត្តិរបស់ Vimeo បានឲ្យដឹងកាលពីថ្ងៃម្សិលមិញថាក្រុមហ៊ុននឹងកាត់បុគ្គលិកចំនួន១១%។ លោកស្រីបានបន្តទៀតថាវាជាការសម្រេចចិត្តដ៏ពិបាក ប៉ុន្ដែយ៉ាងណាគឺជារឿងត្រឹមត្រូវដែលក្រុមហ៊ុនត្រូវធ្វើដើម្បីបន្តឈរជើងខណៈស្ថានភាពសេដ្ឋកិច្ចនៅតែបន្តធ្លាក់ចុះ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T03:50:30.527Z", "category": "ចាប់ផ្តើមអាជីវកម្ម", "views": 698, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លក់គ្មានសល់! បន្ទាប់ពីកាត់បុគ្គលិកTwitter រាប់ពាន់នាក់ Elon Musk លក់រូបចម្លាក់ចាបខៀវតម្លៃ១០ម៉ឺន$	https://business-cambodia.com/articles/elon-musk-auction-twitter-furniture	បន្ទាប់ពីចាយលុយ៤៤ពាន់ដុល្លារដើម្បីមានសិទ្ធិកាន់កាប់ក្រុមហ៊ុន Twitter ទាំងស្រុកមក សេដ្ឋី Elon Musk មានរឿងមិនចេះចប់មិនចេះ ហើយគួបផ្សំនឹងស្ថានភាពសេដ្ឋកិច្ចសកលមិនអំណោយផលទៀតនោះ សេដ្ឋីរូបនេះបានសម្រេចកាត់បុគ្គលិកប្រមាណ៧,៥០០នាក់ពោលគឺកាត់បុគ្គលិកពាក់កណ្ដាល។ មិនតែប៉ុណ្ណោះដើម្បីកាត់ចំណាយតាមដែលអាចធ្វើបាន លោក  Elon Musk បានសម្រេចដាក់ថ្លៃលក់រូបចម្លាក់ចាបខៀវដែលជាឡូហ្កូរបស់ក្រុម Twitter។ បើយោងតាមការចុះផ្សាយរបស់ BBC បានឲ្យដឹងថារូបចម្លាក់ចាបខៀវដែលនៅការិយាល័យកណ្ដាលរបស់Twitter នៅទីក្រុង San Francisco រដ្ឋកាលីហ្វញ៉ាត្រូវបានដាក់លក់ដេញថ្លៃបានក្នុងតម្លៃ១០ម៉ឺនដុល្លារពោលគឺរបស់ដាក់លក់ដេញថ្លៃបានខ្ពស់បំផុតក្នុងចំណោមរបស់ផ្សេងៗនៅក្នុងការិយាល័យកណ្ដាលរបស់ Twitter។ Heritage Global Partners ដែលជាស្ថាប័នរៀបចំការដាក់ដេញថ្លៃរបស់របរនៅក្នុងការិយាល័យកណ្ដាលរបស់ Twitter មិនបានបង្ហាញលទ្ធលចុងក្រោយនៃតម្លៃគ្រឿងសង្ហារឹមទាំងអស់ដែលបានដាក់ចេញថ្លៃនោះទេប៉ុន្ដែតម្លៃដាក់ដេញថ្លៃរបស់សំខាន់ៗមានដូចជា រូបចម្លាក់ចាបខៀវដែលជាឡូហ្កូTwitter មានតម្លៃ១០ម៉ឺនដុល្លារ រូបចម្លាក់ដាំផ្កាសញ្ញា@ តម្លៃ១៥,០០០ដុល្លារ តុប្រជុំធ្វើពីឈើតម្លៃ១០,៥០០ដុល្លារនិងម៉ាស៊ីនកាហ្វេតម្លៃ១៣,៥០០ដុល្លារ ហើយការដាក់ដេញរបស់មួយចំនួនគឺបានថ្លៃលើតម្លៃទិញដំបូងឆ្ងាយ។ គួរបញ្ជាក់ផងដែរថាការដាក់ដេញថ្លៃលក់គ្រឿងសង្ហារឹមនិងរបស់ផ្សេងៗក្នុងការិយាល័យកណ្ដាលរបស់ Twitter គឺជាផ្នែកមួយនៃការកាត់ចំណាយខណៈសេដ្ឋី Elon Musk ធ្លាប់លើកឡើងថាបើមិនកាត់បុគ្គលិកនិងកាត់ចំណាយទេនោះ Twitter នឹងខាតលុយអស់៣ពាន់លានដុល្លារក្នុងមួយឆ្នាំ។ យុទ្ធសាស្រ្តរបស់គាត់គឺកាត់ចំណាយតាមដែលអាចធ្វើបានខណៈលោករកវិធីសាស្រ្តបង្កើតចំណូលហើយការឲ្យអ្នកប្រើប្រាស់បង់ថ្លៃ Subscribe មួយខែ៨ដុល្លារក៏ជាផ្នែកមួយនៃការបង្កើតចំណូលថ្មី៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T03:45:02.340Z", "category": "ហិរញ្ញវត្ថុ", "views": 570, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "tiny", "noisy" ] }
ចង់ទៅរៀននៅរុស្ស៊ីទេ! រដ្ឋាភិបាលសហព័ន្ធរុស្ស៊ីប្រកាសផ្ដល់អាហារូបករណ៍ជាច្រើនកន្លែងដល់និស្សិតកម្ពុជា	https://business-cambodia.com/articles/scholarship-russian	ជាឱកាសល្អសម្រាប់បងប្អូនសិស្ស និស្សិត និងមន្ត្រីរាជការកម្ពុជា ដែលមានបំណងចង់បន្តការសិក្សានៅប្រទេសរុស្ស៊ី ពេលនេះសហព័ន្ធរុស្ស៊ី ប្រកាសផ្ដល់អាហារូបករណ៍សម្រាប់ឆ្នាំសិក្សា ២០២៣-២០២៤ ចំនួន៤០កន្លែង។ នេះបើយោងតាមការចេញផ្សាយរបស់ ផ្ទះវប្បធម៌រុស្ស៊ីប្រចាំក្រុងភ្នំពេញ កាលពីថ្ងៃទី១៨ ខែមករា ឆ្នាំ២០២៣ ។ អាហារូបករណ៍នេះនិងផ្ដលជូនសិស្ស និស្សិត និងមន្ត្រីរាជការកម្ពុជា ដែលមានបំណងបន្តការសិក្សាថ្នាក់បរិញ្ញាបត្រ បរិញ្ញាបត្រជាន់ខ្ពស់ បណ្ឌិត និងថ្នាក់ឯកទេស (SPECIALIST) ដោយអាហារូបករណ៍ចំនួន៤០ កន្លែងនោះរួមមានមុខវិជ្ជាដូចខាងក្រោម៖ ១ កន្លែងសម្រាប់លើជំនាញសិល្បៈ វប្បធម៌ តូយ៌តន្រ្តី ច្រៀង ភាគយន្ត សរុបមានជាង៦០ មុខជំនាញ ដែលមានលេខកូដជំនាញចាប់ពី ៥០.០០.០០ ដល់ ៥៥.០០.០០។ ៦ កន្លែងសម្រាប់ការសិក្សាជំនាញនុយក្លេអ៊ែរស៊ីវិល និងជំនាញពាក់ព័ន្ធដូចជា៖ Physics, Astronomy, Chemistry, Nuclear Power Engineering and Thermal Physics, Electric Power Engineering and Electrical Engineering, Materials Technology 14 សរុបជាង៣០មុខជំនាញ ដែលមានលេខកូដជំនាញក្បាល 0៣.០០.០០, ០៤.០០.០០, ១៤.០០.០០, ១៥.០០.០០, ១៨.០០.០០,២១.០០.០០, ២២.០០.០០។ ៣៣ កន្លែងសម្រាប់ការសិក្សាជំនាញទូទៅជាង៥០០ដូចជា ពេទ្យ វិស្វកម្មអគ្គិសនី វិស្វកម្មយន្តហោះ វិស្វកម្មមេ កានិច សំណង់ស៊ីវិល ស្ថាបត្យកម្ម ទំនាក់ទំនងអន្តរជាតិ នយោបាយ សេដ្ឋកិច្ច គ្រប់គ្រង IT ច្បាប់ បរិស្ថាន កសិកម្ម ។ ចំពោះឯកសារដែលបេក្ខជនត្រូវបំពេញរួមមាន៖ លិខិតឆ្លងដែន ( មានសុពលភាព ១ឆ្នាំ ៦ខែគិតត្រឹមថ្ងៃដាក់ពាក្យ) លិខិតពិនិត្យសុខភាពទូទៅ បញ្ជាក់ថាគ្មានជំងឺអេដស៍ ជំងឺថ្លើម និងជំងឺរំបេង ដែលចេញដោយនាយកដ្ឋានសុខភាពសិក្សា នៃក្រសួងអប់រំ យុវជន និងកីឡា ឬដោយមន្ទីរពេទ្យរដ្ឋ សញ្ញាបត្រមធ្យមសិក្សាទុតិយភូមិ ឬសញ្ញាបត្រដែលមានតម្លៃស្មើ( ភ្ជាប់ជាមួយព្រឹត្តិបត្រពិន្ទុការសិក្សាប្រចាំឆ្នាំសម្រាប់សញ្ញាបត្រដែលគ្នាបញ្ជាក់និទ្ទេស) សម្រាប់បេក្ខជនស្នើរសុំបន្តការសិក្សាថ្នាក់បិញ្ញាបត្រឬថ្នាក់ឯកទេស( SPECIALIST) ។ សញ្ញាបត្រ និងព្រឹត្តិបត្រពិន្ទុការសិក្សា សម្រាប់បេក្ខជន ស្នើសុំបន្តការសិក្សាថ្នាក់បរិញ្ញាបត្រជាន់ខ្ពស់ សញ្ញាបត្របរិញ្ញាបត្រជាន់ខ្ពស់ និងព្រឹត្តិបត្រពិន្ទុការសិក្សា សម្រាប់បេក្ខជន ស្នើសុំបន្តការសិក្សាថ្នាក់បណ្ឌិត និងឯកសារជំនួយផ្សេងៗ (ប័ណ្ណសរសើរ មេដាយប្រលង សញ្ញាបត្រភាសាបរទេស លិខិតថ្លៃងអំណរគុណ) ប្រសិនបើមាន។ ការចុះឈ្មោះស្នើសុំអាហារូបករណ៍ធ្វើឡើងតាមរយៈគេហទំព័រ៖ https://education-in-russia.com ដោយទទួលពាក្យចាប់ពីថ្ងៃជូនដំណឹងនេះតទៅ និងឈប់ទទួលពាក្យថ្ងៃទី២០ ខែកុម្ភៈ ឆ្នាំ២០២៣។ សម្រាប់ព័ត៌មានលម្អិត សិស្ស និស្សិត សាធារណៈជនអាចទំនាក់ទំនងមកផ្ទាល់ជាមួយ មជ្ឈមណ្ឌលវិទ្យាសាស្ត្រ និងវប្បធម៌រុស្ស៊ី ដែលមានអាសយដ្ឋាន៖ ផ្ទះលេខ១០៣ មហាវិថីព្រះនរោត្តម (ទល់មុខក្រសួងអប់រំ យុវជន និងកីឡា) ទូរស័ព្ទលេខ ០២៣ ២១៣ ៥០៨ ឬតាមគេហទំព័រ Russian Center of Science & Culture in Phnom Penh ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T02:43:09.223Z", "category": "អចលនទ្រព្យ", "views": 662, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ទឹករ៉ែធម្មជាតិElan pH8.2 ចូលរួមចំណែកក្នុងការលើកកម្ពស់ដល់សុខុមាលភាពប្រជាជាតិខ្មែរតាមរយះការឧបត្ថមតាមក្រសួងនានា	https://business-cambodia.com/articles/elan-water-healthy-water	(ភ្នំពេញ)៖ ក្រុមហ៊ុន គូលែន ស្រ្ពីង ឯ.ក បានឧបត្ថម ទឹករ៉ែធម្មជាតិអ៉ីលែន pH8.2 តាមរយៈ Mr. Kevin Woolmer, ប្រធានចាត់ការទូទៅនៃក្រុមហ៊ុន គូលែន ស្រ្ពីង ឯ.ក បាននាំយកទឹករ៉ែធម្មជាតិអ៉ីលែន pH8.2 ជូនដល់ក្រសួងនានាដូចជា: ក្រសួងមុខងារសាធារណៈ ក្រសួងមហាផ្ទៃ និងក្រសួងទេសចរណ៍ ដែលក្នុងមួយក្រសួង ចំនួន២០០កេស ដើម្បីបង្កើននូវវប្បធម៌ចែករំលែក បង្កើនកិច្ចសហការរវាងស្ថាប័នរដ្ឋ និងវិស័យឯកជន ក្នុងការចូលរួមយកចិត្តទុកដាក់លើកកម្ពស់ដល់សុខុមានភាពប្រជាជាតិខ្មែរ និងការងារមនុស្សធម៌។ - កាលពីថ្ងៃ ១៧ មករា ឆ្នាំ ២០២៣ ក្រុមហ៊ុន គូលែន    ស្រ្ពីង ឯ.ក បាននាំយកទឹករ៉ែធម្មជាតិអ៉ីលែន pH8.2 ជូនដល់ក្រសួងមុខងារសាធារណៈចំនួន២០០កេស តាមរយៈ លោក ចាន់ វណ្ណា ប្រធាននាយកដ្ឋាន ហិរញ្ញវត្ថុ និង ផ្គត់ផ្គង់ នៃក្រសួងមុខងារសាធារណៈ - កាលពីថ្ងៃ ១៨ មករា ឆ្នាំ ២០២៣ ក្រុមហ៊ុន គូលែន     ស្រ្ពីង ឯ.ក បាននាំយកទឹករ៉ែធម្មជាតិអ៉ីលែន pH8.2 ជូនដល់ក្រសួងមហាផ្ទៃ ចំនួន២០០កេស តាមរយៈ ឯកឧត្តម ឧត្តមសេនីយ៍ឯក នាក់ យុទ្ធា អគ្គលេខាធិការរង និងជាអនុប្រធាន គណៈកម្មការប្រយុទ្ធប្រឆាំងគ្រឿងញៀន ក្រសួងមហាផ្ទៃ -កាលពីថ្ងៃ ១៩ មករា ឆ្នាំ ២០២៣ ក្រុមហ៊ុន គូលែន     ស្រ្ពីង ឯ.ក បាននាំយកទឹករ៉ែធម្មជាតិអ៉ីលែន pH8.2 ជូនដល់ក្រសួងទេសចរណ៍ ចំនួន២០០កេស តាមរយៈ ឯកឧត្តម ថោង រដ្ឋសក្តិ អគ្គនាយកអភិវឌ្ឍន៍ទេសចរណ៍ និងសហប្រតិបត្តិការអន្តរជាតិ នៃក្រសួងទេសចរណ៍ Elan គឺជាទឹករ៉ែធម្មជាតិមានប្រភព និងទីតាំងផលិតនៅជើងភ្នំគូលែន ខេត្តសៀមរាប។ ទឹកភ្លៀងដែលធ្លាក់ចុះពីលើភ្នំគូលែនបានហូរច្រោះចូលទៅក្នុងដីតាមរយៈស្នាមប្រេះនៃថ្ម រួមជាមួយស្រទាប់ថ្មខុសៗគ្នា ខ្សាច់ និងដីល្បាប់បង្កើតបានជាល្អាង និងតម្រងចម្រោះទឹកធម្មជាតិដ៏អស្ចារ្យនៅក្រោមភ្នំគូលែនដែលជាប្រភពទឺករ៉ែ Elan ដ៏វិសុទ្ធរួមជាមួយ pH រហូតដល់ 8.2 ខ្ពស់ជាងគេនៅកម្ពុជា ។ ទឹករ៉ែធម្មជាតិអ៉ីលែន គឺជាប្រភពទឹកដែលផ្ទុកនូវសារធាតុចិញ្ចឹមសេរីរាង្គល្អៗ ដែលសារធាតុទាំងអស់នោះបង្កើតឡើងដោយធម្មជាតិ និងគ្មានការកែច្ឆៃ។ កំរិត pH 8.2 នឹងជួយឱ្យរាងកាយរបស់អ្នកមានជាតិអាល់កាឡាំង ផ្ដល់នូវសុខភាពល្អ និងរាងកាយមាំមួន។ ទឹករ៉ែធម្មជាតិដែលមាន pH ឬអាល់កាឡាំង (Alkaline) កម្រិតខ្ពស់បែបនេះនឹងផ្តល់អត្ថប្រយោជន៍យ៉ាងច្រើនក្រៃលែងចំពោះសុខភាព ក៏ដូចជាជួយថែរក្សាឆ្អឹងឱ្យមានសុខភាពល្អ ជួយបន្សាបជាតិអាស៊ីតដែលលើសនៅក្នុងរាងកាយ ក្រពះ និងពោះវៀនបានយ៉ាងមានប្រសិទ្ធភាព។ សូមជម្រាបថាក្រុមហ៊ុន គូលែន ស្រ្ពីង ឯ.ក ជាក្រុមហ៊ុនឈានមុខគេក្នុងការផលិត ទឹករ៉ែធម្មជាតិអ៉ីលែន ដែលមានគុណភាពល្អបំផុត រួមជាមួយការយកចិត្តទុកដាក់ ប្រកបទៅដោយអនាម័យ អាចទុកចិត្ត និងអាចជឿជាក់បាន។ លោកអ្នកអាចរកជាវទឹករ៉ែធម្មជាតិ Elan pH 8.2 គ្រប់ទីកន្លែងក្នុងព្រះរាជាណាចក្រកម្ពុជា។ សម្រាប់ព័ណ៍មានបន្ថែម ឬទំនាក់ទំនងមកលេខ 017 32 32 59 / 010 55 95 09Facebook (https://www.facebook.com/ElanMineralWaterPh8.2)Telegram (https://t.me/ElanMineralwater)	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T02:34:21.384Z", "category": "PR", "views": 395, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ឆ្នាំ២០២២ កម្ពុជាមានភ្ញៀវទេសចរអន្តរជាតិជាង ២.២លាននាក់ ខណៈប្រទេស១នេះមកកម្សាន្តច្រើនជាងគេ	https://business-cambodia.com/articles/tourist-internetional-2022	យោងតាមការចុះផ្សាយរបស់ ក្រសួងទេសចរណ៍នៅថ្ងៃទី១៩ ខែមករា ឆ្នាំ២០២៣កន្លងទៅនេះ បានឱ្យដឹងថា នៅឆ្នាំ២០២២ កម្ពុជាទទួលបានទេសចរអន្តរជាតិចំនួនប្រមាណ ២.២៨ លាននាក់ កើនឡើងចំនួន ១០៥៩% ខណៈប្រទេសថៃមកទស្សនាច្រើនជាងគេ។ តាមរបាយការណ៍ស្ថិតិទេសចរណ៍ឆ្នាំ២០២២ របស់ក្រសួងទេសចរណ៍បានបង្ហាញថា កម្ពុជាទទួលបានទេសចរអន្តរជាតិសរុបចំនួនប្រមាណ ២.២៨ លាននាក់ កើនឡើងចំនួន ១០៥៩% ធៀបនឹងឆ្នាំ២០២១ ខណៈប្រទេសថៃមកកំសាន្តច្រើនជាងគេជាងគេជាង ៨៥ម៉ឺននាក់។ របាយការណ៍ដដែលបានបញ្ជាក់ពីទីផ្សារទេសចរណ៍កំពូលទាំង ១០របស់កម្ពុជារួមមាន៖ ថៃ ៨៥៣,៣៧៦នាក់ វៀតណាម ៤៦៣,៩៩៥នាក់ ចិន ១០៦,៨៧៥នាក់ សហរដ្ឋអាមេរិក ៩៣,៣៨៦នាក់ ឡាវ ៩២,៦០៩នាក់ ឥណ្ឌូណេស៉ី ៧៥,៦៥៣នាក់ កូរ៉េខាងត្បូង ៦៤០៤០នាក់ បារាំង ៥៦,៥០៩នាក់ ម៉ាឡេស៉ី ៥៣,១២៣នាក់ ចក្រភពអង់គ្លេស ៤៤,១២៣នាក់។ គួររំលឹកផងដែរថា បើធៀបឆ្នាំ២០២១ កម្ពុជាមានភ្ញៀវអន្តរជាតិចំនួនត្រឹមតែ ១៩៦,៤៩៥នាក់ប៉ុណ្ណោះ ៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T02:17:12.803Z", "category": "កំពូលអ្នកលក់", "views": 1921, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ត្រៀមដី! ក្រុមហ៊ុនផលិតទឹកដោះគោធំ១ ត្រូវការដី ១ ម៉ឺនហិកតាដើម្បីចិញ្ចឹមគោយកទឹកដោះនៅក្នុងខេត្ដមណ្ឌលគិរី	https://business-cambodia.com/articles/mo-mo-farm	ក្រុមហ៊ុនផលិតទឹកដោះគោ MOMO FARM ដែលជាក្រុមហ៊ុនផលិតទឹកដោះគោធំមួយ បានបង្ហើបថាខ្លួនកំពុងត្រូវដីចំនួន ១ ម៉ឺនហិកតានៅមណ្ឌលគិរីដើម្បីពង្រីកផ្ទៃដីផលិតកម្មរបស់ខ្លួន។ ក្នុងនោះដែរកាលទី១៨ ខែមករា ឆ្នាំ២០២៣ ឯកឧត្តម ឌិត ទីណា រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ ក៏បានជួបក្រុមហ៊ុនចិញ្ចឹមគោយកទឹកដោះខាងលើអំពីការពង្រីកផ្ទៃដីផលិតកម្មនេះផងដែរ។ ក្នុងជំនួបនេះ ឯកឧត្តម ឌិត ទីណា បានសម្តែងនូវការគាំទ្រ ចំពោះការចង់ពង្រីកកសិដ្ឋានចិញ្ចឹមគោយកទឹកដោះរបស់ក្រុមហ៊ុន MOMO FARM។ ប៉ុន្តែឯកឧត្តមបានបញ្ជាក់ច្បាស់ថា បច្ចុប្បន្នក្រសួងមិនមានការផ្តល់ដីសម្បទានជូនក្រុមហ៊ុនឯកជនទៀតទេ ស្របតាមសេចក្តីសម្រេចរបស់រាជរដ្ឋាភិបាលកាលពីឆ្នាំ២០១២។ ឯកឧត្តមរដ្ឋមន្ដ្រីផ្ដល់អនុសាសន៍ដល់ក្រុមហ៊ុនធ្វើកិច្ចសន្យាជាមួយពលរដ្ឋដែលមានដីសម្រាប់ធ្វើការដាំស្មៅសម្រាប់ជាចំណីសត្វ។ ក្រសួងនឹងជួយសម្របសម្រួល ជំរុញការពង្រីកផលិតកម្មគោយកទឹកដោះនេះ ព្រោះបរិមាណគោយកទឹកដោះទូទាំងប្រទេសមានប្រមាណត្រឹម ១០០០ក្បាលប៉ុណ្ណោះ។ សូមបញ្ជាក់ថា បច្ចុប្បន្ន ក្រុមហ៊ុន MOMO FARM មានសមត្ថភាពផលិតទឹកដោះគោស្រស់ប្រមាណ ២ពាន់លីត្រ ក្នុងមួយថ្ងៃ។ ក្រុមហ៊ុនមានផែនការពង្រីកអាជីវកម្មរបស់ខ្លួនបន្ថែមទៀត ដើម្បីឆ្លើយតបនឹងតម្រូវការទីផ្សារទឹកដោះគោស្រស់ក្នុងស្រុក៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-20T01:35:55.919Z", "category": "អចលនទ្រព្យ", "views": 8930, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុន MG បានចូលរួមកិច្ចប្រជុំជាមួយក្រសួងសាធារណៈការអំពីការពិភាក្សាក្នុងការជម្រុញការប្រើប្រាស់រថយន្តអគ្គីសនីនៅកម្ពុជា	https://business-cambodia.com/articles/mg-motors	ភ្នំពេញ ថ្ងៃទី១៨ ខែមករា ឆ្នាំ២០២៣ វេលាម៉ោង៩:០០នាទីព្រឹក ឯកឧត្ដម ឈួន វ៉ន់ អគ្គនាយក នៃអគ្គនាយកដ្ឋានដឹកជញ្ជូនផ្លូវគោក បានអញ្ជើញដឹកនាំកិច្ចប្រជុំជាមួយសមាគមដឹកជញ្ជូនអ្នកដំណើរផ្លូវគោកកម្ពុជា និងបណ្តាក្រុមហ៊ុននាំចូលយានយន្តអគ្គិសនីនៅកម្ពុជា ដើម្បីពិភាក្សាពីការជំរុញការប្រើប្រាស់រថយន្តក្រុងអគ្គិសនីនៅកម្ពុជា សម្រាប់មធ្យោបាយដឹកជញ្ជូនសាធារណៈ។ កិច្ចប្រជុំបានធ្វើឡើងនៅទីស្តីការក្រសួងសាធារណៈការ និងដឹកជញ្ផូន។ នៅក្នុងកិច្ចប្រជុំពិភាក្សានេះ បានផ្ដោតសំខាន់លើការលើកទឹកចិត្តក្រុមហ៊ុនផ្គត់ផ្គង់យានយន្តអគ្គិសនីនាំចូលយានយន្តក្រុងអគ្គិសនីសម្រាប់ធ្វើមធ្យោបាយដឹកជញ្ជូនអ្នកដំណើរ ដើម្បីបំពេញតម្រូវការរបស់សមាគមដឹកជញ្ជូនអ្នកដំណើរ និងបណ្ដាក្រុមហ៊ុនដឹកជញ្ជូនអ្នកដំណើរមួយចំនួនផងដែរ។ ឯកឧត្តម ឈួន វ៉ុន បានលើកឡើងថា រថយន្តអគ្គិសនីពិតជារថយន្តល្អ និងសន្សំសំចៃ ដែលផ្តល់អត្ថប្រយោជន៍ច្រើនសម្រាប់អ្នកប្រើប្រាស់។ លោកក៏បានបន្តនិងលើកទឹកចិត្តវិស័យឯកជនសហការដំឡើងស្ថានីយបញ្ចូលថាមពលយានយន្តអគ្គិសនីនៅតាមបណ្ដាខេត្ត និងតំបន់សំខាន់ៗមួយចំនួនផងដែរ។ ក្នុងពេលវេលាដ៏វិសេសវិសាលនេះ ក្រុមហ៊ុន MG ក៏បានចូលរួមកិច្ចប្រជុំផងដែរ តំណាងដោយលោក អ៊ុ គីម នាយកផ្នែកលក់រថយន្ត MG Cambodia ។ លោកក៏បានលើកឡើងថា MG ពិតជារីករាយនិងគាំទ្រគំនិតផ្តួចផ្តើមដែលដឹកនាំដោយរដ្ឋាភិបាលកម្ពុជា និងក្រសួងសាធារណការនិងដឹកជញ្ជូន ដោយលើកកម្ពស់ការយល់ដឹងដល់ប្រជាជនបន្ថែមអំពីរថយន្តអគ្គីសនី និងគាំទ្រគោលការក្នុងការនាំចូលរថយន្តអគ្គីសនីផងដែរ។ លោកក៏បានបន្ថែមផងដែរថា MG នឹងបន្តនាំចូលនូវរថយន្តប្រភេទអគ្គីសនីដ៏ទំនើបប្រកបដោយគុណភាពខ្ពស់ ដល់ប្រជាជនកម្ពុជា ជាមួយនឹងរថយន្តអគ្គីសនីម៉ូដែលថ្មី MG Marvel R និង MG 4 ដែលនឹងមានវត្តមាននៅប្រទេសកម្ពុជានាពេលឆាប់ៗនេះ។ ក្រុមហ៊ុន MG ក៏បានថ្លែងអំណរគុណដល់រដ្ឋាភិបាលសម្រាប់ការពិភាក្សា និងតែងតែគាំទ្រដល់ក្រុមហ៊ុនឯកជនឯកជនក្នុងការនាំចូលរថយន្តអគ្គីសនី និងបានផ្តល់ការសម្របសម្រួលដ៏ល្អគឺការពង្រីកនូវបណ្តាញស្ថានីយ៍សាកភ្លើងរថយន្តអគ្គីសនីជាច្រើនកន្លែងនៅតាមទីតាំងល្អជាច្រើនដូចជា ទីក្រុងភ្នំពេញ ខេត្តសៀមរាប ក្រុងព្រះសីហនុ ខេត្តបាត់ដំបង និងមានគម្រោងដំឡើងបន្ថែមទៀតនៅតាមតំបន់សំខាន់ៗ ដែលពិតជាការគាំទ្រដ៏ល្អសម្រាប់ក្រុមហ៊ុនឯកជននាំចូលរថយន្តអគ្គីសនី និងអ្នកប្រើប្រាស់ផងដែរ។	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T14:12:19.617Z", "category": "PR", "views": 171, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ក្រុមហ៊ុន POINTER Property បានក្លាយជាដៃគូលក់ និងជួលផ្តាច់មុខលើគម្រោងខុនដូ ដឹស្តា ប៉ូឡារីស23	https://business-cambodia.com/articles/pointer-property-becomes-exclusive-sales-and-lease-partner-on-the-star-polaris-23	ភ្នំពេញ៖ នៅថ្ងៃទី19 ខែមករា ឆ្នាំ2023 ក្រុមហ៊ុន POINTER Property បានទទួលសិទ្ធិពិសេសជាផ្លូវការពីក្រុមហ៊ុន បុរី ប៉េង ហួត តាមរយៈកម្មវិធីចុះហត្ថលេខាលើកិច្ចសហប្រតិបត្តិការភាពជាដៃគូលក់ និងជួលផ្តាច់មុខ គម្រោង ខុនដូ ដឹស្តាប៉ូឡារីស 23 ។ ពិធីចុះហត្ថលេខានេះត្រូវបានផ្តល់ជាកិត្តិយសដោយវត្តមានរបស់ថ្នាក់ដឹកនាំនៃក្រុមហ៊ុនទាំងពីរគឺ លោក គួរ ម៉េងហួរ ដែលជានាយករងផ្នែកអភិវឌ្ឍអាជីវកម្មរបស់ក្រុមហ៊ុន បុរី ប៉េង ហួត និងលោក ងួន ឆាយលាង ដែលជានាយកប្រតិបត្តិរបស់ក្រុមហ៊ុន POINTER Property ក៏ដូចជាថ្នាក់គ្រប់គ្រងនៃក្រុមហ៊ុនទាំងពីរជាច្រើនរូបផងដែរ។ កម្មវិធីនេះត្រូវបានប្រព្រឹត្តិឡើងនៅទីតាំងការិយាល័យលក់របស់គម្រោងខុនដូ ដឹស្តា ប៉ូឡារីស 23 ដែលស្ថិតនៅចំកណ្តាលគម្រោងដ៏ធំសម្បើមរបស់បុរី ប៉េង ហួត គឺ ហ្គ្រេនស្តា ផ្លាទីនីម ក្នុងខណ្ឌច្បារអំពៅ រាជធានីភ្នំពេញ។ កម្មវិធីថ្ងៃនេះត្រូវបានរៀបចំឡើងក្នុងគោលបំណង ដើម្បីពង្រីកវិសាលភាពនៃការលក់ និងជួលគម្រោងខុនដូ ដឹស្តា ប៉ូឡារីស 23  ទៅកាន់ទីផ្សារអតិថិជនជាតិ និងអន្តរជាតិដែលកំពុងស្វែងរកលំនៅឋានបែបឯកជនភាព ព្រោះថាគម្រោងនេះត្រូវបានបញ្ចប់ការសាងសង់១០០% ហើយអាចចូលស្នាក់នៅបានភ្លាមៗ ជាមួយនឹងតម្លៃសមរម្យហើយជនបរទេស ក៏អាចក្លាយជាម្ចាស់កម្មសិទ្ធិដោយស្របច្បាប់ ឬជួលស្នាក់នៅប្រកបដោយសុខសុវត្ថិភាពខ្ពស់ ទីតាំងនៅចំកណ្ដាលទីប្រជុំជនអ៊ូអរ មានហេដ្ឋារចនាសម្ព័ន្ធសម្បូរបែប ក៏ដូចជាការប្រឹក្សាយោបល់ទៅដល់អតិថិជនឱ្យកាន់តែទូលំទូលាយ និងងាយស្រួល តាមរយៈក្រុមហ៊ុនប្រឹក្សាអចលនទ្រព្យ POINTER Property។ លោក ងួន ឆាយលាង មានប្រសាសន៍ថា “សម្រាប់ខ្ញុំផ្ទាល់ ខ្ញុំមើលឃើញថាខុនដូ ដឹស្តាប៉ូឡារីស 23 ជាគម្រោងមួយដែលមានសក្តានុពលខ្លាំងក្នុងទីផ្សារបច្ចុប្បន្ន។ គម្រោងនេះក៏ទទួលបាននូវទំនុកចិត្តខ្ពស់ ដោយសារត្រូវបានអភិវឌ្ឍដោយក្រុមហ៊ុនអចលនទ្រព្យដែលមានកេរ្តិ៍ឈ្មោះ និងបទពិសោធន៍ជាច្រើនឆ្នាំក្នុងវិស័យអចលនទ្រព្យក្នុងប្រទេសកម្ពុជាយើង។ ខ្ញុំជឿជាក់ថា គម្រោងខុនដូ ដឹស្តាប៉ូឡារីស 23 នឹងអាចបំពេញនូវតម្រូវការរបស់អតិថិជនដែលកំពុងស្វែងរកឱកាសវិនិយោគ ឬលំនៅដ្ឋានផ្ទាល់ខ្លួន ក្នុងសហគមន៍ដ៏សែនមនោរម្យ ជាមួយនឹងបរិក្ខាដ៏សម្បូរបែប ជាពិសេសទទួលបានទាំងគុណភាព និងតម្លៃដ៏សមរម្យ។ ចំណែកឯលោក គួរ ម៉េងហួរ មានប្រសាសន៍ថា “បុរី ប៉េង ហួត បានឈានជើងចូលក្នុងវិស័យអចលនទ្រព្យជាង 18 ឆ្នាំ និងបានអភិវឌ្ឍគម្រោងលំនៅឋានបែបទំនើបចម្រុះជាច្រើនរួចមកហើយ មានទាំងប្រភេទផ្ទះអាជីវកម្ម វីឡាកូនកាត់ វីឡាភ្លោះ និងវីឡាទោលដ៏ធំស្កឹមស្កៃ។ មិនតែប៉ុណ្ណោះ គ្រប់គម្រោងរបស់បុរី ប៉េង ហួត សុទ្ធតែត្រូវបានគិតគូរយ៉ាងយកចិត្តទុកដាក់ទៅលើផាសុកភាព និងភាពស៊ីវិល័យនៃការរស់នៅជាមួយបរិស្ថានធម្មជាតិបៃតងដ៏ស្រស់បំព្រង ហេដ្ឋារចនាសម្ព័ន្ធសម្បូរបែបគ្រប់ប្រភេទពិសេសប្លែកពីគេ ដើម្បីធានាដល់សុវត្ថិភាព  ប្រណិតភាព   សុខុមាលភាព   និងសុភមង្គលគ្រួសាររបស់អតិថិជន។ ដោយឡែក គម្រោងខុនដូ ដឹស្តាប៉ូឡារីស 23 ជាគម្រោងខុនដូទីមួយរបស់ បុរី ប៉េង ហួត ដែលប្រមូលផ្ដុំទៅដោយលក្ខណៈពិសេស និងជីវិតបែបទាន់សម័យមិនខុសពីគម្រោងផ្សេងៗរបស់បុរីយើងដែរ។ ខ្ញុំសង្កេតឃើញថា ក្រុមហ៊ុន POINTER ជាក្រុមហ៊ុនមួយដែលមានបទពិសោធន៍ និងវិជ្ជាជីវៈច្រើនឆ្នាំក្នុងវិស័យអចលនទ្រព្យកម្ពុជា ដូច្នេះទើបពួកយើងបានសម្រេចចិត្តចាប់ដៃសហការជាដៃគូយុទ្ធសាស្ត្រលើផ្នែកលក់និងជួលផ្តាច់មុខលើគម្រោងខុនដូរបស់យើង។ ខ្ញុំជឿជាក់ថា កិច្ចសហការក្នុងភាពភាពជាដៃគូមួយនេះ នឹងផ្ដល់ជូនអតិថិជននូវការប្រឹក្សាយោបល់ និងគុណតម្លៃបន្ថែមកាន់តែច្រើន ដើម្បីក្លាយជាម្ចាស់ផ្ទះក្នុងក្ដីស្រមៃនៅគម្រោង ខុនដូ ដឹស្តាប៉ូឡារីស 23 តាមរយៈក្រុមហ៊ុន POINTER ។ គួររម្លឹកថាខុនដូ ដឹស្តាប៉ូឡារីស 23 បានបញ្ជប់ការសាង់សង់ទាំងស្រុង 100% និងមានអតិថិជនចូលរស់នៅបណ្តើរៗច្រើនជាង 60% ហើយ។ លោកអ្នកអាចមើលឃើញពីការរស់នៅដ៏ស៊ីវីល័យនៃគម្រោងខុនដូមួយនេះ ដោយមានស្កាយបារ ភោជនីយដ្ឋាន និងក្លឹបហាត់ប្រាណនៅជាន់ទី 26 សួនច្បារលើអាកាស ទីធ្លាធម្មជាតិសម្រាប់រត់ហាត់ប្រាណនៅជាន់ទី7 ចំណតយានយន្តទំនើប និងធំទូលាយជាច្រើនជាន់ ក៏ដូចជាមន្ទីរសម្រាកព្យាបាល ឱសថស្ថាន និងហាងលក់ទំនិញគ្រប់ប្រភេទសុទ្ធសឹងតែនៅក្នុងបរិវេណអគារខុនដូទាំងអស់។ ហើយអ្វីដែលកាន់តែពិសេសនោះ គឺមានបំពាក់គ្រឿងសង្ហារឹមពេញមួយយូនីតរួចជាស្រេចតែម្ដង។ តើអ្នកកំពុងស្វែងរកលំនៅដ្ឋានផ្ទាល់ខ្លួនមែនទេ? មានត្រឹមតែ $4,580 (10%) អ្នកអាចចូលរស់នៅឥលូវនេះ ! តម្លៃចាប់ពី $45,800 តែប៉ុណ្ណោះ ! ព័ត៌មានបន្ថែម៖ 092 546 789 / 010 887 336 FB The Star Polaris 23: https://www.facebook.com/condothestarpolaris23 FB Pointer Property: https://www.facebook.com/pointerkh	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T12:49:57.543Z", "category": "PR", "views": 163, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
លោក ច្រឹក សុខនីម ថាអចលនទ្រព្យ ៣ ប្រភេទនេះសាកសមបំផុតសម្រាប់អ្នកចេញវិនិយោគថ្មីថ្មោង	https://business-cambodia.com/articles/invest-real-estate-chrek-soknim	ការវិនិយោគអចលនទ្រព្យ គឺជាផ្លូវដ៏សំខាន់មួយដែលជួយឲ្យមនុស្សអាចកសាងភាពមានបាន ហើយបច្ចុប្បន្នមនុស្សមិនតិចនោះទេដែលចង់ប្រឡូកចូលទៅក្នុងការវិនិយោគវិស័យមួយនេះ។ យ៉ាងណាការវិនិយោគអចលនទ្រព្យមិនមែនចេះតែទទួលបានលទ្ធផលល្អនោះទេ ដោយវាតម្រូវឲ្យយើងសិក្សាស្វែងយល់ និងជ្រើសរើសប្រភេទអចលនទ្រព្យឲ្យបានត្រឹមត្រូវទើបការវិនិយោគទទួលបានផ្លែផ្កា និងមិនជួបហានិភ័យ។ ទាក់ទងការវិនិយោគនេះផងដែរ លោក ច្រឹក សុខនីម ដែលជាប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា បានលើកទឹកចិត្ដដល់អ្នកចូលប្រឡូកក្នុងការវិនិយោគវិស័យអចលនទ្រព្យថ្មីថ្មោង គួរចាប់ផ្ដើមពីការវិនិយោគអចលនទ្រព្យប្រភេទផ្ទះ ខុនដូ ឬដី ជាមុនគឺជាការល្អ។ ប៉ុន្ដែក៏ត្រូវចេះបត់បែនទៅតាមស្ថានភាពរបស់ខ្លួន និងជ្រើសយកអចលនទ្រព្យណា ដែលអាចទាញចំណូលប្រចាំខែបាន។ ថ្លែងប្រាប់ Business Cambodia លោក ច្រឹក សុខនីម បានមានប្រសាសន៍ដូច្នេះថា «សម្រាប់ខ្ញុំ ខ្ញុំលើកទឹកចិត្ដឲ្យពួកគាត់វិនិយោគអចលនទ្រព្យទាំងឡាយណាដែលទទួលបានចំណូលខ្លះមកវិញ។ ហើយជាទូទៅចំណូលដែលខ្ពស់គឺនៅលើខុនដូ ផ្ទះ ឬក៏ដី តែដីចំណូលតិច ប៉ុន្ដែផ្ទះ និងខុនដូមានចំណូលខ្ពស់»។ លោកបានលើកឡើងថា ខុនដូជាទូទៅតម្លៃប្រមាណ ៥ ម៉ឺនដុល្លារឡើងទៅ។ ឧទាហណ៍៖ បើយើងដាក់ជួលបានចំណូលពី ១០០០ ដុល្លារ ឬ ៨០0 ដុល្លារក្នុងមួយខែ យើងនឹងអាចមកលុយនោះមកបង្វិលសងធនាគារបាន បើសិនជាខ្ចីលុយធនាគារមកទិញអចលនទ្រព្យនេះ។ ប៉ុន្ដែបើទិញដោយលុយខ្លួនឯងផ្ទាល់ គឺយើងអាចយកចំណូលដែលទទួលបានពីការជួលនោះទៅវិនិយោគអចលនទ្រព្យផ្សេងទៀតបាន។ លោកបន្ដថា ពេលយើងនៅក្មេងហើយចាប់ផ្ដើមវិនិយោគ ពេលណាអត់មានចំណូលថេរមួយនោះទេ គឺ ពិបាកណាស់ ប្រសិនបើជួបឧបសគ្គអ្វីមួយយើងនឹងមានភាពស្មុគស្មាញ ដែលអាចធ្វើឲ្យបាក់ទឹកចិត្ដ និងមានបញ្ហាប្រឈមក្នុងការងារជាដើម។ ដូច្នេះប្រសិនបើយើងវិនិយោគអចលនទ្រព្យណាដែលមានចំណូលគឺល្អ។ ទិញខុនដូលក់ទៅវិញអត់បានថ្លៃមែន តែយើងអាចដាក់ជួលបានក្នុងតម្លៃខ្ពស់។   លោកបន្ថែមថា បើគិតលើចំណេញគឺមិនខុសគ្នាទេ គ្រាន់តែមួយរកចំណូលបានរាល់ខែ មួយទៀតអត់រកបានចំណូល ប៉ុន្ដែដីអាចចំណេញច្រើននៅពេលលក់ ហើយដីភាគច្រើនទាល់តែអ្នកសល់លុយបានគេវិនិយោគ។ បើយើងថ្មីថ្មោងហើយលុយមិនគ្រប់ខ្ចីលុយគេទៅទិញដី ភាគច្រើនជួបឧបសគ្គ ប៉ុន្ដែបើគិតថាយើងមិនប្រើប្រាស់ទុន (អត់ខ្ចីលុយធនាគារ) អត់អីនោះទេ ព្រោះមិនចាំបាត់ត្រូវសងធនាគារ អ៊ីចឹងបើសិនមានលុយគ្រប់ទិញដីក៏មិនអីដែរ។ លោក ច្រឹក សុខនីម បានសង្កត់ធ្ងន់ដែរថា ការវិនិយោគគឺវាអាស្រ័យទៅលើលទ្ធផលបុគ្គលជាក់ស្ដែង និងការស្វែងយល់ឲ្យបានច្បាស់៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T10:58:46.135Z", "category": "អចលនទ្រព្យ", "views": 1305, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កម្ពុជាបោះលក់មូលបត្របំណុល២០០លាន$នៅឆ្នាំនេះ បើសាធារណជនទូទៅចង់ទិញគួរធ្វើបែបណា?	https://business-cambodia.com/articles/how-to-buy-government-bond	កាលពីថ្ងៃទី១៧ខែមករានេះ ក្រសួងសេដ្ឋកិច្ចនិងហិរញ្ញវត្ថុ បានប្រកាសពីការអភិវឌ្ឍនមូលបត្ររដ្ឋាភិបាល ដែលក្រសួងសេដ្ឋកិច្ចនិងហិរញ្ញវត្ថុនឹងធ្វើការបោះផ្សាយលក់មូលបត្ររដ្ឋក្នុងទំហំ៨១៣ ០០០ ០០០ ០០០រៀល សមមូលនឹងប្រមាណ២០០លានដុល្លារអាមេរិក។ ទាក់ទងនឹងមូលបត្របំណុលរដ្ឋាភិបាលនេះដែរ ឯកឧត្ដម ហុង សុហួរ អគ្គនាយកផ្សារមូលបត្រកម្ពុជាបានឲ្យដឹងសម្រាប់មូលបត្ររដ្ឋជារួមមិនមែនសាធារណជនទូទៅសុទ្ធតែអាចទិញបាននោះទេពោលគឺទាល់តែអ្នកមានលុយរាប់សែន រាប់លានដុល្លារទើបអាចចូលរួមទិញបាន ហើយជាទូទៅមូលបត្របំណុលរដ្ឋត្រូវបានគេបម្រុងទុកសម្រាប់វិនិយោគិនធំៗ ដូចជាស្ថាប័នដែលមានលទ្ធភាពវិនិយោគម្ដងរាប់សិនលានដុល្លារ និងជាសមាជិកនៃប្រព័ន្ធរបស់ធនាគារជាតិ។ យ៉ាងណាមិញ ឯកឧត្ដម បានបង្ហើបថាសាធារណជនទូទៅអាចមានលទ្ធភាពទិញតាមរយៈការប្រើប្រាស់យន្តការរួមគ្នាណាមួយតាមរយៈប្រមូលលុយតូចៗដើម្បីវិនិយោគទិញមូលបំណុលរដ្ឋនៅធនាគារ អេស៊ីលីដាដែលភ្នាក់ងាររក្សាសុវត្ថិភាពមូលបត្រនិងមានផ្ដល់សេវាទិញ-លក់មូលបត្របំណុលរដ្ឋ។  ឯកឧត្ដមបានឲ្យដឹងទៀតថាចំពោះដើមទុន២០០លានដុល្លារដែលរដ្ឋាភិបាលបោះផ្សាយលក់នេះ នឹងយកទៅជួយជ្រោមជ្រែងនិងទ្រទ្រង់សកម្មភាពសេដ្ឋកិច្ច  ជាពិសេសការផ្ដល់ជាកម្ចីឬជាការជ្រោមជ្រែងមួយតាមយន្តការធនាគារអភិវឌ្ឍនជនបទនិងកសិកម្មឬក៏មូលនិធិអភិវឌ្ឍសហគ្រិនភាពជាដើម ដើម្បីជួយដល់សហគ្រិនក្នុងស្រុកជាពិសេសសគ្រិនបង្កើតអាជីវកម្មថ្មីថ្មោងនិងសហគ្រាសខ្នាតតូចនិងមធ្យម។ ចំពោះអត្រាគូប៉ុង( អត្រាការប្រាក់) នៃមូលបត្ររដ្ឋដែលផ្ដល់ជូនដល់អ្នកទិញគឺយើងមិនទាន់ដឹងច្បាស់នៅឡើយព្រោះការបោះផ្សាយលក់មូលបត្ររដ្ឋមានឥណប្រតិទាន( រយៈពេល) ខុសៗគ្នា ដូចជា១ឆ្នាំ  ២ឆ្នាំ ៣ឆ្នាំ ៥ឆ្នាំ ១០ឆ្នាំនិង១៥ឆ្នាំជាដើម។ សម្រាប់បងប្អូនដែលចង់ដឹងបន្ថែមពីសេវាទិញ-លក់មូលបត្ររដ្ឋ អាចចុចទីនេះ  ហើយសម្រាប់បងប្អូនដែលចង់ចុះឈ្មោះទិញមូលបត្ររដ្ឋ និងដាក់សំណើដេញថ្លៃទិញ (អត្រាគូប៉ុង អប្បបរមា និងថ្លៃអតិបរមា) ជាមុន នៅតាមការិយាល័យធនាគារ អេស៊ីលីដា។ ឆ្នាំថ្មីចង់ប្រើលុយឲ្យចំណេញនិងវិនិយោគដើម្បីបង្កើនទ្រព្យ អាចតាមដាន Facebook page របស់ខ្ញុំ Toeuy Hong-ទឿយ ហុងឬ ចូលគ្រុបតេឡេក្រាម https://t.me/toeuy_hong	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T10:24:35.801Z", "category": "ហិរញ្ញវត្ថុ", "views": 1352, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មានលុយត្រឹម១០០$ ក៏ចេញរកស៊ីបាន! ! របរពេញនិយមទាំង៥ ចាប់ផ្តើមដំបូងចាយទុនតិចតួចបំផុត	https://business-cambodia.com/articles/start-a-business-with-100-dollar	នៅក្នុងអាជីវកម្មមួយ មនុស្សខ្លះគិតថា ទាល់តែមានដើមទុនច្រើនទើបចាប់ផ្តើមអាជីវកម្មបាន ប៉ុន្តែមនុស្សខ្លះទៀតមិនបានគិតដូចនោះទេ ដោយគេបានចាប់ផ្តើមអាជីវកម្មពីដើមទុនបន្តិចបន្តួចរហូតអាចពង្រីកអាជីវកម្មនោះធំឡើងៗបាន។ ជាក់ស្តែងរបរទាំង៥ខាងក្រោមនេះ ចាយទុនត្រឹម១០០ដុល្លារប៉ុណ្ណោះ ក៏អាចរកស៊ីបានដែរ៖ ១/. បង្រៀន តើអ្នកពូកែខាងអ្វី? តើអ្នកចូលចិត្តធ្វើអ្វី? ត្រឹមលុយ ១០០ដុល្លារ ឬតិចជាងនេះ អ្នកអាចចាប់ផ្តើមអាជីវកម្មយ៉ាងងាយស្រួលតាមរយៈការបង្រៀនមនុស្សទៅលើអ្វីដែលអ្នកពូកែ។ លោក Shaun King ស្ថាបនិក HopeMob បានលើកឡើងថា៖ «ខ្ញុំយល់ឃើញថា ពួកយើងភាគច្រើនគឺមានភាពប៉ិនប្រសប់លេចធ្លោក្នុងរឿងមួយ ឬពីរ។ អ្វីដែលយើងខ្វះនោះគឺទំនុកចិត្តក្នុងការចាប់ផ្តើមអាជីវកម្មដោយផ្អែកលើចំណង់ចំណូលចិត្តរបស់យើង ប៉ុន្តែអ្នកត្រូវដឹងថាអាជីវកម្មធំៗភាគច្រើនចាប់ផ្តើមបែបនេះ»។ ២/. ប្រឹក្សាយោបល់ ជ្រើសរើសឧស្សាហកម្មមួយដែលអ្នកស្ទាត់ជំនាញ ហើយចាប់ផ្តើមអាជីវកម្មប្រឹក្សាជាមួយប្លុក។ លោក Andrew Schrage អ្នកប្រឹក្សាហិរញ្ញវត្ថុផ្ទាល់ខ្លួននិងជាស្ថាបនិកនៃ Money Crashers បាននិយាយយ៉ាងដូច្នេះថា៖ «ដំបូងអ្នកអាចបោះពុម្ពកាតអាជីវកម្ម ឬនាមប័ណ្ណសម្គាល់ខ្លួន និងបើកគណនីដោយឥតគិតថ្លៃនៅលើគេហទំព័រប្រព័ន្ធផ្សព្វផ្សាយសង្គម»។ អ្នកអាចបង្ហោះមាតិកាដែលពាក់ព័ន្ធនៅលើប្លក់ និងគណនីប្រព័ន្ធផ្សព្វផ្សាយសង្គមរបស់អ្នក ភ្ជាប់បណ្តាញជាមួយអ្នកជំនាញផ្សេងទៀតដើម្បីឲ្យគេស្គាល់អ្នកកាន់តែច្រើន ឱកាសនៃការលូតលាស់របស់អាជីវកម្មក៏ទូលំទូលាយដូចគ្នា។ ៣/. គ្រប់គ្រង Web Design អ្នកមិនចាំបាច់ជាអ្នករចនាគេហទំព័រ ទើបអាចបង្កើតអាជីវកម្មរចនាគេហទំព័រនោះទេ។ លោក Matt Wilson ម្ចាស់ Under30Media បានផ្តល់យោបល់ថា៖ «ស្វែងរកអ្នកដែលចង់បង្កើតគេហទំព័រ ហើយបន្ទាប់មកស្វែងរកអ្នកដែលនឹងរចនាវាក្នុងតម្លៃពិសេសថោកជាងទីផ្សារទូទៅ។ បន្ទាប់មកអ្នកបង្កើតខ្សែបន្ទាត់ឈរចន្លោះកណ្តាលមួយសម្រាប់ភ្ជាប់អតិថិជនជាមួយអ្នករចនា ឬគ្រប់គ្រងគម្រោង»។ ៤/. ការសរសេរប្លុក អ្នកសរសេរប្លុកខ្លះមានជីវភាពធូរធារដោយការសរសេរមាតិកាខ្លាំង និងលក់ការផ្សាយពាណិជ្ជកម្ម។ លោក Robert J. Moore ស្ថាបនិក RJMetrics បានលើកឡើងយ៉ាងដូច្នេះថា៖ «សម្រាប់លុយក្រោម ១០០$ អ្នកអាចចាប់ផ្តើមប្លុកផ្ទាល់ខ្លួនតាមអ៊ីនធឺណិត និងបង្កើតអ្នកគាំទ្រ (Fan) ឬអ្នកតាមដានរបស់អ្នក។ កាលណាប្លុករបស់អ្នកកាន់តែមានឥទ្ធិពល អ្នកនឹងទទួលបានការផ្សព្វផ្សាយពាណិជ្ជកម្មកាន់តែច្រើនដូចគ្នា»។ ៥/. លក់គំនិត ឬបង្កើតផលិតផលលក់លើអ៊ីនធឺណេត អ្នកស្រី Thursday Bram ស្ថាបនិក Hyper Modern បាននិយាយថា៖ «ប្រសិនបើអ្នកមានជំនាញនៅក្នុងទីផ្សារពិសេសមួយ អ្នកអាចបង្កើតផលិតផល ដូចជាសៀវភៅអេឡិចត្រូនិច ឬបង្កើតវគ្គសិក្សាដាក់លក់លើអ៊ីនធឺណេត ដោយចំណាយសាច់ប្រាក់ក្នុងផលិតតិចបំផុត»។ ពិតណាស់វានឹងចំណាយពេលច្រើន ប៉ុន្តែអ្នកអាចបង្កើតអាជីវកម្មទាំងមូលដោយបច្ចេកទេសដោយមិនចំណាយប្រាក់ ប្រសិនបើអ្នកបង្កើតគេហទំព័រឥតគិតថ្លៃ។ អ្នកឃើញទេ? លុយ១០០ដុល្លារមាននៅក្នុងដៃរបស់អ្នកអាចចាប់ផ្តើមអាជីវកម្មបានជាច្រើន ហើយខាងលើនេះគ្រាន់តែជាគំនិតអាជីវកម្មមួយចំនួនប៉ុណ្ណោះ អ្នកអាចធ្វើរឿងដ៏អស្ចារ្យដទៃទៀតនៅក្នុងយុគ្គសម័យឌីជីថល។ លោក Dave Lavinsky ដែលជាស្ថាបនិកនៃ Growthink និយាយថា ក្លាយជាសហគ្រិន គឺជាសិល្បៈនិងវិទ្យាសាស្ត្រនៃការសម្រេចបានជោគជ័យធំដោយប្រើធនធានតិច។ លុយតិច បុគ្គលិកតិច និងពេលវេលាខ្លី ឆ្លាតវៃក្នុងការប្រើប្រាស់អ្វីដែលអ្នកកំពុងធ្វើជាមួយនិងធនធានដែលអ្នកកំពុងមានឥឡូវនេះ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T10:01:04.947Z", "category": "ភាពជាអ្នកដឹកនាំ", "views": 1538, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ត្រៀមម៉ាស៊ីនភ្លើង! ចាប់ពីថ្ងៃនេះ ដល់ថ្ងៃទី ២០ នឹងមានការដាច់ភ្លើងក្នុងតំបន់ខ្លះនៅភ្នំពេញនិងកណ្ដាល	https://business-cambodia.com/articles/edc-cut-off-2-days	យោងតាមសេចក្តីជូនដំណឹងរបស់អគិ្គសនីកម្ពុជា EDC កាលពីថ្ងៃទី១៨ ខែមករា ឆ្នាំ២០២៣ បានឱ្យដឹងថា អគ្គិសនីកម្ពុជានឹងចុះធ្វើការអនុវត្តការងារជួសជុល ផ្លាស់ប្តូរ ដំឡើងបរិក្ខារនានា និងរុះរើគន្លងខ្សែបណ្តាញអគ្គិសនីរបស់អគ្គិសនីកម្ពុជា ដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ។ តាមការបញ្ជាក់ការអនុវត្តនេះនឹងធ្វើឡើងនៅថ្ងៃព្រហស្បត្តិ៍ ទី១៩  ដល់ថ្ងៃសុក្រ ទី២០ ខែមករា  ឆ្នាំ២០២៣ នៅតំបន់មួយចំនួននៅខណ្ឌទាំង ០៨ នៅក្នុងរាជធានីភ្នំពេញ និងខេត្តកណ្តាល នឹងអាចមានភាពរអាក់រអួលខ្លះ។ ហេតុដូចនេះ សូមប្រជាពលរដ្ឋទូទៅ ម្ចាស់អាជីវកម្ម អ្នករកស៊ី លក់ដូរ សូមជ្រាបជាដំណឹង។ ១.ថ្ងៃព្រហស្បត្ដិ៍ ទី១៩ ខែមករា ឆ្នាំ២០២៣ ក្នុងចន្លោះម៉ោង០៨:០០ ដល់ម៉ោង១៣:០០ នឹងផ្អាកនៅតំបន់មួយចំនួននៅក្នុងស្រុកអង្គស្នួល ខេត្តកណ្ដាល តំបន់ភ្លើងលេខ ប.ត223, ប.ត573, ប.ត980, ប.ត980A, PT2207 រួមទាំងតំបន់ភ្លើងមួយចំនួនដែលស្ថិតនៅក្នុងឃុំព្រៃពួច ឃុំដំណាក់អំពិល ឃុំក្រាំងម្កាក់ ឃុំលំហាច និងឃុំពើក ក្នុងចន្លោះម៉ោង០៨:០០ដល់ម៉ោង១៦:០០ មានខណ្ឌចំនួន៦ ៖ ខណ្ឌទួលគោក នឹងផ្អាកនៅតំបន់ភ្លើងលេខ ប.ត135 ដែលស្ថិតនៅក្នុងសង្កាត់បឹងកក់ទី២ ខណ្ឌឫស្សីកែវ នឹងផ្អាកនៅតំបន់មួយចំនួនក្នុងសង្កាត់ទួលសង្កែរទី២ សង្កាត់ឫស្សីកែវ សង្កាត់គីឡូម៉ែត្រលេខ៦ និងសង្កាត់ច្រាំងចំរេះទី២ ខណ្ឌសែនសុខ នឹងផ្អាកនៅតំបន់មួយចំនួននៅក្នុងសង្កាត់ភ្នំពេញថ្មី សង្កាត់ក្រាំងធ្នង់ សង្កាត់ឃ្មួញ សង្កាត់គោកឃ្លាង ខណ្ឌពោធិ៍សែនជ័យ នឹងផ្អាកនៅតំបន់មួយចំនួននៅក្នុងសង្កាត់ចោមចៅទី១ សង្កាត់ចោមចៅទី២ សង្កាត់ចោមចៅទី៣ សង្កាត់សំរោងក្រោម និងសង្កាត់ត្រពាំងក្រសាំង ខណ្ឌព្រែកព្នៅ នឹងផ្អាកនៅតំបន់មួយចំនួនដែលស្ថិតនៅក្នុងសង្កាត់គោករកា ខណ្ឌកំបូល នឹងផ្អាកនៅតំបន់មួយចំនួនក្នុងសង្កាត់កំបូល និងសង្កាត់កន្ទោក ២.ថ្ងៃសុក្រ ទី២០ ខែមករា ឆ្នាំ២០២៣ ចន្លោះម៉ោង ៨:០០ដល់ម៉ោង១៦:០០ មានខណ្ឌចំនួន៤ ខេត្តចំនួន១៖ ខណ្ឌដូនពេញ នឹងផ្អាកនៅតំបន់ភ្លើងលេខ ប.ត006, ប.ត018,  ប.ត493 ស្ថិតនៅក្នុងសង្កាត់វត្តភ្នំពេញ និងសង្កាត់ផ្សារថ្មីទី៣ ខណ្ឌ៧មករា នឹងផ្អាកនៅតំបន់ភ្លើងលេខ ប.ត185 ស្ថិតនៅក្នុងសង្កាត់អូឫស្សីទី៤ ខណ្ឌបឹងកេងកង នឹងផ្អាកនៅតំបន់ភ្លើងលេខ ប.ត509, ប.ត509A ស្ថិតនៅក្នុងសង្កាត់បឹងកេងកងទី១ ខណ្ឌសែនសុខ នឹងផ្អាកនៅតំបន់មួយចំនួននៅក្នុងសង្កាត់ទឹកថ្លា សង្កាតឃ្មួញ សង្កាត់ភ្នំពេញថ្មី និងសង្កាត់គោឃ្លាង ខណ្ឌពោធិ៍សែនជ័យ នឹងផ្អាក់នៅតំបន់មួយចំនួនក្នុងសង្កាត់ចោមចៅទី៣ សង្កាត់សំរោងក្រោម និងសង្កាត់ត្រពាំងក្រសាំង ខណ្ឌព្រែកព្នៅ នឹងផ្អាកនៅតំបន់មួយចំនួនស្ថិតនៅក្នុងសង្កាតព្រែកព្នៅ និងសង្កាត់សំរោង ខណ្ឌកំបូល នឹងផ្អាកនៅតំបន់មួយចំនួន ក្នុងសង្កាត់កំបូល សង្កាត់ស្នោរ និងសង្កាត់កន្ទោក ក្រុងតាខ្មៅ ខេត្តកណ្ដាល នឹងផ្អាកនៅតំបន់មួយចំនួនក្នុងសង្កាត់ដើមមៀន សង្កាត់ព្រែកឬស្សី សង្កាត់តាក្ដុល សង្កាត់តាខ្មៅ សង្កាត់ព្រែកហូរ និងសង្កាត់កំពង់សំណាញ់ ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T09:55:10.162Z", "category": "ព័ត៌មានថ្មីៗ", "views": 265, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បុគ្គលិក១០ម៉ឺននាក់ដេកភ័យ! ក្រុមហ៊ុនលក់រាយធំ១ នៅអាមេរិកប្រកាសក្ស័យធន ជាមួយបំណុល ជិត១០ពាន់លាន$	https://business-cambodia.com/articles/retail-company-party-city-files-for-bankruptcy	ក្រុមហ៊ុន Party City ដែលជាក្រុមហ៊ុនលក់រាយទំនិញសម្រាប់រៀបចំកម្មវិធី ធំបំផុតមួយនៅអាមេរិកខាងជើង បានប្រកាសសុំសិទ្ធិការពារក្ស័យធន ព្រមជាមួយនឹងបំណុលសរុបប្រមាណ ជិត១០ពាន់លានដុល្លារ។ នេះបើយោងតាមការចុះផ្សាយរបស់សារព័ត៌មាន RETAIL DIVE នៅថ្ងៃទី១៨ ខែមករា ឆ្នាំ២០២៣។ នាយកប្រតិបត្តិនៃក្រុមហ៊ុន Party City លោក Brad Weston បានលើកឡើងថា មូលហេតុដែលនាំឱ្យក្រុមហ៊ុន Party City ត្រូវប្រកាសសុំសិទ្ធិការពារពារក្ស័យធនបែបនេះ គឺដោយសារតែបញ្ហាខ្សែសង្វាក់ផ្គត់ផ្គង់ ការកើនឡើងអតិផរណា និងការធ្លាក់ចុះនៃការលក់ ព្រោះតែតម្រូវការរបស់អ្នកប្រើប្រាស់លែងសូវមានដូចមុន។ បន្ថែមពីនោះក្រុមហ៊ុនក៏មានបំណុលសរុបប្រមាណជិត ១០ពាន់លានដុល្លារ ជាមួយនឹងម្ចាស់បំណុលជិត ២៥,០០០នាក់។ ស្របពេលដែលបានដាក់ពាក់សុំក្ស័យធនទៅកាន់តុលាការ ក្រុមហ៊ុន Party City បានស្នើសុំកម្ចីមូលធនប្រមាណ ១៥០លានដុល្លារ សម្រាប់យកមកស្រោចស្រង់អាជីវកម្មពាក់កណ្ដាល និងពាក់កណ្ដាលទៀតយកទៅសងគេខ្លះ។ ជាការឆ្លើយតបវិញ ចៅក្រមបានអនុញ្ញាតឱ្យក្រុមហ៊ុននេះ បើកដំណើរការធម្មតា ដោយយោងតាមច្បាប់មាត្រា១១ នៃតុលាការក្ស័យធនរបស់សហរដ្ឋអាមេរិក។ សូមជម្រាបផងដែរថា Party City ត្រូវបានបង្កើតឡើងតាំងពីឆ្នាំ១៩៨៦ មកដល់ពេលនេះមានអាយុកាលប្រហែល៣៧ឆ្នាំដែរហើយ។ វាគឺជាក្រុមហ៊ុនចែកចាយទំនិញសម្រាប់ពិធី Halloween និងមានសេវាកម្មរៀបចំកម្មវិធីផ្សេង ដ៏ល្បីបំផុតមួយនៅសហរដ្ឋអាមេរិក។ ក្រុមហ៊ុននេះ មានសាខាទាំងអស់ចំនួន ៨០០ទីតាំង សរុបទាំង ហ្វ្រេនឆាយ ព្រមទាំងមានបុគ្គលិកសរុបទាំងអស់ប្រមាណ ១០ម៉ឺននាក់៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T09:42:16.889Z", "category": "ហិរញ្ញវត្ថុ", "views": 315, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ចង់ទិញទូរស័ព្ទមិនឱ្យខាតលុយ មកដឹងអក្សរសម្ងាត់4នៅលើ iPhone ប្រាប់យើងទាំងអស់ថា ទូរស័ព្ទគេប្តូរគ្រឿង ឬថ្មី	https://business-cambodia.com/articles/model-number-m-n-f-p-meaning-on-iphone	បច្ចុប្បន្ននេះទូរស័ព្ទ iPhone មិនថាថ្មីឬក៏មួយទឹកគឺមានការពេញនិយមប្រើប្រាស់ច្រើន ហើយក្នុងនោះផងដែរប្រភេទទូរស័ព្ទទាំងអស់នេះគឺមានរបៀបក្នុងការមើលផ្សេងៗគ្នាជាពិសេស iPhone មួយទឹកតែម្តង។ ហើយថ្ងៃនេះយើងនឹងទៅមើលពីរបៀបឆែក iPhone មួយប្រភេទដែលអ្នកទិញភាគច្រើនអត់សូវបានដឹង។ ក្នុងនោះផងដែរ ខ្ញុំជឿថាអ្នកដែលប្រើប្រាស់ iPhone ភាគច្រើនគឺសុទ្ធតែធ្លាប់ឃើញហើយនូវក្បាលអក្សរ4នេះ ដោយក្បាលអក្សរនេះគឺជា Model Number ដែលបញ្ជាក់អំពីប្រភព iPhone ឬប្រភេទរបស់វាជាដើមឧទាហរណ៍ដូចជា Model Number: MN572LL/A ហើយអក្សរនីមួយៗគឺមានអត្ថន័យផ្សេងៗគ្នា។ ដូច្នេះក្នុងអត្ថបទនេះអ្នកនឹងដឹងអំពីអត្ថន័យនៃ Model Number ដែលផ្តើមដោយអក្សរ M, F, N, P ។ Model Number M: សម្រាប់ Model Number ដែលផ្តើមដោយអក្សរ M គឺសំដៅលើទូរស័ព្ទ iPhone ថ្មីដែល Apple ផលិតមកសម្រាប់ដាក់លក់រាយនៅលើទីផ្សារបច្ចប្បន្ន។ F: សម្រាប់អ្នកដែលទិញទូរស័ព្ទមកប៉ះចំ Model number ដែលផ្តើមដោយអក្សរ F គឺមានន័យថាទូរស័ព្ទនោះត្រូវបាន Apple ធ្វើការជួសជុលដើម្បីដាក់លក់វិញ ឬទូរស័ព្ទនោះត្រូវបានគេប្តូរគ្រឿងផ្សេងៗដូចជា board និងម៉ាស៊ីនជាដើមដើម្បីប្តូរទៅឱ្យភ្ញៀវវិញ ។ N: ចំពោះ Model Number ដែលផ្តើមដោយអក្សរ N វិញគឺសំដៅលើទូរស័ព្ទដែល Apple ផលិតមកសម្រាប់ទុកប្តូរឱ្យភ្ញៀវតែម្តង នៅពេលដែលទូរស័ព្ទថ្មីដែលគេបានទិញមានបញ្ហានៅពេលធានា។ P: ចុងក្រោយគឺ Model Number ដែលផ្តើមដោយអក្សរ P គឺមានន័យថាជាទូរស័ព្ទដែល Apple ផលិតមកសម្រាប់ផ្គត់ផ្គង់លក់ទៅតាមការកម្មង់ដើម្បីប្រើប្រាស់ទៅតាមស្ថាប័នរដ្ឋ ស្ថាប័នឯកជន តាមសាលារៀន ឬសម្រាប់ទុកតាំង Demo ឱ្យភ្ញៀវតេស្តជាដើម។ សម្រាប់អត្ថន័យនៃ Model Number ដែលមាននៅលើ iPhone 4ចំណុចខាងលើនេះគឺយកចេញ Apple Community ផ្ទាល់តែម្តង ហើយវាក៏អាជាគន្លឹះក្នុងមើលទូរស័ព្ទឱ្យបានច្បាស់ផងដែរមុននឹងទិញ iPhone។ ដូច្នេះសម្រាប់ព័ត៌មានលម្អិតពី iPhone ឬអ្នកដែលកំពុងតែចង់ទិញ iPhone ថ្មីនិងមួយទឹកគ្រប់ប្រភេទជាមួយនឹងតម្លៃសមរម្យ មានការធានាត្រឹមត្រូវ មានទំនុកចិត្តខ្ពស់ គឺអាចរកទិញបាននៅហាង JET Black Store ដែលមានទីតាំងនៅតាមបណ្តោយផ្លូវកម្ពុជាក្រោមឬអាចទាក់ទងតាមរយៈតំណលីងខាងក្រោម។ Facebook Page: JET Black Store Tel: 086 444 423 អត្ថបទដោយ៖ រិន មករា	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T09:11:46.699Z", "category": "PR", "views": 249, "author": { "first_name": "Makara", "last_name": "Rin", "email": "rinmakara20@gmail.com" }, "quality_warning": [ "noisy" ] }
ស្រ្តី១រូបនេះ សំងំផលិតស្បែកជើងធ្វើដោយដៃលក់ក្នុងតម្លៃ១គូ ៣០$ រហូតអាចរកចំណូលបានខ្ទង់ពាន់$	https://business-cambodia.com/articles/khmer-corp	បច្ចុប្បន្ននេះ យើងសង្កេតឃើញថានារីៗភាគច្រើនតែងតែលក់ផលិតផលថែសម្រស់ លក់សម្លៀកបំពាក់ នៅតាមបណ្តាញសង្គម តែនៅក្នុងនោះក៏មាននារី១រូប ដែលគាត់បានចាប់អារម្មណ៍ទៅលើការផលិតស្បែកជើងលក់ បានកំពុងតែទទួលការកម្មង់ទិញពីអតិថិជនយ៉ាងច្រើន រហូតធ្វើឱ្យគាត់អាចរកចំណូលបានជាង១ពាន់ដុល្លារក្នុងមួយខែ។ នៅក្នុងបទសម្ភាសន៍ជាមួយ Business Cambodia អ្នកនាងហ៊ួន  ផល្លី ដែលជាស្ថាបនិកសាជីវកម្មខ្មែរបានបង្ហើបប្រាប់ថា សម្រាប់អាជីវកម្មផលិតស្បែកជើងចេញពីស្បែកសុទ្ធនេះគឺអ្នកនាងចាប់ផ្តើមតាំងពីអំឡុងឆ្នាំ២០១២ មកម្លេះ បន្ទាប់ពីអ្នកនាងបានរៀបការជាមួយស្វាមី។ ម្យ៉ាងពេលគ្រានោះ ឪពុកក្មេកអ្នកនាងគាត់គឺជាអ្នកផលិតស្បែកជើងស្រាប់ ដូច្នេះអ្នកនាងក៏បានឱ្យឪពុកក្មេកបង្រៀនពីរបៀបកាត់របៀបធ្វើឱ្យបានចេះស្ទាត់ផងដែរ។ អ្នកនាងផល្លី បានបន្តទៀតថា ចំពោះសាជីវកម្មខ្មែររបស់អ្នកនាង គឺជាយីហោដែលផលិតផលស្បែកជើង ធ្វើដោយដៃជាលក្ខណៈគ្រួសារ ដោយការផលិតស្បែកជើងសម្រាប់កុមារ ស្រ្តី នឹងបុរស លើសពីនេះទៅទៀតស្បែកជើងរបស់អ្នកនាងគឺសម្រិតសម្រាំងយ៉ាងល្អមិនឱ្យចាញ់ស្បែកជើងដែលនាំចូលពីបរទេសឡើយ។ ស្ថាបនិកសាជីវកម្មខ្មែរ បានបន្ថែមថា សម្រាប់ស្បែកជើងដែលអ្នកនាងផលិតគឺមានតម្លៃចាប់ពី១៧ដុល្លារ រហូតដល់៣០ដុល្លារ ហើយបច្ចុប្បន្ននេះក្នុងមួយខែអាចលក់ចេញជាង ១០០គូឯណោះ ហើយក្នុងមួយខែអ្នកនាងក៏អាចរកចំណូលបានពី៨០០ដុល្លារ ទៅ១ពាន់ដុល្លារជាងឯណោះ។ សូមបញ្ជាក់ថា នាពេលនេះ អ្នកនាងផល្លី គម្រោងបើកហាងមួយកន្លែង នៅរាជធានីភ្នំពេញ បន្ទាប់ពីទទួលបានភ្ញៀវគាំទ្រកាន់តែច្រើន។ ប្រសិនជាបងប្អូនចាប់អារម្មណ៍ចង់កម្មង់ស្បែកជើងផលិតចេញពីស្បែកសុទ្ធអាចទំនាក់ទំនងទៅលេខ 077 494 854 ឬអាចឆាតទៅកាន់ផេក សាជីវកម្មខ្មែរ KhmerCorp៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T08:42:47.755Z", "category": "ចាប់ផ្តើមអាជីវកម្ម", "views": 1119, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សែនចិនខាងមុខឈប់អត់? ខណ:ក្រសួងប្រកាសច្បាស់ៗហើយ ប្រយ័ត្នអត់ដឹង	https://business-cambodia.com/articles/china-news-year-holiday	យោងតាមការចុះផ្សាយរបស់ ក្រសួងព័ត៌មាន នៅថ្ងៃទី១៨ ខែមករា ឆ្នាំ២០២៣កន្លងទៅនេះ បានឱ្យដឹងថា អ្នកនាំពាក្យក្រសួងអប់រំ បានបញ្ជាក់ច្បាស់ៗថា បុណ្យចូលឆ្នាំចិន មិនស្ថិតក្នុងប្រតិទិនឈប់សម្រាកទេ ដូចនេះសូមបុគ្គលិកអប់រំ មាតាបិតារៀបចំកម្មវិធីកុំឱ្យប៉ះពាល់ដល់ការសិក្សា។ ឯកឧត្តម រស់ សុវាចា អ្នកនាំពាក្យក្រសួងអប់រំ យុវជន និងកីឡា បានឱ្យដឹងថា នៅក្នុងឱកាសពិធីបុណ្យចូលឆ្នាំចិនខាងមុខនេះ មាតាបិតាមិនត្រូវរៀបចំកម្មវិធីគ្រួសារប៉ះពាល់ដល់ការសិក្សារបស់បុត្រធីតាឡើយព្រោះថាបុណ្យចូលឆ្នាំចិនមិនស្ថិតក្នុងប្រតិទិនឈប់សម្រាកការងារប្រចាំឆ្នាំ២០២៣នោះទេ។ « បុណ្យចូលឆ្នាំចិន មិនស្ថិតក្នុងប្រតិទិនឈប់សម្រាកការងាររបស់មន្ត្រីរាជការ និយោជិតកម្មករ ប្រចាំឆ្នាំ២០២៣ ទេ។ សូមបុគ្គលិកអប់រំ រៀបចំកម្មវិធីការងារឱ្យមានដំណើការជាប្រក្រតី។ សូមមាតាបិតាអ្នកអាណាព្យាបាល រៀបចំកម្មវិធីគ្រួសារកុំឱ្យប៉ះពាល់ដល់ការសិក្សារបស់បុត្រធីតា»។ ស្របគ្នានេះដែរ ឯកឧត្តម រស់ សុវាចា បានបន្ថែមទៀតថា ការជំរុញនេះគឺដើម្បីឱ្យសិស្សនិងគ្រូមករៀននិងបង្រៀនបានពេញលេញនិងទាន់កម្មវិធីសិក្សាព្រោះថាពិធីបុណ្យចូលឆ្នាំចិនមិនមែនជាថ្ងៃឈប់សម្រាករបស់បុណ្យជាតិនោះទេ។ ឯកឧត្តម សង្ឃឹមថា អាណាព្យាបាលមាតាបិតាសិស្ស នឹងនាំកូនៗរបស់ខ្លួនមករៀនឱ្យបានគ្រប់ៗគ្នានៅក្នុងឱកាសពិធីបុណ្យចូលឆ្នាំប្រពៃណីជនជាតិចិន ដើម្បីកុំឱ្យពួកគេខាតការសិក្សាឬរៀនមិនទាន់គេជាដើម។ គួរជម្រាបផងដែរថា ពិធីបុណ្យសែនចិនឆ្នាំនេះនឹងប្រព្រឹត្តទៅនៅថ្ងៃទី ២១ ខែមករាឆ្នាំ២០២៣ និងបុណ្យចូល ឆ្នាំចិន នឹងប្រព្រឹត្តរយៈពេល៣ថ្ងៃគឺចាប់ពីថ្ងៃទី២២-២៤ ខែមករា ឆ្នាំ២០២៣ខាងមុខនេះ៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T08:39:45.635Z", "category": "កំពូលអ្នកលក់", "views": 11085, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មានតែ១នៅខ្មែរ! ធនាគារ វឌ្ឍនៈ បញ្ចេញឡាន ATM ចល័តដកលុយនៅមុខផ្ទះ សម្រាប់អ្នកនៅខណ្ឌ៥នេះ	https://business-cambodia.com/articles/vattanac-banl-introduce-mobile-atm	រាល់ថ្ងៃមនុស្សជាច្រើនតែងតែមមាញឹកជាមួយការងារនិងកិច្ចការរកស៊ី ដូច្នេះពួកគាត់ពិបាករកពេលទៅធនាគារណាស់ ជាពិសេសពេលអស់លុយចាយ ត្រូវធ្វើដំណើរទៅដកលុយទៅទូATM ដែលនៅឆ្ងាយពីផ្ទះ ដែលធ្វើឲ្យខាតពេលច្រើន។  យ៉ាងណាមិញ សម្រាប់អតិថិរបស់ធនាគារ វឌ្ឍនៈមិនមែនជាបញ្ហាទៀតទេសម្រាប់ការដកលុយពីទូ ATM ព្រោះធនាគារនេះបញ្ចេញទូATMចល័តដែលអនុញ្ញាតឲ្យអតិថិជនដកលុយនៅមុខផ្ទះតែម្ដង។ បើយោងតាមហ្វេសប៊ុកផេករបស់ធនាគារ វឌ្ឍនៈបានណែនាំនូវអេធីអឹមចល័ត CASH2U ដែលជាម៉ាស៊ីនអេធីអឹមចល័តដំបូងគេនៅក្នុងស្រុក និងអនុញ្ញាតឱ្យអតិថិជនធ្វើការដកប្រាក់បានយ៉ាងងាយស្រួល ព្រមទាំងទទួលបានក្រដាសប្រាក់ថ្មីៗ និងកន្លែងដកប្រាក់ដែលមានសុវត្ថិភាពខ្ពស់។ អេធីអឹមចល័ត CASH2U ធនាគារវឌ្ឍនៈ នឹងធ្វើដំណើរជុំវិញខណ្ឌធំៗទាំង 5 ដែលមានដូចជា ខណ្ឌ7មករា ខណ្ឌទួលគោក ខណ្ឌសែនសុខ ខណ្ឌមានជ័យ និងខណ្ឌចំការមន ពីថ្ងៃទី19 រហូតដល់ថ្ងៃទី23 ខែមករា ចាប់ពីម៉ោង 8:00ព្រឹក ដល់ម៉ោង 8:00យប់។ ដូច្នេះបងប្អូនកុំភ្លេចមកកាន់ អេធីអឹមចល័ត CASH2U របស់ធនាគារ វឌ្ឍនៈនិងរីករាយជាមួយសេវាកម្មធនាគារដ៏មានភាពងាយស្រួលនេះ។	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T08:22:00.605Z", "category": "ហិរញ្ញវត្ថុ", "views": 6245, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "tiny", "noisy" ] }
សម្តីមាស១ឃ្លា អតីតជំទាវទី១អាមេរិក Michella Obama ផ្តល់ឱ្យកូនស្រី រឹងមាំ រីករាយ រើសដៃគូត្រូវ	https://business-cambodia.com/articles/obama-and-wife-educated-their-daughter	ការបង្កើតកូនគឺជារឿងដ៏មានសុភមង្គលបំផុតក្នុងជីវិតប្តីប្រពន្ធ បង្កើតពួកគេចេញមកហើយចិញ្ចឹមពួកគេឱ្យក្លាយជាកូនរបស់អ្នកមាន ឱ្យពួកបានដើរតាមគន្លងធម៌គឺជារឿងដែលឪពុកម្តាយគ្រប់រូបមានមោទកភាពបំផុត។ ជាក់ស្តែងតាមរយៈដំបូន្មានរបស់អតីតជំទាវទី១ លោកស្រី Michella Obama សម្រាប់ចិញ្ចឹមកូនស្រីធ្វើឱ្យពួកគេរឹងមាំ រស់នៅដោយឯករាជ្យខ្លួនឯង អនាគតអាចរើសជ្រើសបានស្វាមីល្អ។ ថ្លែងប្រាប់ទៅកាន់លោកស្រី Oprah Winfrey ក្នុងឆ្នាំ២០២០ នាកម្មវីធី Your Life In Focus ទីក្រុង New York អំពីការចិញ្ចឹមកូនស្រី សម្រាប់យើងជាមនុស្សសាធារណៈគឺវាពិតជារឿងដែលលំបាកណាស់ខណៈពេលលោក Obama ក្លាយជាម្ចាស់សេតវិមាន ក្នុងឆ្នាំ២០០៩។ នេះបើតាមការលើកឡើងរបស់លោក Obama អតីតប្រធានាធិបតីទី៤៤ របស់សហរដ្ឋអាមេរិក ។ លោក Obama បានបន្តថា “ជារៀងរាល់ចុងសប្តាហ៍ខ្ញុំគឺពិបាកនឹងធ្វើតាមក្មេងស្រីតូចទាំង២នាក់នេះណាស់ ដោយកាលនោះពួកគេ គឺ Malia មានអាយុ១០ឆ្នាំ និង Sasha មានអាយុត្រឹម៧ឆ្នាំប៉ុណ្ណោះ យើងត្រូវបារម្ភខ្វាយខ្វាល់អំពីប្រភេទកម្មវិធីជប់លៀងដែលពួកគេនឹងទៅ មិនឱ្យមានគ្រឿងស្រវឹងទេ ខ្ញុំត្រូវដឹងថាគេរាប់អាននរណាខ្លះ ដូច្នេះរាល់ចុងសប្តាហ៍សម្រាប់ខ្ញុំគឺពិបាកណាស់”។ បន្ថែមពីនេះទៅទៀត លោកស្រី Winfrey បានសួរយ៉ាងដូច្នេះថា “សម្រាប់ដំបូន្មានអ្វីដែលលោកនិង លោកស្រី Michella នឹងផ្តល់ដល់កូនស្រីនៅពេលពួកនាងពេញវ័យ”?  “អ្វីដែលខ្ញុំបានប្រាប់ពួកគេ គឺថាពួកគេត្រូវដើរដោយខ្លួនឯង” លោក Obama បានឆ្លើយតបទៅវិញ។ ខណៈពេលនោះលោកស្រី Michella បានបន្តសម្តីបន្ថែមថា ″ពួកគេមិនអាចកំណត់ខ្លួនឯងដោយការមើលអ្នកដទៃ ឬសម្លឹងមើលមកខ្ញុំ ឬប៉ារបស់ពួកគេនោះទេ ពួកគេត្រូវចំណាយពេលដើម្បីស្គាល់ខ្លួនឯង ផ្តល់ពេលឱ្យខ្លួនឯងបន្តិចដើម្បីដឹងថាពួកគេចង់ក្លាយជានរណានៅក្នុងពិភពលោកនេះ ខ្ញុំមិនចង់បង្ខំឱ្យពួកគេក្លាយជាអ្វីដែលពិភពលោកនឹងនិយាយអំពីពួកគេនោះទេ ប៉ុន្តែត្រូវគិតយ៉ាងច្បាស់លាស់អំពីរបៀបដែលពួកគេចង់រៀបចំជីវិតរបស់ពួកគេ អាចរឹងមាំ និងរបៀបដែលពួករីករាយក្នុងជីវិតប្រកបដោយភាពត្រឹមត្រូវ ដូច្នេះ ខ្ញុំមិនចង់ឱ្យពួកគេវាស់ស្ទង់ខ្លួនឯងដោយសារឥទ្ធិពលខាងក្រៅទេ ពោលគឺធ្វើជាខ្លួនឯង”។ ដោយឡែកលោក អូបាម៉ាបាននិយាយថា “ជីវិតអាពាហ៍ពិពាហ៍គឺពិបាក ហើយការចិញ្ចឹមគ្រួសារជាមួយគ្នាជារឿងរឹតតែពិបាក ប៉ុន្តែប្រសិនបើកូនស្រីចង់រៀបការ រើសស្វាមីណាម្នាក់ដោយ ត្រូវដឹងថាហេតុអ្វីបានជាត្រូវសាងជីវិត ជាមួយបុរសរូបនោះ បើយល់ថាមានភាពកក់ក្តៅនិងរឹងមាំ ប៉ុន្តែបើសិនជាអារម្មណ៍នោះវាបាត់ទៅវិញក្នុងអំឡុងពេលលំបាកណាមួយនោះ យើងត្រូវត្រលប់មកវិញ ត្រលប់មកចំណុចដែលយើងធ្លាប់ជួបគ្នាពីមុន ល្អជាមួយគ្នា មានភាពរីករាយដូចពីមុន ហើយនាំគ្នារំលឹកឡើងវិញហេតុអ្វីអ្នកទាំង២សម្រេចចិត្តសាងគ្រួសារមួយនេះឡើង ” ។ គួរជម្រាបផងដែរថា លោក Obama និងជំទាវទី១ Michella Obama បានលាលែងចេញពីតំណែងប្រធានាធិបតីរបស់សហរដ្ឋអាមេរិក នាថ្ងៃទី២០ ខែមករា ឆ្នាំ២០១៧។ បច្ចប្បន្ននេះកូនស្រីទាំង២របស់លោកបានបញ្ចប់ការសិក្សារៀងៗខ្លួននឹងបន្តធ្វើការងារ ដោយ Malia Obama មានអាយុ២៤ឆ្នាំ និង Sasha Obama មានអាយុ២១ឆ្នាំ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T05:31:37.722Z", "category": "ភាពជាអ្នកដឹកនាំ", "views": 470, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ជ័យលាភីទាំងបីនៃកម្មវិធី HEINEKEN SUSTAINATHON ឡើងទៅកាន់វគ្គផ្តាច់ព្រ័ត្រជាមួយនឹងការបណ្តុះបណ្តាលពីអ្នកជំនាញមកពីក្រុមហ៊ុន STARTUP FACTORY	https://business-cambodia.com/articles/three-heineken-sustainathon-winners-advance-to-final-with-expert-training-from-startup-factory	ភ្នំពេញ ថ្ងៃទី១៩ ខែមករា ឆ្នាំ២០២៣៖ កម្មវិធី HEINEKEN SUSTAINATHON ជុំដំបូងបានបញ្ចប់ ទៅដោយភាពរីករាយនៅអគារ Raintree Cambodia ខណៈដែលយុវជនដែលមានគំនិតច្នៃប្រឌិតនានាបានលើកឡើងពីគំនិតប្រកបដោយភាពច្នៃប្រឌិតរបស់ពួកគេទៅកាន់អ្នកជំនាញផ្នែកអាជីវកម្មបង្កើតថ្មី និងអ្នកជំនាញឧស្សាហកម្ម។ ដោយបើកដំណើរការក្រោមកិច្ចសហការរវាងក្រុមហ៊ុន ហ៊ិននីគែន ខេមបូឌា និងក្រុមហ៊ុន Startup Factory Cambodia កម្មវិធី HEINEKEN SUSTAINATHON គឺជាការប្រកួតប្រជែងដែលផ្តោតលើនិរន្តរភាព ដែលអញ្ជើញបេក្ខជនបេក្ខនារី (អាយុយ៉ាងតិច ១៨ឆ្នាំ) ឱ្យចូលរួមក្នុងបេសកកម្មបង្កើតអនាគតប្រកបដោយចីរភាពសម្រាប់ប្រទេសកម្ពុជា។ ជាផ្នែកមួយនៃការប្រកួតប្រជែងលើកដំបូងស្ថិតក្រោមប្រធានបទ “ការពិសាដោយការទទួលខុសត្រូវ” ក្រុមចូលរួមប្រកួតប្រជែងចំនួន២០ ក្រុម (មានអ្នកចូលរួមសរុប ៧៨នាក់) មានរយៈពេល ៤៨ម៉ោង ដើម្បីធ្វើកិច្ចការមួយក្នុងគោលបំណងបង្កើតដំណោះស្រាយប្រកបដោយភាពច្នៃប្រឌិត ដើម្បីជួយជំរុញការពិសាប្រកបដោយការទទួលខុសត្រូវ។ ក្រុមចំនួនបីត្រូវបានជ្រើសរើសជាជាជ័យលាភីកំពូលទាំង៣ ដើម្បីបិទបញ្ចប់ការប្រកួតប្រជែងជុំទីមួយនេះ។ សម្រាប់វគ្គបន្ទាប់ ជ័យលាភីទាំងបីក្រុមនឹងមានឱកាសដុសខាត់គម្រោងដែលពួកគេបានស្នើឱ្យលេចចេញជារូបរាងឡើងក្រោយទទួលបានការណែនាំពីអ្នកជំនាញផ្នែកអាជីវកម្មបង្កើតថ្មីក្នុងដំណាក់កាលហ្វឹកហាត់រយៈពេល ៣ខែ ដែលដឹកនាំដោយក្រុមហ៊ុន Startup Factory។ បន្ទាប់មក ពួកគេនឹងប្រកួតប្រជែងក្នុងព្រឹត្តិការណ៍ផ្តាច់ព្រ័ត្រដ៏ធំមួយមួយដែលនឹងប្រព្រឹត្តិទៅនៅក្នុងឆ្នាំនេះ ជាពេលដែលនឹងមានការប្រកាសក្រុមជ័យលាភីផ្តាច់ព្រ័ត្រក្នុងចំណោមក្រុមដែលបានបានជ្រើសរើសទាំងបី៕ លោកស្រី Jitka Markova នាយិកាក្រុមហ៊ុន Startup Factory Cambodia មានប្រសាសន៍ថា៖ «យើងចាប់អារម្មណ៍យ៉ាងខ្លាំងទៅលើអ្នកចូលរួមទាំងអស់ និងគំនិតប្រកបដោយស្តង់ដារខ្ពស់របស់ពួកគេនៅក្នុងការប្រកួតប្រជែងលើកដំបូងដែលមិនធ្លាប់មានសម្រាប់ការប្រកួតប្រជែងបែបនេះនៅកម្ពុជា ដែលផ្តោតលើគំនិតច្នៃប្រឌិតប្រកបដោយនិរន្តរភាព។ យើងមានមោទនៈភាពចំពោះអ្នកគ្រប់គ្នាដែលធ្វើបានយ៉ាងល្អបំផុត ហើយយើងទន្ទឹងរង់ចាំធ្វើការងារជាមួយបេក្ខជនបេក្ខនារីដែលជាប់ជុំចុងក្រោយទាំងអស់ ដើម្បីគាំទ្រពួកគេក្នុងដំណាក់កាលបន្ទាប់»។ ការប្តេជ្ញាចិត្តរយៈពេលវែងក្រោមកម្មវិធី “ធ្វើឱ្យពិភពលោកកាន់តែប្រសើរ (Brew A Better World)” របស់ក្រុមហ៊ុន ហ៊ិននីគែន គ្រុប គូសបញ្ជាក់ពីអាទិភាពរបស់ក្រុមហ៊ុនក្នុងការរួមចំណែកជាវិជ្ជមានលើទិដ្ឋភាពសំខាន់ៗចំនួនបី៖ បរិស្ថាន និរន្តរភាពសង្គម និងការពិសាដោយការទទួលខុសត្រូវ។ ក្រុមហ៊ុន ហ៊ិននីគែន គ្រុប បាននិងកំពុងបន្តគាំទ្រដល់កិច្ចខិតខំប្រឹងប្រែងនានាទូទាំងសកលដើម្បីលើកកម្ពស់ការពិសាប្រកបដោយការទទួលខុសត្រូវ រាប់ចាប់ពីការផ្តល់លទ្ធភាពឱ្យអ្នកប្រើប្រាស់នូវជម្រើសស្រាបៀរដែលមានជាតិអាល់កុលកម្រិតទាប និងស្រាបៀរដែលគ្មានជាតិអាល់កុល។ បន្ថែមពីនោះយើងក៏មានយុទ្ធនាការផ្សព្វផ្សាយអំពីការពិសាប្រកបដោយការទទួលខុសត្រូវទៅដល់អ្នកប្រើប្រាស់ជាង១ពាន់លាននាក់ជារៀងរាល់ឆ្នាំផងដែរ ដើម្បីជួយអ្នកប្រើប្រាស់ទាំងអស់អាចបង្កើតជម្រើសប្រកបដោយការទទួលខុសត្រូវ។ លោកស្រី Anne de Graaf នាយិកាផ្នែកកិច្ចការសាជីវកម្មនៃក្រុមហ៊ុន ហ៊ិននីគែន ខេមបូឌា បានមានប្រសាសន៍ថា៖ «វាជាការចាប់ផ្តើមឆ្នាំថ្មីដ៏អស្ចារ្យមួយ ដោយបានជួបមនុស្សជំនាន់ថ្មីជាច្រើននាក់ដែលនឹងបង្កើតអនាគតរបស់យើង និងបង្កើនកិច្ចសន្ទនាសំខាន់ៗដើម្បីលើកកម្ពស់ការអភិវឌ្ឍប្រកបដោយនិរន្តរភាពជាមួយគ្នា។ និរន្តរភាព និងការទទួលខុសត្រូវគឺជាផ្នែកមួយនៃឬសគល់ (DNA) របស់ក្រុមហ៊ុន ហ៊ិននីគែន អស់រយៈពេលជាងមួយសតវត្សមកហើយ ហើយយើងតែងតែលើកទឹកចិត្តអ្នកប្រើប្រាស់ឱ្យពិសាដោយការទទួលខុសត្រូវ។ យើងបង្កើតបទពិសោធដ៏អស្ចារ្យសម្រាប់អតិថិជន និងអ្នកប្រើប្រាស់ជាមួយនឹងម៉ាកយីហោល្បីៗនៅក្នុងស្រុក និងនៅទូទាំងពិភពលោករបស់យើង ហើយយើងជឿជាក់ថា តាមរយៈការធ្វើឱ្យមានការពិសារដោយការទទួលខុសត្រូវ និងក្នុងកម្រិតសមល្មម វានឹងធ្វើឱ្យបទពិសោធទាំងនេះកាន់តែប្រសើរឡើង។ ដូច្នេះយើងអាចធ្វើកិច្ចការបន្ថែមទៀតដើម្បីញ៉ាំងឱ្យមនុស្សជួបជុំគ្នាប្រកបដោយភាពរីករាយ និងបង្កើតទំនាក់ទំនងជាមួយគ្នាដែលពិតជាមិនអាចបំភ្លេចបាន»។ សម្រាប់ព័ត៌មានបន្ថែមអំពីកម្មវិធី HEINEKEN SUSTAINATHON សូមតាមដានទំព័របណ្តាញសង្គម(សម្រាប់តែអ្នកដែលមានអាយុ ១៨ឆ្នាំឡើងទៅប៉ុណ្ណោះ) របស់ក្រុមហ៊ុន ហ៊ិននីគែន ខេមបូឌា ដែលជាផ្នែកមួយនៃយុទ្ធនាការ “ធ្វើឱ្យប្រទេសកម្ពុជាកាន់តែប្រសើរ” របស់ក្រុមហ៊ុន៖ ទំព័រហ្វេសប៊ុករបស់ក្រុមហ៊ុន ហ៊ិននីគែន ខេមបូឌា៖https://www.facebook.com/HEINEKENCambodia/ ទំព័រ LinkedIn របស់ក្រុមហ៊ុន ហ៊ិននីគែន ខេមបូឌា៖ https://www.linkedin.com/company/heinekencambodia/  អំពីក្រុមហ៊ុន ហ៊ិននីគែន ខេមបូឌា ក្រុមហ៊ុន ហ៊ិននីគែន ខេមបូឌា ជាក្រុមហ៊ុនផលិតស្រាបៀរឈានមុខគេមួយនៅកម្ពុជា ដែលបង្កើតឡើងក្នុងឆ្នាំ១៩៩៤។ ជំរុញដោយគោលបំណងបង្កើតភាពសប្បាយរីករាយរួមគ្នា ក្រុមហ៊ុនបង្កើតបទពិសោធដ៏អស្ចារ្យសម្រាប់អ្នកពិសា និងអតិថិជន ដែលត្រូវការស្រាបៀរម៉ាកយីហោអន្តរជាតិគុណភាពខ្ពស់ដូចជាស្រាបៀរ Heineken© ស្រាបៀរ Tiger ស្រាបៀរ ABC ស្រាបៀរ Anchor និងស្រាបៀរ Gold Crown។ ជាមួយនឹងការគ្របដណ្តប់នៅទូទាំងប្រទេស និងដោយមានរោងចក្របច្ចេកវិទ្យាទំនើបស្ថិតនៅរាជធានីភ្នំពេញ ក្រុមហ៊ុនមានបុគ្គលិក ៧០០នាក់ និងផ្ដល់ការងារដោយប្រយោលជូនប្រជាជនកម្ពុជាចំនួន ១២០,០០០នាក់នៅទូទាំងចង្វាក់ផលិតកម្មរបស់ខ្លួន។ ប្តេជ្ញាចំពោះការអភិវឌ្ឍប្រកបដោយនិរន្តរភាពរបស់កម្ពុជា ក្រុមហ៊ុន ហ៊ិននីគែន ខេមបូឌា មានបំណង “ធ្វើឱ្យប្រទេសកម្ពុជាកាន់តែប្រសើរ” ជាមួយនឹងការផ្តោតលើបរិស្ថាន និរន្តរភាពសង្គម និងការពិសាដោយការទទួលខុសត្រូវដែលស្ថិតនៅលើមាគ៌ាឆ្ពោះទៅកាន់ពិភពលោកដែលមានកាបូនសូន្យ កាន់តែស្មើភាព និងកាន់តែមានសុខភាពល្អ។ ក្រុមហ៊ុន ហ៊ិននីគែន ខេមបូឌា គឺជាផ្នែកមួយនៃក្រុមហ៊ុន HEINEKEN Company ដែលជាក្រុមហ៊ុនផលិតស្រាបៀរលំដាប់ថ្នាក់ពិភពលោក៕ អំពី Startup Factory  ក្រុមហ៊ុន Startup Factory Cambodia គឺជាមជ្ឈមណ្ឌលអភិវឌ្ឍន៍ដែលផ្តោតលើការជួយដល់ការចាប់ផ្តើមអាជីវកម្មផ្នែកបច្ចេកវិទ្យា សហគ្រាសធុនតូច និងមធ្យម សាជីវកម្ម និងមិនរកប្រាក់ចំណេញឆ្ពោះទៅរកឌីជីថលនីយកម្ម ការច្នៃប្រឌិត និងការអភិវឌ្ឍន៍ផលប៉ះពាល់។ យើងចង់ឃើញប្រទេសកម្ពុជាប្រកបដោយភាពច្នៃប្រឌិត និងមានឥទ្ធិពលបន្ថែមទៀតនាពេលអនាគត៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T04:32:50.454Z", "category": "ព័ត៌មានថ្មីៗ", "views": 89, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ស្ថាបនិករំយោលហ្គាឌិនបង្ហើបរឿងសម្ងាត់២យ៉ាង ដែលអ្នកលក់ភាគច្រើនមិនចង់ឱ្យអ្នកដឹង	https://business-cambodia.com/articles/romyol-garden-sale-tips	យើងរកគេក៏រក គេបាន ហេតុអ្វីយើងអត់? ទាំងនេះជាមូលហេតុដែលអ្នកលក់ភាគច្រើន  ត្រូវបានសម្រេចចិត្តបោះបង់អ្វីដែលខ្លួនកំពុងធ្វើ ក្រោមមូលហេតុថា គេរកស៊ីក្នុងវិស័យនេះច្រើនពេក ការប្រគួតប្រជែងខ្ពស់ពិបាករកណាស់។ ជំុវិញបញ្ហានេះ ស្ថាបនិក រំយោលហ្គាឌិនបានលាតត្រដាងអាថ៌កំបាំង២ ដែលអ្នកលក់ដូចគ្នាមិនចង់ឱ្យអ្នកដឹង ទោះត្រូវតតាំងគូប្រជែងដូចស្រមោចក៏នៅតែលក់ដាច់។ ថ្លែងប្រាប់ក្រុមការងារ Business Cambodia អ្នកស្រីណៃ សុគន្ធឌី ដែលត្រូវបានគេស្គាល់ថាជាស្ថាបនិក Romyol Garden - រំយោលហ្គាឌិន ដែលជាភោជនីយដ្ឋាន លក់អាហារកម្មង់ជាច្រើនមុខ ស្ថិតនៅក្រោយការ៉ាសាំងភីធីធីស្តុបបូគោ បានឱ្យដឹងថា ចង់រកស៊ីទាល់តែឆ្លាត ហើយខ្លាំង ទើបពេលចេញច្បាំងអាចឈ្នះគេ។ ស្របគ្នានេះដែរអ្នកស្រីបានបង្ហើបនូវគន្លឹះសំខាន់ពីរទោះ វិស័យអាហារមានមានអ្នករកច្រើន ក៏នៅតែអាចលក់ដាច់។ ដោយក្នុងនោះរួមមាន៖ ១. ចេះមើលស្ថានភាពសង្គម ខណៈប្រទេសកំពុងជួបវិបត្តិ ប្រជាជនកំពុងកាត់បន្ថយការចំណាយ ធ្វើឲ្យម្ចាស់អាជីវកម្មស្ទើរតែទាំងអស់ប្រឈមមុខនឹងបញ្ហាការលក់ ដែលជាហេតុធ្វើឱ្យអ្នកស្រីមិនអាចនៅស្ងាមបានទេ ពោលគឺ អ្នកស្រី ត្រូវតែប្តូទិចនិកលក់។ ឧទារហណ៍ស្វាយដែលធ្លាប់លក់គិតជាប្រអប់ ប្តូជាលក់ជាគីឡូ ខណៈនៅតាមផ្សារ គេលក់១គីឡូតម្លៃ៤០០០៛ អត់លាងទឹក អត់អំបិល តែអ្នកស្រីវិញមានទាំងអស់លក់ត្រឹមតែ ៦ពាន់រៀល ដោយលាងទឹកមួយស្អាត អំបិលមួយឆ្ងាញ់ ច្រកថង់បិទមួយជិត ហើយថែមទាំងដឹងដល់កន្លែងទៀត ដោយចំណេញត្រឹមតែពីរពាន់រៀល(ស្ទើរតែរកចំណេញគ្មាន)។ ដូច្នេះអតិថិជនចាប់ផ្តើមថ្លែងថ្លឹង គាត់ចាយលុយតែពីរពាន់ពីលើ គាត់មិនហត់ទៅបុកអំបិល មិនហត់រត់ទៅទិញស្វាយ ហើយមិនពិបាកមកលេងទឹក ចិត្តសំបកទៀត ទម្រាំតែបានញ៉ាំរត់ម៉ាព្រឹក។ ហើយអ្នកស្រីបានបន្តទៀតថា ២ពាន់រៀលមើលទៅឃើញតិចមែន ចុះបើមួយថ្ងៃ ២០០កញ្ចាប់ក៏ឃើញលុយ១០០ដុល្លារដែរ។ ហើយមួយទៀត ចំណេញលុយជាផ្នែកមួយ តែអ្វីដែលកាន់តែចំណេញខ្លាំងនោះ គឺអ្នកស្រីមានអតិថិជននៅក្នុងដៃរួចហើយ ព្រោះថាអតិថិជនដែលធ្លាប់កុម្មង់នឹងទិញម្តងទៀត ដោយសារតម្លៃអាហារកន្លែងអ្នកស្រីទាំងអស់មានធូរថ្លៃ ហើយពេលគាត់ចង់ទិញ គាត់នឹងនឹកឃើញកន្លែងមុនគេ។ ២. គុណភាពលើសតម្លៃ បើត្រឹមតែចំណាយលុយ ត្រឹម៣ដុល្លារឡើង អាចកុម្មង់ម្ហូបឆ្ញាញ់ មានកន្លែងអង្គុយធំទូលាយ អបទៅដោយបរិយាកាសធម្មជាតិ ថែមទាំងមាន Band ច្រៀងទៀតនោះគឺពិតជាពិបាកក្នុងការកកន្លែងបែបនេះណាស់ ម្ល៉ោះហើយអ្នកស្រីមិនខ្លាចក្នុងការប្រកួតជាមួយគេទេ។ អ្នកស្រីបានបន្តទៀតថា មូលហេតុដែលគាត់អាចលក់ក្នុងតម្លៃធូរហើយនៅតែចំណេញនោះគឺ អ្នកស្រីមានភ្ញៀវច្រើន ទាំងក្នុងហាង ទាំងអនឡាញ ដូច្នេះហើយពេលយកចំណេញបន្តិចៗបូកចូលគ្នានោះ នឹងឃើញចំណេញច្រើន។ គួរជម្រាបផងដែរថា សម្រាប់បងប្អូនដែលចាប់អារម្មណ៍ អាចស្វែងរកនៅទីតាំងស្ថិតនៅផ្លូវ៩៥ ផ្ទះលេខ៨២ ក្រោយការ៉ាសាំងភីធីធីស្តុបបូគោ សង្កាត់បឹងកេងកង៣ រាជធានីភ្នំពេញ។ នៅក្នុងភោជនីយដ្ឋានរំយោល ហ្គាឌិន មានលក់ អាហារថ្ងៃត្រង់នឹងល្ងាច និងមានម្ហូបបែបខ្មែរជាច្រើនមុខ និងភេសជ្ជៈផ្សេងៗ ក្នុងនោះក៏មាន( ឡាយបេន ) ផងដែរ។ បើនិយាយពីបរិយាកាសវិញ គឺមានទីធ្លាធំទូលាយ ស្រស់ស្អាត តុបតែងលម្អដោយដើមឈើ ដែលល្អបំផុតសម្រាប់អ្នកចូលចិត្តធម្មជាតិ។ សម្រាប់ព័ត៌មានបន្ថែមអាចទាក់ទាងតាមរយៈpage Romyol Garden - រំយោលហ្គាឌិន ឬទាក់ទងតាមរយៈលេខទូរស័ព្ទ ០៩២ ២០៩ ៣៨៩ ៕ location: https://maps.app.goo.gl/tEHux6158QLHdSwB8?g_st=ic	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T04:26:44.947Z", "category": "កំពូលអ្នកលក់", "views": 657, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ចំណូលមួយខែខ្ទង់៣៥០$! ចង់បង្កើនចំណូលគុណ១ជា៣ គួរយកទៅធ្វើរឿងទាំងនេះ	https://business-cambodia.com/articles/make-more-income-from-350-dollar	ក្នុងមួយខែចំណូលខ្ទង់ ៣៥០ដុល្លារ គួរយកទៅធ្វើអី្វ? នេះគឺជាសំណួរដ៏រសើបមួយដែល Business Cambodia ទទួលបានជាញឹកញាប់។ ដើម្បីស្រាយចម្ងល់ខាងលើ ខាងក្រោមនេះគឺជាច្រកផ្លូវធំៗ៤ ដែលអាចជួយឲ្យអ្នកបង្កើនចំណូលស្វ័យគុណបន្ថែម ឬ ១គុណនឹង១០ កើតចេញពីចំណូលប្រចាំខែ៣៥០ដុល្លារ៖ ១/. វិនិយោគលើខ្លួនឯង ប្រាក់ខែខ្ទង់៣៥០ដុល្លារ/មួយខែ ចង់បានចំណូលថែម រឿងទីមួយដែលត្រូវធ្វើគឺយកលុយទៅរៀនបន្ថែម។ ត្រូវចាំថា ចំណូលដែលអ្នករកបានគឺអាស្រ័យលើសមត្ថភាព ចំណេះជំនាញដែលអ្នកមាន។ ឧបមាថា បុគ្គលិកពីរនាក់ចូលធ្វើការដំណាលគ្នា ប៉ុន្តែបុគ្គលិកដែលចេះភាសាអង់គ្លេស ឬចិន ហើយចេះប្រើកុំព្យូទ័រផ្សេងៗ មានឱកាសទទួលបានប្រាក់ខែខ្ពស់ជាង បុគ្គលិកដែលមិនចេះភាសាទីពីរ។ ក្នុងនោះ លោកបណ្ឌិត គីម ហ៊ាង បានមានប្រសាសន៍ថា៖ «ភាសាដែលសំខាន់ជាងគេនៅក្នុងសេដ្ឋកិច្ចទីផ្សារសេរីនាពេលបច្ចុប្បន្ននេះ និងក្នុងរយៈពេល ៥០ឆ្នាំទៅមុខទៀតគឺ ភាសារអង់គ្លេស និងភាសាចិន»។ ប្រសិនបើអ្នកចេះភាសាលើសពីភាសាកំណើត នោះឱកាសការងារ និងអទិភាពរបស់អ្នក មានភាគរយខ្ពស់ជាងអ្នកមិនចេះ។ ២/. ដកសន្សំយ៉ាងតិច១៥% ត្រូវដកសន្សំឲ្យបានយ៉ាងតិច១៥%ក្នុងមួយខែ ដើម្បីទុកវិនិយោគភាគហ៊ុន ដី ឬទិញផលិតផលយកមកលក់បន្តជាដើម។ បន្ថែមពីនេះ អ្នកអាចយកលុយទៅដាក់ធនាគារដែលមានកាលកំណត់ ដើម្បីកុំឲ្យលុយរបស់អ្នកនៅទំនេរផងដែរ។ ជាក់ស្តែង មហាសេដ្ឋីចិន លី កាស៊ីង បានផ្តល់ដំបូន្មានឲ្យដកលុយសម្រាប់កញ្ចប់សន្សំរហូតដល់ទៅ ២៥% ឯណោះនៃចំណូលសរុប ព្រោះវាគឺជាគ្រាប់ពូជអនាគតរបស់អ្នក។ ៣/. ចៀសវាងការទិញសម្ភារនិយម បើអាចចូរចៀសវាងការទិញសម្ភារនិយមដូចជា ដំឡើងសេរីទូរស័ព្ទញឹក ម៉ូតូតម្លៃថ្លៃ និងរបស់ប្រើប្រាស់ជាច្រើនផ្សេងទៀតដែលធ្វើឲ្យខ្លួនធ្លាក់ក្នុងរណ្តៅបំណុល គ្មានឱកាសសល់លុយវិនិយោគដូចគេ។ លោក បណ្ឌិត អ៊ិន ចាន់នី ប្រធាននាយកប្រតិបត្តិធនាគារ អេស៊ីលីដា បានលើកឡើងយ៉ាងដូច្នេះថា៖ «អំឡុងពេលអតិផរណាកើនឡើងបែបនេះ អ្នកដែលមានចំណូលទាបមិនគួរចំណាយលុយទៅលើសម្ភារនិយមឡើយព្រោះរបស់ទាំងអស់នោះអាចនឹងមិនបង្កើតជាប្រភពចំណូលទេ តែផ្ទុយទៅវិញវាអាចនឹងបន្ថែមបំណុលដល់អ្នកវិញទៀត»។ ៤/. ថែរក្សាសុខភាពឲ្យបានល្អ កុំឧស្សាហ៍ដើរលេងដាច់យប់ ផឹកស៊ីច្រើន បរិភោគអាហារមិនល្អ ដែលនាំឲ្យខូចសុខភាព ហើយត្រូវចំណាយលុយទៅលើការព្យាបាល ខាតទាំងពេល ខាតទាំងទ្រព្យ ខាងទាំងឱកាស។ សុខភាពគឺជាលេខមួយ(១) រីឯបញ្ញាប្រៀបបាននឹងលេខសូន្យ(០) សមិទ្ធផល(០) លាភសក្ការៈ(០) ទ្រព្យធន(០)… ទោះយើងមានលេខសូន្យប៉ុន្មានខ្ទង់ តែបើបាត់លេខមួយឈរពីមុខ គ្រប់យ៉ាងគឺឥតន័យខ្លឹមសារអ្វីឡើយ ទទេរស្អាត រលាយដូចអំបិលត្រូវទឹក ក្រមួនត្រូវថ្ងៃ។ ជាក់ស្តែង ស្ទីវ ចប បិតាស្ថាបនិកក្រុមហ៊ុន Apple បានផ្តាំថា៖ «ក្នុងខណៈពេលនេះ ខ្ញុំកំពុងទម្រេតខ្លួននៅលើគ្រែអ្នកជំងឺ ហើយរំឮកពីជីវិតរបស់ខ្ញុំទាំងមូលឡើងវិញ។ ខ្ញុំភ្ញាក់រឮកថា រាល់ភាពទទួលស្គាល់ពីអ្នកដទៃ និងទ្រព្យសម្បត្តិទាំងអស់ ដែលខ្ញុំតែងមានមោទកភាពខ្លាំងបំផុតកន្លងមក បានសាបរលាបបន្តិចម្តងៗ ហើយប្រែជាខ្សោះអស់ន័យ នៅចំពោះមុខសេចក្តីមរណៈដែលកំពុងខិតជិតមកដល់»។ យ៉ាងណាមិញ ប្រាក់ខែនៅតិច ចំណូលនៅទាបបង្ហាញថាសមត្ថភាពយើងមានបញ្ហា ក្រៅពីច្រកផ្លូវធំៗខាងលើ ចូលផ្ដោតសំខាន់បំផុតទៅលើ ការអភិវឌ្ឍន៍ខ្លួន និងការកសាងខ្លួនឯងឱ្យខ្លាំងលើសមុន។ ចង់ឲ្យចំណូលកើន ១គុណនឹង១០ ឬ ៣៥០ដុល្លារ ឡើងដល់ ៣៥០០ដុល្លារ អ្នកត្រូវធ្វើខ្លួនឲ្យសាកសមនឹងទទួលបានវា ដូចមានពាក្យមួយឃ្លាលើកឡើងថា៖ «ចំណូលរបស់អ្នកមិនអាចលើសពីកម្រិតសមត្ថភាពរបស់អ្នកឡើយ»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T04:18:56.489Z", "category": "ភាពជាអ្នកដឹកនាំ", "views": 10665, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អ្នកជំនាញធ្វើយូធូប ចំណូលលាន$ថា បើធ្វើតាមក្បួននេះ២ឆ្នាំក្រោយជីវិតអ្នកនឹងផ្លាស់ប្ដូរ១៨០ដឺក្រេ	https://business-cambodia.com/articles/ali-abdaal-tip-to-success-in-youtube	នាពេលបច្ចុប្បន្ន មនុស្សភាគច្រើនសុទ្ធតែដឹងហើយថា បណ្ដាញសង្គមយូធូប បានអនុញ្ញាតឱ្យមនុស្សដែលមានជំនាញ ទេពកោសល្យនៅជុំវិញពិភពលោក អាចរកចំណូលបានច្រើនមហិមា រហូតដល់អ្នកខ្លះអាចរកចំណូលបានរាប់លានដុល្លារក៏មាន។ ប៉ុន្តែទោះបីជាយ៉ាងណាក៏ដោយ ក៏មានមនុស្សជាច្រើនបរាជ័យក្នុងការរកចំណូលពីយូធូបផងដែរ។ អាស្រ័យហេតុនេះ យើងនឹងមកស្វែងយល់ថាតើ អ្នកជំនាញធ្វើយូធូប Ali Abdaal ដែលជាដុកទ័រផងនោះ បានកសាងយូធូបខ្លួនពីចំណុចសូន្យ រហូតដល់ទៅមានអ្នកតាមដានជាង៣លាននាក់ បានដោយរបៀបណាទៅ? ថ្វីត្បិតតែរៀនចប់ជំនាញដុកទ័រក៏ពិតមែន ប៉ុន្តែលោក Ali Abdaal បានផ្លាស់ប្ដូរអាជីពខ្លួនពីដុកទ័រមកជាអ្នកបង្កើតវីដេអូផុសលើយូធូប ដែលធ្វើឱ្យជីវិតលោកកាន់តែមានន័យ កាន់តែមានភាពរីកចម្រើនរហូតអាចទាញចំណូលបានខ្ទង់លានដុល្លារក្នុងមួយឆ្នាំៗ។ ការចាប់ផ្ដើមកសាងឆាណែលយូធូបពីចំណុចសូន្យ រហូតដល់មានអ្នកតាមដានជាង ៣លាន ៧៣ម៉ឺននាក់ បានផ្លាស់ប្ដូរជីវិតលោកទាំងស្រុង។ ចំពោះប្រភេទមាតិកាដែល Ali Abdaal គឺទាក់ទងនឹងដំបូន្មាននៃការសិក្សានិងការអានសៀវភៅ  គន្លឹះដើម្បីបង្កើនផលិតភាពការងារ  បទពិសោធន៍ជីវិត  កម្មវិធីបច្ចេកវិទ្យាប្លែកៗ  គន្លឹះហិរញ្ញវត្ថុ…។ ក្រោយពេលដែលលោកកសាងខ្លួន ឱ្យក្លាយជាបុគ្គលដែលមានឥទ្ធិពល លោកអាចកសាងប្រភពបានចំណូលរាប់លានដុល្លារពីប្រភពធំៗដូចជា៖ ការផ្សាយពាណិជ្ជកម្មក្នុងវីដេអូ  Affiliate Marketing (ជួយយកលីងផលិតផល ឬសេវាកម្មគេមកប្រម៉ូត) ការលក់វគ្គសិក្សា ការជួយប្រូម៉ូតឱ្យយីហោល្បីៗ និងការប្រឹក្សាយោបល់មួយចំនួន។ ថ្វីត្បិតតែពេលនេះ Youtuber វ័យ ២៨ឆ្នាំ សញ្ជាតិអង់គ្លេសរូបនេះកំពុងទទួលផលយ៉ាងផ្អែម ពីការចាប់ផ្ដើមផលិតវីដេអូតាំងពីឆ្នាំ២០១៦ មកដល់ឆ្នាំ២០២៣នេះក៏ពិតមែន ប៉ុន្តែលោកបាននិយាយថា វាមិនមែនជាការជោគជ័យកើតឡើងត្រឹមមួយថ្ងៃនោះទេ គឺលោកត្រូវផលិតវីដេអូផុសរហូតដល់ទៅ៥២វីដេអូ ទើបអាចទាញអ្នកគាំទ្របាន១ពាន់នាក់។ បន្ថែមពីនោះ គឺលោកបានចំណាយពេលជាង១៤ឆ្នាំមកហើយ ដើម្បីអាចដើរមកដល់ចំណុចនេះ ពោលគឺលោកត្រូវខំរៀន ខំកសាងជំនាញឌីហ្សាញ ថតវីដេអូ រៀនសរសេរកូដ រៀនដុកទ័រ ហើយចុងក្រោយចេះច្របាច់ជំនាញទាំងនោះបញ្ចូលគ្នា ទើបអាចមានលទ្ធផលដូចថ្ងៃនេះ។ មេរៀនដែលលោកណែនាំដើម្បីជោគជ័យលើការផលិតវីដេអូនៅលើបណ្ដាញសង្គមយូធូប គឺត្រូវរកឱ្យឃើញចំណុចពិសេសប្លែកគេលើប្រភេទវីដេអូដែលអ្នកធ្វើ ហើយជាប្រភេទវីដេអូដែលមានប្រយោជន៍ ផុសឱ្យបានទៀងទាត់ ១ ឬ២ក្នុងមួយសប្ដាហ៍ ហើយអត់ធ្មត់ធ្វើវាយ៉ាងតិច២ឆ្នាំ និងកែប្រែគុណភាពវីដេអូឱ្យកាន់តែល្អប្រសើរឡើងជាប្រចាំ នោះចុងក្រោយអ្នកនឹងជោគជ័យ ជីវិតនឹងផ្លាស់ប្ដូរ១៨០ដឺក្រេ។ ជាក់ស្ដែងចេញពីការផលិតវីដេអូក្នុងយូធូបនេះ បានធ្វើឱ្យលោកអាចរកចំណូលបានច្រើនប្រភពណាស់ សម្រាប់ចិញ្ចឹមជីវិត ហើយក៏ធ្វើឱ្យជីវិតកាន់តែពោរពេញដោយអត្ថន័យផងដែរ៕ ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T03:50:42.034Z", "category": "ភាពជាអ្នកដឹកនាំ", "views": 1746, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ទិញផ្ទះក៏ត្រូវគិតពីរដូវកាល! នេះជាមូលហេតុ៥យ៉ាងដែលលោកអ្នកគួរពិចារណាទិញផ្ទះក្នុងខែភ្លៀង	https://business-cambodia.com/articles/5-reasons-you-should-buy-a-house-in-raining-season	នៅពេលលោកអ្នកទៅទិញផ្ទះគួរចំណាយពេលយ៉ាងយូរមួយម៉ោងដើរមើលជុំវិញផ្ទះនិងពិនិត្យមើលគ្រប់ជ្រុងជ្រោយនៃផ្ទះ រួចចាំចរចារតម្លៃជាមួយម្ចាស់ផ្ទះ។ យ៉ាងណាមិញមិនប្រាកដថាសំណង់ថ្មី គុណភាពល្អនោះ ព្រោះសំណង់ទាំងអស់នេះក៏អាស្រ័យអាកាសធាតុផងដែរ។ ដូច្នេះដើម្បីពិនិត្យមើកគុណភាពសំណង់ថាវាបែបណាគឺយើងអាចដឹងបាននៅពេលដែលមានភ្លៀងធ្លាក់។ ពិតប្រាកដណាស់ នៅពេលមេឃស្រឡះនឹងមានបើកថ្ងៃ យើងនឹងមើលឃើញសម្រស់ដ៏ស្អាតនៃផ្ទះទាំងមូល។ ដូច្នេះពេលទិញផ្ទះមិនមែនទិញយកមករស់នៅពេលមានថ្ងៃល្អទេ គឺត្រូវរស់នៅរហូតតកូនចៅ អ៊ីចឹងពេលវេលាដែលល្អបំផុតគឺទិញផ្ទះខែវស្សានេះឯង។ យ៉ាងណាមិញយោងតាមការដកស្រង់ចេញពីគេហទំព័រ RADARR បានបង្ហាញពីហេតុ៥យ៉ាងដែលលោកអ្នកគួរពិចារណាទិញផ្ទះក្នុងខែវស្សា៖ ១. ទឹកភ្លៀងនឹងស្តែងឲ្យឃើញពីគុណភាពដំបូល ដំបូលខ្លះ យើងអាចមើលនឹងភ្នែកពីក្រោមបានយ៉ាងងាយថាតើវា មានបាត់ក្បឿងកន្លែងណាមួយ ឬ ដំបូលចាស់  ទរទឹកខូច ឬដំបូលមានពណ៌ខុសគ្នា តែដំបូលខ្លះយើងត្រូវឡើងពិនិត្យមើលតែម្តងទើបអាចសន្មត់បានល្អនិងពិនិត្យបានគ្រប់ជ្រុងជ្រោយ។ វិធីងាយៗមួយទៀតគឺ យើងអាចចូលក្នុងផ្ទះពិនិត្យមើលពិដានថាមានស្នាមដែលធ្លាប់មានទឹកដក់ ឬតាមជញ្ជាំងថាមានស្នាមទឹកហូរដែរឬទេ។ ពីព្រោះបន្ទាប់ពីភ្លៀងហើយភ្លាម យើងនឹងឃើញយ៉ាងច្បាស់ថាតើគុណភាពដំបូលល្អប៉ុនណា។ ២.  ប្រព័ន្ធលូ ដោយសារភ្លៀងធ្លាក់ជាញឹកញាប់នាំឱ្យមានទឹកហូរខ្លាំង ដែលប៉ះពាល់ដល់គុណភាពប្រព័ន្ធលូក្នុងផ្ទះ និងសហគមន៍ ។ យ៉ាងណាលោកអ្នកត្រូវយកចិត្តទុកដាក់លើកម្រិតទឹកបន្ទាប់ពីមានភ្លៀងធ្លាក់ ដូចជាប្រព័ន្ធលូនៅក្នុងផ្ទះ និងក្រៅផ្ទះ។ ជារឿងធម្មតាទេដែលលិចផ្លូវ តែក៏ត្រូវមើលដែរថាលិចខ្លាំងកម្រិតណា ឬមានទំហំផ្ទៃដីនៃការលិចធំប៉ុណ្ណា ហើយហូរទៅវិញឆាប់ប៉ុនណាដែរ? រឿងសំខាន់មួយទៀតគឺ ស្ទះចរាចរណ៍ខ្លាំងប៉ុនណា? ៣. ទឹកភ្លៀងនឹងស្តែងឲ្យឃើញពីគុណភាពប្រព័ន្ធបង្ហូរទឹក បើផ្ទះមានដំបូលល្អ នោះនឹងអាចការពារទឹកភ្លៀងពីលើមេឃមិនឲ្យចូលផ្ទះ តែយើងត្រូវការប្រព័ន្ធបង្ហូរទឹកល្អមួយទៀតដើម្បីឲ្យទឹកដែលដក់ឬលិចដោយសារទឹកភ្លៀងឆាប់ហូរទៅអស់។ អ្វីដែលយើងអាចពិនិត្យមើលបន្ទាប់ពីភ្លៀងហើយនោះគឺ៖ សំរាមនៅខាងមុខផ្ទះ៖ តើវាអាចនឹងប៉ះពាល់ដល់ការហូរទឹកដែរឬទេ? ឬក៏វានឹងបាំងការហូរទឹកចូលលូដែរឬទេ? តើនៅកន្លែងបង្ហូរទឹកនៅតំបន់រស់នៅនោះជាកន្លែងដែលគេយកសំរាមទៅបោះចោលដែរឬទេ? លូនៅមុខផ្ទះ៖ តើលូមានទំហំប៉ុនណា ហើយមានប៉ុន្មានក្នុងតំបន់ជុំវិញនោះ។ លូនៅក្នុងផ្ទះ៖ យើងអាចសាកល្បងបើកបង្ហូរទឹកពីក្បាលរ៉ូមានេគ្រប់កន្លែងក្នុងផ្ទះ ហើយពិនិត្យពីល្បឿននៃការហូរទឹកចូលក្នុងប្រព័ន្ធលូក្នុងផ្ទះនោះ ថាតើវាហូរទឹកបានលឿនប៉ុនណា។ ជើងជញ្ជាំងផ្ទះ៖ ដោយគ្រាន់តែមើលជើងជញ្ជាំងផ្ទះទាំងក្នុងនិងក្រៅ យើងនឹងអាចឃើញស្នាមដែលធ្លាប់មានដក់ទឹកជាមិនខានបើផ្ទះនោះធ្លាប់មានលិចឬដក់ទឹក។ ទីតាំងផ្ទះ៖ ក្នុងតំបន់មួយអាចនឹងមានកន្លែងខ្ពស់ឬទាបជាងគ្នាបន្តិចបន្តួច ដូចនេះពេលមានភ្លៀងនិងទឹកលិច ច្បាស់ណាស់ទឹកហូរទៅកន្លែងទាប។ បើផ្ទះដែលយើងចង់ទិញនៅតំបន់ដែលទាប ហើយមានទឹកហូរកាត់ឬទឹកដក់រយៈពេលយូរ សូមពិចារណាឡើងវិញមុននឹងទិញ។ ៤.  ទឹកភ្លៀងនឹងស្តែងពីគុណភាពនៃគ្រឿងបរិក្ខាខាងក្រៅផ្ទះ ពេលយើងឃើញសំណង់ផ្ទះថ្មី ពិតណាស់យើងនឹងឃើញអ្វីៗទាំងអស់ថ្មី និងស្អាត តែមិនប្រាកដថាវាជារបស់ដែលមានគុណភាពល្អ ឬបានតម្លើងល្អត្រឹមត្រូវទេ។ បន្ទាប់ពីបាន៥ឆ្មាំ យើងនឹងឃើញច្បាស់ពីគុណភាពរបស់គ្រឿងបរិក្ខាទាំងនោះ តែយើងមិនអាចចាំរហូតដល់៥ឆ្នាំដើម្បីសម្រេចចិត្តទេ យើងគ្រាន់តែពិនិត្យកត្តាមួយចំនួន យើងនឹងអាចដឹងថាវាមានគុណភាពប៉ុនណា។ អ្វីដែលយើងអាចពិនិត្យមើលបន្ទាប់ពីភ្លៀងហើយនោះគឺ៖ ថ្នាំលាបជញ្ជាំង៖ បើទឹកថ្នាំលាបល្អ ជញ្ជាំងនឹងមិនប្រែពណ៌ពីភាពដើមពេលដែលនៅស្ងួតទេ ហើយទឹកភ្លៀងក៏មិនដក់ជាប់ជញ្ជាំងយូរដែរ។ ទ្វារនិងបង្អួច៖ ជាធម្មតាពេលដែលមានភ្លៀងគឺមានខ្យល់បក់ ដូចនេះសូមមើលថាតើទ្វារនិង បង្អួចនោះរង្គឺទេ ឬជ្រាបទឹកចូលទេ។ បង្គោលខ្សែភ្លើងមុខផ្ទះ៖ ប្រព័ន្ធអគ្គិសនីគឺជារឿងសំខាន់ ដូច្នេះយើងត្រូវចេះការពារនិងប្រយ័ត្នដោយខ្លួនឯង។ សូមពិនិត្យថាតើបង្គោលភ្លើងនៅក្បែរឬមុខផ្ទះយើងតម្លើងបានល្អប៉ុណ្ណា ហើយខ្សែរភ្លើងរៀបរយល្អទេ ហើយរឹងមាំអាចទប់ទល់ខ្យល់បានប៉ុនណា? ៥. ពិនិត្យតំបន់ដែលលោកអ្នកត្រៀមរស់នៅ កុំទាន់ចុះកុងត្រាពេលមេឃឈប់ភ្លៀង លោកអ្នកគួរពិនិត្យម្ដងទៀតនៅមេឃឈប់ភ្លៀង ដោយចំណាយពេលដើរមើលផ្លូវចេញ-ចូលផ្ទះ និងផ្លូវផ្សេងៗទៀតដែលនៅក្នុងតំបន់នោះ។ ការដើរមើលនេះបើទោះបីជាចំណាយពេលក៏ពិតមែន ប៉ុន្តែវានឹងផ្តល់ឱ្យអ្នកនូវការយល់ដឹងពេញលេញអំពីប្រព័ន្ធផ្សេងៗនៅក្នុងតំបន់នោះ។ សរុបមកប្រសិនបើចំណុចខាងលើស្តាប់ទៅដូចជាវេទនាសម្រាប់អ្នក សូមកុំស្ទាក់ស្ទើរក្នុងការទាក់ទងភ្នាក់ងារអចលនទ្រព្យដែលមានជំនាញវិជ្ជាជីវៈសម្រាប់ធ្វើជាជំនួយក្នុងការពិនិត្យផ្ទះរបស់លោកអ្នក៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T03:47:54.639Z", "category": "អចលនទ្រព្យ", "views": 160, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កុំទុកខួរក្បាលទំនេរចោល! ក្បួនហ្វឹកហាត់ខួរក្បាលរកលុយកាន់តែច្រើន បើធ្វើបានលុយនឹងកើនជាងមុន	https://business-cambodia.com/articles/how-to-train-your-brain-to-make-more-money	ជាការពិតណាស់ ខួរក្បាលរបស់មនុស្សពិតជាអស្ចារ្យព្រោះខួរក្បាលមនុស្សអាចគិតរកគំនិតនិងបង្កើតបានរឿងអស្ចារ្យជាច្រើន។ ដូច្នេះបើចង់ឲ្យឆ្នាំថ្មីចំណូលកើនជាងមុន គួរហ្វឹកហាត់ខួរក្បាលគិតដើម្បីរកគំនិតបង្កើតលុយកាន់តែច្រើន។  ទាក់ទងនឹងការប្រើខួរក្បាលគិតនេះដែរ ថ្ងៃនេះ Business Cambodia សូមចែករំលែកនូវក្បួនហ្វឹកហាត់ខួរក្បាលឲ្យរកចំណូលកាន់តែច្រើនពីលោក John Assaraf។ ១. កំណត់គោលដៅ  លោក John Assaraf ដែលជាគ្រូហ្វឹកហាត់ផ្នែកផ្នត់គំនិត បានលើកឡើងថាដើម្បីឲ្យចំណូលយើងកាន់តែកើនជាងមុន យើងត្រូវចាប់ផ្ដើមពីការកំណត់គោលដៅមួយចំនួនសម្រាប់ខ្លួនឯង។ ត្រង់នេះគាត់បានបញ្ជាក់ថាក្នុងការដាក់គោលដៅ អ្នកត្រូវមានភាពច្បាស់លាស់ថាគោលដៅដែលអ្នកចង់សម្រេចនោះជាអ្វី។ ឧទាហរណ៍ អ្នកមានគោលដៅហិរញ្ញវត្ថុ ដោយចង់រកលុយបានឲ្យ១០ម៉ឺនដុល្លារក្នុងមួយឆ្នាំ បំបែកជាខែគឺប្រមាណ៨,៣០០ដុល្លារក្នុងមួយខែ និងប្រមាណជាជាង១,១០០ដុល្លារក្នុងមួយសប្ដាហ៍គឺជាចំណូលដែលអ្នកកំណត់រកឲ្យបាន។  បើទោះបីជាទឹកប្រាក់ចំណូលដែលបានរៀបរាប់ខាងលើនេះ អ្នកមិនទាន់រកវាបាននៅឡើយ ប៉ុន្ដែមានរឿងមួយដែលអ្នកត្រូវធ្វើគឺហ្វឹកហាត់ខួរក្បាលខ្លួនឯងដើម្បីសម្រេចចំណូលដែលបានកំណត់ដូចបានរៀបរាប់ខាងលើ មិនថារកចំណូលគិតជាសប្ដាហ៍ ជាខែ ឬជាឆ្នាំនោះទេ។  ២. បង្កើតប្រយោគលើកទឹកចិត្ត  លោក John Assaraf បានឲ្យដឹងទៀតថាការបង្កើតប្រយោគលើកទឹកចិត្តគឺជាកត្តាមួយជួយក្នុងការបង្កើនចំណូល ហើយប្រយោគលើកទឹកចិត្តមានដូចខាងក្រោម “ ខ្ញុំពិតជាសប្បាយចិត្តខ្លាំងណាស់ ហើយក៏ដឹងគុណចំពោះខ្លួនឯងដែលឥឡូវខ្ញុំអាចរកចំណូលបានរ១ម៉ឺនដុល្លារក្នុងមួយខែ”។ បន្ទាប់ពីអ្នកបង្កើតប្រយោគលើកទឹកចិត្តហើយ អ្នកត្រូវអានប្រយោគនេះរៀងរាល់ព្រឹក រាល់យប់ឲ្យបានពី៥ទៅ១០ដងមុននឹងអ្នកចូលគេង។ អំឡុងពេលដែលអ្នកអានប្រយោគលើកទឹកចិត្តនេះ អ្នកត្រូវបិទភ្នែកហើយគិតឃើញថា អ្នកទទួលបានលុយ១ម៉ឺនដុល្លារចូលទៅក្នុងកុងធនាគាររបស់អ្នក។ លើសពីនេះអំឡុងពេលអ្នកបិទភ្នែកស្រមៃគិតថានឹងបានចំណូល១ម៉ឺនដុល្លារក្នុងមួយខែ អ្នកត្រូវគិតពីឥទ្ធពលល្អៗដែលនឹងជះឥទ្ធិពលមកលើរូបអ្នក គ្រួសារអ្នកជាដើម ពោលគឺគិតក្នុងរូបភាពធំថាបើអ្នកអាចរកចំណូលបាន១ម៉ឺនដុល្លារក្នុងមួយខែ អ្នកនឹងអាចធ្វើអ្វីបានខ្លះដែលធ្វើឲ្យជីវិតភាពអ្នកកាន់តែប្រើសើរឡើង។ ដូច្នេះកត្តាទាំងនេះនឹងជំរុញទឹកចិត្តអ្នកឲ្យបង្កើតចំណូលកាន់តែច្រើន។ សាកគិតទៅបើអ្នកបច្ចុប្បន្នអ្នកមានចំណូលត្រឹម៥០០ដុល្លារ តែបើអ្នកអាចរកចំណូលបាន១ម៉ឺនដុល្លារក្នុងមួយខែ ជីវិតអ្នកនឹងកែប្រែច្រើន ដូចជាមានផ្ទះដែលសមរម្យផ្ទាល់ខ្លួន មានឡាន និងលុយសម្រាប់វិនិយោគដើម្បីបង្កើនទ្រព្យជាលំដាប់៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T03:42:28.139Z", "category": "ហិរញ្ញវត្ថុ", "views": 1957, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ព្រះសីហនុកំពុងកាន់កាប់គម្រោងលំដាប់អន្ដរជាតិចំនួន ២ ពេលសាងសង់រួចនឹងធ្វើឲ្យខេត្ដកាន់តែទំនើប	https://business-cambodia.com/articles/top-project-in-sihanoukville	ខេត្ដព្រះសីហនុ គឺជាតំបន់ប៉ូលសេដ្ឋកិច្ចដ៏សំខាន់មួយរបស់ប្រទេសកម្ពុជា ហើយក៏ជាខេត្ដដែលទាក់ទាញការវិនិយោគខ្លាំងពីវិនិយោគិនជាតិ និងអន្ដរជាតិ។ ជាក់ស្ដែងបច្ចុប្បន្ន ខេត្ដជាប់សមុទ្រមួយនេះបានកំពុងកាន់កាប់គម្រោងធំៗ ២ ដែលមានការបង្កើតទីក្រុងថ្មី និងព្រលានយន្ដហោះថ្មីខ្នាតអន្ដរផងដែរ ដែលក្នុងនោះរួមមាន៖ ១. ទីក្រុងរាម កាលពីចុងឆ្នាំ ២០២២ កន្លងទៅថ្មីៗនេះ ក្រុមហ៊ុន ខានូពី ស៊ែន ឌីវេឡុបម៉ិន ឯ.ក និងក្រុមហ៊ុន ព្រីនស៍ រៀល អ៊ីស្ទេត បើកការដ្ឋានសាងសង់គម្រោង BAY OF LIGHTS GROUND BREAKING CEREMONY ដែលមានទីតាំងនៅឆ្នេររាម ឃុំរាម ស្រុកព្រៃនប់ ខេត្តព្រះសីហនុ។ គម្រោងនេះបានរៀបចំលើដីទំហំ ៨៣៤ហិកតា ហើយក៏បានចាប់ផ្តើមអនុវត្តគម្រោងអភិវឌ្ឍទេសចរណ៍ «ទីក្រុងរាម» ស្របតាមនីតិវិធីជាធរមានរបស់គម្រោង BAY OF LIGHTS (អតីតគម្រោងទីក្រុងរាម)ផងដែរ។ តាមការបញ្ជាក់ទីក្រុងថ្មីនេះ គឺជាគម្រោងអភិវឌ្ឍលំដាប់ថ្នាក់ពិភពលោក ដែលបានបំផុសគំនិតទម្រង់ទីប្រជុំជនមួយប្រកបដោយនិរន្តរភាពសម្រាប់ស្រុកព្រៃនប់ ដោយវានឹងផ្ដល់នូវភាពល្អឥតខ្ចោះទាំងទីតាំង និងបង្កើនការងារជូនប្រជាពលរដ្ឋកម្ពុជារាប់ម៉ឺននាក់នាពេលខាងមុខ។ ២. ព្រលានយន្ដហោះនៅកោះរ៉ុង កាលពីថ្ងៃទី១៨ ខែមករា ឆ្នាំ២០២៣ កន្លងទៅនេះ ក្រុមហ៊ុន រ៉ូយ៉ាល់ គ្រុប កោះរ៉ុង ឌីវេឡបមេន ខមភេនី ដែលជាបុត្រសម្ព័ន្ធក្រុមហ៊ុន រ៉ូយ៉ាល់ គ្រុប របស់អ្នកឧកញ៉ា គិត ម៉េង ក៏បានចុះហត្ថលេខាលើអនុស្សរណៈនៃកិច្ចព្រមព្រៀង ជាមួយរដ្ឋលេខាធិការដ្ឋានអាកាសចរស៊ីវិល ដើម្បីសាងសង់ព្រលានយន្ដហោះអន្ដរថ្មី ១ ទៀតនៅកោះរ៉ុង ខេត្ដព្រះសីហនុ។ តាមការបញ្ជាក់នៅក្នុងកិច្ចព្រមព្រៀង គម្រោងសាងសង់ព្រលានយន្ដហោះអន្ដរជាតិនៅកោះរ៉ុងនេះនឹងត្រូវចំណាយថវិកាសាងសង់ប្រមាណ ៣០០ លានុដល្លារ ខណៈការសាងសង់នឹងចំណាយរយៈពេល ៥ ឆ្នាំ។ សូមជម្រាបផងដែរថា គម្រោងព្រលានយន្ដហោះអន្ដរជាតិថ្មីនេះ គឺជាប្រភេទ 4C ដែលមានសមត្ថភាពទទួលការចុះចតយន្ដហោះធំៗបាន៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T03:40:49.432Z", "category": "អចលនទ្រព្យ", "views": 835, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឧកញ៉ាបណ្ឌិត គីម ហ៊ាង បង្ហើបថាប្រសិន បើចង់ចេញរកស៊ី តែអត់ដើមទុន គួរតែធ្វើរឿងធំៗទាំងនេះ	https://business-cambodia.com/articles/dr-kim-heang-speech-starting-business-need-capital-money	ដាក់ចុះដុះឡើង ចេញរកស៊ីភ្លាមចង់រីកចម្រើនលឿនរហ័ស គឺជាសេចក្តីរំពឹងរបស់អ្នករកស៊ីគ្រប់រូប ។ ប៉ុន្តែការរកស៊ីដែលជោគជ័យគឺអាស្រ័យទៅនឹងធាតុផ្សំសំខាន់ៗដូចជាដើមទុន គម្រោងអាជីវកម្ម និងការគ្រប់គ្រងប្រតិបត្តិការ។ ដោយឡែកសម្រាប់អ្នកខ្លះដែលចង់ចេញរកស៊ី តែអត់ដើមទុន គឺជារឿងមួយដែលលំបាកណាស់ ព្រោះរកស៊ីគឺត្រូវការដើមទុន។ ដូចគ្នានេះដែរសម្រាប់អ្នកចង់ចេញរកស៊ី ប៉ុន្តែខ្វះដើមទុន លោកឧកញ៉ា បណ្ឌិត គីម ហ៊ាង អគ្គនាយកក្រុមហ៊ុន KW Cambodia និង Khmer Real Estate និងត្រូវបានគេស្គាល់ថាជាអ្នកជំនាញអចលនទ្រព្យដ៏ល្បីល្បាញមួយរូបនៅកម្ពុជា ដោយលោកបានណែនាំថា ប្រសិនបើចង់ចេញរកស៊ី តែខ្វះលុយ គួរតែធ្វើរឿងធំៗទាំងនេះ ដែលវានឹងអាចជួយសម្រួលដល់ការខ្វះទុនរបស់យើង។ លោកឧកញ៉ាបានលើកឡើងថា “មនុស្សជាច្រើន គាត់យល់ច្រឡំថាដើមទុនសំដៅទៅលើលុយ ប៉ុន្តែការពិតមិនមែនមានតែលុយ១មុខនោះទេ ដើម្បីធ្វើអាជីវកម្មបាន ដោយអត់ដើមទុន យើងរកស៊ីយ៉ាងម៉េច? ជាដំបូងយើងត្រូវយល់ពាក្យដើមទុនសិន ថាទុនហ្នឹងមានអ្វីខ្លះ? ដោយមានទី១ យើងត្រូវច្បាស់ថាតើយើងមានចំណង់ពិតប្រាកដជាមួយអាជីវកម្មដែលយើងកំពុងធ្វើឬអត់ ដាច់ខាតកុំធ្វើទាំងបង្ខំ ហើយទី២ ត្រូវមានចំណេះដឹងបើចង់រកស៊ី ចេះអីក៏ដោយ ឱ្យតែប្រាកដនឹងមានហើយ ហើយទី៣ ត្រូវមានបទពិសោធន៍ នៅពេលយើងមានចំណូលចិត្តជាមួយការងារ មានចំណេះដឹងហើយ គឺប្រឡូកយកបទពិសោធន៍ផ្ទាល់”។ លោកឧកញ៉ាបានបន្តថា “មិនទាន់អស់ទេ មានតែប៉ុណ្ណឹងមិនទាន់គ្រប់គ្រាន់នៅឡើយទេ គឺត្រូវមានលុយដែលជារឿងពិតមួយយើងត្រូវទទួលស្គាល់ថាអត់លុយគឺពិបាករកស៊ីបន្តិច ប៉ុន្តែបើមានលុយក៏មិនប្រាកដថាជោគជ័យនោះទេ។ ដោយឡែកបើសួរថា អត់ទុនលុយ ប៉ុន្តែនៅតែចង់រកស៊ី គួរតែទៅធ្វើការងារឱ្យគេសិន ហើយជាការងារណាដែលសន្សំបានទាំងលុយ ទាំងចំណេះដឹងនិងបទពិសោធន៍ បន្ទាប់មកត្រូវចេះសម្លឹងមើលឱកាសថាតើវាសាកសមនឹងចាប់ផ្តើមដែរឬទេ ហើយពេលខ្លះយើងក៏ជឿលើសំណាងរបស់មនុស្សម្នាក់ៗដែរ”។ ជាចុងក្រោយលោក ឧកញ៉ា បណ្ឌិត គីម ហ៊ាង បានគូសបញ្ជាក់ថា សម្រាប់យើងជាយុវជនក្រីក្រ មានឆន្ទៈ ប៉ុន្តែគ្មានលុយ ស្ទើរចំណេះដឹង មិនសូវមានបទពិសោធន៍ ឱកាសក៏មិនសូវសម្បូរ ដូច្នេះគឺយើងត្រូវបង្កើតឱ្យខ្លួនឯង តាមរយៈការរកបុគ្គលគំរូ ១រូបដែលយើងចង់មានអនាគតដូចគាត់ ចង់ដើរតាមគាត់ ហើយគួរតែស្វែងរកបុគ្គលណាជោគជ័យដោយសមត្ថភាពពិត។ មួយវិញទៀតបើអាចសុំ ធ្វើការងារជាមួយគាត់ ដើម្បីរៀនសូត្រពីបទពិសោធន៍ពិត ចំណេះដឹងពិត របៀបធ្វើពិតនិងអាចស្វែងរកឱកាសបាន ហើយពេលណាមួយដែលសមរម្យយើងអាចចេញទៅបង្កើតអាជីវកកម្មដោយខ្លួនឯង ហើយភាគរយជោគជ័យនឹងកើតឡើងតាមការអនុវត្តជាក់ស្តែង៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T03:22:10.328Z", "category": "ភាពជាអ្នកដឹកនាំ", "views": 539, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្ដៅៗ! ក្រុមហ៊ុន Microsoft បង្ខំចិត្តបញ្ឈប់បុគ្គលិកជាង ១ម៉ឺននាក់ ក្រោមហេតុផលបែបនេះ	https://business-cambodia.com/articles/microsoft-laying-off-10k-staff-in-2-month	ក្រុមហ៊ុនបច្ចេកវិទ្យាខ្នាតយក្ស Microsoft របស់មហាសេដ្ឋី Bill Gates បានប្រកាសថាខ្លួនកំពុងតែបញ្ឈប់បុគ្គលិកចេញប្រមាណជាង ១ម៉ឺននាក់ ដោយទុកពេលឱ្យពួកគេចាប់ពីថ្ងៃជូនដំណឹងរហូតដល់ថ្ងៃទី៣១ ខែមីនា ឆ្នាំ២០២៣។ នេះបើយោងតាមការចុះផ្សាយរបស់សារព័ត៌មាន CNBC។ ប្រភពដដែលបានឱ្យដឹងថា មូលហេតុសំខាន់បំផុតដែលនាំឱ្យមនុស្សរាប់ម៉ឺននាក់ត្រូវបាត់បង់ការងារបែបនេះ គឺដោយសារតែក្រុមហ៊ុន Microsoft កំពុងតែប្រឈមជាមួយនឹងបញ្ហាចំណូលធ្លាក់ចុះខ្លាំង។ លើសពីនោះក្រុមហ៊ុនបច្ចេកវិទ្យាមួយនេះ ក៏កំពុងតែត្រូវគេចោទប្រកាន់ទៅលើហេតុផលមួយចំនួនពាក់ព័ន្ធនឹងសកម្មភាពរបស់ក្រុមហ៊ុន ដោយតម្រូវឱ្យបង់ពិន័យប្រមាណ ១.២ពាន់លានដុល្លារថែមទៀត។ នាយកប្រតិបត្តិ ក្រុមហ៊ុន Microsoft លោក Satya Nadella បានលើកឡើងថា ការបញ្ឈប់ការងាររបស់បុគ្គលិក ពិតជាអាចមានផលប៉ះពាល់ធំ ប៉ុន្តែទោះជាយ៉ាងណាក៏ដោយគាត់សង្ឈឹមថាផលប៉ះពាល់នឹងត្រូវបានកាត់បន្ថយ ដោយសារតែក្រុមហ៊ុនបានជូនដំណឹងទៅកាន់បុគ្គលិកមុន ៦០ថ្ងៃ។ ខាងក្រុមហ៊ុន Microsoft ជឿជាក់ថា ការបញ្ឈប់បុគ្គលិកលើកនេះ នឹងអាចជួយសន្សំសំចៃថ្លៃចំណាយរបស់ក្រុមហ៊ុន ឱ្យបានប្រហែលជា ២.៥ពាន់លានដុល្លារ នៅក្នុងរយៈពេលចន្លោះពី ១២ ទៅ១៤ ខែបន្ទាប់។ សូមជម្រាបផងដែរថា គិតត្រឹមចុងឆ្នាំ២០២២ ក្រុមហ៊ុនបច្ចេកវិទ្យាខ្នាតយក្សមួយនេះ មានបុគ្គលិកសរុបប្រមាណជាង ២២១,០០០នាក់នៅជុំវិញពិភពលោក ក្នុងនោះមាន ១២២,០០០នាក់ នៅក្នុងសហរដ្ឋអាមេរិកផ្ទាល់។ ហើយការបញ្ឈប់បុគ្គលិកលើកនេះ គឺជាចំនួនច្រើនបំផុត បន្ទាប់ពីការកាត់បុគ្គលិកចំនួន ១៨,០០០នាក់ កាលពីឆ្នាំ២០១៤៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T03:10:04.306Z", "category": "ហិរញ្ញវត្ថុ", "views": 2490, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ចៀសបានចៀស! អាជ្ញាធរ ប្រកាសបិទផ្លូវ១ខ្សែនេះនៅស្រុកស្អាង និងក្រុងតាខ្មៅរយៈពេល ៧ថ្ងៃ	https://business-cambodia.com/articles/close-road-kandal	ដោយសារតែបញ្ហាទឹកជំនន់កើនឡើងខ្លាំង ដែលធ្វើឱ្យមានការជន់លិចកួចហូរច្រោះដាច់ដីក្បាល់ស្ពានព្រែកថី(ស្ពានលេខ៤) ដូច្នេះមន្ទីរសាធារណការ និងដឹកជញ្ជូនខេត្តកណ្តាល បានធ្វើការបិទចរាចររថយន្តដឹកទំនិញធុនធ្ងន់គ្រប់ប្រភេទ នៅលើកំណាត់ផ្លូវជាតិលេខ២១ ស្ថិតក្នុងស្រុកស្អាង និងក្រុងតាខ្មៅ ខេត្តកណ្តាល រយៈពេល០៧ ថ្ងៃ គឺគិតចាប់ពីថ្ងៃទី២០ ដល់ថ្ងៃទី២៦ ខែមករា ឆ្នាំ២០២៣ នេះ។ ជាមួយគ្នានោះដែរ យោងតាមការចុះផ្សាយដោយមន្ទីរសាធារណការ និងដឹកជញ្ជូនបានឱ្យដឹងថា ការបិទនេះគឺដើម្បីធ្វើការជួសជុលជាបណ្តោះអាសន្ន បញ្ចៀសការខូចខាតកំណាត់ផ្លូវ ស្ពានព្រែកថី(ស្ពានលេខ៤) ជាយថាហេតុ។ សូមបញ្ជាក់ថា ចំពោះរថយន្តដឹកទំនិញធុនធ្ងន់ដែលមានបំណងធ្វើដំណើរទៅកាន់ស្រុកកោះធំ រឺពីស្រុកកោះធំទៅក្រុងតាខ្មៅតម្រូវឱ្យវាងធ្វើដំណើរតាមផ្លូវខេត្តលេខ១១០ ដោយឆ្លងស្ពានមិត្តភាពកម្ពុជា-ចិន តាខ្មៅ និងស្ពានមិត្តភាពកម្ពុជា-ចិន កោះធំវិញ។ ចំពោះរថយន្តដឹកទំនិញពីស្រុកកោះទៅខេត្តតាកែវ សូមវាងធ្វើដំណើរតាមផ្លូវខេត្តលេខ១២៩ ប៉ុន្តែសម្រាប់រថយន្តគ្រួសារអាចធ្វើចរាចរណ៍បានជាធម្មតា៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-19T01:33:25.388Z", "category": "ព័ត៌មានថ្មីៗ", "views": 1232, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនឈានមុខគេផ្នែកបច្ចេកវិទ្យាសំអាត Karcher សម្ពោធសាខាធំនៅកម្ពុជា តាំងផលិតផលទំនើបៗជាង ៥០០មុខ	https://business-cambodia.com/articles/karcher	នាថ្ងៃ ពុធ ទី ១៨ ខែ មករា ឆ្នាំ ២០២៣ ក្រុមហ៊ុន Karcher ដែលជាក្រុមហ៊ុននាំមុខគេ ផ្នែកបច្ចេកវិទ្យាសំអាត បានរៀបចំកម្មវិធីសម្ពោធ នូវទីស្នាក់ការថ្មី និងមជ្ឈមណ្ឌលលក់របស់ខ្លួន ប្រចាំរាជធានីភ្នំពេញ ដែលមានទីតាំងស្ថិតនៅ ផ្លូវ១៩៨៦ ភូមិភ្នំពេញថ្មី សង្កាត់ភ្នំពេញថ្មី ខណ្ឌ សែនសុខ រាជធានីភ្នំពេញ។ ភ្ញៀវចូលរួមជាកិត្តិយសរួមមាន ឯកឧត្តម  Stefan Messerer ឯកអគ្គរដ្ឋទូតអាល្លឺម៉ង់ ប្រចាំកម្ពុជា លោក Christian May អគ្គនាយករង Karcher ពិភពលោក លោក Klaus Puehmeyer នាយកប្រចាំតំបន់ អាស៊ាន តៃវ៉ាន់ និង កូរ៉េខាងត្បូង លោក Tassilo Brinzer ប្រធានសភាពាណិជ្ជកម្មអឺរ៉ុប និង លោកមាជ សម្បត្តិ នាយកគ្រប់គ្រង Karcher ប្រចាំប្រទេសកម្ពុជា។ ផលិតផលជាង៥០០ មុខរបស់ ក្រុមហ៊ុន Karcher នឹងធ្វើការដាក់តាំងលក់នៅក្នុងមជ្ឈមណ្ឌលលក់នេះ។ ក្រៅពីមជ្ឈមណ្ឌលលក់ថ្មីទីតាំងថ្មីនេះបំរើជា ទីស្នាក់ការកណ្តាល មជ្ឈមណ្ឌលសេវាកម្មជួសជុល ទីតាំងបណ្តុះបណ្តាល ក៏ដូចជាទីតាំងសាកល្បងផលិតផលរបស់អតិជនផងដែរ។ សូមបញ្ជាក់ថា បុគ្គលិកដែលបំរើការនៅក្នុងមជ្ឈមណ្ឌលលក់ Karcher រួមមានបុគ្គលិកផ្នែកលក់ និងផ្នែកសេវាកម្ម ជួសជុល សុទ្ធសឹងជាបុគ្គលិកជំនាញ ដែលទទួលបានការបណ្តុះបណ្តាលត្រឹមត្រូវពីក្រុមហ៊ុន។ បើតាមប្រសាសន៍ របស់លោក មាជ សម្បត្តិ នាយកប្រចាំប្រទេសរបស់  ក្រុមហ៊ុន Karcher Cambodia បានអោយដឹងថា ទីតាំងថ្មីនេះនឹងផ្តល់នូវភាពងាយស្រួល សំរាប់អតិថិជនក្នុងការស្វែងរកជាវនូវផលិតផលសំអាតរបស់ក្រុមហ៊ុនអាល្លឺម៉ង់ដែលមានគុណភាពខ្ពស់ ក៏ដូចជាសេវាកម្មជួសជុលផងដែរ។ ចំណែកអគារការិយាល័យថ្មី ក៏ផ្តល់នូវផាសុខភាពផងដែរដល់បុគ្គលិកដែលបំរើការនៅទីនេះ។ ចំនែកលោក Klaus Puehmeyer នាយកប្រចាំតំបន់ អាស៊ាន តៃវ៉ាន់ និង កូរ៉េខាងត្បូង ក៏បានគូសបញ្ជាក់ដែរថា បើទោះជាពីរ បីឆ្នាំចុងក្រោយនេះ យើងមានភាពលំបាកដោយសារតែជំងឺកូវីដ ក៏យើងនូវតែមិនបានបញ្ឈប់នូវការវិនិយោគរបស់យើងនៅក្នុងប្រទេសកម្ពុជាឡើយ។ យើងមានជំនឿថា អតិជនរបស់យើង នឹងរីករាយចំពោះផលិផលសំអាតរបស់យើង ដែលពិតជាផ្តល់នូវប្រយោជន៍ ចំពោះការរស់នៅប្រចាំថ្ងៃ ក៏ដូចជាអាជីវកម្មរបស់ខ្លួន។ អំពីក្រុមហ៊ុន Karcher គឺជាក្រុមហ៊ុននាំមុខលំដាប់ពិភពលោកសំរាប់ផលិតផលសំអាត។ ក្រុមហ៊ុនមានបុគ្គលិកសរុបច្រើនជាង១៤៤០០ នាក់ នៅក្នុង ៧៨ ប្រទេស និងមាន ១៥០ទីតាំង ទូទាំងពិភពលោក។ Karcher មានមជ្ឈមណ្ឌលបំរើសេវាកម្មជួសជុល ច្រើនជាង ៥០០០០ កន្លែង នៅទូទាំងពិភពលោក។ នៅឆ្នាំ ២០២១ បរិមាណលក់របស់ក្រុមហ៊ុនបានកើនដល់ជាង ៣ ពាន់លានអឺរ៉ូ ដែលជាតួលេខមួយខ្ពស់មិនធ្លាប់មានពីមុន៕ សំរាប់ព័ត៌មានបន្ថែម Email: Sambath.meach@karcher.com Karcher Centre Phnom Penh    www.karcher.com/kh Press contact:  Sambath Meach - Country Manager, Karcher Cambodia Email: Sambath.meach@karcher.com Telephone:  +85515336333	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T11:46:06.050Z", "category": "PR", "views": 703, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
មិនធ្លាប់មាននៅខ្មែរ! បុរសម្នាក់ប្រមូលសត្វស្លាបលម្អក្នុងហាង កក្រើកពេញប្រទេសថៃ អាចទាញចំណូល៣ពាន់/ខែ	https://business-cambodia.com/articles/news-startup-sale-tips	ជាទូទៅពេលចង់មើលសត្វស្លាបស្អាត ច្រើនប្រភេទ មនុស្សភាគច្រើនគេចូលចិត្តទៅលេងតាមសួនសត្វ ប៉ុន្តែវាហាក់បីចំលែក និងគួរឱ្យចាប់អារម្មណ៍ខ្លាំងទែន ដែលហាងកាហ្វេនៅប្រទេសថៃមួយកន្លែងបានប្រមូលទិញ សត្វស្លាបគ្រប់ទីទិសទីនៅក្នុងពិភពលោក ដែលមានជាង១០០ក្បាលដាក់នៅក្នុងហាងរបស់ខ្លួន ដោយមួយខែអាចទាញចំណូលជាង៣ពាន់ដុល្លារ។ លោក ឈីឆា វត្យា ដែលជាម្ចាស់ហាង Happy Bird's Day  បានឱ្យដឹងថា មុនពេលដែលលោកបើកហាងកាហ្វេបក្សីនេះឡើង លោកធ្លាប់មានហាងកាហ្វេទន្សាយរួចមកហើយ។ ប៉ុន្តែដោយខ្លួនមានចិត្តស្រលាញ់សត្វស្លាប ដែលខ្លួនធ្លាប់បទពិសោធចិញ្ចឹមនៅផ្ទះតាំងពីតូចផងនោះ លោកក៏មានគំនិតមួយចង់ បើកហាងកាហ្វេបក្សី មួយទៀត ព្រោះវាជាប្រភេទសត្វស្លូត ដែលអាចលេងជាមួយមនុស្សបាន ហើយសត្វខ្លះអាចនិយាយជាមួយមនុស្សបានទៀត គ្រាន់តែវឹកហាត់បន្តិចបាន។ ក្នុងអំឡុងឆ្នាំ២០២១ ពេលនោះ លោកបានចំណាយពេលប្រមូលសត្វស្លាបជាច្រើនប្រភេទ ចាប់ពីជាង ៤០ ក្បាល រហូតដល់ជាង ១00 ក្បាល។ ដោយបក្សីដែលជាតួឯករបស់ហាង អតិថិជនភាគច្រើនចូលចិត្តលេងជាមួយសត្វស្លាបតូចៗដូចជា Phopus ឬសេកតូចបំផុតក្នុងពិភពលោក និងប្រភេទសត្វស្លាបអាចនិយាយបានប្រសិនបើត្រូវបានហ្វឹកហ្វឺននោះ។ បន្ទាប់បើកសម្ភោធរួចរាល់ មានមេឌា និងមនុស្សជាច្រើនបានចូលចិតវា និងថតរូបជាមួយវា រហូតផ្ទុះការចាប់អារម្មណ៍ខ្លាំងក្នុងប្រទេសថៃ រហូតអាចទាញភ្ញៀវពេញហាង ដោយមួយខែអាចចំណេញ៣ពាន់ដុល្លារ បើផាត់លើការចំណាយផ្សេងៗរួច។ គួរជម្រាបផងដែថា សម្រាប់អ្នកដែលចង់ទៅលេង និងលេងជាមួយសត្វស្លាប ហាងគិតថ្លៃ១០.៥០ ដុល្លារក្នុងមនុស្សម្នាក់ អាចប្តូរជូនភេសជ្ជៈ ១ កែវក្នុងម៉ឺនុយ ចំណីបក្សី រូបថត Polaroid ១ សន្លឹកដោយឥតគិតថ្លៃ។ កុមារដែលមានកម្ពស់ក្រោម ១០០ សង់ទីម៉ែត្រអាចចូលដោយឥតគិតថ្លៃ ប៉ុន្តែត្រូវតែអមដោយមនុស្សពេញវ័យគ្រប់ពេល៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T09:59:02.583Z", "category": "កំពូលអ្នកលក់", "views": 471, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
រដ្ឋបាលរាជធានីភ្នំពេញ ប្រកាសផ្អាកមិនឱ្យឡានធំឆ្លងកាត់កំណាត់ផ្លូវ ២ខ្សែ នៅមហាវិថីឈ្នះៗ ចាប់ពីថ្ងៃស្អែក	https://business-cambodia.com/articles/close-road	មុននេះបន្តិច យោងតាមការលិខិតរបស់រដ្ឋបាលរាជធានីភ្នំពេញ បានប្រកាសថាចាប់ពីថ្ងៃទី១៩ ខែមករា ឆ្នាំ២០២៣ វេលាម៉ោង ០៥:០០ នាទីតទៅរដ្ឋបាលបានសម្រេចបញ្ចៀសចរាចរ និងផ្អាកចរាចរជាបណ្តោះអាសន្នជុំវិញទីតាំងប្រារព្ធពិធី ដោយមិនអនុញ្ញាតឱ្យយានយន្តធុនធ្ងន់គ្រប់ប្រភេទឆ្លងកាត់មហាវិថីឈ្នះឈ្នះចាប់ពីផ្លូវជាតិលេខ៦ ដល់ផ្លូវជាតិលេខ៤។ ការសម្រេចបិទនេះគឺដោយសារតែនៅថ្ងៃស្អែកនេះ ក្រសួងសុខាភិបាលនឹងរៀបចំពិធីពិនិត្យវឌ្ឍនភាពកាងារ ការសាងសង់មន្ទីរពេទ្យជាតិ តេជោសន្តិភាព ដែលស្ថិតនៅភូមិកប់ស្រូវធំ សង្កាត់គោករកា ខណ្ឌព្រែកព្នៅ រាជធានីភ្នំពេញ ក្រោមអធិបតីភាពដ៏ខ្ពង់ខ្ពស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តីនៃព្រះរាជាណាចក្រកម្ពជា។ រដ្ឋបាលរាជធានីភ្នំពេញ បានបញ្ជាក់ថា សូមបងប្អូនប្រជាពលរដ្ឋម្ចាស់ក្រុមហ៊ុនដឹកជញ្ជូន និងអ្នកបើកបរយានយន្តធុនធ្ងន់គ្រប់ប្រភេទដែលធ្វើដំណើរឆ្លងកាត់តាមដងផ្លូវខាងលើសូមមេត្តាជ្រាប យោគយល់អធ្យាស្រ័យនិងបញ្ចៀសការធ្វើដំណើរឆ្លងកាត់ទីតាំងប្រារព្ធពិធីតាមកាលបរិច្ឆេទខាងលើដោយអនុគ្រោះ។ ផុតរយៈពេលហាមឃាត់បណ្តោះអាសន្ននេះ រដ្ឋបាលនឹងបើកឱ្យចរាចរជាធម្មតាវិញ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T09:53:40.278Z", "category": "ព័ត៌មានថ្មីៗ", "views": 1364, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
វេរឆ្លងធនាគារតាម KHQR លុយកាត់ចេញពីកុងយើងតែមិនឃើញចូលកុងមួយទៀតតើគួរធ្វើបែបណា?	https://business-cambodia.com/articles/how-to-solve-transfering-issue-via-khqr-transfer	បច្ចុប្បន្នការវេរលុយឆ្លងពីធនាគារមួយទៅធនាគារមួយមានភាពងាយស្រួលនិងមិនអស់ថ្លៃសេវាឡើយព្រោះយើងអាចវេរឆ្លងរវាងធនាគារមួយទៅមួយទៀតតាមរយៈ KHQR ក្នុងApp របស់ធនាគារនីមួយៗ។ យ៉ាងណាមិញ បើទោះបីជាការវេរមានភាពងាយស្រួលក៏ដោយ តែពេលខ្លះបងប្អូនយើងវេរឆ្លងធនាគារជួបបញ្ហាមួយគឺពេលវេរលុយបានកាត់ចេញពីកុងធនាគារហើយ តែមិនឃើញលោតចូលទៅក្នុងកុងធនាគារមួយទៀត។ ចុះបើបងប្អូនជួបករណនីដូចបានរៀបរាប់ខាងលើ តើយើងគួរទាក់ទងទៅខាងណាដើម្បីទទួលបានដំណោះស្រាយ? ក្នុងករណីបងប្អូនវេរលុយឆ្លងធនាគារតាមKHQR ដោយលុយត្រូវបានកាត់ចេញពីកុងធនាគារ តែមិនឃើញលោតចូលកុងធនាគារដែលយើងត្រូវវេរចូល បងប្អូនអាចទាក់ទងទៅខាងធនាគារដែលបងប្អូនបានវេរលុយចេញ។ ត្រង់នេះ ឧទាហរណ៍ថាបងប្អូនវេរពី ABA ទៅអេស៊ីលីដាតាម KHQR តែមិនឃើញលុយចូលកុង អេស៊ីលីដា បងប្អូនអាចទាក់ទងទៅធនាគារ ABA ដើម្បីឲ្យពួកគាត់ជួយពិនិត្រប្រតិបត្តិការជូន នេះបើយោងតាមការលើកឡើងរបស់ក្រុមការងារបាកគង។ គួរបញ្ជាក់ផងដែរកម្មវិធី KHQR គឺជាផ្នែករបស់ប្រព័ន្ធបាគងដែលជាកម្មវិធីវេរលុយឆ្លងធនាគារនិងទូទាត់ឆ្លងធនាគារដោយមិនគិតថ្លៃសេវាឡើយសម្រាប់ប្រតិបត្តិការ៥០០ដុល្លារចុះក្រោមហើយវេរម្ដងត្រឹមតែ៥០០ដុល្លារប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T09:35:01.103Z", "category": "ហិរញ្ញវត្ថុ", "views": 6939, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ម្ចាស់ហាង Belyna ចាប់ដៃសា្វមីរកស៊ីពីតូច ប្រកាន់ក្បួនរកស៊ី៣ពង្រីកខ្លួន៤សាខា មានសេវាកម្ម៩៩មុខ	https://business-cambodia.com/articles/srun-sopheaktra-ceo-belyna	ផ្ដើមចេញពីអ្នកលក់អនឡាញម្នាក់ ដែលលក់ទឹកថ្នាំជូតបំបាត់មុនលើមុខគ្រប់ប្រភេទ អ្នកនាង ស៊្រុន សុភ័ត្រា បានវិវត្តន៍ខ្លួនក្លាយជាអគ្គនាយិកាហាង Belyna Spa & Salon ដែលបានពង្រីកខ្លួនបាន៤សាខាធំៗ និងមានសេវាកម្មរហូតដល់ទៅ៩៩មុខ។ បើក្រឡេកបកក្រោយបន្តិច គឺការប្រឡូកចូលក្នុងមាគ៌ាជាអ្នកជំនួញស្រី ត្រូវបានលោកស្រីបានដើរមកឆ្ងាយរាប់ម៉ឺនជំហានទៅហើយ ព្រោះបច្ចុប្បន្នអាជីវកម្មលោកស្រីកំពុងតែទទួលបានការគាំទ្រច្រើនពីសំណាក់អតិថិជន បើទោះបីជា ហាងអ្នកស្រីធ្លាប់បានប្ដូរឈ្មោះយីហោថ្មី ប៉ុន្តែរក្សាម្ចាស់ដដែលក៏ដោយ។ រំលឹកទៅកាន់អតីតកាលបន្តិច អ្នកជំនួញស្រីមាឌល្អិតចិត្តធំរូបនេះ និងឧត្តមស្វាមី ដែលជាដៃគូជីវិត ដៃគូអាជីវកម្ម ដែលជួយបំពេញគ្នាប្រៀបដូចដៃឆ្វេងជួយបំពេញដៃស្ដាំ បានចាប់ផ្ដើមអាជីវកម្មដំបូងជាអ្នកលក់ទឹកថ្នាំជូតបំបាត់មុនលើមុខអស់រយៈពេល១ឆ្នាំ ហើយក៏សម្រេចចិត្តទៅរៀនផ្នែកសម្រស់ដល់ប្រទេសកូរ៉េ។  ក្រោយត្រឡប់មកមាតុភូមិវិញ អ្នកស្រីនិងស្វាមី ក៏បានជួលទីតាំងតូចមួយនៅម្ដុំពេទ្យកុមារជាតិ បើកជាកូនហាងមួយផ្ដល់សេវាកម្មញិចមុន និងម៉ាស្សាមុខ ដោយចំណាយដើមទុនដំបូងខ្ទង់៥ពាន់ដុល្លារ។ អ្វីដែលពិសេស អាជីវកម្មអ្នកស្រីទទួលបានការគាំទ្រខ្លាំងតាំងពីថ្ងៃចាប់ផ្ដើម និងជួយណែនាំបន្តដល់អតិថិជនផ្សេងៗទៀត រហូតធ្វើឱ្យអតិថិជនមកគាំទ្រហាងអ្នកស្រីមិនដាច់។ ភ្ញៀវកាន់តែច្រើន គាត់ក៏មានតម្រូវការកាន់តែច្រើន ហើយជារឿយៗតែងតែសួរអ្នកស្រីអំពីសេវាកម្មនេះ សេវាកម្មនោះថ្មីៗជានិច្ច ដែលជាហេតុជំរុញចិត្តអ្នកស្រីឱ្យបន្តអភិវឌ្ឍន៍ហាងឱ្យកាន់តែស្រស់ស្អាត ផលិតផល និងសេវាកម្មកាន់តែមានច្រើនឡើងៗយ៉ាងសម្បូរបែប រហូតឈានដល់ការផ្ដល់សេវាកម្មទាក់ទងនឹងភាពស្រស់ស្អាតរបស់អតិថិជនតាំងពីចុងសក់ រហូតដល់ចុងជើង។ ១. រកស៊ីត្រូវធ្វើអ្វីដែលថ្មីប្លែកពិសេសជាងគេ លឿនជាងគេ ឆ្លងតាមបទពិសោធន៍រកស៊ីជិត១ទសវត្សរ៍ លោកស្រីលើកទឹកចិត្តឱ្យអ្នករកស៊ីគប្បីចេញក្រៅប្រទេសឱ្យបានច្រើន បើសិនជាអាច ដើម្បីអាចមើលឃើញពិភពលោកកាន់តែទូលាយ មើលឃើញពីភាពរីកចម្រើនរបស់ប្រទេសដែលដើរមុនយើង ដើម្បីទទួលបានចំណេះដឹងថ្មីៗទាក់ទងនឹងអាជីវកម្មដែលយើងចង់ធ្វើ ឬកំពុងធ្វើ។ ក្នុងការរកស៊ីអ្នកស្រីតែងប្រកាន់នូវការរកស៊ីដោយត្រូវធ្វើអ្វីដែលថ្មីប្លែកពីគេ មិនចម្លងគេ ហើយធ្វើឱ្យលឿនជាងគេ ដែលជាកាតាលីករជំរុញឱ្យជំនួញអ្នកស្រីរីកចម្រើនមកដល់ចំណុចបច្ចុប្បន្ន។ ២. យុទ្ធសាស្ត្រទីផ្សារខ្លាំងមិនហួសសម័យ ដូចការជម្រាបជូនខាងដើម ចាប់ផ្ដើមភ្លាមអាជីវកម្មអ្នកស្រីបានប្រើប្រាស់ការលក់ ការផ្សព្វផ្សាយតាមបណ្ដាញសង្គម ដែលធ្វើឱ្យអតិថជនស្គាល់ ជាប់មន្តស្នេហ៍ រហូតតាមមកគាំទ្រសេវាកម្មរបស់ហាងអ្នកស្រីជាបន្តបន្ទាប់។ អ្នកស្រីបញ្ជាក់ថាបច្ចុប្បន្ន យុទ្ធសាស្ត្រទីផ្សារ ដែលហាងលោកស្រីធ្វើគឺការផ្សព្វផ្សាយតាមបណ្ដាញសង្គម ការជួយណែនាំតៗគ្នាពីអតិថិជនម្នាក់ទៅអតិថជនម្នាក់ និងការបើប្រាស់បុគ្គលមានឥទ្ធិពលជួយផ្សព្វផ្សាយពីអាជីវកម្មអ្នកស្រី ដែលយុទ្ធសាស្ត្រទីផ្សារធំៗ៣នេះ គឺមានឥទ្ធិពលខ្លាំងបំផុត។ ៣. ជ្រើសរើសទីតាំងស្រូបភ្ញៀវ កាលពីមុនអ្នកស្រីជ្រើសរើសទីតាំងដែលមានតម្លៃសមរម្យតាមលទ្ធភាព ប៉ុន្តែក្រោយមកទីតាំងដែលអ្នកស្រីជ្រើសរើស គឺភាគច្រើនជាទីតាំងកែង ទីតាំងទីប្រជុំជន មានមនុស្សរស់នៅច្រើន ឬនៅក្បែរអតិថិជនគោលដៅ ទីតាំងមានចំណតធំទូលាយអាចចតរថយន្តយ៉ាងតិច៥គ្រឿង អ្វីដែលពិសេសគឺអតិថិជនដែលធ្វើដំណើរតាមដងផ្លូវអាចជិះឃើញហាង មុនពេលគាត់សម្រេចចិត្តប្រើប្រាស់សេវាកម្ម Belyna នៅថ្ងៃណាមួយ។ គួរជម្រាបថា Belyna Spa & Salon គឺជាហាងដែលផ្ដល់សេវាកម្មទាក់ទងនឹងសម្រស់ ធ្វើឱ្យអតិថិជនស្អាតតាំងពីចុងសក់ដល់ចុងជើងរួមមានដូចជា ម៉ាស្សាមុខ ស្ប៉ាខ្លួន ខាត់ស្បែក បាញ់ឡាស៊ែរជម្រុះរោម និងសាឡនគ្រប់មុខទាំងអស់។ នាពេលបច្ចុប្បន្នហាងមាន ៤សាខា ហើយឆ្នាំ២០២៣នេះ គ្រោងនឹងពង្រីកខ្លួនបន្ថែមចំនួន៣សាខាទៀតគឺ នៅផ្សារទំនើបអ៊ីអន៣  សាខាទួលទំពូង ដែលគ្រោងនឹងបើកក្នុងអំឡុងខែ៣ និងសាខាផ្លូវ២០០៤។  ប្រសិនបើអ្នកចាប់អារម្មណ៍ លោកអ្នកអាចទំនាក់ទំនង៖ ហ្វេសប៊ុកផេក  Belyna - បេលីណា Spa & Salon ឆាណែលតេឡេក្រាម https://t.me/belynasalon ៕  ចង់ពូកែរកស៊ី ចង់រៀនគំនិតរកស៊ីល្អពិសេសជាច្រើនរាល់ថ្ងៃឥតគិតថ្លៃ សូមចុចទីនេះ https://bit.ly/3FMWfb9	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T09:34:37.054Z", "category": "ភាពជាអ្នកដឹកនាំ", "views": 2744, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ដាក់មុនបានមុន! អាកាសយានដ្ឋានអន្តរជាតិភ្នំពេញនិង ខេត្តព្រះសីហនុ ប្រកាសរើសបុគ្គលិកបន្ថែម ចាប់អារម្មណ៍ដាក់ពាក្យបាន	https://business-cambodia.com/articles/cambodia-airports-job-offer	ឱកាសល្អបានមកដល់ម្តងទៀតហើយ ជាពិសេសសម្រាប់អ្នកដែលមានចំណាប់អារម្មណ៍ចង់ធ្វើការនៅព្រលានយន្តហោះ ខណៈពេលនេះអាកាសយានដ្ឋានអន្តរជាតិភ្នំពេញ និងអាកាសយានដ្ឋានខេត្តព្រះសីហនុ កំពុងប្រកាសជ្រើសរើសបុគ្គលិកតាមផ្នែកសរុប ១១ នាក់។ដោយក្នុងនោះមានផ្នែកដូចជា ៖ Flight Coordinating Agent (០៦ មុខតំណែង) Junior Technician (០១ មុខតំណែង) Sihanoukville Aviation Development Manager (០១ មុខតំណែង) Commercial Analyst (០១ មុខតំណែង) Internal Audit Assistant Manager (០១ មុខតំណែង) Maintenance Manager (០១ មុខតំណែង) ហេតុនេះសម្រាប់បងប្អូនដែលមានក្តីស្រមៃនិងបំណងចង់ធ្វើការដាក់ពាក្យ អាចយកប្រវត្តិរូបសង្ខេបដាក់ផ្ទាល់នៅអាកាសយានដ្ឋានអន្តរជាតិភ្នំពេញបាន។សម្រាប់ឱកាសការងារជាច្រើនទៀតនិងព័ត៌មានលំអិត សូមចូលទៅកាន់ហ្វេសប៊ុកផេកផ្លូវការរបស់  Cambodia Airport ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T09:27:18.974Z", "category": "ព័ត៌មានថ្មីៗ", "views": 736, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឯកឧត្តម វ៉េង សិរីវុឌ្ឍ៖ ងើយស្កក ឱនដាក់គ្រាប់ ចេះដាក់ខ្លួន នាំឱ្យរីកចម្រើន	https://business-cambodia.com/articles/he-veng-sereyvuth-speech	ក្នុងជីវិតរស់នៅ មនុស្សជាច្រើននឹងធ្លាប់ឭពាក្យចាស់លោកពោលថា “ងើយស្កក ឱនដាក់គ្រាប់”។ ពំនោលនេះគឺសម្តៅដល់ការប្រៀបធៀបមនុស្សនឹងដើមស្រូវ ប្រសិនបើវាងើយឡើងលើវានឹងគ្មានគ្រាប់នោះទេ។ ប៉ុន្តែបើវាឱនចុះក្រោមដើមស្រូវនោះនឹងសម្បូរទៅដោយគ្រាប់ប្រមូលផលបានខ្ពស់។ ដូចគ្នានេះដែរ ឯកឧត្តម វ៉េង សិរីវុឌ្ឍ បច្ចុប្បន្នគឺជា ប្រធានក្រុមប្រឹក្សាភិបាលនៃសាកលវិទ្យាល័យបញ្ញាសាស្ត្រកម្ពុជា និងជាអ្នកនិពន្ធស្នាដៃសៀវភៅ “គ្មាននរណាកើតមកក្រទេ" ធ្លាប់បានលើកឡើងថា “ងើយស្កក ឱនដាក់គ្រាប់ ចេះដាក់ខ្លួន នាំឱ្យជីវិតរីកចម្រើន”។ តាមរយៈបទពិសោធន៍ ឯកឧត្តមបានលើកឡើងថា “ចប់បរិញ្ញាបត្រនៅឆ្ងាយដាច់អាល័យណាស់ រៀនឱ្យច្រើនអានសៀវភៅឱ្យច្រើនទើបដឹងថាយើងនៅល្ងង់ណាស់ ចំណេះវិជ្ជាជ្រៅជាងមហាសមុទ្រទៅទៀត ចំពោះខ្ញុំកិច្ចការគឺបទពិសោធន៍ ដាក់ក្បាលក្រោមតុធ្វើការ ហើយទាមទារឱ្យយើងមានចរិយាសម្បត្តិមួយចំនួននាំឱ្យជីវិតរីកចម្រើន នោះគឺចេះដាក់ខ្លួន ចេះសង្កេត ចេះស្តាប់គេ មានពហុចំណេះដឹងពោលគឺរៀនឱ្យដឹងរៀនឱ្យយល់ ហើយកុំធ្វើជាមនុស្សទឹកពេញកែវ ទាំងអស់នេះគឺតម្រូវឱ្យដាក់ខ្លួនរៀនសូត្រគ្រប់ពេលវេលា ហើយមនុស្សដែលដាក់ខ្លួន គ្មានទេពាក្យថាដើរថយក្រោយ ”។ កំណើតកើតជាកូនអ្នកខេត្តព្រៃវែង យកខ្លួនធាក់ស៊ីក្លូ ប្តូរយកការរៀនសូត្រ ឯកឧត្តម បានពោលយើងដូច្នេះថា “ខ្ញុំធ្លាប់ធាក់ស៊ីក្លូដឹកភ្ញៀវចូលសណ្ឋារគារលំដាប់មួយក្នុងក្រុងភ្នំពេញ ប៉ុន្តែ២០ឆ្នាំក្រោយខ្ញុំដើរចូលសណ្ឋារគារនោះយ៉ាងមានមោទកភាព ក្នុងនាមខ្ញុំជារដ្ឋមន្រ្តីក្រសួងទេសចរណ៍ ដូច្នេះខ្ញុំសូមផ្តាំប្អូនៗថាមិនថា យើងមានដើមកំណើតមកពីណា ក្រខ្សត់យ៉ាងណា សំខាន់យើងត្រូវត្រៀមខ្លួនឱ្យបានល្អនិងរួចរាល់ជានិច្ចដើម្បីចាប់ឱកាស”៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T09:25:20.091Z", "category": "ភាពជាអ្នកដឹកនាំ", "views": 557, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធ្វើការឲ្យគេអាចក្លាយជាសេដ្ឋី! សហគ្រិនចាស់វស្សា២រូប ប្រាប់ចំៗឲ្យធ្វើរឿងធំ៤នេះ ទោះមិនចេញរកស៊ីក៏ក្លាយជាអ្នកមាន	https://business-cambodia.com/articles/tips-to-become-a-rich-employee	ធ្វើការឲ្យគេក៏អាចក្លាយជាសេដ្ឋីបានដែរ មិនចាំបាច់ទាល់តែចេញរកស៊ីខ្លួនឯងនោះទេ។ ជាក់ស្តែង លោក Tim Cook ចាប់ផ្តើមធ្វើការនៅក្រុមហ៊ុន Apple ដំបូងប្រាក់ខែខ្ទង់ ៤០ម៉ឺនដុល្លារ/មួយឆ្នាំ។ ប៉ុន្តែមកដល់ចុងឆ្នាំ២០២២ គិតទាំងប្រាក់ខែនិងប្រាក់ឧបត្ថម្ភផ្សេងៗសរុប ៩៩លានដុល្លារឯណោះ/មួយឆ្នាំ ដែលធ្វើឲ្យលោកក្លាយជាសេដ្ឋីទោះបីកំពុងនៅធ្វើការឲ្យគេក៏ដោយ។ ជុំវិញរឿងនេះ សហគ្រិនចាស់វស្សាកម្ពុជា២រូប ប្រាប់ចំៗឲ្យធ្វើរឿងធំៗ៤ខាងក្រោម ទោះមិនចេញរកស៊ីក៏អាចក្លាយជាអ្នកមាន៖ ១/. លោក សំ កុសល  ធ្វើការបែប Tim Cook៖ CEO ម្នាក់នេះប្រឹងធ្វើការខ្លាំងបំផុត រហូតដល់ថ្ងៃដែល Steve Jobs ឈឺធ្ងន់ គាត់ត្រូវទទួលរ៉ាប់រងការងារក្នុងក្រុមហ៊ុនទាំងស្រុងតែម្តង។ លោក សំ កុសល បានលើកឡើងថា៖ «ធ្វើការបែប Tim Cook គឺធ្វើរហូតអាចជំនួសការងារមេបានគ្រប់មុខ មិនមែនមួយមុខ។ ឲ្យមេឈប់ធ្វើការដោយស្ងប់ចិត្ត យើងធ្វើជំនួសគាត់វិញ»។ រើសមេគិតធំ៖ សព្វថ្ងៃនៅក្នុងខ្មែរមានក្រុមហ៊ុនតូចៗច្រើន ប៉ុន្តែមើលសំបកក្រៅទោះឃើញរាងរៅតូចមែនពិត តែមេឬអ្នកដឹកនាំមានគំនិតធំមែនទែន។ ពួកគាត់មានក្តីស្រមៃធំសម្រាប់ស្រុកខ្មែរ មានក្តីស្រមៃធំសម្រាប់ភ្ញៀវ មានមហិច្ឆតាធំ មានចក្ខុវិស័យរឹងមាំនិងវែងឆ្ងាយ។ ស្ថាបនិក BAKSEY MEDIA ថ្លែងថា៖ «មេបែបនេះចាយពេលវេលារបស់អ្នករាប់សិនឆ្នាំជាមួយគាត់ទៅមិនខុសទេ ប៉ុន្តែបើអត់មានមេអីចឹងទេគឺសយហើយ»។ ធ្វើការបែបចាបក្រហម៖ នៅចាបក្រហម ធ្វើការដើម្បីគោលដៅធំ មិនធ្វើការដើម្បីគោលដៅតូចទេ មិនធ្វើការដើម្បីប្រាក់ចំណេញរយៈពេលខ្លីទេ យើងធ្វើការដើម្បីប្រាក់ចំណេញរយៈពេលវែង និងគោលដៅសម្រាប់ភ្ញៀវ គោលដៅសម្រាប់ស្រុកខ្មែរ។ សហគ្រិនរូបនេះបាននិយាយថា៖ «ខ្ញុំជាមេខ្ញុំកំពុងរកផ្លូវឲ្យកូនក្រុមក្លាយជាសេដ្ឋីដោយកើតចេញពីកិច្ចការងារដែលខ្លួនបំពេញរាល់ថ្ងៃ»។ ២/. លោក សោម សម្បត្តិ «ប្រាក់ខែ២៥០$ ធ្វើការឲ្យដូច២៥០០$» ធ្វើការឲ្យខ្លាំង ប្រឹងធ្វើឲ្យលើស ធ្វើឲ្យអស់ពីលទ្ធភាពនិងសមត្ថភាព កុំខ្លាចក្រុមហ៊ុនចំណេញ។ បើប្រាក់ខែត្រឹម២៥០$ ត្រូវធ្វើឲ្យលើស២៥០$ ធ្វើច្រើនចេះច្រើន ចេះច្រើនចំណូលកើន តួនាទីក៏ឡើង ប្រាក់ខែក៏ខ្ពស់។ លោក សោម សម្បត្តិ នាយកប្រតិបត្តិក្រុមហ៊ុន Cam-Paint ថ្នាំពណ៌ជាតិ បានថ្លែងយ៉ាងដូច្នេះថា៖ «ពេលដែលខ្ញុំធ្វើការឱ្យគេប្រាក់ខែ២៥០ដុល្លារ ប៉ុន្តែខ្ញុំធ្វើការដូចប្រាក់ខែ២៥០០ដុល្លារ ដោយសារតែ២៥០ដុល្លារ ជាអ្វីដែលខ្ញុំកំពុងធ្វើ ប៉ុន្តែមិនមែនអ្វីដែលខ្ញុំចង់បាន ហើយពាក្យថា CEO នេះមិនដែលមាននៅក្នុងក្តីប្រាថ្នាខ្ញុំនោះដែរ ខ្ញុំគ្រាន់តែមានក្តីប្រាថ្នាត្រឹមមានឡានសម្រាប់គ្រួសារនិងមានមុខរបរត្រឹមត្រូវមួយ ហើយក៏មិនចង់ក្លាយជាអ្នកមានមហាសាលអ្វីនោះដែរ»។ យ៉ាងណាមិញ មិនថាអ្នកចេញរកស៊ី ឬធ្វើការឲ្យគេនោះទេ ច្រកនិងឱកាសកសាងភាពមានបានមានដូចគ្នា។ ប្រាក់ខែនៅតិច ឬចំណូលនៅទាបបង្ហាញថាសមត្ថភាពយើងមានបញ្ហា ម្លោះហើយចូលផ្ដោតសំខាន់បំផុតទៅលើ ការអភិវឌ្ឍន៍ខ្លួនឯង និងការកសាងខ្លួនឯងឱ្យខ្លាំងលើសមុន ដូចមានពាក្យមួយឃ្លាលើកឡើងថា៖ «ចំណូលរបស់អ្នកមិនអាចលើសពីកម្រិតសមត្ថភាពរបស់អ្នកឡើយ»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T08:40:18.364Z", "category": "ភាពជាអ្នកដឹកនាំ", "views": 857, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនបាច់ទៅឆ្ងាយ! ចង់បានសម្ភារជ័រ មកស្គាល់កន្លែងបោះដុំធំៗ ២កន្លែងនេះ មានលក់ទំនិញធូរថ្លៃៗគ្រប់ម៉ាក	https://business-cambodia.com/articles/2-place	សម្រាប់អ្នកដែលចង់បានសម្ភារៈជ័រក្នុងតម្លៃធូរថ្លៃ ឬចង់ទិញសម្ភារជ័រតម្លៃបោះដុំយកមកលក់បន្ត នាពេលនេះបងប្អូនទាំងអស់គ្នាមិនបាច់រកនៅឆ្ងាយ ឬទៅរកនៅប្រទេសជិតខាងទៀតឡើយ ពោលគឺអាចទិញនៅកន្លែង ២នេះបាន ព្រោះមានទាំងបោះដុំនឹងលក់រាយក្នុងតម្លៃធូរថ្លៃបំផុត។ កន្លែង ២នោះមានដូចជា៖ ១.  រដ្ឋា បោះដុំគ្រឿងជ័រពីរោងចក្រថៃ អ្នកនាង ឈុំ លក្ខិណា បច្ចុប្បន្នគឺជាថៅកែបោះដុំសម្ភារជ័រដ៏ល្បីឈ្មោះ១កន្លែងនៅប៉ោយប៉ែត បាននិយាយថា ពេលនេះជាឱកាសដ៏ល្អមួយសម្រាប់អ្នកចង់រកស៊ីខាងលក់សម្ភារជ័រ តែមិនដឹងត្រូវទៅយកពីកន្លែងណា ឬចាប់ផ្តើមពីចំណុចណា ព្រោះពេលនេះអ្នកនាងបានប្រកាសជ្រើសរើសតំណាងចែកចាយផ្តាច់ខេត្តក្រុងទូទាំងប្រទេសផងដែរ។ ចំពោះកន្លែងបោះដុំសម្ភារជ័ររបស់អ្នកនាងលក្ខិណា មានលក់ទំនិញដូចជា៖ កញ្ច្រែង តុ ចានស្រាក់ កៅអីគ្រប់ប្រភេទ កាំបិទ កែវទឹក ខ្ទះ ធុងទឹក ចានដែក និងសម្ភារជ័រជាច្រើនមុខទំនិញទៀត ប្រសិនជាចង់បានទំនិញមានគុណភាពល្អ តម្លៃសមរម្យ ឬចង់ក្លាយជាតំណាងចែកចាយផ្តាច់ខេត្តក្រុងនៅសម្ភារជ័រដែលយកមកពីរោងចក្រថៃដោយផ្ទាល់ បងប្អូនទាំងអស់គ្នាអាចឆែកមើលតាមផេកខាងលើបាន។ ប្រសិនជាងបងប្អូនចង់ដឹងពីព័ត៌មានលំអិតទាក់ទងជាមួយកញ្ចប់ហ្រ្វេនឆាយបោះដុំសម្ភារជ័យអាចទំនាក់ទំនងទៅកាន់លេខ៖ ០៧៧ ៩៥៦ ៥៣៧ ឬឆាតទៅផេក ធារ៉ា បោះដុំគ្រឿងជ័រពីរោងចក្រថៃ ឬ រដ្ឋា បោះដុំគ្រឿងជ័រពីរោងចក្រថៃ ។ ២. សិប្បកម្មបុប្ផា៩៩៩៩  អ្នកស្រី ជា បុប្ផា ដែលជាស្ថាបនិក សិប្បកម្មផលិតសម្ភារប្រើប្រាស់ជ័រ ដែលមានយីហោឈ្មោះ បុប្ផា៩៩៩៩ បាននិយាយថា កាលពីមុនមានបងប្អូនជាច្រើននាំចូលផលិតផលប្រើប្រាស់ជ័រជាច្រើនប្រភេទពីក្រៅប្រទេស ភាគច្រើនវៀតណាមនិងថៃ ប៉ុន្តែពេលនេះយើងមានសិប្បកម្ម និងវត្ថុធាតុដើមនៅក្នុងស្រុកស្រាប់ អាចផលិតសម្ភារៈជ័របានប្រមាណជាង១០០មុខហើយ កំពុងតែបោះដុំ និងលក់រាយនៅទូទាំង២៥ខេត្តក្រុង ។ អ្នកស្រីបានបន្តថា បុប្ផា៩៩៩៩ គិតមកទល់នឹងពេលនេះឈរជើងក្នុងការផលិតសម្ភារជ័រប្រមាណជា៤ឆ្នាំហើយ ដែលក្នុង ១ថ្ងៃៗអាចមានលទ្ធភាពផលិតសម្ភារជ័រប្រើប្រាស់នៅក្នុងផ្ទះរាប់ពាន់ សម្រាប់បោះដុំ និងលក់រាយ ក្នុងតម្លៃធូរថ្លៃ អ្វីដែលសំខាន់នោះគឺវាជាផលិតផលដែលផលិតដោយនៅក្នុងស្រុក ដោយស្នាដៃកូនខ្មែររបស់យើងផ្ទាល់ ចំណេញការងារ ថែមទាំងតម្លៃមិនសូវខុសពីរបស់នាំចូលឡើយ ។ សូមបញ្ជាក់ថា សិប្បកម្មបុប្ផា៩៩៩៩ គឺជាសិប្បកម្មរបស់កូនខ្មែរនៅក្នុងស្រុកមួយ ដែលកំពុងតែផលិតនិងចែកចាយ សម្ភារប្រើប្រាស់នៅក្នុងផ្ទះជាច្រើនប្រភេទ សិប្បកម្មមួយនេះនឹងត្រៀមផលិតសម្ភារ ប្រើប្រាស់ឱ្យកាន់តែច្រើនបន្ថែមទៀត ដើម្បីឱ្យប្រទេសយើងកាន់មានភាពរីកចម្រើន និងកាត់បន្ថយផលិតផលនាំចូលមួយចំនួន ។ ទំនាក់ទំនងបោះដុំ និងលក់រាយទៅកាន់ម្ចាស់សិប្បកម្មឈ្មោះបុប្ផា 9999 Call 0718456662/ 0977226117៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T08:23:45.869Z", "category": "ចាប់ផ្តើមអាជីវកម្ម", "views": 999, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កុំចេះតែខ្ចី! មើលសំណួរទាំង ១០ សិនមុននិងសម្រេចចិត្តដាក់ស្នើយកប្រាក់កម្ចី	https://business-cambodia.com/articles/top-ten-questions-taking-out-personal-loan	បើនិយាយដល់ការខ្ចីលុយធនាគារ រឿងទី១ដែលគែគិតដល់គឺ អត្រាការប្រាក់។ ដូច្នេះទាមទារឱ្យអ្នកដែលខ្ចីត្រូវសិក្សាស្រាវជ្រាវឱ្យបានច្បាស់លាស់មុនហ្នឹងសម្រេចចិត្ត ចៀសវាហខ្ចីហើយអាចមានហានិភ័យ។ ប្រសិនបើខ្ចីដើម្បីធ្វើជាដើមទុនក្នុងការរកស៊ីបើចំណេញចាត់ទុកថាសំណាងតែបើខាតច្បាស់ជាយ៉ាប់មិនខាន។ យោងតាមការដកស្រង់ចេញពីវេបសាយរបស់ធនាគា Santander បានបង្ហាញសំណួរទាំង ១០ ដែលលោកអ្នកគួរយល់ដឹងមុនពេលដាក់ស្នើយកប្រាក់កម្ចី៖ ១. តើត្រូវចំណាយពេលរង់ចាំប៉ុន្មានដែរដើម្បីទទួលបានការអនុម័តកម្ចីនោះ? រយៈពេលនៃការអនុម័តកម្ចី វាអាស្រ័យទៅលើចំនួនប្រាក់កម្ចី ប្រភេទនៃផលិតផលកម្ចី និង ការរៀបចំឯកសារនៅពេលដាក់ពាក្យស្នើរសុំ ។ វាត្រូវការពេលខ្លះក្នុងការរង់ចាំ កម្ចីខ្លះទទួលបានការអនុម័តក្នុងរយៈពេលត្រឹមតែ ៤៨ ម៉ោងប៉ុណ្ណោះ ប៉ុន្តែកម្ចីមួយចំនួនទៀត ដូចជាកម្ចីទិញផ្ទះជាដើម រយៈពលេអនុម័ត អាចឈានរហូតដល់ ១ ទៅ ៣ សប្តាហ៍។  ដូច្នេះពេលលោកអ្នកខ្ចីប្រាក់ បើអាចគួរគិតគូពីរយៈពេលនៃការអនុម័ត មើលតាមប្រភេទកម្ចីដែលលោកអ្នកស្នើសុំ។ ២. តើអ្វីជាអត្រាការប្រាក់នៃកម្ចី? ការកំណត់អត្រាការប្រាក់គឺផ្អែកទៅលើកម្រិតពិន្ទុនៃប្រវត្តិឥណទាន បូករួមកត្តាផ្សេងៗទៀត ។ អត្រាការប្រាក់ ជាចំណុចគោលមួយក្នុងការសម្រេចចិត្តមុនពេលទទួលយកកម្ចីណាមួយ។ គួរគិតថាការប្រាក់ គឺជាការចំណាយ ហើយវានឹងត្រូវបូកបញ្ចូលទៅក្នុងចំនួនប្រាក់បង់សងប្រចាំខែរបស់លោកអ្នក។ គប្បីត្រូវដឹងអោយច្បាស់ពីចំនួនការប្រាក់សរុបដែលលោកអ្នកត្រូវបង់ធៀបជាមួយប្រាក់ដើម មុនពេលលោកអ្នកចុះហត្ថលេខាទៅលើកិច្ចសន្យាខ្ចីប្រាក់ ។ ៣. តើអ្វីជារយៈពេលនៃកម្ចី? វាជាការសំខាន់ណាស់សម្រាប់ការសម្រេចចិត្តជ្រើសរើសរយៈពេលកម្ចី ថាតើវាអាចផ្តល់ផលល្អដល់លោកអ្នកនៅពេលខាងមុខដែរឬទេ? ប្រសិនបើអ្នកអាចរ៉ាប់រងការបង់សងច្រើនប្រចាំខែបាន អ្នកគួរជ្រើសរើសយករយៈពេលខ្លី។ ផ្ទុយទៅវិញបើអ្នកយករយៈពេលវែង វាអាចនឹង មានការបង់សងមកវិញតិចតួច ដែលអ្នកអាចងាយ ក្នុងការបង់បាន។ ៤. តើតម្រូវអោយមានអ្នកធានាទេ? ស្ថាប័នផ្តល់កម្ចីខ្លះតម្រូវអោយមានអ្នកធានាលើកម្ចី ទើបអនុម័តលើកម្ចី។ ក្នុងករណី មានរឿងអ្វីកើតឡើង ដែលលោកអ្នកមិនមានលទ្ធភាពបង់សង នោះអ្នកធានា នឹងទទួលខុសត្រូវបង់សងជំនួសលោកអ្នក។ ៥. តើអាចទុកចិត្តស្ថាប័នផ្តល់កម្ចីនេះឬទេ? យើងគួរតែសិក្សាស្វែងយល់ពី ប្រវត្តិ និងកេរ្តិ៍ឈ្មោះរបស់ស្ថាប័នផ្តល់កម្ចី តាមរយៈការចូលមើល ក្នុងគេហទំព័រ ឬលើបណ្តាញព័ត៌មានសង្គមនានា ។  ស្ថាប័នហិរញ្ញវត្ថុ ដែលមានគោលការណ៍ច្បាស់លាស់ នឹងផ្តល់ជូនកម្ចីដែល មានស្តង់ដារ និងគុណភាពខ្ពស់។ ហើយស្ថាប័នមួយចំនួនខ្លះទៀត បានផ្តល់ជូនរយៈពេលអនុគ្រោះ ដល់អតិថិជន នៅពេលលោកអ្នកប្រឈមមុខនឹងការលំបាកផ្នែកហិរញ្ញវត្ថុរយៈពេលខ្លីទៀតផង។ ៦. តើអនុញ្ញាតអោយមានអ្នកចូលរួមកម្ចី ដែរ ឬទេ? វាប្រហែលជាឱកាសមួយដ៏ល្អសម្រាប់អ្នកចង់ទិញផ្ទះថ្មី ប៉ុន្តែចំណូលរបស់លោកអ្នកអាចពុំគ្រប់គ្រាន់ ដើម្បីទទួលបានកម្ចីទៅតាមចំនួនដែលលោកអ្នកបានគ្រងទុកពីមុន។ តើស្ថាប័នផ្តល់កម្ចីអនុញ្ញាតអោយសមាជិកក្រុមគ្រួសារចូលរួមខ្ចី ដើម្បីទទួលខុសត្រូវក្នុងការបង់សងកម្ចីដែរឬទេ? ដែលជាទូទៅ យើងហៅថាអ្នករួមខ្ចី។ ត្រូវចាំថាអ្នករួមខ្ចី តម្រូវអោយមានចំណូលដែលស្ថិតស្ថេរ អាចរ៉ាប់រងក្នុងការបង់សងកម្ចីទៅតាមចំណែកដែលខ្លួនទទួលខុសត្រូវ។ ៧. តើយើងត្រូវធ្វើដូចម្តេចដើម្បីអោយដឹងពី កម្រិតពិន្ទុនៃប្រវត្តិឥណទានរបស់យើង? កម្រិតពិន្ទុនៃប្រវត្តិឥណទានរបស់លោកអ្នក គឺជាកត្តាសំខាន់មួយដែលស្ថាប័នផ្តល់ប្រាក់កម្ចី យកមកពិចារណា ថាតើគួរផ្តល់កម្ចីដល់លោកអ្នកដែរឬទេ? ប្រវត្តិឥណទានរបស់លោកអ្នក បានឆ្លុះបញ្ចាំងអំពីការទទួលខុសត្រូវក្នុងការបង់សងប្រាក់កម្ចី។ ៨. តើអ្វីជាអត្រាការប្រាក់នៃកម្ចី? ការកំណត់អត្រាការប្រាក់គឺផ្អែកទៅលើកម្រិតពិន្ទុនៃប្រវត្តិឥណទាន បូករួមកត្តាផ្សេងៗទៀត ។ អត្រាការប្រាក់ ជាចំណុចគោលមួយក្នុងការសម្រេចចិត្តមុនពេលទទួលយកកម្ចីណាមួយ។ គួរគិតថាការប្រាក់ គឺជាការចំណាយ ហើយវានឹងត្រូវបូកបញ្ចូលទៅក្នុងចំនួនប្រាក់បង់សងប្រចាំខែរបស់លោកអ្នក។ គប្បីត្រូវដឹងអោយច្បាស់ពីចំនួនការប្រាក់សរុបដែលលោកអ្នកត្រូវបង់ធៀបជាមួយប្រាក់ដើម មុនពេលលោកអ្នកចុះហត្ថលេខាទៅលើកិច្ចសន្យាខ្ចីប្រាក់ ។ ៩. តើការបង់សងត្រឡប់មកវិញមានដំណើរការយ៉ាងដូចម្តេចដែរ? កាលវិភាគបង់សងភាគច្រើន គឺបង់ជាប្រចាំខែ ។ ការបង់សងនេះអាចធ្វើអោយមានផលប៉ះពាល់ដល់ហិរញ្ញវត្ថុប្រចាំថ្ងៃរបស់លោកអ្នក។ សួរថា តើយើងអាចកំណត់ចំនួនណាមួយសម្រាប់បង់សង ដើម្បីកុំអោយលើសពីសមត្ថភាពបង់សងរបស់យើងបានដែរឬទេ? ចំនួនបង់សងវាគឺអាស្រ័យទៅលើ ចំនួនកម្ចី អត្រាការប្រាក់ និងរយៈពេលកម្ចីរបស់អ្នក។ ចំនួនបង់សងប្រចាំខែរបស់លោកអ្នកមិនគួរអោយលើសពី ៤០ ទៅ ៥០ភាគរយ នៃចំណូលសុទ្ធប្រចាំខែនោះទេ។ គប្បីដឹងច្បាស់ពីកាលបរិច្ឆេទផុតកំណត់ និងចាប់ផ្តើមនៃការបង់សងរបស់លោកអ្នក។  មួយវិញទៀតគួរសួរទៅស្ថាប័នផ្តល់កម្ចីថា តើមានការពិន័យអ្វីខ្លះ ទៅលើការបង់សងយឺត ឬការបង់ផ្តាច់ មុនកាលកំណត់។ ១០. តើខ្ញុំគួរតែស្នើកម្ចីប៉ុន្មាន? ស្ថាប័នផ្តល់កម្ចីគឺជាអ្នកកំណត់ពីចំនួនអតិបរមា និងអប្បរមានៃប្រាក់កម្ចី ហើយចំនួនប្រាក់កម្ចីនេះទៀតសោតក៏ត្រូវបានកំណត់ ដោយអាស្រ័យលើប្រវត្តិឥណទានរបស់យើងផងដែរ ។ លោកអ្នកត្រូវសួរខ្លួនឯងថាតើយើង ចង់បានវាយកទៅធ្វើអ្វី ប្រសិនបើយើងស្នើកម្ចីមក គ្រាន់តែដើម្បីទិញរបស់អួតសំញែងគ្នា, ឬ យកទៅដើរលេងកម្សាន្តនានា លោកអ្នកគួរតែទៅបើកគណនីសន្សំ ដែលមានអត្រាការប្រាក់ខ្ពស់វិញល្អជាង ក៏ប៉ុន្តែប្រសិនបើលោកអ្នកខ្ចីយកមកទិញ/រំលស់ផ្ទះថ្មី បង់រំលស់ដី ឬ ពង្រីកមុខរបររបស់លោកអ្នក នោះវាជារឿងមួយផ្សេង។ ការខ្ចីប្រាក់ច្រើនលើសពីតម្រូវការ វានឹងធ្វើអោយលោកអ្នកខាតបង់ប្រាក់ដោយឥតប្រយោជន៍ ដូច្នេះដើម្បីគណនាចំនួនកម្ចីដែលត្រូវការ លោកអ្នកបូកសរុបទឹកប្រាក់ដែលត្រូវការទាំងអស់បញ្ចូលគ្នា នោះលោកអ្នកនឹងឃើញនូវចំនួនប្រាក់កម្ចីសរុបមួយដែលលោកអ្នកត្រូវការពិតប្រាកដ ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T08:07:44.204Z", "category": "អចលនទ្រព្យ", "views": 760, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ពូកែច្នៃមែន! ឆ្លៀតទំនេរពីការងារជាវេជ្ជបណ្ឌិត លោកកុសល ច្នៃដីទំនេរចេញជាហាងកាហ្វេស្អាតប្លែកភ្នែក	https://business-cambodia.com/articles/founder-le-tropique-cafe-	ឆ្លៀតពីការទំនេរពីការងារជាវេជ្ជបណ្ឌិត លោក គុច កុសល មិនទុកខ្លួនឱ្យនៅទំនេរ ឆ្លៀតដាំរុក្ខជាតិពណ៌ខៀវខ្ចីច្នៃចេញជាហាងកាហ្វេរហូតភ្ញៀវគាំទ្រយ៉ាងកុះករ និងមានទាំងមានកន្លែងថតរូបស្អាតៗនៅទីរួមខេត្តបាត់ដំបងយ៉ាងស្រស់ស្អាតបំផុត។ លោកគុច កុសល បច្ចុប្បន្ននេះគឺជាស្ថាបនិករបស់ Le Tropique Café ដែលលោកគឺជាវេជ្ជបណ្ឌិតម្នាក់ តែលោកគឺជាមនុស្សម្នាក់ដែលស្រលាញ់ធម្មជាតិខ្លាំងណាស់ ដូច្នេះជារឿយៗនៅពេលដែលទំនេរការងារលោកជាមួយគ្រួសារបាននាំគ្នាដាំដុះធម្មជាតិផ្សេងៗនៅបរិវេនផ្ទះខ្លួនឯង។ នៅក្នុងបទសម្ភាសន៍ជាមួយចាបក្រហម លោកគុច កុសល បាននិយាយថា ក្រោយពីឃើញទិដ្ឋភាពធម្មជាតិនៅជុំវិញផ្ទះកាន់តែស្រស់ស្អាតខ្លាំងទៅលោកក៏បានគិតថា ប្រសិនជាយើងបង្កើតទីនេះឱ្យក្លាយជាកន្លែងកំសាន្ត ឱ្យក្លាយជាកន្លែងមនុស្សមក Relax ដើម្បីបំបាត់ទុក្ខកង្វល់មិនដឹងជាល្អយ៉ាងណាទ។ គិតដូចនេះ នៅអំឡុងឆ្នាំ២០២១ លោកចេះតែដាំដើមឈើ និងដើមផ្កាឱ្យកាន់តែច្រើនទៅៗនិងរៀបចំធម្មជាតិទាំងនោះឱ្យមានរបៀបរៀបរយ រហូតមកដល់ពេលនេះលោកអាចច្នៃដីទំនេរមកដាំជារុក្ខជាតិ រហូតអាចបង្កើតជាហាងកាហ្វេភ្ញៀវចូលយ៉ាងកុះករនៅក្រុងបាត់ដំបង។ ស្ថាបនិក Le Tropique Café បាននិយាយបន្តថា ចំពោះកាហ្វេនេះលោកមិនមែនចេះតែដាក់តាមចិត្តនោះឡើយ ពោលពាក្យថា Le Tropique Café នេះមានន័យថា គ្រប់មជ្ឈដ្ឋានដែលនៅជុំវិញហាងកាហ្វេនេះគឺពោរពេញទៅដោយព្រៃព្រោះវាមានដើមឈើតូចធំ និងមានដើមសសរក្រាក់ ហើយសម្រាប់ប្រទេសកម្ពុជាក៏ស្ថិតក្នុងអាកាសធាតុត្រូពិតដែរ ដូចច្នេះទើបលោកសម្រេចចិត្តដាក់ឈ្មោះនេះឡើង។ ចំពោះ Le Tropique Café មិនមែនមានលក់តែកាហ្វេ១មុខនោះទេ គឺមានទាំងអាហារដ្ឋានដែលលក់ទាំងព្រឹក ថ្ងៃ ល្ងាច លក្ខណៈពិសេសមួយទៀតសម្រាប់ហាងកាហ្វេនេះ គឺនៅពេលយប់មានជាបេននិងជាភ្លេងដែលយើងអាចញាំអាហារពេលយប់បណ្តើរស្រាប់តន្រ្តីបានផងដែរ។ លើសពីនេះទៅទៀត ក្រៅពីមានលក្ខណៈពិសេសដូចរៀបរាប់ខាងលើ ហាងកាហ្វេ Le Tropique Café ក៏មានជាបន្ទប់ VIP សម្រាប់អតិថិជនដែលមកលេងជាក្រុមហើយចង់ជួបជុំគ្នាដែលមានចំនួនពី១០ ទៅ២០នាក់ ក៏ហាងកាហ្វេ Tropique អាចរៀបចំជូនបានដែរ។ លោកគុច កុសល  បានបញ្ជាក់ថា លោកមានភាពជឿជាក់យ៉ាងច្បាស់ចំពោះហាងកាហ្វេ Le Tropique Café នៅពេលដែលអតិថិជនចូលមកលេង ឬញាំអាហារផ្សេងៗគឺទទួលបានអារម្មណ៍ស្ងប់ស្ងាត់ ពីព្រោះកាត់បានស្ថិតនៅក្នុងបរិវេនដែលពោរពេញទៅដោយធម្មជាតិជុំវិញខ្លួនគាត់ មានអាងទឹក មានត្រីហើយសាកសមបំផុតសម្រាប់អតិថិជនដែលចង់ Relax ចង់កាត់បន្ថយស្រេ្តសគឺសាកសមបំផុត៕ ចំពោះបងប្អូនដែលជិះកាត់ខេត្តបាត់ដំបង ហើយចង់សាករសជាតិឬបរិយាកាសនៅទៅនឹងអាចធ្វើការទំនាក់ទំនងទៅលេខ 012 617 209 ឬឆាតទៅផេកផ្ទាល់ Le Tropique Café ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T07:45:47.326Z", "category": "ចាប់ផ្តើមអាជីវកម្ម", "views": 1198, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បំណុលលែងជាបន្ទុក! នេះជាផ្លូវសម្ងាត់ទាំង៣ អាចប្រែបំណុលទៅជាទ្រព្យ អ្នកមានមិនចង់ឱ្យអ្នកដឹង	https://business-cambodia.com/articles/how-rich-people-use-debt-to-build-worth	ស្របពេលដែលមនុស្សភាគច្រើនសុទ្ធតែខ្លាចជាប់ជំពាក់បំណុល ប៉ុន្តែអ្នកមានៗមួយចំនួនបែរជាមានផ្នត់គំនិតផ្សេង ពួកគេមិនត្រឹមតែអត់ខ្លាចបំណុលទេ ថែមទាំងចាត់ទុកវាជាប្រភពនៃការកសាងទ្រព្យសម្បត្តិ ក៏ដូចជាទុនដែលធ្វើឱ្យពួកគេអាចមានបានមកដល់សព្វថ្ងៃថែមទៀតផង។ ពាក់ព័ន្ធនឹងផ្នត់គំនិតរបស់អ្នកមានចំពោះបំណុលនេះផងដែរ ឆានែលយូធូបឈ្មោះ Proactive Thinker បានចែករំលែកអំពី ផ្លូវសម្ងាត់៣ អ្នកមានៗតែងប្រើដើម្បីច្នៃបំណុលឱ្យទៅជាទ្រព្យ ដែលអាចជួយលោកអ្នកឱ្យប្រើបំណុលឱ្យកាន់តែមានប្រសិទ្ធភាពជាងមុន។ ១. ការរកស៊ីពឹងផ្អែកលើបំណុល ជាការរកស៊ីដែលមិនប្រើលុយខ្លួនឯងជាដើមទុន ឬហៅម្យ៉ាងទៀតថាធ្វើនំអត់ម្ស៉ៅ ខ្ចីដៃអ្នកដទៃប្រើ។ វាប្រៀបដូចជាការលក់បណ្ដាក់អ៊ីចឹង គឺគេខ្ចីទំនិញរបស់អ្នកដទៃមកដាក់លក់សិន ដល់ពេលលក់បានលុយទើបបង្វិលដើមសងទៅម្ចាស់គេវិញ។ ជាក់ស្ដែងដូចសព្វថ្ងៃនេះ មាន website ជាច្រើនដែលបណ្ដុំទៅដោយក្រុមហ៊ុនរាប់ពាន់ និងមានទំនិញរាប់ម៉ឹនមុខ។ ដូច្នេះបើគេចង់លក់អ្វីមួយ គេគ្រាន់តែយករូបមកផុសសិន ដល់ពេលមានអ្នកទិញ ទើបគេបញ្ជាទិញទំនិញទាំងនោះមកឱ្យអតិថិជនតាមក្រោយ។ យុទ្ធសាស្រ្តនេះ តម្រូវឱ្យអ្នកជាមនុស្សមានភាពស្មោះត្រង់ និងគួរឱ្យជឿទុកចិត្ត ទើបអាចដំណើរការបានដោយរលូន។ ២. ការជំនួសបំណុល មនុស្សធម្មតាខ្លាចនឹងមានបំណុលម្ដងហើយម្ដងទៀត ប៉ុន្តែអ្នកមានចូលចិត្តបង្កើតបំណុលថ្មី ដើម្បីឱ្យបន្ទុកកាន់តែស្រាល។ ប្រសិនបើគេជាប់បំណុលដោយសារតែទិញទ្រព្យអ្វីមួយដូចជាផ្ទះជាដើម គេនឹងជ្រើសរើសរៀបចំកម្ចីថ្មីដោយប្រើប្លង់ផ្ទះដដែល ប៉ុន្តែសហការណ៍ជាមួយស្ថាប័នផ្សេងដែលអាចយកការប្រាក់ទាបជាង និងអនុគ្រោះពេលវេលាជាង។ វិធីសាស្រ្តនេះ ពិតជាអាចធ្វើទៅបាន មិនថានៅប្រទេសណាឡើយ ឱ្យតែមានធនាគារច្រើន។ វាតម្រូវឱ្យអ្នករៀនវិភាគ ប្រៀបធៀប ពីប្រតិបត្តិការកម្ចីតាមធនាគារនីមួយៗនៅជុំវិញខ្លួនអ្នក។ ប្រសិនបើអ្នកកំពុងតែរំលស់ផ្ទះជាមួយនឹងធនាគារមួយ ដែលយកការប្រាក់ ១២%ក្នុងមួយឆ្នាំ អ្នកអាចស្វែងរកធនាគារណាផ្សេង ដែលយកការប្រាក់ទាបជាង១២% ហើយខ្ចីពីធនាគារនោះយកមកផ្ដាច់ធនាគារចាស់វិញ។ ធ្វើបែបនេះចំណេញទាំងពេលវេលា និងលុយការប្រាក់ទៀតផង។ ៣. រក្សាពិន្ទុឥណទាន មនុស្សជាច្រើនមិនចង់មានបំណុលដាច់ខាត តែអ្នកមានខ្ចីលុយធនាគារដើម្បីរក្សាពិន្ទុឥណទាន។ ដោយសារតែគេដឹងថា ជីវិតមនុស្សមើលមិនឃើញ ឱកាសអាចនឹងមានពេលណាក៏មិនដឹង ទើបគេជ្រើសរើសប្រើកម្ចីធនាគារជារឿយៗ ដើម្បីរក្សាក្រេឌីត។ រក្សាក្រេឌីតតាមរយៈការសងឱ្យបានទៀងទាត់ និងមានទំនាក់ទំនងល្អជាមួយធនាគារជាដើម។ ប្រសិនបើថ្ងៃណាមួយត្រូវការលុយបន្ទាន់ ដើម្បីចាប់យកឱកាសពង្រីកអាជីវកម្ម អ្នកដែលធ្លាប់ខ្ចីលុយធនាគារ និងមានក្រេឌីតល្អអាចនឹងត្រូវបានខាងធនាគារ ព្រមឱ្យខ្ចីលុយច្រើនតាមតម្រូវការ ព្រោះតែមានប្រវត្តិឥណទានល្អ។ គួរបញ្ជាក់ផងដែរថា ការពិតទៅបំណុលមិនមែនជាអ្វីដែលគួរឱ្យខ្លាចទេ គ្រប់យ៉ាងវាអាស្រ័យលើវិធីដែលអ្នកប្រើប្រាស់បំណុលតែប៉ុណ្ណោះ។ ចាប់ពីពេលនេះទៅឈប់ខ្លាចបំណុល ហើយប្ដូរមករៀនប្រើប្រាស់វាឱ្យត្រូវផ្លូវ ពេលនោះអ្នកនឹងបានឃើញថា បំណុលពិតជាទុនដ៏សំខាន់មួយសម្រាប់កសាងជីវភាពពិតមែន៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T07:36:22.722Z", "category": "ហិរញ្ញវត្ថុ", "views": 1006, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ដំណឹងល្អ! ព្រលានយន្ដហោះអន្ដរជាតិតម្លៃ ៣០០ លានដុល្លារនឹងលេចរូបរាងនៅកោះរ៉ុង	https://business-cambodia.com/articles/airport-in-koh-rong-island-	ជាដំណឹងដ៏រីករាយមួយសម្រាប់ភ្ញៀវទេសចរជាតិ និងអន្ដរជាតិ ដែលនិយមចូលចិត្ដទៅលេងតំបន់ទេចរណ៍កោះរ៉ុង ខណៈនាពេលខាងមុខនេះ ព្រលានយន្ដហោះអន្ដរជាតិតម្លៃ ៣០០ លានដុល្លារ នឹងលេចរូបរាងឡើងនៅទឹកដីកោះទេសចរណ៍មួយនេះ។ ជាក់ស្ដែងនៅថ្ងៃទី១៨ ខែមករា ឆ្នាំ២០២៣ នេះរដ្ឋលេខាធិការដ្ឋានអាកាសចរស៊ីវិល និងក្រុមហ៊ុន រ៉ូយ៉ាល់ គ្រុប កោះរ៉ុង ឌីវេឡបមេន ខមភេនី បានរៀបចំពិធីចុះហត្ថលេខាលើអនុស្សរណៈនៃកិច្ចព្រមព្រៀង និងទទួលស្គាល់ផែនការមេ (Acceptance of Master Plan) លើគម្រោងសាងសង់ព្រលានយន្ដខាងលើដែលមានទីតាំងស្ថិតនៅតំបន់ទេសចរណ៍កោះរ៉ុង ក្រុងកោះរ៉ុង ខេត្ដព្រះសីហនុ។ តាមការបញ្ជាក់ពិធីចុះហត្ថលេខានេះ ត្រូវបានបានធ្វើឡើងនៅសណ្ឋាគារ Cambodia Hotel រាជធានីភ្នំពេញក្រោងអធិបតីភាព ឯកឧត្ដមបណ្ឌិត ម៉ៅ ហាវណ្ណាល់ រដ្ឋមន្រ្ដីទទួលបន្ទុករដ្ឋលេខាធិការដ្ឋានអាកាសចរស៊ីវិល និងមានការចូលរួមពីមន្ទីរស្ថាប័នពាក់ព័ន្ធ ព្រមទាំងមន្ដ្រីជាច្រើនរូបទៀត។ យោងតាមកិច្ចព្រមព្រៀង គម្រោងសាងសង់ព្រលានយន្ដហោះអន្ដរជាតិកោះរ៉ុងនេះនឹងត្រូវចំណាយថវិកាសាងសង់ប្រមាណ ៣០០ លានុដល្លារ នឹងត្រូវបញ្ចប់ការសាងសង់ក្នុងរយៈពេល ៥ ឆ្នាំ។ ហើយព្រលានអន្ដរជាតិនេះផងដែរ ជាប្រភេទ 4C៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T06:41:26.265Z", "category": "អចលនទ្រព្យ", "views": 2859, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឈរជើងជាង១៣០ឆ្នាំ ក្រុមហ៊ុនជប៉ុន ច បង្កើតឡើងដោយកូនអ្នកក្រម្នាក់ ដែលធ្លាប់ជាជាងជុសជុលនាឡិកា	https://business-cambodia.com/articles/yamaya-founder-history	វាជារឿងភ្ញាក់ផ្អើលមែនទែន ដែលក្រុមហ៊ុនជប៉ុនល្បីឈ្មោះ YAMAHA ដែលជាក្រុមហ៊ុនលក់ឧបករណ៍ភ្លេង និងម៉ូតូប្រណិតៗ បានកើតចេញពីស្នាដៃក្មេងប្រុសក្រីក្រម្នាក់រស់នៅក្នុងភូមិដាច់ស្រយាលមួយ ដែលមានការងារដំបូងជាជាងជួសជុលនាឡិកាដៃ។ លោក Torakusu Yamaha ដែលត្រូវបានគេស្គាល់ថាជាស្ថាបនិកនៃសាជីវកម្ម Yamaha កើតនៅឆ្នាំ ១៨៥១ (ស្លាប់១៩១៩) ក្នុងគ្រួសារក្រីក្រ ក្នុងភូមិដ៏តូចមួយនៅប្រទេសជប៉ុន។ ដោយសង្កេតឃើញថា ក្នុងភូមិរបស់ខ្លួនពិបាករស់នៅពេក ចង់រៀនក៏ពិបាក រកកន្លែងធ្វើក៏គ្មានទៀតនោះ លោកនិងគ្រួសារក៏បានប្តូរទីលំនៅទៅរស់នៅទីក្រុង Osaka វិញដោយសារតែស្ថានភាពហិរញ្ញវត្ថុមិនល្អ ដោយពេលនោះលោកមានអាយុ ២១ ឆ្នាំ។ នៅពេលដែលទៅដល់ Osaka លោកក៏បានធ្វើការនៅហាងជុសជុលនាឡិកា ហើយនៅពេលដែលធ្វើយូរៗទៅលោកក៏មានកូនចិត្តស្រលាញ់ពេញចិត្តនូវផ្នែកដែលខ្លួនធ្វើ តែដោយសារតែចេះស្ទើរៗ លោកក៏បានសម្រេចចិត្តរត់ទៅរៀន ផ្នែកមេកានិចរយៈពេល២ឆ្នាំពេញ។ ក្រោយពីបញ្ចាប់ការសិក្សារ លោកក៏ត្រូវហាងបញ្ជូនលោកទៅ Hamamatsu ជាអ្នកជួសជុល ឧបករណ៍វេជ្ជសាស្ត្រអស់រយៈពេលជាច្រើនឆ្នាំ។ ជោគវាសនារបស់លោកក៏ចាប់ផ្តើម ប្តូមុខមាត់បន្តិចម្តងៗ នៅអាយុ៣១ឆ្នាំ មានថ្ងៃមួយនោះមានសាលាតន្ត្រីដែលទើបបង្កើតឡើងថ្មីមួយកន្លែង ខ្វះអ្នកជួសជុលឧបករណ៍តន្ត្រី ដូច្នេះគ្រប់ពេលណាដែលឧបករណ៍ណាមួយខូច ឬដាច់ សាលាបានសុំឱ្យគាត់ជួសជុលវា។ ពន្លឺជីវិតចាប់ផ្តើមភ្លឺឡើង លោកក៏មានគំនិត ចង់ផលិតឧបករណ៍តន្ត្រីដោយខ្លួនឯង ដោយមានចិត្តរឹងប៉ឹងក្នុងការផលិតឧបករណ៍ផ្ទាល់ខ្លួន។ លោកបានព្យាយាមបង្កើតឧបករណ៍ដោយខ្លួនគាត់ពីគំនូរព្រាង និងប្លង់ដែលគាត់ធ្វើក្នុងគោលបំណងជួសជុល។ ដោយលោកខ្សោយផ្នែកហិរញ្ញវត្ថុ នោះហើយជាមូលហេតុដែលម្ចាស់សណ្ឋាគារ Komatsu-ya ផ្តល់ហិរញ្ញប្បទានដល់គាត់ ហើយឱ្យគាត់ខ្ចីសម្រាប់ទិញឧបករណ៍ និងសម្ភារៈ។ ដោយមើលឃើញទេពកុសលរបស់លោក មន្ត្រីពីរនាក់ផ្សេងទៀតនៃមន្ទីរពេទ្យនោះក៏បានគាំទ្រការងាររបស់លោកផងដែរដែលក្នុងនោះប្រធានមន្ទីរពេទ្យក៏រួមបញ្ចូលផងដែរ។ ក្នុងរយៈពេលពីរខែគាត់បានបង្កើតឧបករណ៍មួយដែលមានកូនសោចំនួន ៣៩ ប៉ុន្តែវាមិនត្រូវបានសម្រួលឱ្យមានប្រសិទ្ធភាពទេ។ វាក៏ត្រូវបានបដិសេធដោយនាយកសាលាតូក្យូតន្ត្រីផងដែរដោយសារតែការលៃតម្រូវមិនទាន់ល្អ ។ បន្ទាប់មកគាត់បានសិក្សាការកែសម្រួលរួចមក លោកក៏អាចទទួលបានឧបករណ៍ដ៏ល្អឯកដោយទទួលបានជោគជ័យ។ ភាពល្បីល្បាញនឹងបិុនប្រសព្វ Yamaha បានក្លាយទៅសាជីវកម្ម Yamaha ពោលគឺជាក្រុមហ៊ុនចម្រុះជាតិសាសន៍របស់ប្រទេសជប៉ុន។ ដំបូងក្រុមហ៊ុននេះត្រូវបានចាប់ផ្តើមដោយឈ្មោះក្រុមហ៊ុន Nippon Gakki ដែលបង្កើតឡើងសម្រាប់តែការផលិតឧបករណ៍តន្ត្រីប៉ុណ្ណោះ ប៉ុន្តែបន្តិចម្តងៗ និងបន្តិចម្តងៗ វិស័យផលិតកម្មរបស់វាមានភាពចម្រុះ។ ឥឡូវនេះវាផ្តល់នូវទំនិញ និងសេវាកម្មនៅក្នុងដែនផ្សេងៗគ្នាដូចជា ឧបករណ៍តន្ត្រី ម៉ូតូ ឧបករណ៍កីឡាអគ្គិសនី និងគ្រឿងអេឡិចត្រូនិចផ្សេងទៀត។ ជាមួយគ្នានេះដែរបើគិតត្រឹមឆ្នាំ ២០២២កន្លងទៅនេះ ក្រុមហ៊ុនសាជីវកម្ម Yamaha បានប្រាក់សុទ្ធ ៨.១២ពាន់លានដុល្លារ ដែលកំពុងដាក់លក់ជាង ២០០ប្រទេសក្នុងពិភពលោក។ ជាចុងក្រោយ សម្រាប់អ្នកដែលគិតថាខ្លួនកើតក្នុងគ្រួសារក្រីក្រ គ្មានទុនរកស៊ី ឬមិនមានការអប់រំខ្ពស់ អាចមើលពីប្រវត្តិនៃការតស៊ូរបស់ស្ថាបនិកក្រុមហ៊ុន Yamaha គាត់បានកើតចេញពីគ្រួសារដែល វាជាការលំបាក ប៉ុន្តែគាត់បានបណ្តុះជំនាញរបស់ខ្លួន រហូតអាចក្តាប់ជំនាញរាប់ពាន់លាន។	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T05:45:08.424Z", "category": "កំពូលអ្នកលក់", "views": 436, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ស្អាត ឆ្លាតហើយពូកែទៀត! អ្នកស្រីណៃ សុគន្ធឌី ប្រើយុទ្ធសាស្រ្តមាស ៣ ទាញភ្ញៀវចូលរកកន្លែងអង្គុយមិនចង់បាន	https://business-cambodia.com/articles/naysokundy-romyol-garden	ស្របពេលដែលអ្នកលក់ជាច្រើនកំពុងតែរអ៊ូរឿងពិបាករកភ្ញៀវ បើកហាងចោលគ្មានអ្នកណាដើរចូល ម្ចាស់ហាង រំយោល ហ្គាឌិន អ្នកស្រី ណៃ សុគន្ធឌី វិញបែរជាអាចទាញភ្ញៀវចូលហាងពេញៗ រកកន្លែងអង្គុយគ្មានរាល់ថ្ងៃទៅវិញ។ នៅក្នុងបទសម្ភាសន៍ជាមួយនឹង Business Cambodia អ្នកស្រី សុគន្ធឌី បានលើកឡើងថា “មូលហេតុ ដែលធ្វើរំយោល ហ្គាឌិន មានភ្ញៀវចូលពេញៗក៏ព្រោះតែការជឿកជាក់លើខ្លួនឯងនិងចេះប្រើវិធីសាស្រ្តក្នុងការលក់”។ តាមការបញ្ជាក់របស់អ្នកស្រីយុទ្ធសាស្រ្តលក់របស់ រំយោលហ្គានឌិន មានចំនួន៣ ដែលធ្វើឲ្យភ្ញៀវចូលឥតដាច់ ដោយយុទ្ធសាស្រ្តទាំងនោះរួម៖ ១. តម្លៃនិងសេវាកម្ម ត្រង់ចំណុចនេះអ្នកស្រី សុគ្ធនឌី បានឱ្យដឹងថាសម្រាប់ រំយោល ហ្គាឌិន គឺគិតលើអតិថិជនជាចម្បង។ បើនិយាយចំពោះតម្លៃគឺសមរមដែលអតិថិជនអាចទទួលយកបាន។ យ៉ាងណាមិញតម្លៃនិងសេវាកម្មគឺដើរស្របគ្នាប្រសិនបើតម្លៃសមរមហើយតែសេវាកម្មមិនល្អក៏ពិកបាកណាស់ដែរ។ បើក្រឡេកមកមើលសេវាកម្មនៅ រំយោល ហ្គាឌិន វិញគឺតែងតែគិតគួរដល់ភ្ញៀវជានិច្ច នៅពេលចូលទៅអង្គុយក្នុងហាង ជាទូទៅ រំយោលហ្គាឌិន តែងតែម្ហូបបន្តិចបន្តួច( សណ្ដែកដី) ឱ្យភ្ញៀវញ៉ាំលេងមុនពេលម្ហូបដែលបានកម្ម៉ង់មកដល់ ធ្វើបែបនេះទើបធ្វើឱ្យភ្ញៀវមិនសូវមានអារម្មណ៍តានតឹងនៅពេលរង់ចាំម្ហូប។ ២.បរិយាកាស ទាក់ទងនិងបរិយាកាស អ្នកស្រី បានលើកឡើងថាបរិយាកាសគឺជាភាពទាក់ទាញយ៉ាងសំខាន់ ព្រោះថាមនុស្សភាគច្រើនគឺ ចូលចិត្តបរិយាកាសដែលមានពន្លឺគ្រប់គ្រាន់ ហើយមើលទៅស្រឡះភ្នែក។ ក្នុងនោះដែរចំពោះរំយោល ហ្គាឌិន គឺមានបរិយាកាសបែបស្រឡះភ្នែកមើលទៅមានពន្លឺគ្រប់គ្រាន អមជាមួយបរិយាកាសនៅទីក្រុង ដែលមានដើមឈើរតូចធំ ដែលធ្វើឱ្យបរិយាកាសនៅទីនោះមើលទៅមិនធុញថប់ ល្អបំផុតសម្រាប់អ្នកចូលចិត្តបរិយាកាសបែបនេះ។ ៣. ជឿជាក់លើខ្លួនឯង ចំពោះចំណុចចុងក្រោយនេះគឺជារឿងដែលម្ចាស់អាជីវកម្មគ្រប់រូបមិនអាចខ្វះបាន។ អ្នកស្រី សុគ្ធនឌី បានលើកឡើងថា បើចង់ឱ្យអាជីវកម្មមិនជួបហានិភ័យគឺត្រូវតែមានជំនឿលើខ្លួនឯង ។ មានន័យថារាល់អ្វីៗគ្រប់យ៉ាងដែលមាននៅក្នុងហាងគឺត្រូវតែល្អ មិនថារស់ជាតិ គឺត្រូវតែសមស្របទៅតាមតម្រូវការអតិថិជន បរិយាកាសត្រូវប្រាកដថាស្អានមានអនាម័យ  ហើយបុគ្គលិកវិញគឺរួសរាយរាក់ទាក់ផងដែរ។ ដោយសារតែចំមានណុចទាំងនេះហើយទើបធ្វើឱ្យអតិថិជនដែលបានដែលបានទៅហើយចង់ទៅម្ដងទៀត។ សូមជម្រាបផងដែរថាមុនអ្នកស្រីប្រឡូកក្នុងវិស័យម្ហូបអាហានេះអ្នកស្រីក៏ធ្លាប់ជាអ្នកលក់សម្លៀកបំពាក់នៅផ្សារក្នុងមួយកន្លែងផងដែរ។ ដោយមើលឃើញពីតម្រូវការអតិថិជនអ្នកស្រីក៏ចាប់ផ្ដើមលក់ម្ជូរ នៅមុខហាងបន្ទាប់មកក៏ចាប់ផ្ដើមមានលក់ភេសជ្ជៈនិងអាហាសម្រន់ជាបន្តបន្ទាប់ ដោយដាក់ឈ្មោះថាម្ជូរក្ដាមក្រឡុក។ ក៏ព្រោះតែមើលឃើញពីវិស័យនេះកាន់តែល្អបូករួមការស្រលាញ់ចូលចិត្តផងនោះអ្នកស្រីក៏សម្រេចឈប់លក់ខោអាវ ក៏ចាប់យកវិស័យនេះពេញទីតែម្ដង ហើយក៏ប្ដូរឈ្មោះទៅជា រំយោល ហ្គាឌិន នេះឯង។ រំយោល ហ្គាឌិន គឺជាភោជនីយដ្ឋានមួយដែលស្ថិតនៅកណ្ដាលក្រុងភ្នំពេញ ដែលមានទីតាំងស្ថិតនៅផ្លូវ៩៥ ផ្ទះលេខ៨២ ក្រោយការ៉ាសាំងភីធីធីស្តុបបូគោ សង្កាត់បឹងកេងកង៣ រាជធានីភ្នំពេញ។ នៅក្នុងភោជនីយដ្ឋានរំយោល ហ្គាឌិន មានលក់ អាហារថ្ងៃត្រង់នឹងល្ងាច និងមានម្ហូបបែបខ្មែរជាច្រើនមុខ និងភេសជ្ជៈផ្សេងៗ ក្នុងនោះក៏មាន( ឡាយបេន ) ផងដែរ។ បើនិយាយពីបរិយាកាសវិញ គឺមានទីធ្លាធំទូលាយ ស្រស់ស្អាត តុបតែងលម្អដោយដើមឈើ ដែលល្អបំផុតសម្រាប់អ្នកចូលចិត្តធម្មជាតិ។ សម្រាប់ព័ត៌មានបន្ថែមអាចទាក់ទាងតាមរយៈpage Romyol Garden - រំយោលហ្គាឌិន ឬទាក់ទងតាមរយៈលេខទូរស័ព្ទ ០៩២ ២០៩ ៣៨៩ ៕ location: https://maps.app.goo.gl/tEHux6158QLHdSwB8?g_st=ic   អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T05:02:43.257Z", "category": "អចលនទ្រព្យ", "views": 1197, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សុទ្ធតែធនាគារធំ! តោះមកស្គាល់ប្រវត្តិសិក្សានិងការងារ របស់ CEO បរទេសនៃធនាគារទាំង៥ នៅកម្ពុជា	https://business-cambodia.com/articles/biography-of-ceo-at-5-different-commercial-bank	សព្វថ្ងៃនេះ វិស័យធនគារបានក្លាយជាសរសៃឈាមយ៉ាងសំខាន់នៅក្នុងការដំណើរការសេដ្ឋកិច្ចជាតិទាំងមូលឱ្យរីកចម្រើនទៅមុខបាន ដោយសារតែគ្រប់អាជីវកម្មមិនថាតូចឬធំសុទ្ធតែពឹងផ្អែកលើធនាគារ។ ថ្ងៃនេះដែរ Business Cambodia សូមនាំអារម្មណ៍លោកអ្នក ឱ្យមកស្កាល់ ថ្នាក់ដឹកនាំដ៏ដូចជានាយកប្រតិបត្តិជនជាតិបរទេសទាំង៥រូប របស់ធនាគារធំៗ៥ ដែលកំពុងដំណើរការនៅក្នុងប្រទេសកម្ពុជាយើង។ ១. ធនាគារ អ៊ូរី លោក គីម ហុង ជូ ជានាយកប្រតិបត្តិនៃធនាគារ អ៊ូរី ប្រចាំប្រទេសកម្ពុជា។ លោកបានរៀនចប់ជំនាញផ្នែកគ្រប់គ្រងពាណិជ្ជកម្មនៅសាកលវិទ្យាល័យជាតិ សេអ៊ូលនៃប្រទេសកូរ៉េ។ លោកបានចូលរួមបម្រើការងារជាមួយធនាគារ អ៊ូរី និងមាននូវបទពិសោធន៍យ៉ាងច្រើនលើវិស័យធនាគារ និងហិរញ្ញវត្ថុ ជាពិសេសលោកមានឯកទេសពាក់ព័ន្ធនឹងពាណិជ្ជកម្មសកល។   លោកបានចូលរួមចំណែកក្នុងប្រតិបត្តិការទិញលក់ភាគហ៊ុនគ្រឹះស្ថានមីក្រូហិរញ្ញវត្ថុ ម្លិះហ្វាយនែន ក្នុងឆ្នាំ ២០១៤ និងក្រោយមកបានរួមបញ្ចូលគ្នាជាមួយនឹងគ្រឹះស្ថាន អ៊ូរី ហ្វាយនែន ខេមបូឌា និង គ្រឹះស្ថាន ដាប់ប៊ែលយូប៊ី ហ្វាយនែន ឯ.ក នៅដើមឆ្នាំ ២០២០។ នៅចុងឆ្នាំ២០២១ ក្រោយទទួលបានអនុម័តិពីធនាគារជាតិនៃកម្ពុជា និងក្រសួងពាណិជ្ជកម្ម លោកក៏បានក្លាយជាភាគទុនិក របស់ធនាគារ អ៊ូរី (ខេមបូឌា) ម.ក (ពីមុនឈ្មោះថា ដាប់ប៊ែលយូប៊ី ហ្វាយនែន ឯ.ក)។ ដល់ដើមឆ្នាំ២០២២ លោក គីម ហុង ជូ  ត្រូវបានតែងតាំងជាអគ្គនាយកប្រតិបត្តិថ្មីនៃធនាគារ អ៊ូរី (ខេមបូឌា) ម.ក. តែម្ដង។ ២. ធនាគារ ជីប ម៉ុង លោក John Bell ជាអគ្គនាយកនៃធនាគារ ជីប ម៉ុង លោកមានបទពិសោធន៏ជាង២០ឆ្នាំមកហើយ ក្នុងការគ្រប់គ្រងធនាគារខ្នាតតូច និងមធ្យម នៅអឺរ៉ុប កណ្តាល និងខាងកើត។ លោកមានការយល់ដឹងខ្ពស់ ពីមុខងារធនាគារសម្រាប់អតិថិជិនដូចជា៖ ផលិតផល និងបណ្តាញចែកចាយ ជាមួយនឹង សមត្ថភាពពិសេស ដើម្បីសម្រេចបាននូវផលិតភាពខ្ពស់ ដើម្បីឱ្យស្របទៅតាមគោលដៅយុទ្ធសាស្រ្ត។ ៣. ធនាគារ វឌ្ឍនៈ លោក អាន់ធូនី មិន ខុង ជានាយកប្រតិបត្តិនៃធនាគារ វឌ្ឍនៈ។ លោកជាជនជាតិម៉ាឡេស៊ី បានចូលបម្រើការងារនៅធនាគារ វឌ្ឍនៈនៅថ្ងៃទី 3 ខែតុលា ឆ្នាំ2022 ហើយត្រូវបានតែងតាំងជាអគ្គនាយកប្រតិបត្តិផ្លូវការនៅថ្ងៃទី 1 ខែវិច្ឆិកា ឆ្នាំ2022។ លោកបានបញ្ចប់បរិញ្ញាបត្រផ្នែកពាណិជ្ជកម្ម (ជំនាញហិរញ្ញវត្ថុ និងម៉ាឃីតធីង) នៃសាកលវិទ្យាល័យបច្ចេកវិទ្យា នៃទីក្រុងស៊ីដនី ប្រទេស អូស្រា្តលី និងបញ្ចប់ថា្នក់អនុបណ្ឌិត(បរិញ្ញាបត្រជាន់ខ្ពស់) ផ្នែកគ្រប់គ្រងពាណិជ្ជកម្ម នៃសាកលវិទ្យាល័យ Herriot-Watt ចក្រភពអង់គ្លេស។ ជាមួយនឹងបទពិសោធន៍ជាង 25ឆ្នាំ នៅក្នុងវិស័យធនាគារពាណិជ្ជ លោកមានចំណេះដឹងយ៉ាងទូលំទូលាយ និងយល់ដឹងយ៉ាងស៊ីជម្រៅ លើអាជីវកម្ម និងបច្ចេកវិទ្យាហិរញ្ញវត្ថុ។ លោកធ្លាប់ជាអតីតអគ្គនាយកប្រតិបត្តិនៃធនាគារ Maruhan Japan ប្រទេសឡាវ ហើយក៏ធ្លាប់ជាក្រុមប្រឹក្សាភិបាលនៃធនាគារស្ថាបនា ប្រចាំប្រទេសកម្ពុជាផងដែរ។ ៤. ធនាគារ អូរៀនថល លោក ដាតុ ផាន យិនថុង ជានាយកគ្រប់គ្រងរួម និងនាយកប្រតិបត្តិ នៃធនាគារ អូរៀនថល។ ធនាគារអូរៀនថល ត្រូវបានបង្កើតឡើងដោយលោក ដាតុ ផាន យិនថុង អាយុ ៥៩ ឆ្នាំ ដែលជាធនាគារិកដែលមានបទពិសោធន៍ក្នុងវិស័យធនាគារនៅក្នុងតំបន់ជាង ៤០ ឆ្នាំ ដោយគាត់ចំណាយពេល ២០ ឆ្នាំចុងក្រោយនៅក្នុងប្រទេសកម្ពុជា។ នាយកប្រតិបត្តិរូបនេះ មានសញ្ញាបត្រអនុបណ្ឌិតផ្នែកគ្រប់គ្រងអាជីវកម្មពីសាកលវិទ្យាល័យឡុងដុន។ លោកត្រូវបានតែងតាំងជាអភិបាលប្រតិបត្តិ និងជាប្រធានតំបន់នៅក្នុងធនាគារនៅក្នុងតំបន់សំខាន់ៗរយៈពេលជាច្រើនឆ្នាំ និងបានកាន់កាប់តំណែងនោះរហូតដល់ខែធ្នូ ឆ្នាំ២០២០។ ក្នុងអំឡុងពេលលោកកំពុងបំពេញការងារ ធនាគារបានទទួលការទទួលស្គាល់ជាអន្តរជាតិ និងបានឈ្នះពានរង្វាន់ជាច្រើនរយៈពេលប៉ុន្មានឆ្នាំនោះ។ លុះដល់ខែមករា ឆ្នាំ២០២១ លោកបានបង្កើតធនាគារ អូរៀនថល ម.ក នៅប្រទេសកម្ពុជា និងបានកាន់តំណែងជានាយកគ្រប់គ្រងរួម និងនាយកប្រតិបត្តិ ចាប់ពីពេលនោះតមក។ ៥. ធនាគារ អេប៊ីអេ លោក Askhat Azhikhanov ជានាយកប្រតិបត្តិនៃ ធនាគារ ABA។ លោកមានសញ្ញាបត្របណ្ឌិត ផ្នែកសេដ្ឋកិច្ចពីសាកលវិទ្យាល័យរដ្ឋកាហ្សាក់ស្ថាន សញ្ញាប័ត្របរិញ្ញាប័ត្រជាន់ខ្ពស់ផ្នែកធនាគារ និង ហិរញ្ញវត្ថុអន្ដរជាតិទទួលបានដោយកិត្តិយសពីសាលាពាណិជ្ជកម្ម Cass (ទីក្រុងឡុង ប្រទេសអង់គ្លេស) សញ្ញាបត្របរិញ្ញាបត្រផ្នែកសេដ្ឋកិច្ចទទួលដោយកិត្តិយសពីបណ្ឌិតសភាគ្រប់គ្រងនៃរដ្ឋកាហ្សាស្ថាន លោកក៏មានសញ្ញាប័ត្រថ្នាក់បរិញ្ញាបត្រផ្នែករុករកប្រេង និង ឧស្ម័ន ទទួលបានពីសាកលវិទ្យាល័យបច្ចេកទេសរដ្ឋកាហ្សាក់ស្ថាន ផងដែរ។ ពីឆ្នាំ 1998 ដល់ ឆ្នាំ 2001 លោកបានបំរើការនៅធនាគារជាតិនៃកាហ្សាក់ស្ថាន ក្នុងនាយកដ្ឋានគ្រប់គ្រងធនាគារ។ នៅក្នុងឆ្នាំ 2001 - 2005 លោកកាន់តំណែងជាអ្នកគ្រប់គ្រងនៅធនាគារ Halyk (កាហ្សាក់ស្ថាន)។ ពីឆ្នាំ 2007 ដល់ឆ្នាំ 2008 បានបំរើការនៅ ក្រុមហ៊ុន Credit Suisse កាហ្សាក់ស្ថាន តំណែងជាប្រធានគ្រប់គ្រងទ្រព្យសកម្ម។ លោកបានចូលរួមជាមួយធនាគារ ABA ក្នុងខែកញ្ញា ឆ្នាំ 2009។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T04:47:55.821Z", "category": "ហិរញ្ញវត្ថុ", "views": 2573, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ចង់ចេញរកស៊ី ប៉ុន្តែស្តាយប្រាក់ខែ! ៥ជំហានធ្វើការផងរកស៊ីផង ចាប់ផ្តើមមុខរបរអាចជោគជ័យខ្ពស់	https://business-cambodia.com/articles/5ways-start-business-while-working	ចង់ចេញរកស៊ី តែស្តាយប្រាក់ខែ! ជាការពិតគ្មាននរណាម្នាក់ដែលមិនចង់ធ្វើជាថៅកែរបស់ខ្លួនឯងនោះទេ  អ្នកធ្វើការភាគច្រើនប្រាកដជាស្តាយប្រាក់ខែ មិនហ៊ានចេញទៅរកស៊ីទាំងស្រុងនោះទេ ព្រោះខ្លាចរកស៊ីទៅខាតគ្មានលុយទប់ ឬជាប់បំណុលវ័ណ្ឌកជាដើម។ អ្វីៗនៅតែអាចទៅរួច ប្រសិនបើធ្វើដោយមានក្បួនខ្នាត គិតហើយសឹមគូរ តស៊ូមិនបោះបង់ ហ៊ាននឿយមុនទើបស្រណុកតាមក្រោយ។ ធ្វើការផង រកស៊ីផងក្នុងពេលតែមួយស្ដាប់ទៅពិតជាពិបាកហើយអ្វីដែលជាបញ្ហាចោទគឺលក្ខណៈការងារនិងកត្តាពេលវេលារបស់បុគ្គលរៀងៗខ្លួន។ ដូចគ្នានេះដែរ Business Cambodia សូមណែនាំនូវ ជំហាន៥ សម្រាប់អ្នកចង់ធ្វើការផងរកស៊ីផង ទៅចាប់របរមិនសូវមានហានិភ័យ ព្រោះបានត្រៀមរួចរាល់និងមានប្រាក់ខែថេរសម្រាប់ទប់ចំណាយ៖ ១. មុខរបរ + ស្រឡាញ់+ ជំនាញ លោក Tim Cook នាយកប្រតិបត្តិក្រុមហ៊ុន Apple ធ្លាប់បានលើកឡើងថាប្រសិនបើអ្នកមិនស្រឡាញ់នូវអ្វីដែលអ្នកកំពុងធ្វើអស់ពីបេះដូងនោះទេ អ្នកមិនបាច់ធ្វើវានោះទេ វានឹងនាំឱ្យអ្នកស្រ្តេសមួយជីវិត។ ប្រដូចទៅនឹងការរកស៊ីបណ្តើរ ធ្វើការបណ្តើរ វាពិតជាស្ថានភាពដ៏តានតឹង ប៉ុន្តែជំហានដំបូងវាមិនតានតឹងពេកនោះទេ អ្នកអាចរើសមុខរបរដែលមានតម្រូវការ ហើយអ្នកស្រឡាញ់ពិតប្រាកដ និងមានជំនាញលើវាជាក់លាក់ ហើយវាជាចំណុចកំពូលបំផុតទៅដើម្បីឆ្ពោះទៅកាន់ផែនការបន្ទាប់។ ២. បទពិសោធន៍នៃគំនិតអាជីវកម្ម ក្រៅពីចេះស្រឡាញ់របរមួយពិតប្រាកដហើយ ត្រូវចេះថ្លឹងថ្លែង នូវគំនិតដែលយើងមាន បទពិសោធន៍អ្នកដទៃដែលធ្លាប់ជួប ទម្រង់គំនិតរបស់យើង អាចមានភាពវិជ្ជមានប៉ុន្មានភាគរយ អវិជ្ជមានប៉ុន្មានភាគរយ។ ការប្រមូលគំនិតពីអ្នកមានបទពិសោធន៍ក្នុងអាជីវកម្មមួយនោះ ស្ទង់មតិអតិថិជន ស្រាវជ្រាវអំពីគំនិតអាជីវកម្មនោះឱ្យល្អិតល្អន់ ព្រមទាំងអាចវិភាគបានគ្រប់ជ្រុងជ្រាយ ដើម្បីកាត់បន្ថយហានិភ័យឱ្យនៅទាបបំផុត។  ៣. ផែនការអាជីវកម្ម (SMART Business Plan ) ដើម្បីសម្រេចគោលដៅអាជីវកម្មគឺត្រូវមានផែនការអាជីវកម្ម ហើយត្រូវជាផែនការលម្អិតបំផុត ត្រូវមានភាពជាក់លាក់ វាស់វែងបាន សម្រេចបាន ពាក់ព័ន្ធ នឹងពេលវេលាដែលត្រូវសម្រេច។ ផែនការអាជីវកម្ម គឺជាឯកសារសំខាន់មួយ មិនថារកស៊ីធំឬតូច វាជួយឱ្យអ្នកកំណត់គោលដៅរបស់មុខរបរ និងបង្កើតផែនការដើម្បីសម្រេចលទ្ធផលបានលឿនរហ័សនឹងមិនសូវមានហានិភ័យ។ ៤. ផែនការហិរញ្ញវត្ថុ ចំណុចរសើបដែលគ្រប់គ្នាគិតដល់នៅពេលចាប់ផ្តើមអាជីវកម្ម តើយើងអាចបានប្រាក់មកពីណាធ្វើដើមទុន ហើយរៀបចំហិរញ្ញវត្ថុបែបណាដើម្បីគ្រប់គ្រាន់ក្នុងការចាប់ផ្តើមអាជីវកម្មខ្នាតតូច មធ្យម ឬខ្នាតធំ?ភាពប្រទាក់ក្រឡានៃការរៀបចំហិរញ្ញវត្ថុ គឺពឹងផ្អែកខ្លាំងទៅលើគោលដៅអាជីវកម្ម គម្រោងអាជីវកម្ម ចក្ខុវិស័យរបស់មុខរបរ បែបបទនៃការចំណាយរបស់អាជីវកម្មមួយនោះ។ ៥. ត្រៀមខ្លួនចូលសមរភូមិ បន្ទាប់ពីត្រៀមអាវុធទាំង៤ខាងលើរួចស្រេច ការត្រៀមលក្ខណៈសម្បត្តិ រៀបចំពេលវេលា សម្រាប់ប្រយុទ្ធក្នុងសមរភូមិអាជីវកម្ម ធ្វើយ៉ាងណារៀបចំរឿងទាំង៤ខាងលើឱ្យច្បាស់លាស់បំផុត បន្តរៀនសូត្រ អភិវឌ្ឍន៍ខ្លួនឥតឈប់ឈរ ហើយបើអាចរកដៃគូទុកចិត្តដើម្បីជួយគ្នាបានទៀតកាន់តែល្អ។ ប្រឹងប្រែងអនុវត្តផែនការឱ្យបានល្អ លៃលកពេលណាអាចលាឈប់ពីការងារបាន នៅពេលណាយើងត្រៀមខ្លួនរួចរាល់ សន្សំលុយគ្រប់និងមានដើមទុនគ្រប់គ្រាន់សម្រាប់ចេញរកស៊ីពេញលេញ។ ជាចុងក្រោយ គឺយើងមិនបានលើកទឹកចិត្តឱ្យអ្នកកេងប្រវ័ញ្ចធនធានក្រុមហ៊ុន ម៉ោងពេលក្រុមហ៊ុនមកធ្វើការផ្ទាល់ខ្លួន ទាញចំណូលចូលហោប៉ៅនោះទេ គឺយើងគ្រាន់តែចង់ណែនាំឱ្យអ្នកកុំខ្ជះខ្ជាយពេលវេលាចោលឥតប្រយោជន៍ ហើយចេះលៃលកពេលវេលាទំនេរមួយចំនួន ឆ្លៀតពីការងារដែលអ្នកកំពុងធ្វើ ដើម្បីធ្វើផែនការរកស៊ីបណ្ដើរៗខណៈពេលកំពុងធ្វើការឱ្យគេ។ រហូតដល់ពេលមួយអ្នកអាចរៀបចំផ្លូវដើរបានល្អិតល្អន់ មើលឃើញតម្រូវការក្នុងទីផ្សារ មានជំនឿចិត្តគ្រប់គ្រាន់ ក្នុងការរៀបចំចេញរកស៊ី ធ្វើការសន្សំដើមទុន និងដៃគូល្អៗបានហើយ ចាំអ្នកអាចសម្រេចចិត្តថាចង់សាកល្បងចេញមករកស៊ីបណ្ដើរៗសិន ឬគួរលាឈប់ពីការងារមកផ្ដោតលើអាជីវកម្មទាំងស្រុងឱ្យបាន ១០០%៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T04:44:15.252Z", "category": "ភាពជាអ្នកដឹកនាំ", "views": 676, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឈរជើងជាង១៣០ឆ្នាំ យីហោ YAMAHA កើតចេញពីស្នាដៃកូនអ្នកក្រម្នាក់នេះ ធ្លាប់រត់ចោលស្រុក	https://business-cambodia.com/articles/yamaha-founder-background	“មានចំណេះមានគំនិត មានគំនិត មានកំណើត សកម្មភាពកើតជីវិតរុងរឿង” ឃ្លាមួយនេះ ត្រូវបានអនុវត្តដោយបុគ្គលល្បីៗជាច្រើនរូបនៅជំុវិញពិភពលោក។ ដែលបុគ្គលខ្លាំងៗទាំងនោះ សុទ្ធតែកើតចេញពីការលំបាក តស៊ូ ព្យាយាម ដោយគ្មានអ្វីអាង មានតែចំណេះជំនាញជាអាវុ.ធប្រយុទ្ធជាមួយខ្សែជីវិតរហូតអាចទទួលបានជោគជ័យ។ ជាក់ស្តែងដូចជាលោក ជែកម៉ា ស្ថាបនិក  Alibaba លោកHoward Schultz ស្ថាបនិកការហ្វេ Starbucks ជាដើម ដោយសិតសឹងតែកើតចេញពីបាតដៃទទេ រហូតអាចក្តាប់ក្រុមហ៊ុនតម្លៃពាន់លានដុល្លារ ដោយក្នុងនោះក៏មានស្ថាបនិក Yamaha មួយរូបផងដែរ ដែលកើតក្នុងគ្រួសារលំបាកខ្លាំង រហូតរត់ចោលស្រុកតែចុងក្រោយអាចក្តាប់ក្រុមហ៊ុនខ្នាតយក្សមួយ មានអាយុកាលរហូតដល់ទៅ ១៣៦ឆ្នាំ។ តើនរណាជាស្ថាបនិក Yamaha? តើគាត់មានប្រវិត្តតស៊ូ ជូចាត់របៀបណាខ្លះ ដើម្បីអាចហែលឆ្លងពីខ្សែរជីវិតដែលគ្មានអ្វីសោះ រហូតក្លាយជាម្ចាស់ក្រុមហ៊ុនខ្នាតយក្សមួយនេះបាន? Torakusu Yamaha គឺជាស្ថាបនិកនៃសាជីវកម្ម Yamaha ដែលបានកើតឡើងក្នុងឆ្នាំ១៨៥១ ក្នុងគ្រួសារក្រីក្រ ក្នុងភូមិដ៏តូចមួយនៅប្រទេសជប៉ុន។ ដោយសង្កេតឃើញថា ក្នុងភូមិរបស់ខ្លួនពិបាករស់នៅពេក ចង់រៀនក៏ពិបាក រកកន្លែងធ្វើក៏គ្មានទៀតនោះ លោកនិងគ្រួសារក៏បានប្តូរទីលំនៅទៅរស់នៅទីក្រុង Osaka វិញដោយសារតែស្ថានភាពហិរញ្ញវត្ថុមិនល្អ ដោយពេលនោះលោកមានអាយុ ២១ ឆ្នាំ។ នៅពេលដែលទៅដល់ Osaka លោកក៏បានធ្វើការនៅហាងជុសជុលនាឡិកា ហើយនៅពេលដែលធ្វើយូរៗទៅលោកក៏មានកូនចិត្តស្រលាញ់ពេញចិត្តនូវផ្នែកដែលខ្លួនធ្វើ តែដោយសារតែចេះស្ទើរៗ លោកក៏បានសម្រេចចិត្តរត់ទៅរៀន ផ្នែកមេកានិចរយៈពេល២ឆ្នាំពេញ។ ក្រោយពីបញ្ចាប់ការសិក្សារ លោកក៏ត្រូវហាងបញ្ជូនលោកទៅ Hamamatsu ជាអ្នកជួសជុល ឧបករណ៍វេជ្ជសាស្ត្រអស់រយៈពេលជាច្រើនឆ្នាំ។ ជោគវាសនារបស់លោកក៏ចាប់ផ្តើម ប្តូមុខមាត់បន្តិចម្តងៗ នៅអាយុ៣១ឆ្នាំ មានថ្ងៃមួយនោះមានសាលាតន្ត្រីដែលទើបបង្កើតឡើងថ្មីមួយកន្លែង ខ្វះអ្នកជួសជុលឧបករណ៍តន្ត្រី ដូច្នេះគ្រប់ពេលណាដែលឧបករណ៍ណាមួយខូច ឬដាច់ សាលាបានសុំឱ្យគាត់ជួសជុលវា។ ពន្លឺជីវិតចាប់ផ្តើមភ្លឺឡើង លោកក៏មានគំនិត ចង់ផលិតឧបករណ៍តន្ត្រីដោយខ្លួនឯង ដោយមានចិត្តរឹងប៉ឹងក្នុងការផលិតឧបករណ៍ផ្ទាល់ខ្លួន។ លោកបានព្យាយាមបង្កើតឧបករណ៍ដោយខ្លួនគាត់ពីគំនូរព្រាង និងប្លង់ដែលគាត់ធ្វើក្នុងគោលបំណងជួសជុល។ ដោយលោកខ្សោយផ្នែកហិរញ្ញវត្ថុ នោះហើយជាមូលហេតុដែលម្ចាស់សណ្ឋាគារ Komatsu-ya ផ្តល់ហិរញ្ញប្បទានដល់គាត់ ហើយឱ្យគាត់ខ្ចីសម្រាប់ទិញឧបករណ៍ និងសម្ភារៈ។ ដោយមើលឃើញទេពកុសលរបស់លោក មន្ត្រីពីរនាក់ផ្សេងទៀតនៃមន្ទីរពេទ្យនោះក៏បានគាំទ្រការងាររបស់លោកផងដែរដែលក្នុងនោះប្រធានមន្ទីរពេទ្យក៏រួមបញ្ចូលផងដែរ។ ក្នុងរយៈពេលពីរខែគាត់បានបង្កើតឧបករណ៍មួយដែលមានកូនសោចំនួន ៣៩ ប៉ុន្តែវាមិនត្រូវបានសម្រួលឱ្យមានប្រសិទ្ធភាពទេ។ វាក៏ត្រូវបានបដិសេធដោយនាយកសាលាតូក្យូតន្ត្រីផងដែរដោយសារតែការលៃតម្រូវមិនទាន់ល្អ ។ បន្ទាប់មកគាត់បានសិក្សាការកែសម្រួលរួចមក លោកក៏អាចទទួលបានឧបករណ៍ដ៏ល្អឯកដោយទទួលបានជោគជ័យ។ ភាពល្បីល្បាញនឹងបិុនប្រសព្វ Yamaha បានក្លាយទៅសាជីវកម្ម Yamaha ពោលគឺជាក្រុមហ៊ុនចម្រុះជាតិសាសន៍របស់ប្រទេសជប៉ុន។ ដំបូងក្រុមហ៊ុននេះត្រូវបានចាប់ផ្តើមដោយឈ្មោះក្រុមហ៊ុន Nippon Gakki ដែលបង្កើតឡើងសម្រាប់តែការផលិតឧបករណ៍តន្ត្រីប៉ុណ្ណោះ ប៉ុន្តែបន្តិចម្តងៗ និងបន្តិចម្តងៗ វិស័យផលិតកម្មរបស់វាមានភាពចម្រុះ។ ឥឡូវនេះវាផ្តល់នូវទំនិញ និងសេវាកម្មនៅក្នុងដែនផ្សេងៗគ្នាដូចជា ឧបករណ៍តន្ត្រី ម៉ូតូ ឧបករណ៍កីឡាអគ្គិសនី និងគ្រឿងអេឡិចត្រូនិចផ្សេងទៀត។ គួរជម្រាបផងដែរថា គិតត្រឹមឆ្នាំ ២០២២កន្លងទៅនេះ ក្រុមហ៊ុនសាជីវកម្ម Yamaha បានប្រាក់សុទ្ធ ៨.១២ពាន់លានដុល្លារ ដែលកំពុងដាក់លក់ជាង ២០០ប្រទេសក្នុងពិភពលោក៕	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T04:43:47.425Z", "category": "កំពូលអ្នកលក់", "views": 43, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
លោក សន សៀប ថាហេតុផលធំ ២ នឹងធ្វើឲ្យសកម្មភាពអចលនទ្រព្យឆ្នាំ២០២៣ ល្អប្រសើរជាងឆ្នាំចាស់	https://business-cambodia.com/articles/real-estate-2023-is-good	រយៈពេលប្រមាណ ២ ឆ្នាំចុងក្រោយនេះសកម្មភាពក្នុងវិស័យអចលនទ្រព្យនៅកម្ពុជា ក៏ដូចជាទូទាំងពិភពលោកហាក់មានភាពស្ងប់ស្ងាត់ ក្រោយពេលវិបត្ដិកូវីដ១៩ បានផ្ទុះឡើង។ យ៉ាងណាវិបត្ដិមួយនេះបច្ចុប្បន្ន ក៏មានភាពធូរស្រាលខ្លាំងជាងមុន ក្រោយមានការចាក់វ៉ាក់សាំងដល់ប្រជាជន ហើយកត្ដានេះក៏បានធ្វើឲ្យសកម្មភាពពាណិជ្ជកម្មគ្រប់វិស័យចាប់ផ្ដើមងើបមករកភាពល្អប្រសើរឡើងវិញ។ ក្នុងនោះដែរ តាមការព្យាករណ៍ពីលោក សន សៀប ដែលជាប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា បានមើលឃើញថា នៅក្នុងឆ្នាំថ្មី ២០២៣ នេះ សកម្មភាពអចលនទ្រព្យនៅក្នុងប្រទេសកម្ពុជា អាចនឹងមានសកម្មភាពល្អប្រសើរជាងឆ្នាំចាស់ ២០២១ និង២០២២។ ថ្លែងប្រាប់ Business Cambodia លោក សន សៀប បានមានប្រសាសន៍ថា «ខ្ញុំគិតថាឆ្នាំ២០២៣នេះ អចលនទ្រព្យបើធៀបនឹងឆ្នាំចាស់ គិតថានឹងប្រសើរជាងមុនបន្ដិច នេះតាមការយល់ឃើញរបស់ខ្ញុំ»។ ចំពោះមូលហេតុដែលថាសកម្មភាពអចលនទ្រព្យក្នុងឆ្នាំ ២០២៣ មានភាពប្រសើរជាងឆ្នាំចាស់ ២០២១ និង ២០២៣  ប្រធានសមាគមរូបនេះ បានលើកឡើងនូវហេតុផលធំៗចំនួន ២ ដែលក្នុងនោះរួមមាន៖ ១. ស្ថានភាពសេដ្ឋកិច្ច លោកបានលើកឡើងថា នៅក្នុងឆ្នាំ២០២៣នេះ សេដ្ឋកិច្ចកម្ពុជាត្រូវបានគេព្យាករណ៍ថានឹងកើនឡើងពី ៥ ភាគរយជាង ទៅដល់ ៦ ភាគរយ។ ហើយតាមការសង្កេតរបស់លោក គឺអចលនទ្រព្យតែងដើរតាមប្រដំប្រសងគ្នាជាមួយសេដ្ឋកិច្ច ដូច្នេះពេលមនុស្សមានលុយ ពួកគេនឹងចាប់ផ្ដើមទិញដី ទិញផ្ទះ ឡើងវិញ ហើយវានឹងធ្វើឲ្យសកម្មភាពនៃការទិញដូរនឹងមានកំណើនឡើងវិញ។ ២. ទីផ្សារក្រៅប្រទេស ទាក់ទងចំណុចនេះដែរ លោក សន សៀប បានលើកឡើងថា បច្ចុប្បន្នទីផ្សារខាងក្រៅប្រទេសត្រូវបានបើកដំណើរការឡើងវិញ ពិសេសគឺប្រទេសចិន ដែលទើបនឹងបានប្រកាសបើកប្រទេសឡើងវិញកាលពីពេលថ្មីៗកន្លងទៅនេះ ។ ដូច្នេះអ្នកវិនិយោគ និងភ្ញៀវទេសចរចិន នឹងវិលចូលប្រទេសកម្ពុជាវិញ ទោះមិនអាចកំណត់ចំនួនបាន តែវានឹងមានច្រើនជាងឆ្នាំចាស់។ ដូច្នេះហេតុផលទាំងនេះហើយ ដែលលោកព្យាករណ៍ថា សកម្មភាពអចលនទ្រព្យនៅកម្ពុជាក្នុងឆ្នាំ ២០២៣ នេះអាចនឹងល្អប្រសើរជាងឆ្នាំចាស់៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T04:41:57.592Z", "category": "អចលនទ្រព្យ", "views": 1693, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រោយរកស៊ីជោគជ័យជិត៦០ឆ្នាំ ប្រេនល្បីលំដាប់ពិភពលោក ECCO សម្រេចបោះទុនរកស៊ីនៅស្រុកខ្មែរ កំពុងទទួលបានការគាំទ្រខ្លាំង	https://business-cambodia.com/articles/cco-cambodia-3-store	ECCO គឺជាយីហោស្បែកជើងនិងផលិតផលស្បែកដ៏ល្បីឈ្មោះមួយរបស់ប្រទេសដាណឺម៉ាក ដែលត្រូវបាន បង្កើតឡើងក្នុងឆ្នាំ ១៩៦៣ ដោយលោក Birte និងអ្នកស្រី Karl Toosbuy។យីហោដ៏ល្បីមួយនេះ ទទួលបានការគាំទ្រយ៉ាងខ្លាំងពីសំណាក់អតិថិជននៅជុំវិញពិភពលោក នេះក៏ដោយសារតែ ប្រេន ECCO បានបង្កើតឡើងដោយរួមបញ្ចូលគ្នានូវរចនាបទម៉ូតលំដាប់កំពូលៗនិងដ៏ប្រណិតប្រកបដោយសុខភាពនិងទំនុកចិត្ត។ហើយភាពជោគជ័យដល់ត្រចះត្រចង់នេះកើតឡើងដោយសារតែ គ្រប់ផលិតផលរបស់ ECCO ទាំងអស់មានភាពទាក់ទាញល្អឥតខ្ចោះដែលផលិតចេញពីស្បែកដែលមានគុណភាពខ្ពស់ជាងគេបំផុតលំដាប់ពិភពលោក។ ជាក់ស្តែងបើគិតមកដល់ពេលបច្ចុប្បន្ននេះ យីហោ ECCO មានវត្តមាននៅប្រទេសចំនួន ៨៨នៅទូទាំងពិភពលោក ជាមួយនឹងសាខាប្រមាណជា ២,០០០កន្លែង ដែលហាងនីមួយៗអាចលក់បានលើសពី ១៤,០០០គូក្នុងមួយឆ្នាំៗនិងមានបុគ្គលិកបម្រើការសរុបចំនួន ២០,០០០នាក់ដែលជាកម្លាំងចលករជម្រុញពីក្រោយនៃការបង្កើតផលិតផលរបស់ប្រេន ECCO ឱ្យរីកលូតលាស់កាន់តែធំឡើងៗជាមួយនឹងការរចនា ការអភិវឌ្ឍន៍ ការផលិត និងការលក់រាយជាដើម។ ទន្ទឹមនឹងភាពរីកចម្រើនទៅមុខជាបន្តបន្ទាប់រួចមក កាលពីថ្ងៃទី ១៤ ខែ មករា ឆ្នាំ ២០២៣ កន្លងទៅនេះ ប្រេនម៉ាកល្បី ECCO ក៏បានធ្វើការសម្ពោធនូវសាខាថ្មីចំនួន ២ របស់ខ្លួនបន្ថែមទៀតនៅលើទឹកដីនៃព្រះរាជាណាចក្រកម្ពុជា ដែលមានទីតាំងស្ថិតនៅ ផ្សារទំនើប ជីប ម៉ុង ២៧១ មេហ្គា ម៉លជាន់ទី១ និង នៅផ្សារទំនើប អ៊ីអន ម៉លមានជ័យ នៅជាន់ផ្ទាល់ដី ក្រោយពីបានបើកទីតាំងដំបូងក្នុងព្រះរាជណាចក្រកម្ពុជានៅផ្សារទំនើប អ៊ីអន ម៉លភ្នំពេញ ដោយជោគជ័យនៅដើមឆ្នាំ២០២០កន្លងទៅ។ ដោយការបើកសម្ពោធសាខាថ្មីនេះ គឺក្នុងគោលបំណងជាពិសេសសម្រាប់ផ្តល់ជូននូវរសជាតិថ្មីចំពោះការរៀបចំខ្លួនស្លៀកពាក់លេងស្ទាយបែបថ្មីក្នុងស្រុកសម្របតាមផលិតផលដ៏ប្រណិតរបស់ ECCO ដែលសក្តិសមបំផុតចំពោះបងប្អូនសុភាពបុរស និងសុភាពនារីគ្រប់រូប។ដោយហាង ECCO ប្រចាំប្រទេសកម្ពុជាមួយនេះបានដាក់តាំងបង្ហាញផលិតផលរបស់ខ្លួនគ្រប់ម៉ូតដែលសុទ្ធសឹងតែជាម៉ូតសម្រិតសម្រាំងឱ្យត្រូវនឹងចំណង់ចំណូលចិត្ត និងបរិបទនៃការនិយមស្លៀកពាក់របស់បងប្អូនប្រជាពលរដ្ឋនៅក្នុងស្រុកដែលរួមមានស្បែកជើង កាបូប នានាសម្រាប់ចូលរួមកម្មវិធីផ្លូវការផ្សេងៗផងដែរ។ ដូច្នេះសម្រាប់បងប្អូនដែលត្រូវការនូវប្រភេទស្បែកជើង កាបូប ឬផលិតផលស្បែកដែលមានគុណភាពខ្ពស់កុំភ្លេចទៅ ECCO ទាំង ៣ សាខា ធានាថានឹងមិនធ្វើឱ្យលោកអ្នកខកបំណងឡើយ ។សម្រាប់ព័ត៌មានបន្ថែមបងបងប្អូនអាចចូលទៅកាន់ហ្វេសបុកផេករបស់ ECCO តាមរយៈ ECCO Shoes	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T04:29:14.331Z", "category": "PR", "views": 472, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រុមហ៊ុន អ្នកឧកញ៉ា គួច ម៉េងលីនឹងឡើងផ្សារហ៊ុនឆាប់ៗ មកដឹងភាគលាភអ្នកទទួលបានពេលទិញហ៊ុនគាត់	https://business-cambodia.com/articles/dividend-of-kouch-megly-shares	ក្រុមហ៊ុន ម៉េងលី ជេ គួច អេឌ្យូខេសិន របស់អ្នកឧកញ៉ា គួច ម៉េងលីគ្រោងនឹងឡើងផ្សារមូលបត្រកម្ពុជា(ផ្សារហ៊ុនកម្ពុជា) នៅចុងខែមីនាដើមខែមេសាឆ្នាំ២០២៣នេះ ហើយក៏មានការចាប់អារម្មណ៍យ៉ាងខ្លាំងពីសាធារណជនខណៈការឡើងផ្សារហ៊ុននេះ អ្នកឧកញ៉ានឹងប្រមូលទុនដើម្បីពង្រីកសក្តានុពលលើកកម្ពស់វិស័យអប់រំនៅកម្ពុជា។ ថ្លែងនៅក្នុងពិធីបើកសិក្ខាសាលាស្តីពី “ការស្វែងយល់ពីវិស័យមូលបត្រនៅកម្ពុជា និងការត្រៀមខ្លួនវិនិយោគលើមូលបត្រកម្មសិទ្ធ” នៅសាល ដឹ ព្រេមៀ សេនធ័រ សែនសុខ កាលពីថ្ងៃទី១៤ខែមករាឆ្នាំ២០២៣នេះ អ្នកឧកញ៉ា គួច ម៉េងលី ស្ថាបនិក ប្រធានក្រុមប្រឹក្សាភិបាល និងជាអគ្គនាយកប្រតិបត្តិ នៃក្រុមហ៊ុន ម៉េងលី ជេ គួច អេឌ្យូខេសិនបានមានប្រសាសន៍ថា ការឡើងផ្សារហ៊ុនបោះផ្សាយលក់ភាគហ៊ុនជាសាធារណៈនេះសាធារណជនទាំងអស់អាចក្លាយជាម្ចាស់ភាគហ៊ុនរបស់ក្រុមហ៊ុនតាមរយៈទិញភាគហ៊ុនរបស់ក្រុមហ៊ុន ក្រុមហ៊ុន ម៉េងលី ជេ គួច ដើម្បីចូលរួមការសម្រេច ការដឹកនាំនិងការយល់ដឹងក៏ដូចជាកាច់ចង្កូតទៅអនាគតដើម្បីឲ្យបុត្រធីតារបស់ពួកគាត់រៀននៅសាលាដែលមានគុណភាពល្អ។ អ្នកឧកញ៉ា បានមានប្រសាសន៍បន្តទៀតថា ការឡើងផ្សាយហ៊ុនបោះផ្សយលក់ភាគហ៊ុនជាសាធារណៈនេះ គឺមិនមែនដើម្បីប្រាក់ចំណេញនោះទេ គឺដើម្បីឱ្យកូនខ្មែរមានឱកាសចូលរៀននៅសាលាល្អ មិនថាតំបន់ក្រីក្រ តំបន់មធ្យម ឬតំបន់អ្នកមាននោះទេ។  សម្រាប់ចំនួនភាគហ៊ុនដែលគ្រោងបោះផ្សាយលក់ជាសាធារណៈនៅលើផ្សារមូលបត្រកម្ពុជាវិញ អ្នកឧកញ៉ា បានបង្ហើបថានឹងបោះផ្សាយលក់៤-៦ភាគរយ នៃភាគហ៊ុនសរុប ដែលមានតម្លៃប្រហែល ១០លានដុល្លារ អាស្រ័យលើការអនុញ្ញាតរបស់និយ័តករមូលបត្រកម្ពុជា( SERC)។ រីឯភាគលាភសម្រាប់វិនិយោគិនសាធារណៈដែលនឹងទិញហ៊ុនក្រុមហ៊ុនរបស់អ្នកឧកញ៉ានាពេលខាងមុខ អ្នកឧកញ៉ាបានបង្ហើបដើម្បីលើកទឹកចិត្តដល់សាធារណជន ក្រុមហ៊ុននឹងចែកភាគលាភចំនួន៦% នៃតម្លៃបោះផ្សាយលើផ្សារដំបូង(IPO) នៅ២ឆ្នាំដំបូង បូកការចំណេញបន្តបន្ទាប់ទៀតទៅលើភាគលាភ៦% ហើយអ្វីដែលសំខាន់នោះគឺភាគលាភ៦%នេះមិនយកពន្ធឡើយ ដូច្នេះអាចនឹងបានច្រើនជាងការដាក់លុយនៅធនាគារ ខណៈការដាក់លុយធនាគារត្រូវគិតពន្ធ ហើយលុយមិនអាចកើនលឿន។ អ្នកឧកញ៉ាក៏បានបង្ហើបដល់ម្ចាស់អាជីវកម្មនៅកម្ពុជាដែលមានបំណងចង់យកក្រុមហ៊ុនរបស់ខ្លួនឡើងផ្សារហ៊ុនថាដើម្បីឲ្យក្រុមហ៊ុនឡើងផ្សារហ៊ុនបានគឺយើងត្រូវធ្វើសវនកម្មជាប្រចាំឆ្នាំ។ ជាក់ស្ដែងក្រុមហ៊ុនរបស់អ្នកឧកញ៉ាបានធ្វើសវនកម្ម៦ទៅ៧ឆ្នាំជាប់ៗគ្នា។ លើសពីនេះអាជីវកម្មរបស់អ្នកត្រូវធ្វើតាមច្បាប់ការងារប្រទេសកម្ពុជាមានន័យថាបង់ពន្ធត្រឹមត្រូវ បង់ប្រាក់ខែបុគ្គលិកតាមស្ដង់ដារ បង់បសសតាមតម្រូវការរបស់បុគ្គលិក។ គួរបញ្ជាក់ផងដែរថាក្រុមហ៊ុន ម៉េងលី ជេ. គួច អេឌ្យូខេសិន ដែលមានក្រុមហ៊ុនបុត្រសម័្ពន្ធល្បីៗដូចជាមជ្ឈមណ្ឌលភាសា អេ អាយ អាយ (Aii) និងសាលារៀន អន្ដរទ្វីប អាមេរិកាំង (AIS) គឺជាស្ថាប័នអប់រំដំបូងគេនៅកម្ពុជា ដែលនឹងឡើងផ្សារមូលបត្រកម្ពុជា ក្នុងពេលឆាប់ៗនេះ។ ចង់ដឹងពីរបៀបទិញហ៊ុនរបស់អ្នកឧកញ៉ា គួច ម៉េងលីអាចអានអត្ថបទ” ក្រុមហ៊ុនអ្នកឧកញ៉ា គួច ម៉េងលីនឹងឡើងផ្សារចុងខែមីនាឆ្នាំនេះ ចង់ទិញហ៊ុនគាត់នេះជាជំហានអ្នកត្រូវធ្វើ”។ ចង់ស្វែងយល់បន្ថែមពីការវិនិយោគលើផ្សារហ៊ុន ការប្រើលុយឲ្យចំណេញនិងការវិនិយោគដើម្បីបង្កើនទ្រព្យអាចតាមដាន Facebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T04:04:56.362Z", "category": "ហិរញ្ញវត្ថុ", "views": 8055, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អបអរបុណ្យចូលឆ្នាំចិននៅក្រុងព្រះសីហនុ	https://business-cambodia.com/articles/chinese-new-year-shnv	បុណ្យចូលឆ្នាំចិនក៏ខិតជិតមកដល់, មកលេង Prince Mall SHVមានកម្មវិធីសប្បាយៗ និងអាំងប៉ាវជាច្រើនរងចាំលោកអ្នក! ផ្សារចង្គៀងគោមបុរាណ នឹងចាប់ដំណើរការពីថ្ងៃទី ១៧ - ២២ មករា , មានទំនិញជាច្រើនមុខដូចជាគ្រឿងតុបតែងផ្ទះ , វត្ថុអនុស្សាវរីយ៍ ពីហាងផ្សេងៗគ្នា កំពុងរងចាំលោកអ្នកមកជ្រើសរើស, ឆ្នាំថ្មីទិញទំនិញថ្មីៗ ញ៉ាំងភាពរីករាយលើសមួយកម្រិត។ រីករាយបុណ្យចូលឆ្នាំចិន, ជាមួយនឹង ក្រុមរាំម៉ុងសាយ និងក្រុមរាំ Show, ក្រុមរាំម៉ុងសាយលើករាសីឆ្នាំថ្មី នៅថ្ងៃទី 21 ខែមករា ៥ល្ងាច , ក្រុមរាំ Show ចូលឆ្នាំថ្មី នាំសិរីសួស្តីពេញមួយឆ្នាំសម្រាប់លោកអ្នក និងក្រុមគ្រួសារ។ ឆ្នាំថ្មីអាំងប៉ាវត័រៗ , ចែកៗមិនឈប់, នៅថ្ងៃទី ២១ - ២២ មករា, អញ្ជើញមក Prince Mall Sihanoukville ដើម្បីជាវទំនិញ ចាប់យកអាំងប៉ាវទាំងអស់គ្នា, មកចាប់យកអាំងប៉ាវទូរទស្សន៍ និងរង្វាន់ដទៃទៀតទៅផ្ទះជាមួយគ្នា។ គោះស្គរលើករាសី, បោះបាល់នាំសំណាង និងកម្មវិធីហ្គេមជាច្រើនរងចាំលោកអ្នកមកចូលរួម, ថ្ងៃទី២១-២២ មករា, ចូលរួមលេងកម្មវិធីឆ្នាំថ្មី ដើម្បីចាប់យកអាំងប៉ាវ, នៅចាំអីទៀត, តោះមកឆ្លងបុណ្យចូលឆ្នាំចិននៅ Prince Mall SHV ជាមួយគ្នា!!	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T03:47:13.145Z", "category": "PR", "views": 151, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
លោក កែវ សុខផេង មិនត្រឹមតែជាកីឡាករល្អនោះទេ តែក៏ជាកូនកតញ្ញូផងដែរ	https://business-cambodia.com/articles/keo-sokpeng-gift-healthy	ហ្វេនៗនិយមគាំទ្រវិស័យកីឡាបាល់ទាត់ ជាពិសេសអ្នកចូលចិត្តតាមដានបាល់ទាត់ក្នុងស្រុក ប្រាកដជាបានស្គាល់រួចមកហើយ លោក កែវ សុខផេង ដែលមានទេពកោសល្យខ្ពស់ ក្នុងវិស័យកីឡាបាល់ទាត់ បច្ចុប្បន្នលោកជាតារាបាល់ទាត់ដ៏ល្បីមួយរូបតំណាងអោយក្រុមជម្រើជាតិកម្ពុជាផងដែរ ។  ថ្មីៗនេះលោក កែវ សុខផេង និងភរិយា បានធ្វើរឿងមួយជូនដល់អ្នកមានគុណរបស់លោក ដោយបានផ្តល់ជូននូវកាដូដ៏មានតម្លៃ នាឱកាសបុណ្យចូលឆ្នាំប្រពៃណីចិនជិតមកដល់នាពេលខាងមុខនេះ។ នៅក្នុងសំណេរដែលបានបង្ហោះនោះ សុខផេងនិយាយបែបនេះថា “ប៉ាម៉ាក់គឺជាមនុស្សទីមួយដែលតែងតែនៅពីក្រោយកូនជានិច្ច រាល់ពេលកូនមានបញ្ហាបាក់ទឹកចិត្ត គឺម៉ាក់ប៉ា តែងតែលើកទឹកចិត្ត និងជំរុញរូបកូនរហូតរូបកូនទទួលបានជោគជ័យក្នុងអាជីព” ។  សុខផេង បន្ថែមថាការគិតពីសុខភាពជារឿងសំខាន់ទីមួយដែលយើងគួរធ្វើ ដូចនេះទើបលោកជ្រើសរើសភេសជ្ជៈទឹកត្រចៀកកាំ ជីន ស៊ុន សម្រាប់ជាកាដូជូនដល់អ្នកមានគុណ របស់លោក “រីកចូលឆ្នាំថ្មី ហេង ហេងទាំងអស់គ្នា” ។ បច្ចុប្បន្នក្រុមហ៊ុនទឹកត្រចៀកកាំ ជីន ស៊ុន កំពុងមានសន្ទុះយ៉ាងខ្លាំង និងកំពុងចរាចរណ៍លក់នៅលើទីផ្សារកម្ពុជា ដែលជាផលិតផល គិតពីសុខភាពនិងគុណភាពជាចំបង ដែលក្នុងនោះទឹកត្រចៀកកាំ      ជីន ស៊ុន មានពីរចំណុះ និង4រសជាតិសម្រាប់ជ្រើសរើសផងដែរ ។  Website: www.jinsoontcc.com Facebook: Jin Soon ជីនស៊ុន Contact: 061/069/ 090 36 36 70	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T03:23:25.279Z", "category": "PR", "views": 94, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ប្រាក់ខែតិចចង់រៀបការ! ប្រើក្បាច់សំងាត់ធំៗ៣នេះ ទោះប្រាក់ខែខ្ទង់៣០០$ ក៏អាចគ្រប់លុយការប្រពន្ធ	https://business-cambodia.com/articles/salary-300-dollar-want-to-get-married	កត្តិកធ្លាក់ខ្យល់អំពល់ឱរ៉ា អ្នកខ្លះត្រៀមចូលរោងការ ឯខ្លះទៀតអង្គុយសោកាចង់បានប្រពន្ធតែប្រាក់ខែខ្ទង់៣០០ដុល្លារ មិនដឹងទៅច្រកណាងងឹតមុខស្លុប។ មិនតែប៉ុណ្ណោះសំណួរចាក់ដោតដាក់សម្ពាធបំផុតមួយទៀតដែលតែងទទួលបាននៅពេលទៅលេងស្រុកកំណើតម្តងៗ ឬជួបមនុស្សស្និទ្ធស្នាលបែកគ្នារាប់ឆ្នាំ រលឹកសួរញយៗនោះគឺ «តើពេលណារៀបការ?» ឬ «តើពេលណាយកប្រពន្ធ?»។ បើខំប្រឹងរកលុយខ្លាំងដែរតែរត់មិនរួច ត្រៀមខ្លួនរួចរាល់បើកទំព័រជីវិតគូ មានគូកំណាញ់ចិត្តតែហោប៉ៅលុយរលុងឃុង ហើយវ័យកាន់តែជ្រេពេលប្រថុចញច់ទៀត តើត្រូវធ្វើដូចម្តេច? បើអ្នកច្បាស់លាស់ប្រាកដប្រជាជាមួយដៃគូ១០០%ហើយ មិនថ្វីទេ! ក្បាច់សំងាត់ធំៗទាំង៣ខាងក្រោមនេះ ឧស្សាហ៍ឃើញគូស្នេហ៍ថ្មីថ្មោងចូលចិត្តអនុវត្តន៍តាមសុភាសិតខ្មែរយើងគឺ «សំណាបយោងដី ស្រីយោងប្រុស» ដែលជួយឲ្យពួកគេសម្រេចគោលដៅដឹកដៃគ្នាចូលរោងការយ៉ាងជោគជ័យ៖ ១/. ៥០/៥០៖ អ្នកនឹងដៃគូម្ខាងទៀតគួរបង្កើតគណនី/កុងធនាគាររួមគ្នាមួយ ដោយដាក់៥០%ម្នាក់ ពោលបើមួយខែចង់សន្សំ ៣០០ដុល្លារ ដូច្នេះខាងប្រុសត្រូវដក ១៥០ដុល្លារ រីឯខាងស្រីត្រូវដក ១៥០ដុល្លារដូចគ្នាសម្រាប់សន្សំទុកក្នុងគណនីនោះ។ ឧបមាថា ក្នុងមួយខែសន្សំបាន ៣០០ដុល្លារ រយៈពេល៥ឆ្នាំក្រោយ អ្នកទាំងពីរអាចសល់លុយរហូតដល់ទៅ ១៨០០០ដុល្លារឯណោះ។ ២/. រកផ្លូវកណ្តាល៖ ប្រើយុទ្ធសាស្ត្រចរចាគ្នារកផ្លូវកណ្តាល ខាងប្រុសប្រឹងដើរទៅមុខមួយជំហាន ខាងស្រីថយក្រោយមួយជំហាន។ ឧទាហរណ៍ថា ថ្លៃបណ្ណាការ១០០០០ដុល្លារ តែខាងប្រុសមានលទ្ធភាពត្រឹម ៨០០០ដុល្លារ ដូច្នេះគួររកចំណុចប្រសព្វមួយអាចខាងស្រីយោគយល់ថយមកត្រឹម ៩០០០ដុល្លារ ឬស្មើលទ្ធភាពខាងប្រុស។ រីឯខាងប្រុស បើអាចប្រឹងមួយដង្ហើមទៀតដើម្បីបង្គ្រប់ ៩០០០ដុល្លារ ឬទៅឲ្យដល់ ១០០០០ដុល្លារតែម្តង ក៏កាន់តែល្អ។ ថ្លៃបណ្ណាការខ្ពស់ពេក ក៏ជាបន្ទុកដ៏ធំមួយសម្រាប់ខាងប្រុសផងដែរ បើអាចគួរជជែកគ្នារកផ្លូវដែលអាចទៅរួចទាំងសងខាង ព្រោះថ្ងៃក្រោយគង់តែក្លាយជាគ្រួសារតែមួយទេ។ ៣/. រោងជ័យតូចតែកក់ក្តៅ៖ បើកញ្ចប់លុយតិច ប្រឹងច្បិចពីមាត់ពីករ ឆក់នាឆក់អាយខ្លះហើយបានតែប៉ុណ្ណឹង យើងអាចពិចារណារៀបចំកម្មវិធីមង្គលការតូចមួយសមរម្យទៅតាមលទ្ធភាពដែលអាចធ្វើទៅបាន កុំឃើញដំរីជុះចង់ជុះតាមដំរី ច្បាស់រីងរៃទឹកភ្នែកជូតក្បាលជង្គង់មិនមែនខាន។ រៀបការហើយឲ្យសប្បាយចិត្ត មិនមែនរៀបការហើយជំពាក់បំណុលគេជុំទិសទេ។ សូម្បីមហាសេដ្ឋីវ័យក្មេងសម្រុកបច្ចេកវិទ្យាក្រុមហ៊ុន Meta លោក Mark Zuckerberg ដែលបានរៀបការក្នុងឆ្នាំ២០១២ ជាមួយនឹងការប្រារព្ធកម្មវិធីតិចតួច មិនធំដុំអធិកអធមឡើយ ទោះខណៈគ្រានោះលោកមានឈ្មោះជាមហាសេដ្ឋីក៏ដោយ។ នៅថ្ងៃមង្គល Mark បានឲ្យកាដូរទៅកាន់ភរិយានូវចិញ្ចៀនដែលខ្លួនបានឌីហ្សាញដោយផ្ទាល់ដៃ។ ចំណែកឯត្បូងរបស់ចិញ្ចៀនមានតម្លៃ១ម៉ឺនដុល្លារ ជាមួយនឹងតួចិញ្ចៀនសរុបជាទឹកប្រាក់ត្រឹមតែ $២៥,០០០ ប៉ុណ្ណោះ។ វាហាក់គ្រាន់តែជាចិញ្ចៀនដ៏សាមញ្ញមួយបើធៀបទៅនឹងទ្រព្យសម្បត្តិនិងកេរ្តិ៍ឈ្មោះដែលពួកគេកំពុងមាន តែវាពិតជាមានអត្ថន័យជ្រាលជ្រៅបំផុតសម្រាប់ភរិយាលោក។ យ៉ាងណាមិញ ប្រសិនបើអាចគិតគូបាន គួរតែគិតគូរៀបចំបណ្ដើរៗទៅ កុំយកលេសថាមិនទាន់មានអី្វ កុំយកលេសថា គ្មានលុយ ហើយឱ្យមនុស្សម្នាក់រង់ចាំទាំងស្រពិចស្រពិល ព្រោះអ្នកអាចនឹងបរាជ័យ ហើយបាត់បង់មនុស្សស្រីដ៏ល្អម្នាក់ ដែលស្រឡាញ់អ្នកខ្លាំង ព្រោះតែពាក្យថា «ចាំមានគ្រប់យ៉ាងសិន ចាំយើងរៀបការជាមួយគ្នា»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T02:53:43.960Z", "category": "ភាពជាអ្នកដឹកនាំ", "views": 1883, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ហេតុផលធំៗដែលអ្នកទិញផ្ទះនៅគម្រោង ដឹស្តា ផ្លាទីនីម អេកូសាន់រ៉ាយ គឺដឹងតែចំណេញ!	https://business-cambodia.com/articles/the-big-reason-you-buy-a-home-at-the-star-platinum-echo-sunrise-is-to-make-a-profit	គម្រោង ដឹស្តា ផ្លាទីនីម អេកូសាន់រ៉ាយ គឺជាគម្រោងផ្ទះអាជីវកម្មសុទ្ធមួយស្ថិតក្នុងគម្រោងមេ ហ្គ្រេនស្តា ផ្លាទីនីម ដំណាក់កាលទី២ “អេកូ ខូលិកសិន” ដែលត្រូវបានអភិវឌ្ឍលើផ្ទៃដីប្រមាណជិត 150ហិកតា ក្នុងតំបន់បឹងស្នោ ខណ្ឌច្បារអំពៅ។ សម្រាប់លោកអ្នកដែលកំពុងស្វែងរកទិញផ្ទះសម្រាប់បើកអាជីវកម្ម ពង្រីកអាជីវកម្ម ជាមួយសក្ដានុពលខ្ពស់នោះ អត្ថបទនេះនឹងអាចផ្ដល់ជាចម្លើយដ៏សមស្របទៅដល់លោកអ្នក។ ហេតុផលទី1៖គ្រប់ប្រភេទផ្ទះនៃគម្រោង ដឹស្តា ផ្លាទីនីម អេកូសាន់រ៉ាយ កំពុងដំណើរការសាងសង់យ៉ាងមមាញឹកទាំងយប់ទាំងថ្ងៃ និងគ្រោងបញ្ចប់ការដ្ឋានក្នុងពេលដ៏ខ្លីខាងមុខនេះ។ ដូច្នេះអតិថិជនដែលទិញផ្ទះនៅគម្រោងនេះ អាចបានចូលរស់នៅបានលឿន មិនចាំបាច់រង់ចាំយូរឡើយ ហើយក៏មានផ្ទះជាច្រើនហើយដែលមានអតិថិជនរើចូលរស់នៅបណ្ដើរៗផងដែរ។ ហេតុផលទី2៖ ផ្ទះនៅគម្រោងមួយនេះគឺសុទ្ធសឹងតែជាប្រភេទផ្ទះហ្សបហោស៍ដែលទទួលបានការគាំទ្រខ្លាំងពីអតិថិជនកន្លងមក ជាមួយរចនាបទដែលមានភាពបត់បែន ស័ក្ដិសមសម្រាប់ការរៀបចំអាជីវកម្មគ្រប់ប្រភេទ មិនថាខ្នាតតូច ឬខ្នាតធំឡើយ។ មិនតែប៉ុណ្ណោះ លោកអ្នកអាចជ្រើសរើសប្រភេទផ្ទះទៅតាមតម្រូវការ ជាមួយម៉ូដ និងទំហំ ឬទីតាំងល្អផ្សេងៗគ្នាបានដោយងាយស្រួល។ ហេតុផលទី3៖ ជាចរន្តផ្គត់ផ្គង់ដ៏សំខាន់មិនមែនសម្រាប់តែក្នុងគម្រោង អេកូ ខូលិកសិន តែមួយ ប៉ុន្តែអាជីវកម្មនៅក្នុងគម្រោង ដឹស្តា ផ្លាទីនីម អេកូសាន់រ៉ាយ នឹងក្លាយជាស្នូលពាណិជ្ជកម្មដើម្បីបំពេញតម្រូវការប្រជាពលរដ្ឋរាប់ម៉ឺនគ្រួសារដែលរស់នៅក្នុងគម្រោង ហ្គ្រេនស្តា ផ្លាទីនីម (បឹងស្នោ) ទាំងមូលតែម្ដង។ លោកអ្នកអាចស្រមៃពីភាពជោគជ័យនៃគម្រោងមួយនេះតាមរយៈភាពកុះករ និងភាពលេចធ្លោនៃគម្រោងផ្ទះអាជីវកម្មសុទ្ធ ដឹស្តា ផ្លាទីនីម ប៉ូឡារីស របស់បុរី ប៉េង ហួត បានផងដែរ។ ហេតុផលទី4៖ ក្រៅពីសក្ដានុពលនៃគម្រោងផ្ទាល់ហើយ ហេតុផលដ៏ពិសេសមួយទៀតដែលលោកអ្នកគួរជ្រើសរើសគម្រោង ដឹស្តា ផ្លាទីនីម អេកូសាន់រ៉ាយ គឺការបញ្ចុះតម្លៃរហូតដល់ 7% រួមជាមួយគោលការណ៍បង់ប្រាក់ដែលមានភាពងាយស្រួល និងបត់បែនសម្រាប់អតិថិជន។ មិនតែប៉ុណ្ណោះ ជាមួយប្រូម៉ូសិនចូលឆ្នាំថ្មីប្រពៃណីចិន ពីបុរី ប៉េង ហួត អតិថិជនដែលទិញផ្ទះក្នុងខែមករា ឆ្នាំ2023 នេះ នឹងទទួលបានការផ្ដល់ជូនដ៏ពិសេសដូចជា៖ កក់ផ្ទះភ្លាម ទទួលបានមាសសុទ្ធទម្ងន់រហូតដល់ 1,000g ភ្លាមៗ ឆ្នោតផ្សងសំណាងឈ្នះដំណើរកម្សាន្ត VIP ប្រភេទកៅអី Business Class ទៅកាន់ប្រទេសបារាំង+ស្វីស ឬដំណើរកម្សាន្តទៅប្រទេសជប៉ុន ដោយមានការរ៉ាប់រងទាំងថ្លៃធ្វើដំណើរ កន្លែងស្នាក់នៅ និងអាហារលំដាប់ VIP អាំងប៉ាវហេងៗភ្លាមៗ ដើម្បីជ្រាបកាន់តែច្បាស់អំពីប្រូម៉ូសិន និងព័ត៌មានផ្សេងៗ សូមអញ្ជើញមកសាកសួរព័ត៌មាននៅគ្រប់ការិយាល័យលក់របស់បុរី ប៉េង ហួត ឬទាក់ទងតាមលេខទូរសព្ទ  𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ឬចូលរួមតាម Telegram : https://t.me/boreypenghuoth ។	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T02:22:20.576Z", "category": "PR", "views": 56, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
សម្តេចតេជោ ហ៊ុន សែន នាយករដ្ឋមន្ដ្រីបានប្រកាសផ្ដល់អាហារូបករណ៍ចំនួន១០កន្លែងដល់និស្សិតនៃប្រទេសម៉ាល់ឌីវមកសិក្សានៅសាកលវិទ្យាល័យអាមេរិកាំងភ្នំពេញ (AUPP)	https://business-cambodia.com/articles/aupp-scholarship-maldives-	ក្នុងដំណើរបំពេញទស្សនកិច្ចផ្លូវការនៅសាធារណរដ្ឋម៉ាល់ឌីវ សម្តេចតេជោ ហ៊ុន សែន នាយករដ្ឋមន្ដ្រីបានប្រកាសផ្ដល់អាហារូបករណ៍ចំនួន១០កន្លែងដល់និស្សិតនៃប្រទេសម៉ាល់ឌីវមកសិក្សានៅសាកលវិទ្យាល័យអាមេរិកាំងភ្នំពេញ (AUPP)។ សម្តេចតេជោបានថ្លែងថា នេះគឺជាចំណុចចាប់ផ្ដើមនៃកិច្ចប្រតិបតិ្តការរវាងកម្ពុជា និងម៉ាល់ឌីវ ទាំងក្នុងកម្រិតនយោបាយ និងកម្រិតដទៃទៀតរួមទាំងការបណ្ដុះបណ្ដាលធនធានមនុស្សផងដែរ។ បន្ទាប់ពីសម្តេចបានប្រកាសរួច សាកលវិទ្យាល័យ AUPP បានផ្តល់ព័ត៌មានថា និស្សិតម៉ាល់ឌីវអាចជ្រើសរើសបាននូវ ៨ មុខជំនាញសិក្សាដែលផ្ដល់ជូនដោយ AUPP ក្នុងនោះរួមមាន៖ ១. បរិញ្ញាបត្រផ្នែកធុរកិច្ច (Business)  ២. បរិញ្ញាបត្រផ្នែកកិច្ចការសកល (Global Affairs)  ៣. បរិញ្ញាបត្រផ្នែកច្បាប់ (Law)  ៤. បរិញ្ញាបត្រផ្នែកគ្រប់គ្រងបច្ចេកវិទ្យាព័ត៌មាន (Information Technology Management)  ៥. បរិញ្ញាបត្រផ្នែកបច្ចេកវិទ្យាទូរគមនាគមន៍ និងព័ត៌មាន (Information and Communications Technology)  ៦. បរិញ្ញាបត្រផ្នែកសន្តិសុខសាយប័រ (Cybersecurity) ៧. បរិញ្ញាបត្រផ្នែកការអភិវឌ្ឍសុសវែរ (Software Development) ៨. បរិញ្ញាបត្រផ្នែកបច្ចេកវិទ្យាក្លោដ (Cloud computing) AUPP បានទទួលនិស្សិតបរទេសមកសិក្សាជាបន្តបន្ទាប់មកពីប្រទេសជាច្រើនរួមមាន៖ អាមេរិក ចិន កូរ៉េខាងត្បូង ម៉ូរីស បារាំង វៀតណាម និងម៉ាឡេស៊ី។ AUPP ជាសាកលវិទ្យាល័យឈានមុខគេក្នុងប្រទេសកម្ពុជាដែលផ្តល់ជូននូវការអប់រំតាមស្តង់ដាអាមេរិក និងជាសាកលវិទ្យាល័យតែមួយគត់ដែលផ្តល់កម្មវិធីសិក្សាយកសញ្ញាបត្រពីរ។ សញ្ញាបត្រមួយចេញដោយ AUPP  និងមួយទៀតចេញដោយសាកលវិទ្យាល័យអារីហ្សូណា ឬសាកលវិទ្យាល័យរដ្ឋហ្វតហេស៍នៅសហរដ្ឋអាមេរិក។ សម្រាប់ព័ត៌មានបន្ថែម សូមទំនាក់ទំនងមក៖ ទូរស័ព្ទលេខ៖ ០២៣-៩៩0-០២៣/ ០១២-២៦៦-៦៣១ គេហទំព័រ៖ https://www.aupp.edu.kh/ អាស័យដ្ឋាន៖ ផ្ទះលេខ ២៧៨H ផ្លូវ ២០១R, ភូមិក្រោលគោ, សង្កាត់គីឡូម៉ែត្រ ៦, ខណ្ឌឫស្សីកែវ, រាជធានីភ្នំពេញ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T02:15:55.252Z", "category": "PR", "views": 141, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
របរអ្នកមាន! មកស្គាល់របរច្នៃកាកសំណល់ ៥ ដែលប្រទេសអ្នកមានកំពុងធ្វើ អ្នកមានទុននៅស្រុកខ្មែរអាចពិចារណាបាន	https://business-cambodia.com/articles/recycling-flowers-wasted	កាកសំណល់ដែលសេសសល់ចេញពីរបស់ដែលយើងប្រើប្រាស់ និងបរិភោគបានក្លាយទៅជាបញ្ហាចោទមួយចំពោះបរិស្ថាន ក្នុងនោះក៏មានប្រទេសមួយចំនួនបានយករបស់ដែលជាកាកសំណល់នោះមកច្នៃប្រើប្រាស់ឡើងវិញ ហើយមានប្រទេសមួយចំនួនទៀតក៏មិនទាន់បានការរៀបចំកែច្នៃរបស់ទាំងអស់នោះនៅឡើយដែរ ហេតុនេះហើយថ្ងៃនេះ Business Cambodia សូមធ្វើការលើកយកនូវរបរកែច្នៃកាកសំណល់ ៥ ដែលប្រទេសជិតខាង និងប្រទេសអ្នកមានកំពុងធ្វើ ខណៈនៅខ្មែរមិនសូវមានធ្វើ អ្នកមានទុនអាចពិចារណាបាន ៖ ១.ច្នៃកាកសំណល់ស្នូលពោត ចំពោះស្នូលពោតនៅប្រទេសជិតខាងត្រូវបានគេយកទៅច្នៃចេញជាអាជីវកម្មរកចំណូលបានជាច្រើនប្រភេទដែលមានដូចជា ៖ ផលិតធ្យូង ៖ ការផលិតធ្យូងចេញពីបណ្តូលពោតនេះត្រូវបានរកឃើញដំបូងនៅប្រទេសអាហ្វិក ដោយដើមឡើយពួកគាត់បានយកបណ្តូលពោតដែលហាលស្ងូតទៅដុតជំនួសអុស រហូតដល់ក្រោយមកបន្ទាប់ពីបច្ចេកវិទ្យាកាន់តែទំនើប ទើបគេយកបណ្តូលពោតនោះមកច្នៃចេញទៅជាធ្យូងដើម្បីលក់ផ្គត់ផ្គង់ឱ្យអ្នកភូមិ ហើយអាជីវកម្មក៏បានបន្តមកដល់ពេលបច្ចុប្បន្ននេះ។ហើយគំនិតនេះសម្រាប់ស្រុកខ្មែរក៏អាចធ្វើបានព្រោះអាជីវកម្មនេះមិនទាន់មានអ្នកធ្វើ ម្យ៉ាងវិញបណ្តូលពោតដែលសេសសល់ពីអាជីវកម្មក៏មានច្រើនផងដែរ ហេតុសម្រាប់បងប្អូនដែលមានដើមទុនអាចពិចារណាប្រភេទអាជីវកម្មមួយនេះបាន។ ផលិតជាចំណីសត្វ ៖ ក្រៅពីយកទៅផលិតធ្យូង បណ្តូលពោតក៏អាចយកផលិតជាចំណីសត្វបានដែរ ដោយដំណាក់កាលដំបូងគេយកបណ្តូលពោតដែលហាលស្ងួតនោះទៅកិនចេញជាម្សៅ បន្ទាប់មកទើបគេយកទៅលាយជាមួយវត្ថុធាតុដើមបន្ថែមទៀត ដើម្បីអាចផលិតចេញទៅជាចំណីសត្វបាន។បន្ថែមពីនោះក្រៅការផលិតដើម្បីផ្គត់ផ្គង់ឱ្យកសិករ អាជីវករក្នុងស្រុក យើងក៏អាចផលិតចំណីសត្វធ្វើពីបណ្តូលពោតនេះទៅកាន់ទីផ្សារបរទេសបានដែរ ឱ្យតែយើងប្រើប្រាស់ស្តង់ដារនៃការផលិតត្រឹមត្រូវ។ ផលិតជាម្សៅពោត ៖ ចំពោះរបរចុងក្រោយនោះគឺ ការកែច្នៃបណ្តូលពោតទៅជាម្សៅដើម្បីនាំចេញ របរនេះនៅខ្មែរមិនទាន់មានអ្នលធ្វើប៉ុន្តែនៅប្រទេសជិតខាងមានគេធ្វើបណ្តើៗហើយ ដោយការយកបណ្តូលពោតទៅកិនចេញជាម្សៅច្រកថង់សម្រាប់នាំចេញទៅលក់នៅក្រៅប្រទេសដោយយកទៅធ្វើជាវត្ថុធាតុដើមផ្សេងៗសម្រាប់វិស័យកសិកម្ម។ហេតុនេះបើបងប្អូនដែលមានទុនហើយចាប់អារម្មណ៍របរនេះអាចធ្វើការពិចារណាបាន។ ២.ច្នៃកាកសំណល់ផ្កា ការច្នៃកាកសំណល់ផ្កានៅប្រទេសខ្មែរយើងអាចនឹងមិនទាន់មាន ប៉ុន្តែនៅប្រទេសឥណ្ឌាបាននឹងកំពុងច្នៃរបរនេះក្លាយជាអាជីវកម្មមួយដែលអាចជួយសេដ្ឋកិច្ចក្នុងប្រទេសជាច្រើនផ្នែក បានទាំងការបង្កើតចំណូលចូលប្រទេស បានទាំងការបង្កើតចំណូលសម្រាប់ប្រជាជនថែមទៀតផង។ចំពោះប្រទេសឥណ្ឌាបានយកកាកសំណល់ដែលសេសសល់ពីការបូជាព្រះ យកទៅច្នៃចេញជាធូបសម្រាប់ចែកចាយពេញផ្ទៃប្រទេស និងមានបំណងធ្វើការនាំចេញទៅក្រៅប្រទេសថែមទៀតផង។ ហេតុនេះសម្រាប់បងប្អូនដែលមានទុនក៏អាចពិចារណារបរមួយនេះ ព្រោះបច្ចុប្បន្ននៅប្រទេសកម្ពុជាកាកសំណល់ផ្កាដែលសល់ពីកម្មវិធីអាពាហ៍ពិពាហ៍ និងកម្មវិធីជប់លៀងនានាច្រើន ហេតុនេះល្អជាងការយកទៅបោះចោលយើងអាចយកមកច្នៃបង្កើតចំណូលបានកាន់តែប្រសើរ។ ៣.ច្នៃគ្រាប់ផ្លែប័រ របរច្នៃគ្រាប់ប័រអាចចាត់ទុកថាជារបរដែលចាយទុនច្រើនជាងរបរ២ទៀតខាងលើ ព្រោះរបរទាំងនេះក៏មិនទាន់មានប្រទេសអាស៊ីណាមួយធ្វើឡើយ ពោលគឺមានតែប្រទេសនៅប៉ែកអឺរ៉ុបប៉ុណ្ណោះដែលធ្វើ ដោយពួកគេបានយកគ្រាប់ប័រដែលសល់ពីការធ្វើភេសជ្ជៈនៅតាមហាង តាមផ្ទះ ប័រដែលខូចនោះ មកច្នៃជា ស្លាបព្រា និងសម កែវទឹក ចាន និងរបស់ប្រើប្រាស់មួយចំនួនទៀត ហើយលក់នាំចេញទៅក្រៅប្រទេសយ៉ាងសកម្ម។ ៤.ច្នៃដើមចេក របរដែលច្នៃពីដើមចេកអាចជារឿងដែលសាមញ្ញស្រដៀងគ្នាទៅនឹងកាច្នៃកំប្លោកដែរ ព្រោះរបរនេះមានប្រទេសអាស៊ីមួយចំនួនបានធ្វើហើយដូចជាថៃ និងវៀតណាម ដោយប្រទេសទាំងពីរនេះបានប្រមូលយកដើមចេកដែលគេកាប់ប្រមូលផលហើយ យកកិនជាសរសៃល្អិតហាលឱ្យស្ងួតហើយ យកទៅវេញចេញជារបស់ប្រើប្រាស់ដូចជា កន្ត្រក ជាថង់យួរ ផ្សេងៗទៀត ធ្វើយ៉ាងណាឱ្យតែអាចប្រើប្រាស់បានឡើងវិញម្តងទៀតឱ្យអស់លទ្ធភាព។ចំណែកឯប្រទេសឥណ្ឌាវិញបានច្នៃដើមចេកនេះផលិតចេញជាសំឡីអនាម័យដែលអាចនាំចេញទៅបានជាច្រើនប្រទេសផងដែរ។ហេតុនេះប្រសិនបើបងប្អូនដែលមានទុនជាជម្រើសដែលប្រសើរអាចធ្វើការពិចារណារបរទាំងនេះបាន ព្រោះសុទ្ធសឹងតែជារបរនាំចេញស្ទើរតែទាំងអស់។ ៥.ច្នៃលាមកដំរី របរនេះប្រហែលមិនសូវជាមានអ្នកស្គាល់ហើយក៏មិនសូវមានអ្នកធ្លាប់ដឹងពីមុនមកដែរ ប៉ុន្តែរបរនេះបានក្លាយជាទីចាប់អារម្មណ៍រួចទៅហើយនៅប្រទេសស្រីលង្កា ដោយប្រទេសនេះបានយកលាមកដំរីមកច្នៃបង្កើតជាសៀវភៅសរសេរដែលអាចលក់ចែកពេញប្រទេសឯណោះ។ ការច្នៃលាមកដំរីនេះ មានភាពប្រសើរច្រើន ព្រោះកាត់បន្ថយការកាប់បំផ្លាញព្រៃឈើយកច្នៃចេញជាសៀវភៅ ព្រោះលាមកដំរីស៊ីតែស្លឹកឈើប៉ុណ្ណោះ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-18T02:07:04.053Z", "category": "មុខរបរកសិកម្ម", "views": 702, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឱកាសធ្វើការងាររដ្ឋ! ក្រសួងធំ ២ ប្រកាសប្រឡងជ្រើសរើសមន្ដ្រីថ្មីជាច្រើននាក់ចូលបម្រើការងារក្នុងស្ថាប័នខ្លួន	https://business-cambodia.com/articles/two-ministry-	កាលពីពេលថ្មីៗកន្លងទៅនេះក្រសួងធំៗចំនួន ២ គឺក្រសួងការពារជាតិ និងក្រសួងសង្គមកិច្ច អតីតយុទ្ធជន និងយុវនីតិសម្បទា បានប្រកាសជ្រើសរើសសិស្ស និស្សិត មន្ដ្រីរាជការ និងនាយទាហាន ចូលបម្រើការងារនៅក្នុងស្ថាប័នរបស់ខ្លួន។ ជាក់ស្ដែងយោងតាមសេចក្ដីជូនដំណឹងរបស់ក្រសួងសង្គមកិច្ច អតីតយុទ្ធជន និងយុវនីតិសម្បទា ចុះថ្ងៃទី១៧ ខែមករា ឆ្នាំ២០២៣ បានប្រកាសថាក្រសួងនឹងធ្វើការប្រឡងប្រជែងជ្រើសរើសសិស្ស និស្សិត និងមន្រ្ដីរាជការស៊ីវិល ឲ្យចូលបម្រើការងារនៅក្នុងក្របខ័ណ្ឌក្រសួងរបស់ខ្លួនសម្រាប់ឆ្នាំថ្មី២០២៣ ចំនួន ១៣ កន្លែង។ តាមការបញ្ជាក់ការជ្រើសរើសនេះមាននៅទីស្ដីការក្រសួងចំនួន ៣ កន្លែង និងនៅមន្ទីរសង្គមកិច្ច អតីតយុទ្ធជន និងយុវនីតិសម្បទារាជធានី-ខេត្ដចំនួន ១០ កន្លែង ដែលក្នុងនោះរួមមាន៖ ខេត្ដតាកែវចំនួន ១ កន្លែង ខេត្ដសៀមរាបចំនួន ២ នាក់ ខេត្ដប៉ៃលិនចំនួន ១ កន្លែង ខេត្ដកំពង់ចាមចំនួន ១ កន្លែង ខេត្ដព្រៃវែងចំនួន ១ កន្លែង ខេត្ដពោធិ៍សាត់ចំនួន ១ កន្លែ ខេត្ដកំពង់ឆ្នាំង ១ កន្លែង និងខេត្ដបាត់ដំបងចំនួន ២ កន្លែង។ ដោយឡែកសម្រាប់ក្រសួងការពារជាតិវិញ យោងតាមសេចក្ដីជូដំណឹងចុះថ្ងៃទី១៨ ខែធ្នូ ឆ្នាំ២០២២ កន្លងទៅបានឲ្យដឹងថា នៅក្នុងឆ្នាំ២០២៣ នេះក្រសួងបានសម្រេចប្រគល់ភារកិច្ចជូនគណៈកម្មការជ្រើសរើស និងត្រួតពិនិត្យលក្ខណសម្បតិ្ដសិក្ខាកាមមកបណ្ដុះបណ្ដាលនៅក្នុងនិងក្រៅប្រទេស ជ្រើសរើសនិស្សិត សិស្សចូលហ្វឹកហ្វឺនវគ្គនាយទាហានសកម្មជំនាន់ទី២៥ ចំនួន ១០០នាក់។ ដោយការហ្វឹកហ្វឺននេះនឹងរៀបចំដោយអគ្គមេបញ្ជាការ នៃកងយោធពលខេមរភូមិន្ទ ខណៈការសិក្សាគឺមានរយៈពេល ៤ ឆ្នាំ។ សម្រាប់លក្ខខណ្ឌនៃការជ្រើសរើស ទីតាំង និងកាលបរិច្ឆេទទទួលពាក្យ របស់ក្រសួងទាំងពីរខាងលើមាននៅក្នុងសេចក្ដីជូនដំណឹងខាងក្រោម៖ ក្រសួងការពារជាតិ ក្រសួងសង្គមកិច្ច អតីតយុទ្ធជន និងយុវនីតិសម្បទា អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-17T12:21:24.189Z", "category": "ព័ត៌មានថ្មីៗ", "views": 5607, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
វិទ្យាស្ថានបច្ចេកវិទ្យាកម្ពុជា «សាលាតិចណូ» នឹងលេចរូបរាងនៅលើទីតាំងថ្មីជាយរាជធានីភ្នំពេញ	https://business-cambodia.com/articles/institute-of-technology-of-cambodia	វិទ្យាស្ថានបច្ចេកវិទ្យាកម្ពុជា ឬហៅកាត់ថា សាលាតិចណូ នោះ នឹងលេចរូបរាងឡើងនៅទីតាំងថ្មីតាមបណ្ដោយមហាវិថីវិមានឈ្នះ ឈ្នះ ក្នុងខណ្ឌជ្រោយចង្វារ រាជធានីភ្នំពេញ ខណៈការសាងសង់អាចនឹងចាប់ផ្ដើមក្នុងពេលឆាប់ៗខាងមុខ។ នេះបើយោងតាមការចុះផ្សាយពីរដ្ឋបាលខណ្ឌជ្រោយចង្វារកាលពីថ្ងៃទី១៦ ខែមករា ឆ្នាំ២០២៣ ម្សិល។ យ៉ាងណាយោងតាមការបញ្ជាក់ពីខាងវិទ្យាស្ថានកាលពីពេលកន្លងទៅ ទីតាំងថ្មីនេះ នឹងត្រូវសាងសង់ហេដ្ឋារចនាសម្ព័ន្ធរួមមាន អគារសិក្សានិងស្រាវជ្រាវ និងអន្តេវាសិកដ្ឋាន ហើយការសាងសង់អាចនឹងចាប់ផ្ដើមក្នុងពេលឆាប់ៗនេះផងដែរ។ សូមជម្រាបថា វិទ្យាស្ថានបច្ចេកវិទ្យាកម្ពុជា គឺជាគ្រឹះស្ថានឧត្តមសិក្សានៅរាជធានីភ្នំពេញ ប្រទេសកម្ពុជា ដែលបណ្តុះបណ្តាលនិស្សិតផ្នែកវិទ្យាសាស្ត្រ បច្ចេកវិទ្យា និងវិស្វកម្ម។ ហើយសាលានេះត្រូវបានបង្កើតឡើងកាលពីអំឡុងឆ្នាំ១៩៦៤ ខណៈទីតាំងសាលាចាស់បច្ចុប្បន្នសគឺស្ថិតនៅបណ្ដោយផ្លូវមហាវិថីសហព័ន្ធរុស្សី ខណ្ឌទួលគោក រាជធានីភ្នំពេញ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:34", "date_created": "2023-01-17T10:50:59.874Z", "category": "អចលនទ្រព្យ", "views": 37239, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បីថ្ងៃសោះ បុរីមួយធ្វើឲ្យអតិថិជននៅផ្សារទំនើប អ៊ីអន មានជ័យ (៣) សប្បាយរីករាយ និងភ្ញាក់ផ្អើលខ្លាំង	https://business-cambodia.com/articles/borey-phum-sakura	អតិថិជនជាច្រើនដើរទស្សនា និងទិញទំនិញនៅផ្សារទំនើប អ៊ីអន មានជ័យ កាលពីថ្ងៃទី១៣ ដល់ថ្ងៃទី ១៥ ខែមករា ឆ្នាំ២០២៣ កន្លងទៅថ្មីៗនេះ បានទទួលភាពភ្ញាក់ផ្អើល និងរីករាយជាមួយទស្សនីយភាពដ៏ស្រស់ស្អាត ពីកម្មវិធី ភូមិសាគូរ៉ា LUCKY WEEKEND ដែលបានតុបតែងបែប ជប៉ុន និងចូលឆ្នាំចិន ហើយទទួលបានគាំទ្រដោយមានការថតរូបជាយ៉ាងច្រើនកុះករ ជាពិសេសក្នុងការពិធីនោះផងដែរក៏មានការចូលរួមពីតារាចម្រៀង និងសម្ដែង កញ្ញា មីណា ហើយកាន់តែអស្ចារ្យជាងនេះទៀតនោះ បុរីភូមិសាគូរ៉ា បានបង្ហាញរូបតំណាងថ្មីរបស់ខ្លួន។ រូបតំណាងថ្មីនោះ បង្កើតក្នុងគោលបំណង ដើម្បីបង្ហាញឲ្យឃើញកាន់តែច្បាស់លាស់នៃការផ្សារភ្ជាប់រវាងវប្បធម៌រវាង ខ្មែរ ជប៉ុន នៃគម្រោង ឌឹ សាគូរ៉ា វ័ន្ដឌឺលែន នៃបុរីភូមិសាគូរ៉ា ដែលបានរៀបរាប់កន្លងមក ក្នុងនោះមានដូចជា ការដាំដើមផ្កាសាគូរ៉ា នៅគ្រប់ផ្ទះទាំងអស់ នៅតាមដងផ្លូវ និងនៅក្នុងសួនជាដើម ហើយគ្រប់ការរចនារបស់ផ្ទះនីមួយៗ របស់បុរីភូមិសាគូរ៉ា ក៍បានរួមបញ្ចូលនៃសមាធាតុរបស់ដើមផ្កាសាគូរ៉ាផងដែរ អ្វីដែលកាន់តែអស្ចារ្យនោះគឺ គម្រោងបានកំពុងបង្កើតសួនពីរធំៗ ដែលមានតែមួយគត់ និងដំបូងគេបង្អស់នៅក្នុងប្រទេសកម្ពុជា នោះគឺ សួន The Sakura Wonderland ដែលរចនាទ្បើងដោយការរួមបញ្ចូលគ្នារវាងរចនាបទបែបខ្មែរ និងជប៉ុន ហើយវានឹងលេចរូបរាងទ្បើងក្នុងឆាប់ៗនេះ។ ទាំងអស់នោះ នឹងផ្តល់ឲ្យអនាគតនៃការរស់នៅដែលប្រកបដោយភាពទាន់សម័យ ប្រណិតភាព និងបែបផែជិវីតដ៏ល្អឥតខ្ចះ ដែលជាបទពិសោធន៍ថ្មី។ បុរីភូមិសាគូរ៉ា ជឿជាក់យ៉ាងមុតមាំថាប្រជនកម្ពុជាទាំងអស់ នឹងពេញចិត្ត ហើយទទួលបានភាពរីកចម្រើននៃការរស់ប្រកបដោយសុភមង្គលគ្រប់គ្នា។ រូបតំណាងថ្មីនោះ បានរចនាទ្បើងយ៉ាងពិសេស ហើយមានអត្ថន័យដ៏ស៊ីជំរៅចំពោះមនុស្សគ្រប់រូប។ខាងបុរី ភូមិសាគូរ៉ា បានសូមទស្សនិជនរង់ចាំការសម្ភោធន៍ជាផ្លូវការ ជាមួយភាពពេញលេញ របស់រូបតំណាងថ្មីនោះ ក្នុងឆាប់ខាងមុខនេះ! ក្នុងកម្មវិធី ភូមិសាគូរ៉ា LUCKY WEEK បានផ្ដល់ “ អាំងប៉ាវ ធំ ធំ “ ទៅកាន់អតិថិជនជាទីស្រលាញ់ សម្រាប់ប្រារព្ធពិធីបុណ្យចូលឆ្នាំចិននាខាងមុខ។ ដូចជា៖ -           បង់ប្រចាំខែត្រឹមតែ 0.6%តែប៉ុណ្ណោះ (ដោយគ្មានការប្រាក់) -           កាន់តែអស្ចារ្យ បង់ភ្លាមអាចចូលរស់នៅភ្លាមតែម្តង -           អ្វីដែលកាន់តែរំភើបជាងនេះទៅទៀត នោះ គឺការបញ្ចុះតម្លៃរហូតដល់ ៨%ថែមទៀតផង។ ប្រមូសិនពិសេសនេះផ្តល់ជូន ចំពោះប្រភេទផ្ទះ វីទ្បាភ្លោះ និងប៊ីស៊ីននីសហូមសម្រាប់តែ ១០ខ្នងតែប៉ុណ្ណោះ! កក់ថ្ងៃនេះ នឹងទទួលបានអាំងប៉ាវពិសេសយ៉ាងសន្ធឹកសន្ធាប់បន្ថែមទៀតផង ហើយមានសម្រាប់តែបីថ្ងៃនេះប៉ុណ្ណោះ! កម្មវិធីនេះបន្ដរហូតដល់ ថ្ងៃទី ៣១ ខែកមរា ឆ្នាំ២០២៣តែប៉ុណ្ណោះ។ បុរីភូមិសាគូរ៉ា មានទីតាំងស្ថិតនៅ ខណ្ឌដង្កោ រាជធានីភ្នំពេញ នៅលើបណ្តោយផ្លូវជាតិលេខ២ កៀកនឹងផ្លូវ ៦០ម៉ែត្រ អមជាមួយនឹងផ្លូវក្រវាត់ក្រុងទី៣ ( ទីតាំងកំពុងមានសក្តានុពលខ្លាំង) ចំណាយត្រឹមតែ ៣នាទី ពីសាលាអន្តជាតិ ប៊ែលធី និង ការ៉ាសាំងPTT ៥នាទីពីផ្សារទំនើប AEON 3 និង១០នាទី ពីអាកាសយាន្តដ្នានអន្តរជាតិភ្នំពេញថ្មី សម្រាប់ព័ត៌មានបន្ថែម និងលក្ខខណ្ឌបង់ប្រាក់នានាអាចទំនាក់ទំនងក្រុមការងារផ្នែកលក់៖ 099 228 988/ 069 228 988 ហ្វេសប៊ុកផេក: https://www.facebook.com/phumsakura/	{ "spider_name": "businesscambodia", "scrape_at": "2025-06-14_19:40:34", "date_created": "2023-01-17T10:45:39.521Z", "category": "PR", "views": 536, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
សុទ្ធតែប្រទេសរីកចម្រើន តែប្រទេសកំពូលសេដ្ឋកិច្ច៥នេះជំពាក់បំណុលគេច្រើនបំផុតក្នុងមនុស្សម្នាក់	https://business-cambodia.com/articles/countries-that-have-the-most-debt-per-capita	ជាការពិតណាស់ ស្ទើរតែប្រទេសទាំងអស់លើពិភពលោកសុទ្ធតែជំពាក់បំណុលមិនថាបំណុលក្នុងស្រុកនិងក្រៅស្រុកនោះទេ។ អ្វីដែលភ្ងាក់ផ្អើលនោះគឺមនុស្សមួយចំនួនប្រហែលគិតថាប្រទេសដែលមានសេដ្ឋកិច្ចជឿនលឿនមិនមានជាប់បំណុលគេច្រើនោះទេ តែផ្ទុយទៅវិញប្រទេសសេដ្ឋកិច្ចខ្លាំងមួយចំនួនជំពាក់បំណុលគេយ៉ាងច្រើន។ ខាងក្រោមនេះ គឺជាប្រទេសដែលមានសេដ្ឋកិច្ចខ្លាំងតែជំពាក់បំណុលគេច្រើនបំផុតបើធៀបនឹងចំនួនប្រជាជនសរុបបើយោងតាមInsidermonkey។ ១. ប្រទេសសិង្ហបុរី ប្រទេសសិង្ហបុរី ជំពាក់បំណុលគេចំនួន១១៣,៩៤៨ដុល្លារក្នុងមនុស្សម្នាក់។ ចំពោះបំណុលក្រៅស្រុករបស់ប្រទេសតូចមួយនេះមានរហូតដល់ទៅ១.៧ពាន់ពាន់លានដុល្លារអាមេរិកខណៈ ប្រទេសនេះត្រូវបានគេហៅថាមជ្ឈមណ្ឌលហិរញ្ញវត្ថុ។  ២. សហរដ្ឋអាមេរិក អាមេរិកមានបំណុលក្នុងមនុស្សម្នាក់សរុបចំនួន៩២,១០៤ដុល្លារ  ហើយប្រទេសមហាអំណាចសេដ្ឋកិច្ចមួយនេះ មានក្រុមហ៊ុនជាច្រើនជំពាក់បំណុលគេច្រើនបំផុត មានដូចជាក្រុមហ៊ុនVerizon, Oracle និងComcast ជាដើម។ ៣. ជប៉ុន ជប៉ុនជំពាក់បំណុលគេក្នុងមនុស្សម្នាក់ចំនួន៨៨,១៤២ដុល្លារ។ ពីឆ្នាំ១៩៨០ដល់ឆ្នាំ២០២១ ប្រទេសនេះមានបំណុលជាមធ្យមចំនួន១៤៤%នៃផលិតផលក្នុងស្រុកសរុប។ បច្ចុប្បន្នប្រទេសនេះជំពាក់បំណុលជាមូលបត្របំណុលរហូតដល់ទៅ៧ពាន់ពាន់លានដុល្លារអាមេរិក។ ៤. ប្រទេសកាណាដា ប្រទេសកាណាដាជំពាក់បំណុលគេក្នុងមនុស្សម្នាក់ចំនួន៥៥,៦០១ដុល្លារ ហើយប្រទេសនេះជំពាក់បំណុលគេរាប់សតវត្សមកហើយនោះ ប្រជាជនកាណាដាជំពាក់លុយគេ១.៨៣ដុល្លារនូវរាល់ប្រាក់ដុល្លារដែលពួកគាត់រកបាន។ ៥.  បែលហ្សិក ប្រទេសបែលហ្សិកមានបំណុលក្នុងមនុស្សម្នាក់៥៣,៤៩៩ដុល្លារ។ ឆ្នាំ២០២២ប្រទេសនេះត្រូវបានគណកម្មការសហភាពអឺរ៉ុបចាត់ចូលជាប្រទេសដែលមានបំណុលខ្ពស់បំផុតក្នុងតំបន់អឺរ៉ុប។ ឆ្នាំ២០២៣និង២០២៤ ប្រទេសនេះប្រឈមនឹងការកើនឡើងបំណុលកាន់តែខ្លាំងដោយសារតែការកើនឡើងតម្លៃថាមពលនឹងប្រាក់ឈ្នួល។	{ "spider_name": "businesscambodia", "scrape_at": "2025-06-14_19:40:34", "date_created": "2023-01-17T10:43:27.383Z", "category": "ហិរញ្ញវត្ថុ", "views": 596, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចង់ក្រក៏ពិបាកដែរ បើអ្នកមានទម្លាប់ធំៗទាំង៣ អនុវត្តបានទៀងទាត់ លទ្ធផលធំស្មានមិនដល់	https://business-cambodia.com/articles/build-big-habits-to-gain-big-result	គេថាចង់ចេះឱ្យរៀន ចង់មានឱ្យរក! ដូច្នេះហើយក្នុងជីវិតរស់នៅប្រសិនបើក្រហើយ គ្មានចំណេះដឹង ហើយថែមទាំងគ្មានទម្លាប់ល្អទៀតនោះជីវិតកាន់តែលំបាក។ ប៉ុន្តែដោយឡែកប្រសិនបើមនុស្សមានផ្នត់គំនិត បណ្តុះទម្លាប់គោលៗដែលអនុវត្តតិច ទៀងទាត់ តែអាចទទួលបានលទ្ធផលធំស្មានមិនដល់ ដូចច្បាប់ 80/20 ( ពោលគឺច្បាប់ទាំងឡាយណាដែលធ្វើរឿងធំបានលទ្ធផលធំ មិនធ្វើរឿងច្រើនតែបានលទ្ធផលតិច)។  ១.ចេះរៀបចំគោលដៅ មហាសេដ្ឋីនិងបុគ្គលជោគជ័យទាំងអស់នៅជុំវិញពិភពលោក តែងមាន ទម្លាប់រៀបចំគោលដៅ សម្រាប់ប្រចាំឆ្នាំ ៣ឆ្នាំ ៥ឆ្នាំទុកមុនជានិច្ច និងមានផែនការសម្រាប់ការងារជារៀងរាល់ថ្ងៃផងដែរ។ ការធ្វើបែបនេះគឺជួយឱ្យ សម្រេចការងារបានលឿននិងមានប្រសិទ្ធិភាពបំផុត មួយវិនាទីនៃការសម្រេចចិត្តរបស់យើង គឺត្រូវទទួលឥទិ្ធពលតាមរយៈការមានគោលដៅទុកជាមុនជានិច្ច។ ២.អានសៀវភៅរៀងរាល់ថ្ងៃ មនុស្សយើងតែងហូបអាហារមួយថ្ងៃបីពេលជាចំណីសម្រាប់ចិញ្ចឹមក្រពះ ដោយឡែក ការអានជារៀងរាល់ថ្ងៃគឺជាចំណីសម្រាប់ចិញ្ចឹមខួរក្បាល ហើយវាកាន់តែល្អ ប្រសិនបើសៀវភៅនោះត្រូវនឹង បញ្ហាដែលយើងកំពុងជួបប្រទះ។ អានសៀវភៅដើម្បីទទួលបានចំណេះដឹងថ្មីៗជារៀងរាល់ថ្ងៃ អភិវឌ្ឍន៍ខ្លួននិងគំនិតថ្មីៗក្នុងការអនុវត្តការងារ ព្រមទាំងអាចជួយឱ្យការនិយាយមានភាពទាក់ទាញថែមទាំងផង។ ៣. មានទំនាក់ទំនងសង្គម មហាសេដ្ឋី Warren Buffett ធ្លាប់បាននិយាយថា “អត្តចរិតមនុស្ស៥នាក់ដែលអ្នកកំពុងសេពគប់ក្នុងថ្ងៃនេះ និងអាចឆ្លុះបញ្ចាំងពីចរិតរបស់អ្នកនៅថ្ងៃនេះនិងអនាគត”។ ការធ្វើបណ្តាញទំនាក់ទំនងគឺពិតជាមានសារៈសំខាន់បំផុត ជាពិសេសនៅក្នុងសង្គម មនុស្សដែលមានភាពមិនច្បាស់លាស់ គឺបុគ្គលដែលគួរជៀសវាង។ យ៉ាងណាមិញការធ្វើទំនាក់ទំនងក្នុងសង្គម អាចធ្វើឱ្យយើងផ្លាស់ប្តូរ១៨០ ដឺក្រប្រសិនជាយើងអាចរាប់អានមនុស្សត្រូវ។ ក្នុងនោះលោកស្រី Michella Obama អតីតជំទាវទី១របស់សហរដ្ឋអាមេរិក ធ្លាប់បានលើកឡើងថា “ជាដំបូងត្រូវស្វែងរកនរណាម្នាក់ ដែលអាចជួយឱ្យអ្នកប្រសើរឡើង” ។ ជាការពិតណាស់ ទម្លាប់ធំៗទាំងឡាយណាដែលអ្នកបានអនុវត្ត ជាប្រចាំប៉ុន្តែអាចនាំ យើងសម្រេចកិច្ចធំៗបានប្រកបដោយប្រសិទ្ធិភាពនោះវាពិតជាមានគុណតម្លៃ ព្រោះវាធ្វើឱ្យយើងចំណេញច្រើនផ្លូវទាំង ពេលវេលា កម្លាំងកាយចិត្ត និងអាចមានឱកាសធ្វើរឿងជាច្រើនផ្សេងទៀត ដោយមានលទ្ធផលនឹកស្មានមិនដល់៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:34", "date_created": "2023-01-17T09:47:48.720Z", "category": "ភាពជាអ្នកដឹកនាំ", "views": 582, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មានគេលក់ច្រើនក៏មិនភ័យ! អ្នកស្រី តេង ឈុនអៀង ប្រាប់គន្លឹះសំខាន់៣ ទោះមានគេលក់ពេញដី ក៏មិនខ្វះអ្នកទិញ	https://business-cambodia.com/articles/holybeehome-sale-tips	ជាទូទៅពេលនិយាយដល់ការលក់ មនុស្សភាគច្រើនតែងតែត្អូញត្អែរអំពីតម្លៃ ពិបាកក្នុងការប្រគួតប្រជែង ព្រោះមានអ្នករកក្នុងវិស័យដូចគ្នាច្រើន រហូតដល់មានអ្នកខ្លះលក់មិនឈ្នះគេសុខចិត្តលក់ទម្លាក់តម្លៃខ្លួន (លក់លាងឃ្លាំង) ផុសបង្ខូចតម្លៃគេ និងមានអ្នកខ្លះឈានដល់ការសម្រេចចិត្តបិទកន្លែងក៏មានដែរ។ ទាក់ទិនទៅនឹងបញ្ហាដ៏ឈឺក្បាលនេះ អ្នកស្រី តេង ឈុនអៀង បានណែនាំថ្នាំទិព្វបីប្រភេទ ម្ចាស់អាជីវកម្មហូបហើយលែងសូវឈឺក្បាល។ ថ្លែងប្រាប់ក្រុមការងារ Business Cambodia អ្នកស្រី តេង ឈុនអៀង ឬហៅក្រៅថា Emily ដែលត្រូវបានគេស្គាល់ថាជាស្ថាបនិកហាង ហូលីប៊ីហូម Holy Bee Home បានឱ្យដឹងថាសព្វថ្ងៃបើនិយាយអំពីកន្លែងលក់ឃ្មុំគឺមានច្រើនមែនទែនក្នុងប្រទេសកម្ពុជា ប៉ុន្តែបើនិយាយអំពីប្រេនដែលលក់ដាច់ អាចឈរជើងបានយូរ មានមិនសូវច្រើនប៉ុន្មានទេ។ តែទោះបីជាយ៉ាងណាក្តីសូមកំុមានការអស់សង្ឃឹម ដំណោះស្រាយនៅតែមានជានិច្ច។ ស្របគ្នានេះដែរអ្នកស្រីបានបង្ហើបនូវគន្លឹះសំខាន់បី ទោះ ហូលីប៊ីហូម មានគូប្រជែងច្រើន ប៉ុន្តែ ហូលីប៊ីហូម នៅតែអាចទាញភ្ញៀវចូលមកបាន ក្នុងនោះរួមមាន៖  ១. ភាពចេះច្នៃ៖ ត្រឹមតែលក់ទឹកឃ្មុំ ច្រកដប លក់នៅតាមផ្សារ ដូចតែគេ ដូចតែឯងដែរទេ កំុត្អូញថាលក់មិនដាច់ឱ្យសោះ ព្រោះអ្នកទិញជួនអាចទិញយើង ជួញអាចទិញគេ ឬមិនទិញតែម្តង ដោយអតិថិជនរកកន្លែងណាដែលពិសេសនិងល្អជាងនេះ។ ជាក់ស្តែងហាងអ្នកស្រីផ្ទាល់ បានច្នៃទឹកឃ្មុំដែលមើលទៅធម្មតា ទៅជាទឹកឃ្មុំដាក់កន្ត្រក រំលេចនៅផ្កាក្នុងនោះ ជាមួយការវេចខ្ចប់ដ៏ស្រស់ស្អាត ដែលភ្ញៀវអាចធ្វើកាដូ ឬជូនមនុស្សជាទីស្រលាញ់ និងជាអំណោយសម្រាប់កម្មវិធីតូចធំបានថែមទៀត។ ចំណុចនេះហើយដែលជាហេតុធ្វើឱ្យ ហូលីប៊ីហូប ទទួលបានការគាំទ្រនឹងចាបអារម្មណ៍ច្រើន ពីសំណាក់អតិថិជនរបស់ខ្លួន។ ២. មានចំណុចខុសគេ៖ មានភាពច្នៃប្រឌិតល្អហើយ តែបើផ្តល់អ្វីដែលកាន់តែមានភាពងាយស្រួលដល់អតិថិជនទៀតនោះ វាកាន់តែពិសេស។ ត្រង់ចំណុចនេះស្រី្តដែលមានឈាមជ័រជាសហគ្រិនរូបនេះ បានលើកឡើងទៀតថា អ្នកស្រីបានចំណាយពេលស្រាវជ្រាវអស់រយៈពេលជាយូរ ដើម្បីរកដំណោះស្រាយដែលកាន់ប្រសើរជូនភ្ញៀវរបស់ខ្លួន។ ដោយការខិតខំតស៊ូមិនអត់ប្រយោជន៍ ទីបំផុតអ្នកស្រី អាចរកឃើញដបច្រកដែលមាត់ដូចកំសាវទឹក នៅពេលដែលភ្ញៀវយកទៅប្រើប្រាស់ លែងបារម្ភបើកទៅ ប្រឡាក់ដៃទៀតហើយ ខណៈការវេចខ្ចប់ នៅកន្លែងជាច្រើនទៀត បើកមកប្រឡាក់ពេញដៃ។ ជាការពិតណាស់អតិថិជន ទាំងយើងទាំងគេ តម្លៃប្រហាក់ប្រហែលគ្នា តែបើគុណសម្បត្តិ ខុសគ្នាខ្លាំងពេក អតិថិជនច្បាស់ជារត់ទៅទិញកន្លែងដែលល្អជាងជាមិនខាន។ ដោយតម្លៃរបស់អ្នកស្រី ១000ml (មានតម្លៃ ១៧.៥$)  ៨00ml (១៤$) ៤00ml (៤$ ) ២៥០0ml (៤.៣៧$)។ ៣. ចូលរួមសិក្ខាសាលាអ្នករកស៊ីនិងអ្នករកស៊ី៖  ការចូលរួមរៀនសក្ខាសាលាគឺជារឿងមួយដែលម្ចាស់អាជីវកម្មមិនត្រូវមើលរំលង ព្រោះថាវាមិនមែនតែផ្តល់នៅចំណេះដឹងដល់យើងនោះទេ តែវាក៏បានផ្តល់ឱកាសសម្រាប់ផ្សាព្វផ្សាយ ឬនែនាំផលិតផលរបស់យើងបន្ថែមទៅកាន់ម្ចាស់អាជីវកម្មដែលអាចជាដៃគូររបស់អ្នកបានគ្រប់ពេល ព្រោះក្រោមមូលហេតុថា ពួកគាត់ស្គាល់យើង ទុកចិត្តយើង។  សូមជម្រាបផងដែរថា ហូលីប៊ីហូម មានផ្គត់ផ្គង់ទឹកឃ្មុំធម្មជាតិ ដែលចិញ្ចឹមនៅក្នុងសហគមន៍មួយនៃខេត្តកំពង់ចាម។ ការចិញ្ចឹមឃ្មុំដំណើរការទៅតាមបែបធម្មជាតិ ទើបអាចផ្ដល់នូវទឹកឃ្មុំដែលមានក្លិនឈ្ងុយ និងរសជាតិឆ្ងាញ់។ ហូលីប៊ីហូម មានទឹកឃ្មុំទាំងសម្រាប់បោះដុំ និងលក់រាយ ប្រសិនបើលោកអ្នកត្រូវការអាចទាក់ទងតាមរយៈ លេខទូរស័ព្ទ 077 400 554 ឬតាមផេក៖ ហូលីប៊ីហូម Holy Bee Home ដើម្បីអានបន្ថែម https://business-cambodia.com/articles/holy-bee-home https://business-cambodia.com/articles/sale-tips-form-founder-of-holy-bee-home សម្រាប់បងប្អូនដែលមានគំនិតរកស៊ីល្អៗ ហើយចង់ចែករំលែកបងប្អូនអាចផ្ញើរមកកាន់ផេក Inspire ដែលមាននាងខ្ញុំថាត់សណាជាអ្នកឆ្លើយតមដោយផ្ទាល់៕ អត្ថបទដោយ៖ កញ្ញា នៅ ថាត់សណា	{ "spider_name": "businesscambodia", "scrape_at": "2025-06-14_19:40:34", "date_created": "2023-01-17T09:40:29.704Z", "category": "កំពូលអ្នកលក់", "views": 936, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
សល់លុយ ៥ពាន់$ ក្រៅពីយកទៅរកស៊ី គួរតែយកធ្វើរឿងទាំង ៣ច្រកនេះ ដើម្បីបង្កើតចំណូលបន្ថែម	https://business-cambodia.com/articles/3-road-creat-money	សម្រាប់អ្នកដែលមានលុយខ្ទង់៥ពាន់ដុល្លារ តែមិនទាន់សម្រេចចិត្តចង់ទៅរកស៊ីទេ មិនទាន់សម្រេចចិត្តចង់បង្កើតមុខរបរទេ លោកអ្នកអាចយកលុយ៥ពាន់ដុល្លារនោះ មកធ្វើរឿងទាំង៣ ច្រកនេះបាន ដើម្បីអាចបង្កើតចំណូលបន្ថែមក្រៅពីយកលុយទៅរកស៊ី។ ខាងក្រោមនេះជាផ្លូវទាំង៣ ដែលអ្នកមានលុយគួរពិចារណាចាប់ផ្តើមប្រសិនជាចង់ឱ្យលុយកើន៖ ១.យកលុយទិញដី មែនទែនទៅចំពោះការវិនិយោគនៅលើដីធ្លីពិតជាល្អខ្លាំងណាស់សម្រាប់ស្រុកខ្មែរ ប៉ុន្តែពេលខ្លះការទិញដីទុកគឺវាត្រូវការពេលវេលាយូរទម្រាំតែអាចលក់ក្នុងតម្លៃខ្ពស់ ឬលក់ដីចំពេលត្រូវប៉ាន់ផងដែរ ដូច្នេះហើយនេះវាជាជម្រើសទី១ហើយចំពោះអ្នកដែលមានលុយសល់ខ្ទង់ ៥ពាន់ដុល្លារតែមិនដឹងយកទៅធ្វើអ្វី ទុកទៅខ្លាចចាយអស់ ទាំងអស់គ្នាអាចពិចារណាឬដើរមើលដីនៅម្តុំៗជាយក្រុង ឬនៅតាមខេត្តមួយចំនួនដើម្បីយកទៅទិញដីទុកផងដែរ។ ប៉ុន្តែមុននឹងសម្រេចចិត្តយកលុយទាំងនោះទៅទិញដី ត្រូវមើលឱ្យច្បាស់ថា តើដីដែលយើងទិញនោះនៅថ្ងៃអនាគត់តើវាកើតកូនកើតចៅដែលឬទេ ប៉ុន្តែមុននឹងទិញត្រូវដឹងព័ត៌មានឱ្យច្បាស់ដើម្បីឱ្យទិញទៅមានទំនុកចិត្ត និងមិនខ្លាចចាញ់បោកគេ។ ២. វិនិយោគលើភាគហ៊ុន ផ្សារភាគហ៊ុនគឺវាថ្មីសម្រាប់ប្រជាជនកម្ពុជាភាគច្រើន ហើយមានប្រជាជនយើងតិចតួចបំផុតដែលស្គាល់ផ្សារហ៊ុនខ្មែរ ដូច្នេះពួកគាត់អាចនឹងមានភាពស្មុគស្មាញបន្តិច។ ចំពោះការសិក្សានេះបងប្អូនអាចសិក្សាពីហានិភ័យក៏ដូចជាអត្ថបទប្រយោជន៍នៃការវិនិយោគលើផ្សារហ៊ុន។ លើសពីនេះបងប្អូនក៏អាចសិក្សាលើរឿងផ្សេងៗជាច្រើនដូចជាសិក្សាទៅលើរបាយការណ៍ហិរញ្ញវត្ថុរបស់ក្រុមហ៊ុននិងកត្តាមូលដ្ឋានរបស់ក្រុមហ៊ុនដើម្បីជ្រើសរើសក្រុមហ៊ុនដែលមានសក្តានុពលអាចផ្ដល់ផលចំណេញពេលអ្នកវិនិយោគទិញភាគហ៊ុនរបស់ក្រុមហ៊ុនទាំងនោះ។ ដើម្បីវិនិយោគលើផ្សារហ៊ុនខ្មែរបានអ្នកត្រូវមានគណនីជួញដូរជាមុនសិន។ ដើម្បីបើកគណនីជួញដូរសូមចុចទីនេះរួចជ្រើសរើសក្រុមហ៊ុនមូលបត្រណាមួយដែលអ្នកពេញចិត្តហើយសាកសួរព័ត៌មានពីដំណើរការនៃការបើកគណនីជួញដូរ។ មួយវិញទៀតដើម្បីបើកគណនីជួញដូរអ្នកអាចបើកតាមសាខាធនាគារ RHB ធនាគារ អេស៊ីលីដា និង ធនាគារ កាណាឌីយ៉ា ដោយភ្ជាប់ជាមួយនឹងអត្តសញ្ញាប័ណ្ណច្បាប់ដើមនិងរូបថត៤គុណ៦មួយសន្លឹកហើយប្រាប់បុគ្គលិកធនាគារថាចង់បើកគណនីជួញដូរភាគហ៊ុន។ មួយវិញទៀត ដើម្បីសិក្សាស្វែងយល់ពីការវិនិយោគលើផ្សារហ៊ុនខ្មែរបងប្អូនអាចតាដាន Facebook page របស់លោក Toeuy Hong-ទឿយ ហុង បាន។ ៣. យកទៅសន្សំក្នុងធនាគារ នៅពេលដែលអ្នកមិនទាន់ដឹងយកលុយទៅរកស៊ីឬក៏វិនិយោគអ្វី ការដាក់ប្រាក់សន្សំនៅធនាគារគឺជាជម្រើសល្អមួយព្រោះវាជាកន្លែងរក្សាទុកលុយរបស់អ្នកមានសុវត្ថិភាពថែមទាំងអាចទទួលបានចំណូលពីការប្រាក់លើសពី ៩% ចំពោះអ្នកដែលដាក់ប្រាក់បញ្ញើមានកាលកំណត់នៅស្ថាប័នរបស់ពួកគេ។ នៅក្នុងនោះដែរ ប្រសិនជាលោកអ្នកចាប់អារម្មណ៍ចង់ដាក់លុយនៅធនាគារដើម្បីបានការប្រាក់អាចសម្លឹងទុកនៅធនាគារទាំងនេះបានដែលមានដូចជា៖ធនាគារ ស៊ិនហាន (អត្រាការប្រាក់៖ រហូតដល់ ៩.១% (សម្រាប់ប្រាក់រៀល) និង ៧.៦% (សម្រាប់ប្រាក់ដុល្លារ) ដាក់ពីរយៈពេល៖ ៦ខែ រហូតដល់ ៣៦ខ អាចធ្វើការទំនាក់ទំនងទៅកាន់លេខ៖ ០២៣ ៩៥៥ ០០១ ឬធនាគារគ្រឹះស្ថានហិរញ្ញវត្ថុ មហានគរ ដែលមានអត្រាការប្រាក់៖ រហូតដល់ ៩.២៥% ក្នុងមួយឆ្នាំ ដាក់ពីរយៈពេល៖ ចន្លោះពី១ខែ ដល់៦០ខែ អាចធ្វើការទំនាក់ទំនងទៅកាន់លេខ៖ ១៨០០ ២០៦ ៦៦៦។ សូមជម្រាបផងដែរថា ការដាក់ប្រាក់សន្សំមានកាលកំណត់ គឺល្អបំផុតសម្រាប់អ្នកដែលមានលុយនៅសល់តែមិនដឹងយកទៅធ្វើអ្វី ឬមិនទាន់ហ៊ានចាប់ផ្ដើមវិនិយោគ។ លោកអ្នកអាចជំនួសពីការទុកលុយនៅផ្ទះចោល ដោយយកទៅផ្ញើនៅធនាគារដែលលោកអ្នកពេញចិត្ត ដើម្បីរក្សាសុវត្ថិភាព ហើយជាពិសេសគឺអាចបង្កើនលុយតាមរយៈការប្រាក់៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:34", "date_created": "2023-01-17T09:18:40.977Z", "category": "ចាប់ផ្តើមអាជីវកម្ម", "views": 566, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.